
Prefată 


Deschideţi acum un manual mai puţin obişnuit; căci, deşi este scris de unii dintre cei mai buni (şi tineri) specialişti 
în domeniu, cercetători şi cadre didactice, angajaţi sau colaboratori ai Institutului de Investigare a Crimelor 
Comunismului în România, cu gândul de a fi un instrument didactic, volumul de față este mai mult decât atât. EI 
reconstituie şi sistematizează într-o formă accesibilă trecutul apropiat: practic, împrejurările în care s-au născut 
şi au trăit părinţii şi mulţi dintre profesorii voştri. Cum am mai spus, comunismul, din nefericire, nu este doar o 
ficțiune ideologică. A fost un mediu şi un mod de viaţă, o lume rece. În numele comunismului au murit oameni, 
de frica lui nu s-au născut copii, în cinstea lui s-a irosit sudoarea părinţilor voştri. În această lume au fost şi 
bucurii, pe care trebuie să le judecaţi şi să le înțelegeţi ca atare. Voi înşivă sunteţi ultima şi cea mai mare dintre 
acestea, ca primă generaţie născută în libertate. Tocmai de aceea, încercăm cu acest manual să deschidem 
pentru voi, dar şi pentru părinţii voştri o fereastră către trecut, fără ură şi părtinire, fără furie sau resemnare. 

În România comunistă, de la început şi până la căderea regimului, omul de rând a fost supus unei agresiuni 
continue, unui control excesiv, inclusiv al vieţii private, greu de imaginat astăzi pentru voi, cei care nu aţi trăit acei 
ani. Omul de rând îşi ducea existenţa între locul de muncă şi pereţii casei, iar fericirea însemna o bucată de 
carne cumpărată după ore întregi de stat la coadă. În condiţii de lipsă perpetuă a celor necesare unui trai decent, 
stabilitatea regimului a fost în permanenţă apărată de un adevărat triunghi represiv, care avea la bază deciziile 
partidului, susţinute, pe de o parte, de acţiunile Miliției şi Securităţii şi, pe de altă parte, de către justiția comu- 
nistă. În acest adevărat triunghi al morţii au fost distruse destinele unor oameni, a căror vină era doar aceea că 
renunţau cu greu la libertate şi îndurau la fel de greu sărăcia şi lipsurile. Supunerea faţă de regim a fost obținută 
mai întâi prin violenţă, apoi prin sărăcirea populaţiei în numele unor idealuri în care mai credeau doar liderii 
comunişti, iar materia primă utilizată a fost frica, prin care s-a exercitat controlul asupra cetățenilor de rând ai 
României. A fost însă de ajuns o scânteie pentru ca întregul edificiu să se prăbuşească. Reprimarea violentă a 
manifestaţiilor împotriva dictatorului Ceauşescu în decembrie 1989 rezidă tocmai în specificul regimului comunist 
din România, în opacitatea sa totală faţă de orice reformă, în afinitatea sa pentru practicile dictatoriale. 

Voi istorisi acum un moment al istoriei comunismului din România mai puţin cunoscut, dar pe care îl cred 
emblematic. În 10 decembrie 1987, nişte necunoscuţi incendiau, în semn de revoltă, imensa statuie a lui Lenin 
care se afla pe atunci în faţa Casei Presei Libere (fosta Casa Scînteii). Într-un gest temerar, ei au scris pe soclul 
statuii: „Daţi-ne ţara înapoi!'. Istoria ne învaţă însă că zeii şi credinţa în ei nu mor, chiar dacă statuile ard. 
Nu întâmplător, acest manual, primul de istorie a comunismului din România, apare la aproape 20 de ani de 
la căderea regimului. Trăim încă într-o lume care se fereşte să vorbească deschis despre trecut. Vrem să vă 
desprindem de ea. 

Căci acum suntem liberi. Acum putem ori să ne amintim comunismul, să-i descriem protagonişitii, ori să 
acceptăm în continuare tăcerea. Fiecare atitudine are un preţ. Institutul de Investigare a Crimelor Comunismului 
în România şi-a asumat-o pe aceea de a-l aminti tuturor celor interesaţi. Şi prin această carte, pe care nu am 
gândit-o doar ca pe o simplă înşiruire a unor lecţii de istorie. Am încercat să vă oferim altceva decât o oră, două 
de plictiseală pe săptămână. Vrem să vă deschidem acea fereastră către trecut, prin care voi să-l puteţi privi şi 
să judecaţi asupra lui. 


Dr. Marius Oprea 
Preşedintele Institutului de Investigare 
a Crimelor Comunismului în România, 2009 


none due 


Dragi elevi, 


Manualul pe care îl aveţi în faţă se adresează 
acelora dintre voi interesaţi de istoria comunis- 
mului românesc. Elevii din clasele a Xl-a şi 
a Xll-a pot alege acum să studieze, timp de 
un an, cursul opţional „O istorie a comunismului 
din România”. Programa pe baza căreia a fost 
scrisă această carte face parte din oferta naţio- 
nală de Curriculum la Decizia Şcolii a Ministe- 
rului Educaţiei, Cercetării şi Tineretului. 


Reperele voastre de memorie istorică privind 
perioada regimului comunist din România sunt 
probabil foarte reduse din motive naturale. Sun- 
teţi cu toţii născuţi după anul în care comunismul 
a fost înlăturat din România. Singura voastră 
relaţie cu această perioadă din istoria recentă a 
României o reprezintă, foarte probabil, doar amin- 
tirile părinţilor şi bunicilor voştri. De aceea, un 
curs şi un manual despre ceea ce s-a petrecut 
în acei ani vă sunt utile pentru a înțelege mai 
bine lumea în care trăiţi. 


O istorie a comunismului din România este 
punctul nostru de vedere — exprimat la două 
decenii de la căderea oficială a comunismului — 
asupra unei jumătăţi de secol de regim comu- 
nist. O formă de asumare a acestui trecut, aşa 
cum o înțelegem noi, chiar dacă recunoaştem 
că niciodată istoria nu este definitivă, absolută, 
imuabilă. Ea este întotdeauna provizorie şi, 
uneori, perisabilă, ca noi toți. 


Singurul punct de vedere cu privire la această 
perioadă pe care puteţi să vi-l asumaţi integral 
este cel pe care, la sfârşitul cursului, vi l-aţi 
formulat singuri. Dacă încă mai aveţi îndoieli, 
este foarte bine. Înseamnă că gândiţi! Succes! 


Manualul este structurat în 12 capitole 
tematice şi cuprinde nouă categorii de 
elemente didactice: 


Textul lecţiei 


furnizează principalele repere pentru înțelegerea 
temei abordate, făcând referire la numeroase surse. 


COMUNISMUL ÎN ROMÂNIA 
INTERBELICĂ 


neede-gaa e cerazreaiu. che la Mara m Era 
a Lori ăi air 


Mame pi Berggaa 


ii 


Îi premii bn ucr su île 

Elementele de dicționar 


însoțesc textul lecţiei pentru a lămuri diferiţi termeni. 


O DICŢIONAR E DICŢIONAR 


= Filajul = „formă de urmărire sacrală şi Dactrina brejnevistă vire de la mamele 
directia, realizată de cadre spaeciali- hui Lecnici Ilici , Secratar general al 
zate, având ca scop identificarea per. PELIS întra 1954-1882. „SiAbiraa orică- 
soanator, urmărirea deplasărilor, a raia dintre veriga sisiarnului mardial al 
adreselor trecventate şi legăturilor sotiaksmului afectează reci locate țările 
acestora, inclusiv Imogralerea sau seciahste, cara nu pal rămâne indepan- 
fiimarea unor momente sau situații ce denta. Fiecara partid comunist a respan- 
puteau reprezania relevanță paniru sabil nu numai în fața propriului popor, 
Sacuriala”. dar şi în Eața tuturăr țărilor secialiste, a 
întreagă mizeări carmunigte.” 
Frawda, î& septembrie 15E 


CNSAS. Parilune Secuntăţi, Creciive. 
arina, ingiruzhuri [1847-1887, 


Sursele istorice 


sunt reprezentate de: texte contemporane cu eveni- 
mentele studiate (discursuri, manifeste, programe, 
declaraţii de principii, comunicate oficiale, tratate, 
texte de lege, rapoarte etc.), texte care exprimă co- 
mentarii şi judecăţi asupra evenimentelor sau epocii 
(memorii, articole de presă, scrisori, jurnale etc.), 
texte care provin din istoriografia cu privire la peri- 
oada studiată. Alte surse istorice folosite în manual 
sunt fotografiile, hărțile, schemele, tabelele. Sursele 
sunt utilizate fie ca argument pentru afirmaţiile din 
textul lecţiei, fie pentru a completa şi a nuanţa 
aceste enunțuri. De asemenea, ele vă indică şi o 
bibliografie minimală pe care o puteţi consulta pentru 
aprofundarea subiectului. 


SURSA 4 


„Aş putea să spun, din nou, că până în 1948 a fost o viață 
aproape normală, frumoasă şi liniştită. Eu imi amintesc 
de atmosfera care era in Piaţa Traian Tatăl meu a fost 
comerciant, cu produse alimentare. Toţi comercăanți care 
erau în Piața Traian erau fiecare de altă națonalitate, 
indiferent de ce fel de magazin au avut Majoritatea erau 
evrei, apoi tatăl meu era sârb, mai erau şi vreo doi 
unguri, un german. dar ințelegerea intre aceşti oameni 
era pertectă. Era o atmosferă de cinste şi de respect” 
Interviu realizat de Onică Adnan cu Nenadovici Viadimir 
(n.1923), Timişoara (sursa'www.memonia.ro) 


SURSA 43 


„Sehimbâria |de după 1889] au fast damocratice în sensul 
de «populara», adică eliade canducMoara au clevariă mult 
mai largi şi mult rai accesibile decăt inaima, Da azere 
ma, aceste schimbări au insemna că alilala bracratica 
grau Înlocuite, pur şi simplu, da naila grupuri Se bogaţi şi 
insgatați de putere, pe care nu în interesează retorica. ci 
îmbunătățirea prapriului lee statut şi a poziției har În arar- 
he. Sociatiiile asta aurepana au tos! inundate da masa 
de haninei noi, cară nu gândesc în tarmara rmedibică- 
rior sistamice |...|. ci In termeni da cășiiguri, prestigiu și 
plăceri,” 

13.M, Tamăs, Panitică şi societate Ia Estul Europei, 1935 


Studiul de caz 


îşi propune aprofundarea anumitor subiecte printr-un 
text de prezentare, documente regrupate tematic şi 
întrebări care să ghideze analiza surselor. 

Activitățile de învăţare 


bazate pe surse istorice (scrise sau vizuale) şi pe 
acțiuni de investigaţie personală sau de grup; ele 
sunt formulate într-o manieră care să susțină învăţa- 
rea individuală, dar şi ca un exerciţiu în vederea 
rezolvării subiectelor de bacalaureat. Aceste activități 
pot fi transformate, cu ajutorul profesorului, în 
exerciţii de evaluare. 


Portofoliul final va cuprinde toate activităţile de 
investigaţie personală sau de grup, de istorie orală, 
de documentare-cercetare-interpretare a surselor 
istorice, opinii şi comentarii personale realizate pe 
parcursul anului. 


Citiţi sursele 3 şi 5-11 şi rezolvați sarcinile: 
* gemararea aaa e e 


* Descrieți şi analizați metodele utilizate de comu- 

nzeelmzera pote br aceea » Sesizaţi 

L pază senzor jucate de următoarele persoane tocmite de Securitate şi mărturiile care provin de la 
în anihilarea opoziţiei politice: Petru Groza (prim- foştii 

-ministru), Teohari » După citirea sursei 7, cine credeți că a avut o ati- 


Teohari Georgescu (ministru de interne), 
Lucrețiu Pătrăşcanu (ministrul Justiţiei), Silviu tudine demnă, securiştii — aşa cum se menţionează 
Scintela). In document — sau partizanii? Motivaţi răspunsul. 


Citiţi sursele 7-8 şi rezolvaţi sarcinile: 
» Care au fost forțele implicate in lupta impotriva 
armate 


Brucan (secretar general de redacție la 


O cronologie comparativă 


situează evenimentele din România în contextul inter- 
naţional, pentru a oferi o perspectivă mai largă asupra 
comunismului românesc." 


WwWwWw.emisiunitvr.iiccr.ro 


„O zi la Televiziunea Română 
în Epoca Ceauşescu” 


prezintă exemple de emisiuni din cele două ore de 
program al TVR difuzat zilnic în 1988. Jurnalul de pe 
acest site datează din 1979. 

Site-ul www.emisiunitvr.iiccr.ro constituie o sursă isto- 
rică, prezentată într-o formă video însoţită de exerciţii. 





Pagina Web a manualului 


Pentru resurse online referitoare la istoria regimului 
comunist din România, întrebări şi comentarii, vizitaţi 
site-ul www.emisiunitvr.iiccr.ro 


a C unismului 





Cuprins 








1.2. Constituirea PCR şi evoluția sa până la 23 august 1944 .................ccccc... 17 


2: PRELUAREA PUTERII (1944-1947). 2000 ae ea ea 0 se PPS ou Eni io at ude ta 24 
2.1. 23 august 1944. Contextul politic intern şi internațional ................ccccc..... 24 
2.2. Lumea românească la 23 august 1944 .................ccnnneeeenneenaae 29 
DESE CJ TUI PIŢI O | EI CPR E O O N E N A E PR N O E PI 33 

3. PARTIDUL COMUNIST ROMÂN (1948-1989) ...........cmcec eee eee 38 
3-1 SCUIUISTONIC:a POR Se. 38 
3.2. Structuri de organizare şi demografie politică ale PCR .......................... 43 
STIE TaȚII PITICE FTOVUN pa PCI CI UV UI 10 e IOD PIE E NENE EEE 47 





PI S UI COI INOT EȚI TE SV OP RR E RR RI PE N OR E E AER 58 
5. „CELĂLALT” ÎN REGIMUL COMUNIST .........ccmee eee eaeeaea 66 
e IDE, 6] nn 10 | [NI a Lo [e RETORIC 66 
5:2-"Minoritățile: e ea ese a ara e ln acaparat Da aa pa e rela aaa 9 74 
6. DISTRUGEREA SOCIETĂȚII CIVILE ŞI REPRESIUNEA POLITICĂ ............ccccci 82 
6.1. Distrugerea opoziției politice şi a societății civile .................c.ccce ee... 82 


0'ZUNIIVEFrSUPCOTIC OTU CT CațI O II 99 EEE PI AI NINE AERIENE ONE 89 





7.2. Ideologia în „Epoca Ceauşescu” .............nem eee 106 


8: „ECONOMIA 3 rece ea clica and oa ay a 0 lt pu ai i 0 od 0 ui tu a 110 
6.1:Mecânismele:de funcționare 3003 90 7 cr al aia a 39 90 aaa ea aaa aaa 7 aa Na o aaa 110 
po dea | Ls |V Li i d Co ec: vaca acc aia ac AC EUCERIN CIC CACICA CCC ICC: 116 
DPBNErațINETECOPONIICETE XR UETIITC PPP REED NIN I NICUEPRRIN N PNIRIMNREEENEPIENIEIENTENIENIO EEE ENE 122 

9. VIAȚA COTIDIANA: se so oo ase a a DOR Da lia 3 Pai aa 26 124 
3.1... Viaţa privată. necesa vata a aia ave etala oma oua cea atu 1 aan o taia 2 ap Tea af da Ea e ai 0 0 124 
> acu dc il [U] i a Laza cacat BEA CNC CCC CEE ECC ce E cc 131 


11. 


12. 





10.2. Regimul Nicolae Ceauşescu de la disidenţă la izolare diplomatică ............. 4 


REZISTENȚĂ şI DISIDENȚĂ ÎN TIMPUL REGIMULUI COMUNIST ...........ccccccc.. 150 
11.1. Rezistenţa armată anticomunistă (1944 — începutul anilor '60) ................. 150 
d | jet aaa Pi ie bei ie ui CC ju im: 1 cca 0 NC IC CC CNC ICC AC CCC NC A ICC CIC CA A ICC 155 
11.3. Mişcările muncitoreşti (anii '70-80) ...............ccccneeneneeennaeen. 160 
ij oC muci D iile Leul. că Dal) î LE aaa CCC NA C-AR CCC CIA 164 
7 ATL | Ii ee Le PIETE IT E E E ee E SR e Pc TE ei E Po a ema 168 
1251Evenimentele” ROMANI a PE ED PODORNe DNRRE DEO IEI DOP E IE DDR NE 168 


12.2. Moştenirea comunismului în anii '90 ...........cmn emma 176 








INTERBELICĂ 








1.1. Ideologia comunistă de la Marx şi Engels 
la Lenin şi Stalin 


Una dintre ideologiile de mare impact, care s-a ambiţionat să 
schimbe destinul lumii, a fost comunismul. Într-o epocă de ames- 
tec al ideologiilor, de nostalgii, confuză cel mai adesea, voi v-aţi 
întrebat ce înseamnă comunismul, ce proiect politic şi social 
presupune el? 

Deşi nu sunt departe vremurile în care se încerca identifi- 
carea unor reprezentanți ai comunismului încă în Antichitatea 
greco-romană, ideologia comunistă s-a născut în realitate în 
secolul al XIX-lea, în Europa Occidentală, fiind produsul cău- 
tărilor intelectuale şi politice din acest spațiu. 


Marx şi Engels 


Într-o perioadă în care numeroase idei socialiste se aflau în 
competiţie, gânditorii germani Karl Marx şi Friedrich Engels s-au 
afirmat printr-o teorie revoluţionară care avea să influențeze 
întreaga istorie a secolului XX. Secondat de Engels, Marx a 
afirmat că istoria omenirii este istoria luptei de clasă şi că socie- 
tatea este aşezată pe legi care pot fi determinate ştiinţific. Marx 
a identificat în proletariat clasa socială capabilă să construiască 
o lume mai bună, care să ducă la dispariţia „exploatării omului 
de câtre om, prin eliminarea proprietăţii private burgheze, con- 
siderate sursă a inegalităților sociale. 





COMUNISMUL ÎN ROMÂNIA 


GDICȚIONAR 


= Clasă socială — „Noţiunea de clasă 


socială exprimă diviziunile existente în 
cadrul unei societăţi”. 


Dictatura proletariatului — „Sintagmă 
folosită ocazional de Marx şi mai 
frecvent de Lenin pentru a indica 
perioada imediat următoare revoluţiei 
proletare, în decursul căreia clasa 
muncitoare va folosi puterea de stat 
pentru a lichida clasa capitaliştilor şi a 
crea o economie socialistă”. 


Enciclopedia Blackwell 
a gândirii politice, 2000 


Gulag — Termenul reprezintă acro- 
nimul de la Direcţia Principală a 
Lagărelor de muncă, administraţia 
care controla sistemul lagărelor de 
muncă forțată şi al închisorilor din 
Uniunea Sovietică. Ulterior, noţiunea 
de Gulag a ajuns să fie folosită pentru 
a denumi întregul spaţiu concentraţio- 
nar comunist. 


Sursa:fArhivele Naţionale 
E odaie: Nor-Talic:] 3 (9 Le3) 





Prin instaurarea dictaturii proletariatului (dicționar), se dorea 
crearea unui „om nou' şi a unui paradis terestru, în care să 
domnească egalitatea şi fraternitatea oamenilor. Acestea au 
fost, sumar, scopurile declarate ale utopiei imaginate de Marx şi 
Engels. Ideile lor au fost diseminate de-a lungul şi de-a latul 
Europei, găsindu-şi adepţi mai mult sau mai puţin decişi să le 
pună în practică. 


Lenin şi Stalin 


În Rusia sfârşitului de secol XIX şi începutului de secol XX, în 
cadrul Partidului Social-Democrat — care adoptase deja ideile 
marxiste —, s-au afirmat mai multe curente, cele mai cunoscute 
fiind al menşevicilor şi al bolşevicilor. În vreme ce menşevicii 
credeau că Rusia nu era încă pregătită pentru o preluare a 
puterii în stat de către proletariat, fiind necesară o fază bur- 
ghezo-democratică, bolşevicii se pronunţau pentru acapararea 
pe cale violentă a puterii. Liderul acestei fracțiuni era Vladimir 
ici Ulianov, cunoscut sub pseudonimul Lenin. În concepţia lui, 
bolşevicii constituiau un „partid de avangardă al clasei munci- 
toare”, un partid al revoluţionarilor de profesie, care pentru dis- 
trugerea ordinii sociale vechi şi instaurarea celei noi trebuiau să 
acționeze subversiv, conspirativ. Marginali chiar în interiorul miş- 
cării socialiste din Rusia, bolşevicii au profitat de tulburările 
sociale şi politice provocate în această ţară ca urmare a dezas- 
trelor din primul război mondial, iar în octombrie 1917 au pus la 
cale o lovitură de stat, care a reuşit. Foarte repede, bolşevicii 
şi-au creat instrumentele care să le prezerve puterea: au instituit 
o birocraţie controlată de partid, şi-au subordonat sindicatele, 
au suprimat libertatea presei, au interzis activitatea celorlalte 
partide, au creat o poliţie politică (CEKA) şi au instituit teroarea 
ca instrument de guvernare. 


SURSA 1 


„Dincolo de ataşamentul personal care îi 
unea pe cei doi [Stalin şi Lenin], Stalin 
era un adevărat leninist şi prin fideli- 
tatea cu care urma filosofia şi practicile 
politice ale protectorului său. Toate 
elementele viitorului regim stalinist — cu 
excepţia asasinării colegilor de partid — 
au fost preluate direct din experienţa 
leninistă, chiar şi cele două acțiuni 
pentru care Stalin e atât de condamnat: 
colectivizarea şi instituirea terorii 
generalizate. Megalomania, spiritul 
vindicativ şi paranoia bolnăvicioasă de 
care a dat dovadă Stalin, precum şi 
celelalte trăsături odioase ale persona- 
lităţii lui nu trebuie să pună în umbră 
realitatea că ideologia şi practicile lui 
erau de sorginte leninistă. Personaj cu o 
educaţie insuficientă, Stalin nu putea 
avea alt model sau sursă de inspiraţie 
ideologică decât pe Lenin însuşi.” 
Richard Pipes, Scurtă istorie 
a revoluției ruse, 1998 

Cu prețul unui război civil, care a provocat un număr enorm 
de victime, bolşevicii au reuşit să-şi învingă inamicii. Ei consi- 
derau că victoria revoluţiei în Rusia era doar începutul revoluţiei 
universale, care va duce la câştigarea în întreaga lume a puterii 
politice de către proletariat, condus, desigur, de către comunişti. 
Mişcările de inspiraţie bolşevică din Ungaria, Germania etc. au 
fost însă înăbuşite imediat după primul război mondial, ceea ce 
a limitat comunismul doar la Rusia, devenită între timp Uniunea 
Republicilor Socialiste Sovietice. În aceeaşi perioadă, însă, fusese 
înființată Internaționala a Ill-a Comunistă sau Cominternul, un 
adevărat comandament al comunismului mondial, cu sediul la 
Moscova. 

Moartea lui Lenin (1924) a deschis drumul luptei pentru suc- 
cesiunea la conducerea partidului bolşevic în Rusia. S-au con- 
fruntat îndeosebi două tabere. De o parte era Lev Davidovici 
Bronstein, cu pseudonimul Troțki, care era adeptul revoluţiei 
mondiale şi permanente, considerând că URSS trebuie să facă 
totul pentru extinderea ei în lume. De cealaltă parte se situa losif 
Vissarionovici Djugaşvili zis Stalin, care era adeptul construirii 
„socialismului într-o singură ţară”, adică în URSS (sursa 7). În 
câţiva ani, Stalin şi-a înlăturat inamicul principal, după cum ulte- 
rior avea să-şi înlăture şi aliaţii temporari. Stalin a condus partidul 
cu o mână de fier, controlând întreaga societate cu ajutorul 
poliției politice. El a consolidat monopolul politic al partidului 
comunist în URSS (sursa 2), a iniţiat industrializarea şi colec- 
tivizarea forțată, îndeosebi aceasta din urmă dovedindu-se o 
experienţă traumatizantă pentru o mare parte a populaţiei (spre 
exemplu, a provocat foametea din Ucraina, soldată cu circa 
şapte milioane de morţi). A extins Gulagul (dicționar ) — siste- 
mul concentraționar sovietic, în care au fost trimişi milioane de 
oameni, foarte mulţi găsindu-şi sfârşitul acolo. Şi-a eliminat fizic 
rivalii din partid, inițiind Marea Teroare în care au fost ucişi sute 
de mii de bolşevici. 


SURSA 2 


„Partidul doreşte puterea numai, strict, 
exclusiv de dragul puterii. Nu ne intere- 
sează binele altora: ne interesează 
exclusiv PU-TE-REA. Nici bogăţia, nici 
luxul, nici viaţa îndelungată, nici ferici- 
rea: puterea şi-atât — puterea pură. Ce 
înseamnă aceea putere pură ai să-nţe- 
legi imediat. Noi suntem altfel decât 
toate oligarhiile din trecut prin faptul că 
ştim ce facem. Toţi ceilalţi, chiar şi cei 
care semănau cu noi, au fost nişte laşi, 
nişte ipocriţi. Naziştii germani şi comu- 
niştii ruşi s-au apropiat foarte mult de 
noi prin metodele pe care le-au folosit, 
dar n-au avut niciodată curaj să-şi 
recunoască propria motivaţie. Şi unii, şi 
ceilalţi au pretins, şi poate chiar au 
crezut, că ajunseseră la putere siliți de 
împrejurări şi numai pentru o vreme şi 
că undeva, după colţ, îi aştepta raiul pe 
pământ, în care oamenii trăiau liberi şi 
egali. Noi nu suntem atât de naivi. Noi 
ştim că nimeni nu pune mâna pe putere 
cu intenţia de-a o mai preda vreodată 
altcuiva. Puterea nu este un mijloc, 
puterea este un scop în sine. Nu 
instaurezi o dictatură ca să aperi o 
revoluţie, ci revoluția o faci ca să 
instaurezi dictatura.” 


George Orwell, O mie novă sute 
optzeci şi patru, 2002 









Au existat mai multe etape şi schimbări tactice în expansiu- 
nea comunismului. Ideologia sa era atrăgătoare (sursa 3 ) pentru 
dezmogşteniţii soartei, pentru cei care erau nemulţumiţi de starea 
de lucruri existentă în societate, care doreau o lume mai bună 
sau visau la înlăturarea nesiguranţei şi la instituirea unei socie- 
tăţi în care să nu mai existe exploatare socială, naţională etc. 
Însă o concentrare prea mare a puterii, fără nici o posibilitate de 
control, în mâinile unui grup restrâns de persoane sau chiar a 
unui singur individ pune în pericol libertatea şi siguranța majo- 
rităţii oamenilor. 

După al doilea război mondial, comunismul a fost instalat în 
țări din estul Europei şi din Asia, iar ulterior şi din America Latină 
şi Africa. În fiecare dintre ele s-a aplicat ideologia marxist-leni- 
nistă, modelul fiind deja experimentat în URSS, iar consecințele 
s-au dovedit dezastruoase pentru toate aceste state. Într-un 
secol al tragediilor, aşa cum s-a dovedit secolul XX, comunismul 
a fost chiar în centrul acestora. 

Asemenea fascismului, comunismul este o ideologie totali- 
tară. Cele două tipuri de totalitarism, de extremă stânga sau de 
extremă dreapta, s-au luptat între ele spre mijlocul secolului XX, 
creând o vreme impresia că aceasta era marea miză politică a 
epocii. De fapt, atât comunismul, cât şi fascismul au urmărit să 
anihileze democraţiile liberale. Dincolo de diferenţele mari dintre 
ele, ceea ce apropie comunismul şi fascismul este disprețul față 
de libertatea şi viaţa indivizilor, faţă de societatea burgheză, 
dorința de a o transforma radical prin inginerie socială şi de a 
crea un „om nou”, lucruri care nu se pot face decât prin controlul 
total al statului şi al societății. 

„Totalitarismul conţine promisiunea ple- 
nitudinii, a vieţii armonioase şi a fericirii. 
Este adevărat că nu-şi ţine promisiunea, 
dar ea rămâne acolo şi se poate spune 
oricând că data viitoare va fi cea bună şi 
vom fi salvaţi. Democraţia liberală nu 
conţine o promisiune asemănătoare; ea 
se angajează doar să permită fiecăruia 
să-şi caute el însuşi fericirea, armonia şi 
plenitudinea. În cel mai bun caz, le asi- 
gură cetățenilor liniştea, participarea la 
conducerea treburilor publice, justiţia în 
relaţiile dintre ei şi în raporturile cu sta- 
tul; nu li se promite nicidecum mântui- 
rea. Autonomia corespunde dreptului de 
a căuta singur, nu certitudinii de a găsi.” 


Tzvetan Todorov, Memoria răului, ispita 
binelui. O analiză a secolului, 2002 


Sursa: ANIC 

Analizați sursele 1-6 şi identificați: 

: concepția lui Marx şi Engels despre istoria luptei 
de clasă; 

= rolul atribuit de Marx şi Engels proletariatului în 
schimbarea revoluționară a societăţii; 

= rolul organizării conspirative în activitatea parti- 
dului unic aşa cum apare în concepția lui Lenin; 

= caracteristicile fenomenului totalitar. 


SURSA 4 


„Istoria tuturor societăţilor de până azi este istoria luptelor 
de clasă. 

Omul liber şi sclavul, patricianul şi plebeul, nobilul şi 
iobagul, meşterul breslaş şi calfa, într-un cuvânt, asupri- 
torii şi asupriţii se aflau într-un permanent antagonism, 
duceau o luptă neîntreruptă, când ascunsă, când făţişă, o 
luptă care se sfârşea de fiecare dată printr-o prefacere 
revoluţionară a întregii societăţi sau prin pieirea claselor 
aflate în luptă. [...] 

Orice luptă de clasă este însă o luptă politică. [...] 

Dintre toate clasele care se opun în zilele noastre bur- 
gheziei, doar proletariatul este o clasă cu adevărat 
revoluţionară. [...] 

Toate clasele din trecut care cucereau puterea căutau 
să-şi asigure poziția dobândită, supunând întreaga 
societate condiţiilor acestei dobândiri. Proletarii nu pot să 
cucerească forțele de producţie sociale decât desființând 
propriul lor mod de însuşire de până acum şi, prin aceasta, 
întregul mod de însuşire de până acum. Proletarii n-au 
nimic propriu de ocrotit; ei au de nimicit tot ceea ce până 
acum ocrotea şi asigura proprietatea privată. [...] 
Proletariatul, pătura cea mai de jos a societăţii actuale, 
nu se poate ridica şi nu se poate reface fără să arunce în 
aer întreaga suprastructură a păturilor care alcătuiesc 
societatea oficială. [...] 

Pieirea burgheziei şi victoria proletariatului sunt deopo- 
trivă inevitabile. [...] 

Ceea ce caracterizează comunismul nu este desființarea 
proprietăţii în general, ci desfiinţarea proprietăţii bur- 
gheze. Proprietatea privată burgheză modernă este însă 
ultima şi cea mai desăvârşită expresie a producerii şi 
însuşirii produselor, întemeiate pe antagonisme de clasă, 
pe exploatarea unora de către ceilalți. 

În acest sens, comuniştii pot rezuma teoria lor în formula: 
desființarea proprietăţii private. [...] 

[CJlomuniştii sprijină pretutindeni orice mişcări revoluţio- 
nare împotriva orânduirii sociale şi politice existente [...]. 
Comuniştilor le repugnă să-şi ascundă vederile şi inten- 
iile. Ei declară făţiş că ţelurile lor pot fi atinse numai prin 
doborârea violentă a întregii orânduiri sociale de până 
acum. Să tremure clasele dominante în fața unei Revo- 
luții Comuniste. Proletarii n-au de pierdut în această 
revoluţie decât lanţurile. Ei au o lume de câştigat." 


K. Marx, F. Engels, 
Manifestul Partidului Comunist, 2006 

„Această organizaţie trebuie în mod necesar să fie nu 
prea lungă şi cât mai conspirativă cu putinţă.” 
„[C]oncentrarea tuturor funcţiunilor conspirative în mâinile 
unui număr restrâns de revoluționari de profesie.” 
„Conspirația este o condiţie necesară în gradul cel mai 
înalt pentru o astfel de organizaţie, încât toate celelalte 
condiţii (numărul membrilor, selecţionarea lor, funcţiile lor) 
trebuie să fie coordonate cu cea a conspirației.” 


V.I. Lenin, Opere alese, 1954 


SURSA ai 


„1. Fenomenul totalitar intervine într-un regim care acordă 
unui partid monopolul activităţii politice. 

2. Partidul monopolist este animat sau este înarmat cu o 
ideologie care îi conferă o autoritate absolută şi care, 
prin urmare, devine adevărul oficial al statului. 

3. Pentru a răspândi acest adevăr oficial, statul îşi 
rezervă la rândul său un dublu monopol, monopolul 
mijloacelor de constrângere şi pe cel al mijloacelor de 
convingere. Ansamblul mijloacelor de comunicare, 
radio, televiziune, presă este condus, comandat de 
stat şi de cei care îl reprezintă. 

4. Majoritatea activităţilor economice şi profesionale sunt 
controlate de stat şi devin, într-o oarecare măsură, parte 
integrantă a statului [...]. 

5. Dat fiind că orice activitate va deveni de acum activi- 
tate de stat şi dat fiind că orice activitate va fi supusă 
ideologiei, o greşeală comisă în cadrul unei activităţi 
economice sau profesionale este simultan o greşeală 
ideologică. De unde rezultă desigur o politizare, o 
transfigurare ideologică a tuturor greşelilor posibile ale 
indivizilor şi, în concluzie, o teroare care este în egală 
măsură polițienească şi ideologică." 


Raymond Aron, Democrație şi totalitarism, 2001 








Citiţi sursele 1 şi 7-9 şi răspundeți la întrebările urmă- 

toare. 

= De ce voia Lenin instaurarea unei dictaturi a pro- 
letariatului? 

= Gândirea politică a lui Stalin a fost diferită de cea a 
lui Lenin sau a existat o continuitate între cei doi? 
Argumentați. 

: Care au fost consecințele în plan politic ale pre- 
luării puterii de către comunişti în Rusia? 


SURSA 


„[Alr fi cea mai mare prostie şi cel mai absurd utopism să 
credem că trecerea de la capitalism la socialism este 
posibilă fără constrângere şi fără dictatură. [...] 

[N]u e greu să te convingi că în orice trecere de la 
capitalism la socialism dictatura este necesară din două 
motive principale sau în două direcţii principale. În primul 
rând, capitalismul nu poate fi biruit şi stârpit fără sfărâma- 
rea necruțătoare a împotrivirii exploatatorilor, care nu pot 
fi lipsiţi dintr-odată de bogăţia lor, de superioritatea lor în 
domeniul organizării şi al cunoştinţelor şi care vor încerca 
deci în mod inevitabil, în cursul unei perioade destul de 
lungi, să răstoarne odioasa putere a sărăcimii. În al doilea 
rând, orice mare revoluţie şi îndeosebi cea socialistă, 
chiar şi în cazul când nu ar exista un război extern, e de 
neconceput fără război intern, adică fără un război civil, 
care înseamnă o ruină şi mai mare decât războiul extern, 
înseamnă mii şi milioane de cazuri de şovăire şi de trecere 
dintr-o tabără într-alta, înseamnă o stare de nesiguranţă, 
dezechilibru şi haos extreme. [...] Dar dictatura este un 
cuvânt mare. Şi cuvintele mari nu trebuie aruncate în 
vânt. Dictatura este o putere de fier, caracterizată prin 
îndrăzneală şi rapiditate revoluţionară, necruțătoare în 
reprimarea atât a exploatatorilor, cât şi a huliganilor.” 


V.I. Lenin, Opere alese, vol. 2, 1961 

„[N]imic nu ne împiedică să-i considerăm [pe Lenin şi 
Stalin] în acelaşi timp uniţi şi separați. Lui Lenin îi apar- 
ține dictatura Partidului identificată cu dictatura proleta- 
riatului [...]. Tot lui Lenin, teroarea, disprețuirea legii, 
amestecarea Partidului cu statul. Tot lui Lenin, pasiunea 
sectară pentru dezbaterea ideologică, concepţia aristo- 
cratică despre Partid, ce stă chiar la originea bolşevicilor. 
În fine, Lenin l-a inventat, l-a susținut şi l-a promovat pe 
Stalin aproape până la sfârşit, când a dat înapoi, dar 
numai pe jumătate şi oricum prea târziu. Totuşi, sub 
Lenin, în Partid se discută. Partidul totalitar, combinaţie 
de ideocraţie şi stat terorist, îndârjit să lichideze vechea 
gardă, este creaţia lui Stalin.” 


Francois Furet, Trecutul unei iluzii, 1996 

Victoria revoluţiei leniniste 
Caricatură de Dan Perjovschi, 2008 

Preluarea puterii de către bolşevici în Rusia şi insti- 

tuirea dictaturii a fost concretizată în: 

„— Suprimarea rapidă a libertăţii presei, a libertăţii de 
exprimare şi de asociere; 

— interzicerea oficială a grevei (nu putem face grevă 
împotriva noastră); 

— crearea poliţiei politice, CEKA, având rolul să-i 
hăituiască pe eterodocşi, apariţia primelor lagăre de 
concentrare (iulie 1918); 

— proclamarea oficială a «terorii roşii» pentru a «apăra» 
revoluția; 

— subordonarea sindicatelor; [...] 

—  birocratizarea administraţiei şi a sovietelor; 

— dizolvarea Adunării Constituante în care bolşevicii 
erau în minoritate (ianuarie 1918); 

— interzicerea pluripartitismului, chiar şi limitat la parti- 
zanii socialismului; 

— suprimarea autoritată a fracţiunilor din sânul Partidului 
unic (1921)'. 

Evelyne Pisier, Istoria ideilor politice, 2000 


= Întrebaţi câteva persoane de vârste şi condiţii di- 
ferite ce ştiu despre ideologia comunistă. Rugaţi-le 
să-şi argumenteze pozițiile pro şi contra. 

= În opinia voastră, cum a fost posibil ca utopia co- 
munistă să fie aplicată în țări preponderent agrare 
şi sărace? 

= În ce țări se mai află comunismul la putere în acest 
moment? Credeţi că ideologia comunistă mai are 
vreun viitor? 






N 


16 = O ISTORIE A COMUNISMULUI DI 


4 LENIN DESPRE STAT 


Inspirat de gândirea marxistă asupra istoriei şi asu- 
pra societăţii, pretinzându-se un interpret al multora 
dintre afirmaţiile lui Marx, Lenin a văzut în stat un 
mijloc prin care o clasă socială îşi impune prin con- 
strângere dominaţia asupra altora. El a militat pentru 
preluarea de către partidul bolşevic — în numele 
proletariatului — a puterii în mod violent şi utilizarea 
forţei în actul de guvernare. Aceasta avea să se şi 
înfăptuiască întocmai timp de decenii mai întâi în 
URSS, apoi în ţările în care partidele comuniste au 
ajuns la putere. 


. Pe baza a ceea ce ați învăţat pe parcursul lecției şi a 
surselor 10-12, formulaţi un punct de vedere despre 
viziunea lui Lenin asupra statului. 

„Statul este o organizare specială a forţei, o organizare a 
violenţei în vederea reprimării unei anumite clase. Dar 
care clasă trebuie să fie reprimată de către proletariat? 
De bună seamă numai clasa exploatatoare, adică bur- 
ghezia. Oamenii muncii au nevoie de stat numai pentru 
reprimarea împotrivirii exploatatorilor şi să conducă 
această reprimare, căci s-o înfăptuiască este în stare 
numai proletariatul, care este singura clasă revoluţionară 
până la capăt, singura clasă în stare să unească în lupta 
împotriva burgheziei, în acțiunea pentru completa ei 
înlăturare pe toţi cei ce muncesc şi sunt exploataţi. [...] 
Doborârea dominaţiei burgheze poate fi înfăptuită numai 
de către proletariat, clasă deosebită, ale cărei condiţii 
economice de existență o pregătesc în vederea acestei 
doborâri, îi dau posibilitatea şi forța de a o realiza. În timp 
ce burghezia fărâmiţează, răzlețeşte țărănimea şi toate 
păturile mic-burgheze, ea cimentează, uneşte, organi- 
zează proletariatul. Numai proletariatul e capabil, datorită 
rolului său economic în marea producţie, să fie conducă- 
torul tuturor maselor muncitoare şi exploatate, mase sub- 
jugate, asuprite de burghezie deseori nu mai puţin, ci 
chiar mai mult decât proletarii, dar incapabile de luptă 
independentă în vederea eliberării lor. [...] 

Proletariatul are nevoie de puterea de stat, de organi- 
zarea centralizată a forţei, de organizarea violenţei atât 
pentru reprimarea împotrivirii exploatatorilor, cât şi pentru 
conducerea uriaşei mase a populaţiei, a ţărănimii, a micii 
burghezii, a semiproletarilor în vederea «organizării» 
economiei socialiste.” 


V.I. Lenin, Opere, vol. 25, lunie-septembrie 1917, 1956 

Lenin despre stat ca instrument de constrângere: 
„Statul este un instrument de constrângere. În regimul 
trecut, constrângerea era aplicată întregului popor de 
către o mână de bogătaşi; noi dorim însă să transformăm 
statul într-o instituţie care să impună voința poporului. Vrem 
să organizăm violenţa în numele intereselor poporului”. 


George Leggett, CEKA: poliția politică a lui Lenin, 2000 

Lenin despre guvernanți: 

„În istoria omenirii găsim zeci şi sute de ţări care au trecut 
sau trec în prezent prin sclavagism, feudalism şi capita- 
lism. În fiecare dintre ele, cu toate enormele schimbări 
istorice prin care au trecut, cu toate peripeţiile politice [...] 
veţi constata întotdeauna apariţia statului. Statul a fost 
întotdeauna un aparat distinct, desprins de societate şi 
compus dintr-un grup de oameni care se îndeletnicesc 
numai sau mai ales cu guvernarea. Oamenii se împart în 
guvernaţi şi în specialişti în materie de guvernare, care 
se situează deasupra societăţii şi se numesc guvernanți, 
reprezentanţi ai statului. Acest grup de oameni îşi asigură 
întotdeauna un aparat de constrângere, de forţă fizică. [...] 
Statul este o maşină de asuprire a unei clase de câtre 
alta, o maşină cu ajutorul căreia o clasă ţine în frâu cla- 
sele ce-i sunt subordonate”. 


Alain Besancon, Originile 
intelectuale ale leninismului, 1993 


ANSTITUTUL DE 
aa pe | 


ALAIN BESANCON 


Originile intelectuale 
ale leninismului 


VL LENIN 


OPERE 


EDITURA FOLITICĂ 
Hacassgii = Laza 









1,7. Constituirea PCR şi evoluția 
sa până la 23 august 1944 


La sfârşitul primului război mondial, comunismul 
a ajuns la putere în Rusia, iar la sfârşitul celei de-a 
doua conflagrații mondiale s-a extins în cea mai 
mare parte a estului Europei, inclusiv în România, 
unde s-a menținut la putere până în 1989. Aceasta 
este astăzi partea cea mai cunoscută a istoriei sale. 
În continuare puteţi intra însă în detaliile consti- 
tuirii PCR şi ale evoluţiei sale până în august 1944, 
descoperind idei şi fapte, personaje şi evenimente. 

În România circulaseră diverse idei socialiste, 
la sfârşitul secolului al XIX-lea şi începutul seco- 
lului XX, dar în medii restrânse, formate din inte- 
lectuali şi muncitori urbani. În contextul tulbu- 
rărilor de la sfârşitul primului război mondial, în 
cadrul Partidului Social-Democrat (PSD) s-au con- 
turat două tabere: una care dorea realizarea sco- 
purilor politice socialiste în sistemul parlamentar, 
în mod progresiv, pe calea negocierilor, iar alta — 
a maximaliştilor — care urmărea transformarea pe 
cale revoluționară, violentă, a societăţii româneşti 
într-una de tip comunist. Modelul celei de-a doua 
aripi din PSD se afla în Răsărit, în Rusia lui Lenin. 

În 1920, un grup de socialişti români s-a de- 
plasat la Moscova, pentru a discuta condiţiile de 
afiliere a PSD la Internaționala a Ill-a Comunistă 
(Cominternul — sursa 1). Liderii bolşevici le-au 
impus socialiştilor români (ca de altfel tu- 
turor partidelor care doreau să adere la 
Internațională ) acceptarea a 21 de con- 
diţii, redactate de Lenin însuşi, care trans- 
formau partidul român într-o secţie a 
Internaționalei Comuniste şi executant al 
dispoziţiilor venite de la Kremlin. 

În mai 1921 s-a desfăşurat la Bucureşti 
un congres al PSD, în care adepţii Comin- 
ternului şi-au disputat controlul partidului 
cu cei care voiau continuarea tradiţiei so- 
cialiste. Intervenţia poliţiei a dus la oprirea 
lucrărilor congresului. Comuniştii aveau 
să considere această dată momentul con- 
stituirii Partidului Comunist din România, 
Secţie a Internaționalei Comuniste (PCR). 
În anii următori, PCR a încercat să se struc- 
tureze, dar poziționarea sa antisistem, mai 

Pentru a nu îngreuna înțelegerea problematicii vom utiliza în 
general, în textele manualului, sintagma „Partidul Comunist 
Român” (PCR), deşi gruparea comunistă de la noi a purtat 
mai multe acronime, în funcţie de intenţiile şi orientările ideo- 
logice ale timpului: Partidul Socialist-Comunist (1921-1922), 
Partidul Comunist din România (1922-1943), Partidul Comu- 
nist Român (1943-1948; 1965-1989), Partidul Muncitoresc 
Român (1948-1965). 


SURSA 1 


Rolul Cominternului în activitatea PCR văzut 
de un membru de partid din ilegalitate: 


„Până la autodizolvarea Cominternului în 1943, aseme- 
nea tuturor partidelor staliniste din lume, PCR era în 
termeni statutari secțiunea română a Internaționalei 
Comuniste. Dreptul Cominternului de a exercita un 
control practic nelimitat asupra PCR includea, fireşte, şi 
dreptul de a-i numi sau schimba pe secretarii generali ai 
acestuia. Menţinerea, promovarea ori înlăturarea şefului 
suprem al partidului nu erau hotărâte de foruri acreditate 
ale acelui partid, ci de un organism exterior: Interna- 
ționala Comunistă, instalată la Moscova. Adeseori actorii 
numiţi în aceste funcţii nu avuseseră nici un contact 
prealabil cu partidul pe care erau trimişi să-l conducă. [...] 
Procedeul [...] prevenea posibilele tendințe spre auto- 
nomie ale partidelor naţionale, reducându-i implicit pe 
conducătorii lor succesivi la o sursă unică de legitimitate: 
autoritatea forului care îi promovase. [...]. Ea nu îl inves- 
tea pe secretarul general cu o altă autoritate decât aceea 
de a veghea la îndeplinirea ordinelor venite de la Moscova”. 


Pavel Câmpeanu, Ceauşescu, 
anii numărătorii inverse, 2002 

ales ideile sale privind nerecunoaşterea statului 
român în graniţele sale interbelice, politica deschis 
prosovietică şi militantismul pentru declanşarea 
războiului civil au fost considerate inacceptabile, 
ceea ce a dus la scoaterea sa în afara legii în 
anul 1924. 

Timp de două decenii, PCR a activat în ilegali- 
tate, în anumite perioade el înființându-şi organi- 
Zații legale, care au participat inclusiv la alegeri. 

Cu o singură excepţie, congresele partidului 
s-au ţinut în străinătate. De fapt, dependenţa par- 
tidului de Partidul Comunist al URSS şi de Com- 
intern era totală. După ce la început funcţia de 
prim-secretar fusese deţinută de Gheorghe Cris- 
tescu-Plâpumaru, la scurt timp după scoaterea în 
afara legii a partidului această poziţie a fost ocu- 
pată succesiv de persoane desemnate direct de 
Comintern: Elek K5bl&s, Vitali Holostenko, Boris 
Ştefanov, Ştefan Foriş. Unii dintre ei nu erau cetă- 
țeni români. Partidul nu s-a bucurat niciodată de 
popularitate în România interbelică, îndeosebi din 
cauza orientării sale în problema naţională. În 
perioada interbelică, PCR a rămas o organizaţie 
periferică, fără influenţă în societatea românească. 
Membrii PCR erau educați în spiritul supunerii 
oarbe faţă de ordinele primite de la Moscova. 
Practicile lor erau de inspiraţie leninist-stalinistă, 
ura faţă de regimul parlamentar fiindu-le comună 
tuturor, metodele regăsindu-se printre cele deja 
experimentate în spațiul rus: nume şi case con- 
spirative, planuri şi activităţi pentru semănarea 


neîncrederii în detestata societate burgheză, spe- 
ranţa în izbăvitorul război civil care urma să ducă 
la victoria revoluţiei. Unii dintre liderii comunişti 
refugiaţi în URSS în anii 30 au fost însă executați 
în decursul Marii Terori iniţiate de Stalin, aşa cum 
s-a întâmplat cu Marcel Pauker şi Alexandru Dobro- 
geanu-Gherea. 

Numărul membrilor PCR a fost deosebit de 
mic în perioada interbelică, cel mult 4.000-5.000, 
el scăzând dramatic în timpul războiului. În mo- 
mentul ieşirii din clandestinitate, la 23 august 1944, 
partidul avea sub 1.000 de membri. Mulţi dintre ei 
se aflau în închisori, unii la Moscova, în vreme ce, 
potrivit altor surse, o parte dintre cei aflaţi în liber- 
tate în România erau agenți ai serviciilor secrete 
româneşti. 

În primăvara anului 1944, prin îndepărtarea lui 
Ştefan Foriş, Gheorghe Gheorghiu-Dej a ajuns 
liderul partidului, confirmat ulterior şi de Stalin. 
Rivalul lui Gheorghiu-Dej, Ştefan Foriş, avea să 
fie eliminat fizic în 1946, la fel cum avea să se 
întâmple opt ani mai târziu cu un alt concurent din 
partid, Lucrețiu Pătrăşcanu. 

Chiar dacă PCR a ieşit la lumină în 1944, prac- 
ticile din clandestinitatea interbelică i-au marcat 
iremediabil evoluţia, ele regăsindu-se până la pră- 
buşirea sa în 1989. Născut dintr-o ideologie a vio- 
lenţei, partidul avea să se bazeze în bună măsură, 
pe teroare, pe intimidarea oponenților săi politici 
şi în cele din urmă a societăţii. 









Analizați sursele 1-4 şi precizaţi: 


= modul în care Cominternul controla Partidul Co- 
munist Român; 

= de ce PCR era mai ales un partid al marginalilor în 
România? 

: de ce minoritățile naţionale erau suprareprezen- 
tate în partid în comparație cu etnicii români? 


SURSA 2 


„Puţinii care veneau spre noi erau mânaţi de cele mai 
variate motive, de la simpla curiozitate [în privinţa] unei 
organizaţii misterioase, glorificată de partizani şi bleste- 
mată de duşmani, până la intelectuali convinşi că acolo 
sunt adunaţi reprezentanţii pe pământ ai unui viitor fericit, 
dovedit more geometrico, trecând prin mulţimea celor 
nemulţumiţi în uzină, în sat, în familie, în mahala. Unguri 
şi bulgari care doreau despărțirea de România, muncitori 
care se vedeau stăpâni pe uzine, evrei îngroziţi de 
antisemitism, şomeri fără profesiune definită sau profe- 
sionişti mediocri, politicieni nerealizaţi şi nerealizabili în 
alte partide politice, casnice urâte sau bovarice, copii 
sătui de şcoală; din această lume se recrutau înainte de 
război activiştii de partid. Fiecare se simțea nedreptăţit 
într-un fel sau altul, frustrat de bunurile visate. Atraşi de 
misterul unei lumi închise în conştiinţa lor, intrau într-o 
viață nouă, nu într-un partid politic. [...] Deveneau impor- 
tanţi în faţa propriilor lor conştiinţe, începeau să capete 
un statut eroic. leşeau din pielea unor dezmoşteniţi ai 
soartei, ca să intre în aceea a unui personaj important, 
deţinător de mari secrete.” 


Herbert (Belu) Zilber, Actor în procesul Pătrăşcanu. 


Prima versiune a memoriilor lui Belu Zilber, 1997 

SURSA 3 


Selecţii din cele 21 de condiţii de afiliere 

ale partidelor socialiste la Comintern: 

„1. Întreaga propagandă şi agitaţie trebuie să poarte un 
caracter cu adevărat comunist şi să corespundă 
programului şi hotărârei Internaționalei a III-a. [...] 

3. Comuniştii nu pot avea încredere în legalitatea 
burgheză. Sunt obligaţi să creeze singuri un aparat 
paralel ilegal de organizare, care în momentul 
hotărâtor va ajuta partidul să-şi îndeplinească datoria 
faţă de revoluţie. [...] 

12. Partidele care fac parte din Internaționala Comunistă 
trebuesc clădite pe baza principiului centralismului 
democratic. [...] 

14. Orice partid care vrea să facă parte din Internaționala 
Comunistă este obligat să dea ajutor necondiţionat 
oricărei republici sovietiste în lupta împotriva forțelor 
contrarevoluţionare. [...] 

15. Partidele care şi-au menţinut până acum vechile 
programe social-democrate sunt datoare să schimbe, 
în cel mai scurt timp, aceste programe şi să-şi întoc- 
mească, conform condiţiilor specifice ale ţărei lor, un 
program nou comunist, în sensul hotărârei Interna- 
ționalei Comuniste. [...] 

16. Toate hotărârele [congreselor] internaţionale comu- 
niste precum şi hotărârele Comitetului Executiv sunt 
obligatoare pentru toate partidele care se ţin de 
Internaționala Comunistă. [...] 

17. [T]oate partidele cari vor să facă parte din Interna- 
ționala Comunistă trebue să-şi schimbe denumirea. 
[...] trebue să poarte numele de Partidul Comunist al 
cutărei sau al cutărei ţări (Secţiunea Internaționalei a 
III-a Comuniste). [...] 

20. Acei membri din partid care resping în principiu 
condiţiunile şi principiile conducătoare ale Interna- 
ționalei Comuniste trebuesc excluşi din partid”. 


INST, Ideologie şi structuri comuniste în România, 2001 


Sursa: ANIC 

SURSA 4 


„Sectar şi marginal de la bun început, comunismul 
românesc a fost permanent devorat de pasiunea luptelor 
fracţioniste, de rivalitatea între diferite grupuri aspirante 
spre deținerea puterii absolute în partid. Era, neîndoiel- 
Nic, ceva derizoriu în această acerbă luptă intestină purtată 
în sânul unei organizaţii comuniste compusă din cel mult 
o mie de militanţi, frustraţi de şansa participării efective la 
viaţa politică a naţiunii, în numele căreia pretindeau a 
vorbi. Întreaga istorie a comunismului românesc, în anii 
interbelici, pare să se fi desfăşurat în eprubetă, în spațiul 
închis al conspiraţiilor puse la cale de Comintern, o lume 
misterioasă şi tăcută în care sentimentele şi resenti- 
mentele erau deghizate în haine doctrinare, raţiunea se 
subordona în chip metodic şi sistematic credinţei. O orga- 
nizaţie ateistă şi pretins raţionalistă, partidul comunist 
asculta în fond de comportamentele celui mai negru 
misticism politic: devotamentul unui veritabil ordin religios 
medieval faţă de gradele superioare, emascularea 
libertăţii de gândire şi domnia fanatismului frenetic. Spre 
a relua o formulă consacrată, era foc în mintea acelor 
oameni, o chemare ardentă de a regenera umanitatea, nu 
pe baza unor strategii istorice raţionale, ci, dimpotrivă, 
prin forță şi constrângere, prin exploatarea valenţelor 
maieutice şi «purificatoare» ale violenţei. Modelul absolut 
îl oferea Uniunea Sovietică dominată de partidul stalinist, 
universul social desăvârşit în care îşi investea încrederea 
armata comunistă internaţională.” 


Vladimir Tismăneanu, Arheologia terorii, 1998 


SURSA 


Analizaţi sursele 5-8 şi rezolvaţi sarcinile. 


= Precizaţi originea socială a membrilor PCR. 

: Comparaţți proporția diferitelor naţionalităţi în ca- 
drul PCR. 

= Care era cel mai puternic partid comunist din 
Europa în timpul celui de-al doilea război mondial, 
cu excepția celui sovietic? 


SURSA 5 


Componenţa socială a membrilor PCR la 11 ianuarie 
1926 din totalul de 1.661 de membri 


intelectuali 
3,08% 


țărani 
21,49% 





muncitori din fabrici 
75,43% 


Total: 1.661 


Alina Tudor-Pavelescu, Copilăria comunismului 
românesc în Arhiva Cominternului, 2001 





Componenţa numerică a membrilor PCR în diverse zone ale României, iunie 1940 


(pentru județele nemarcate nu deţinem date) 

Alina Tudor-Pavelescu, Partidul Comunist din România 
în anii celui de-al doilea război mondial, 1939-1944, 2003 

SURSA _/ O S 
Numărul membrilor din partidele comuniste europene 
până la sfârşitul celui de-al doilea război mondial 
(pentru ţările nemarcate nu deţinem date) 

Harta înfăţişează graniţele Europei din anii imediat postbelici 















Britanie 
(1 939) 


loan Chiper, „Consideraţii 

privind evoluţia numerică şi compoziţia 
etnică a PCR, 1921-1952”, în Arhivele 
Totalitarismului, nr. 21, 4/1998 

Componenţa etnică a membrilor PCR în 1933 


Ucraineni (70) 
4,20% 







Alții 
40 Unguri (440) 
10,21% 26 43% 


Moldoveni (70) 
4,20% 


Ruşi (100) 
6,01% 


Bulgari (140) 


8,41% | | o 
| âni loan Chiper, „Consideraţii privind 
Evrei (300) Români (375) 


18 020 22,52% evoluţia numerică şi compoziţia etnică 
ant a PCR, 1921-1952”, în Arhivele 
Total: 1.665 Totalitarismului, nr. 21, 4/1998 

: Comparaţi modul în care a fost eliminat Ştefan Foriş 
din fruntea PCR şi modul în care se manifestă com- 
petiția politică în interiorul partidelor politice de 
astăzi. 


SURSA 9 


Teohari Georgescu despre asasinarea lui Ştefan Foriş: 
„În anul 1946 [...] m-am dus la secretarul general al 
Partidului [Gheorghe Gheorghiu-Dej] şi l-am întrebat: «Ce 
facem cu Foriş, îl ţinem de mult, îl suprimăm?». Faţă de 
propunerea mea, secretarul general al Partidului mi-a spus 
că este de acord să-l suprimăm. După aceasta am căutat 
pe Vasile Luca şi Ana Pauker. l-am găsit împreună într-o 
cameră a lui Ana Pauker de la etajul |. l-am întrebat ce 
facem cu Foriş în sensul dacă să-l suprimăm. Amândoi 
au fost de acord. După aceasta i-am comunicat lui 
[Gheorghe] Pintilie ca să-l ridice pe Foriş, deoarece s-a 
hotărât suprimarea lui. Foriş a fost dus într-o casă şi 
suprimat de către o echipă condusă de Petre Bulgaru. 
Apoi generalul Pintilie mi-a confirmat că a fost executat”. 


Dan Cătănuş, loan Chiper, Cazul Ştefan Foriş, 1999 





Sursa: ANIC 








4 ATITUDINEA PCR FAŢĂ DE STATUL ROMÂN 





Născut în urma presiunilor făcute de bolşevicii ruşi 
asupra socialiştilor români, Partidul Comunist a 
avut în perioada interbelică o poziţie contrară inte- 
reselor statului român, militând pentru „autode- 
terminarea” minorităţilor naţionale şi secesiunea 
Basarabiei, Transilvaniei şi Dobrogei. Toate aceste 
idei erau intolerabile în viziunea guvernului de la 
Bucureşti. Scoaterea în afara legii a partidului nu a 
determinat abandonarea acestui punct din progra- 
mul PCR. Doar interesele sovietice au făcut ca spre 
mijlocul anilor '30, aceste revendicări să fie mai 
puţin sonore, după semnarea de către URSS şi 
Germania a Pactului Ribbentrop-Molotov, în 1939, 
fiind însă reluate cu aceeaşi vigoare. Aşa s-a ajuns 
ca în contextul prăbuşirii granițelor statului român, 
în 1940, comuniştii să nu-şi disimuleze bucuria. 
Aceasta a fost însă o parte a istoriei lor pe care 
comuniştii români au vrut-o uitată. Documentele de 
arhivă sunt totuşi mărturia unui trecut legat de inte- 
resele expansioniste ale URSS. 


: Pe baza surselor 10-13 formulați un punct de ve- 
dere despre atitudinea PCR față de statul român. 


SURSA 7 Q 


„Războiul imperialist şi sarcinile clasei muncitoare 
din România” — octombrie 1939: 
„Comuniştii din România, învăţaţi de la Partidul Comunist 
bolşevic, din eroica lui istorie, cum trebuie organizate şi 
conduse masele la luptă şi victorie asupra tuturor duşma- 
nilor poporului muncitor! Muncitori! Ţărani! Intelectuali! 
Luptaţi în spiritul demonstranţilor din 13 decembrie 1918, 
în spiritul eroicelor lupte ale ceferiştilor şi petroliştilor din 
februarie 1933. Luptaţi sub steagul eliberator, sub steagul 
lui Marx-Engels-Lenin-Stalin!”. 
Alina Tudor-Pavelescu, Partidul Comunist din România în 
anii celui de-al doilea război mondial, 1939-1944, 2003 

Platforma PCR în problema naţională — 

1 noiembrie 1931: 

„[llmperialiştii au supus mai mult de 40 de milioane de 
cetățeni din Europa celei mai crunte exploatări naţionale. 
Între noile graniţe postbelice, trasate corespunzător 
intereselor prădalnice ale puterilor imperialiste victori- 
oase, au apărut noi state imperialiste vasale, ca România, 
Polonia, Cehoslovacia, lugoslavia ş.a. 

Fiind în stare de dependenţă faţă de puterile imperialiste 
victorioase, acestor vasali li s-a oferit «dreptul» de a 
exploata un întreg şir de alte popoare. 

România, care şi-a atins propriile tendințe imperialiste 
sub patronajul imperialiştilor europeni, în mod forţat şi 
împotriva dorinței întregii populaţii, cotropind Transilvania, 
Bucovina, Banatul, Basarabia şi Dobrogea, a supus unei 
nemaiauzite înrobiri naţionale opt milioane de unguri, 
germani, ruşi, ucraineni, moldoveni, bulgari, turci ş.a. 
Situaţia maselor exploatate în perioada postbelică devine 
deosebit de grea. Maselor înrobite fără voia lor, supuse 
dublei exploatări imperialiste, le sunt impuse nu numai 
vechea politică antebelică de asimilare, ci şi un întreg 
sistem de asuprire, căruia îi sunt caracteristice semnele 
politicii de jaf şi înrobire colonială, bazate nu numai pe 
presiune economică, ci şi pe obligaţii de altă natură. Pe 
această bază, după război, în România s-a declanşat o 
imensă nemulţumire a maselor largi ale oamenilor muncii 
din regiunile exploatate împotriva imperialiştilor români [...] 
Criza sistemului de la Versailles şi pericolul de izbucnire 
a noi războaie imperialiste şi, în primul rând, a unui nou 
război antisovietic, reaşază pe o bază nouă toate contra- 
dicţiile «României Mari», care provin din cucerirea impe- 
rialistă a Transilvaniei, Banatului, Bucovinei, Basarabiei şi 
Dobrogei. [...] 

Regimul stabilit în Transilvania, Banat, Bucovina, Basarabia 
şi Dobrogea este legat de un întreg sistem de jaf şi 
exploatare semicolonială, de înfeudare a maselor munci- 
toare cu ajutorul capitalului comercial-cămătăresc, 
exploatarea prădătoare a bogățiilor naturale şi frânarea 
dezvoltării forţelor de producţie, exproprierea pămân- 
turilor ţărăneşti, emigrarea forțată. [...] 

Cotropitorii imperialişti, inclusiv cei români, reprimă în modul 
cel mai crunt orice luptă pentru autodeterminare, pentru 
deplina eliberare şi egalitate a popoarelor subjugate”. 


Alina Tudor-Pavelescu, Copilăria comunismului 
românesc în Arhiva Cominternului, 2001 


IISMUL ÎN ROMÂNIA INTERBELICĂ = 23 


SURSA 1 2 


Vasile Luca despre atitudinea PCR în chestiunea 
naţională — 9 iulie 1940: 

„Partidul nostru ar fi putut mobiliza mult mai larg masele 
adânc revoluţionare ale naționalităților asuprite dacă ar fi 
avut o atitudine clară şi consecventă în chestiunea naţio- 
nală. Partidul nostru a scos lozinca dreptului de autode- 
terminare până la dezlipire de statul român, în timpul 
când pericolul principal era fascismul german agresiv şi a 
dat lozinca apărării graniţelor României. Cu aceasta a dat 
apă la moară revizioniştilor maghiari şi bulgari şi nu a 
putut atrage marile mase ale naționalităților asuprite [...]. 
Abia după izbucnirea războiului imperialist, CC [al PCR] a 
început să aibă linia justă în chestiunea naţională şi să 
pună această problemă înspre descompunerea imperia- 
lismului României”. 


Alina Tudor-Pavelescu, Partidul Comunist din România în 
anii celui de-al doilea război mondial, 1939-1944, 2003 


SURSA 1 3 


Reacţia comuniştilor bucureşteni faţă de agresiunea 
URSS asupra României — iunie 1940: 

„În acea seară [de 27 iunie 1940, când URSS a înaintat 
României ultimatumul], am avut o şedinţă în subcomitetul 
Dudeşiti, la care au luat parte toţi tovarăşii. Cu toţii şi-au 
exprimat bucuria în legătură cu eliberarea unei părţi a 
populaţiei, înrobită de capitaliştii români. Am arătat că 
acest lucru va grăbi eliberarea întregului popor din robia 
capitalistă. Noi am hotărât asupra sarcinilor noastre, în 
cazul în care va fi război împotriva URSS (nu eram con- 
vinşi dacă ei [militarii români din teritoriile revendicate de 
sovietici] se vor retrage), şi anume: dezorganizarea fron- 
tului şi a administraţiei din spatele frontului, trecerea în 
masă de partea Armatei Roşii. 


Alina Tudor-Pavelescu, Partidul Comunist din România în 
anii celui de-al doilea război mondial, 1939-1944, 2003 


: Căutaţi informaţii biografice despre liderii comunişti 
din perioada interbelică: Marcel Pauker, Gheorghe 
Cristescu-Plăpumaru, Alexandru Dobrogeanu-Ghe- 
rea, Lucrețiu Pătrăşcanu, Ştefan Foriş etc. 





4.1. 23 august 1944. 
Contextul politic intern şi internaţional 


Timp de peste patru decenii, până la căderea regimului comu- 
nist, 23 august a fost Ziua Naţională a României. Ea era celebrată 
prin defilări ale armatei, manifestații organizate de către Partidul 
Comunist şi prin serbări populare câmpeneşti în care cuvântul 
de ordine era consumul de „mici şi bere'. Data de 23 august 
1944 a reprezentat, pe de o parte, ieşirea României din războiul 
împotriva Naţiunilor Unite (sursa 7), acest eveniment marcând, 
pe de altă parte, şi începutul asaltului comuniştilor asupra institu- 
țiilor statului român. 

Bătălia de la Stalingrad (noiembrie 1942 — februarie 1943) a 
reprezentat un dezastru pentru trupele Axei. Opinia publică din 
România şi opoziţia politică erau împotriva continuării războiului 
alături de Germania nazistă, iar mareşalul Antonescu însuşi a 
realizat importanţa unei înțelegeri cu Aliaţii. Negocierile privind 
un armistițiu au fost urgentate. Atât Partidul Naţional-Liberal şi 
Partidul Naţional-Țărănesc — prin intermediul lui luliu Maniu —, 
cât şi guvernul, prin ministrul de Externe Mihai Antonescu, au 
căutat soluţii pentru un acord cu reprezentanții Angliei sau ai 
Statelor Unite. Negocierile purtate la Cairo şi Stockholm s-au 
lovit însă de ideea „capitulării necondiționate” a României, pro- 
punere refuzată de Antonescu. În acest context şi în condiţiile 
evoluției frontului sovietic în direcția României, în iunie 1944 a 
fost creat Blocul Naţional Democratic, o alianţă între PNȚ, PNL, 
PSD şi PCR, al cărei obiectiv era înlăturarea lui Antonescu şi 
încetarea războiului. În această ecuaţie, comuniştii au fost văzuţi 
ca un aliat util pentru câştigarea bunăvoinţei URSS, în vederea 
viitorului acord de pace. Coaliția avea de asemenea sprijinul 
Regelui Mihai şi al Armatei. 

La 20 august 1944, Armata Roşie a spart frontul din Moldova, 
trupele române şi cele germane începând retragerea. 

În aceste condiţii, lovitura de stat împotriva lui Antonescu 
trebuia urgentată, pentru ca sovieticii să nu ocupe întreaga ţară. 
În după-amiaza zilei de 23 august 1944, având acordul partidelor 
politice (inclusiv al comuniştilor), Regele a ordonat arestarea lui 
lon Antonescu, ieşirea din Axă şi încetarea războiului împotriva 
Naţiunilor Unite. Regele a repus imediat în drepturi o bună parte 
dintre prevederile Constituţiei din 1923. 





Sursa: www.ushmm.org 





SURSA 4 


„Pe plan general, acţiunea militară 
română a dus la prăbuşirea întregului 
front al Wehrmachtului în sud-estul 
Europei, şi anume: 

a) trupele române au ţinut sub control 
teritoriul ţării şi au oprit încercările 
unităților germano-ungare de a înainta 
spre linia Carpaţilor; 

b) frontul sovietic a făcut un salt de 
500-600 km, în mai puţin de trei 
săptămâni, fără a întâmpina, practic, 
vreo rezistență. Drumurile erau 
deschise de Armata Română; 

c) Wehrmachtul a fost obligat să eva- 
cueze repede Bulgaria, apoi în urmă- 
toarele circa opt săptămâni Grecia 
(inclusiv Creta şi celelalte insule din 
Egeea), Macedonia, Albania, Serbia 
şi o parte din Bosnia; 

d) durata războiului european a fost, 
evident, scurtată, întrucât apro- 
vizionarea Reichului cu petrol din 
România a fost întreruptă; 

e) pe plan politic, exemplul României a 
fost urmat, la scurt timp, de Finlanda, 
apoi de Bulgaria, mai târziu şi de 
Ungaria.” 








Dinu C. Giurescu, Guvernarea 


| Nicolae Rădescu, 1996 


PRELUAREA PUTERII (1944-1947) = 25 


La sfârşitul lunii august 1944, trupele sovietice intrau în SURSA 3 


Bucureşti şi erau întâmpinate de un guvern militar din care făcea | prevederile Convenţiei de Armistiţiu: 


parte un singur reprezentant comunist. La 12 septembrie 1944 | _ contributia României la continuarea 
era semnată la Moscova Convenţia de Armistiţiu dintre România războiului cu 12 divizii de infanterie; 
şi Puterile aliate. Prevederile ei erau dintre cele mai dure şi | — libera trecere a armatelor sovietice pe 


teritoriul României; 
— plata în natură a 300 de milioane de 
dolari în 6 ani şi restituirea bunurilor 


acordau, prin formulările şi conţinutul lor, întâietate sovieticilor 
(sursa 3). In octombrie 1944, prin acordul de procentaj de la 


Moscova (capitolul 10), britanicii au decis să lase total sovieti- confiscate de la Aliaţii; 

cilor prima opţiune în configurarea politică a României postbelice | — arestarea criminalilor de război şi 
(sursele 15-16). S-a creat practic un nou context politic în care, e organizaţiilor de îip 

cu sprijinul Armatei foşii, comuniştii autohtoni au începui să-şi | _ iii neiea cărei 

impună prezenţa în instituțiile statului, fiind cooptați la guvernare | — recunoaşterea anexării de către 
încă din primele două guverne post-23 august, conduse de URSS a Basarabiei şi a Bucovinei de 
generalul Constantin Sănătescu. Nord (1940); 


— anularea Dictatului de la Viena; 


La începutul lunii octombrie 1944, PCR împreună cu orga- | înființarea Comisiei Aliate de Control. 


nizaţiile care gravitau în jurul său s-au unit sub umbrela unei 


i ada Dennis Deletant, Teroarea 
structuri social-politice intitulate Frontul Naţional Democrat. 


comunistă în România, 2001 


Citiţi sursele 2-8 şi rezolvaţi următoarele cerințe. 


= Identificaţi canalele de negociere folosite de România pentru încheie- 
rea unui armistițiu. 

: Descoperiţi mesajele transmise de Proclamaţia Regelui Mihai. Ana- 
lizați şi comentaţi limbajul utilizat, identificând cuvintele-cheie. 


Descrieţi rolurile jucate de comunişti şi de sovietici în desfăşurarea SURSA A 
loviturii de stat. 


„ Identificați metodele prin care sovieticii şi Armata Roşie au preluat Lucrețiu Pătrăşcanu 
controlul pe teritoriul României. (septembrie 1944): 
: Definiţi termenul armată de ocupație. „„„„Anei (Pauker) nu-i place că s-a făcut 


acest 23 august, că ar fi preferat să vină 
ei (sovieticii), nu să facem noi actul de 


SURSA 2 la 23 august". 


Neagu Djuvara: „M-am aflat la Stockholm, printr-o întâmplare extraordi- 
nară, a doua zi după lovitura de la 23 august 1944. Fusesem trimis curier 
diplomatic de către Mihai Antonescu în chiar dimineaţa zilei de 23 august, 
cu instrucţiuni către ministrul nostru în Suedia, Frederic Nanu, de a relua 
negocierile cu ambasadoarea sovietică, Aleksandra Kollontay. Negocierile 
(demarate - amănunt important — de sovietici în decembrie 1943, cu 
interdicţia de a le divulga anglo-americanilor) rămăseseră în suspensie de 
mai bine de două luni şi jumătate, fiindcă mareşalul 
Antonescu nu se hotărâse, înainte de spargerea frontului, Sursa: ANIC 
la 19-20 august, să accepte propunerile sovietice de la 
Stockholm, cu toate că erau, printr-o dibăcie machiavelică 
a sovieticilor, aparent mai favorabile decât condiţiile 
convenite, cu reprezentanţii opoziţiei, de către cele trei 
puteri întrunite la Cairo — Uniunea Sovietică, Statele Unite 
şi Marea Britanie —, condiţii de altfel doar propuse, şi nu 
definitiv acceptate de Uniunea Sovietică”. 


Robert Levy, Gloria şi 
decăderea Anei Pauker, 2002 


Neagu Djuvara, Amintiri din pribegie: 1948-1990, 2005 





26 = O ISTORIE A COMUNISMULUI DIN ROMÂNIA 


SURSA 5 


Proclamația Regelui Mihai | către ţară 

(23 august 1944): 

„Români, 

În ceasul cel mai greu al istoriei noastre am socotit, în 
deplină înțelegere cu poporul meu, că nu este decât o 
singura cale, pentru salvarea ţării de la o catastrofă totală: 
ieşirea noastră din alianţa cu puterile Axei şi imediata 
încetare a războiului cu Naţiunile Unite. 

Români, 

Un nou guvern de uniune naţională a fost însărcinat să 
aducă la îndeplinire voinţa hotărâtă a ţării, de a încheia 
pacea cu Naţiunile Unite. România a acceptat armistițiul 
oferit de Uniunea Sovietică, Marea Britanie şi Statele 
Unite ale Americii. Din acest moment încetează lupta şi 
orice act de ostilitate împotriva armatei sovietice, precum 
şi starea de război cu Marea Britanie şi Statele Unite. 
Poporul nostru înțelege să fie stăpîn pe soarta sa...'. 


Bogdan Murgescu (coord.), 
Istoria României în texte, 2001 


SURSA a) 


Constantin Sănătescu (august-septembrie 1944): 
„Sosesc trupe ruse din ce în ce mai multe în jurul Capi- 
talei. Avem mari nemulțumiri, întrucât bande de soldați 
ruşi jefuiesc şi mai ales confiscă toate automobilele, fără 
vreun control. [...] Pe motivul că suntem în război, ruşii 
pradă peste tot. Cea mai rea purtare o dovedesc ruşii 
marinari, care au debarcat la Constanţa. Au băgat groaza 
în oraş; lumea fuge în toate părţile. Sosesc la Preşedinţie 
reclamaţii din toate locurile pe unde ajung trupele ruse". 


Constantin Sănătescu, 
Jurnalul generalului Sănătescu, 2006 


SURSA / 


Andrei Vişinski (locţiitor al Comisarului Poporului 
pentru Afacerile Externe ale URSS), 24 august 1944: 
„Autorităţile sovietice nu au nici un fel de informaţie (despre 
evenimentele de la 23 august 1944) afară de ceea ce s-a 
auzit prin radio şi că, în prezent, nu are nici un fel de 
instrucţiuni de la guvernul său de a face vreo declaraţie 
asupra acestei probleme'. 


Dinu C. Giurescu, Guvernarea Nicolae Rădescu, 1996 


SURSA 8 


„Organismul care conducea România nu era alcătuit din 
factorii constituţionali — Regele şi Guvernul —, ci din aşa- 
-numita Comisie Aliată de Control, comisie propriu-zis 
sovietică din moment ce reprezentarea anglo-americană 
era mai mult simbolică. Acest organism care trebuia să 
tuteleze, în teorie, reclădirea democraţiei româneşti a fost 
creat de guvernele sovietic, englez şi american cu scopul 
de a supraveghea aplicarea condiţiilor Convenţiei de 
Armistiţiu. În scurt timp a devenit clar pentru oricine că 
această comisie [...] susținea moral şi material Partidul 
Comunist." 


Adrian Cioroianu, Pe umerii lui Marx, 2005 


Citiţi sursele 9-14 şi rezolvaţi sarcinile. 


= Care au fost principalele tactici utilizate de comu- 
nişti pentru declanşarea crizei politice, precum şi 
mijloacele de a le pune în practică? 

= Identificați limbajul şi terminologia folosite pentru 
denigrarea adversarilor. 

= Utilizând sursele istorice, încercați să descrieţi 
atmosfera politică din România în toamna anului 
1944. 


SURSA 9 


Gheorghe Gheorghiu-Dej (24 septembrie 1944): 
„Legionarii şi elementele reacționare antonesciene sunt 
principalul pericol intern. [...] Atâta vreme cât aparatul de 
stat, instituțiile publice şi întreprinderile industriale n-au 
fost curățate de aceşti duşmani, suntem obligaţi să nu 
încetăm o clipă lupta începută. [...] Această acţiune de 
curăţire nu poate fi făcută de către acest guvern. 


Dinu C. Giurescu, Guvernarea Nicolae Rădescu, 1996 


SURSA 1 Q 


Nicolae Carandino, directorul ziarului țărănist 
Dreptatea: 

„Ritmul vieţii s-a precipitat. A intervenit brusc în armistițiul 
şi în colaborarea dintre partide un element nou, şi anume 


48 LL] 


apelul la stradă”. 
Dreptatea, 12 octombrie 1944 


SURSA 1 1 


Constantin Sănătescu (octombrie-noiembrie 1944): 
„Se vorbeşte despre o criză de guvern, căci ziarele de 
stânga atacă mereu acţiunea guvernului, în scopul de a 
produce dezordine. [...] Comuniştii îşi urmează planul 
dictat de Moscova şi scot masele de muncitori la mani- 
festaţii. Miniştrii comunişti din guvern nici nu se intere- 
sează de treburile departamentelor lor, fiind ocupați cu 
întrunirile şi discursurile incendiare ce trebuie să ţină la 
aceste întruniri. [...] Cu toate apelurile ce fac către mem- 
brii guvernului, nu găsesc înțelegerea necesară la comu- 
nişti — de a ne aşterne pe lucru serios şi a scăpa ţara din 
greutăţile prin care trece". 


Constantin Sănătescu, 
Jurnalul generalului Sănătescu, 2006 


SURSA 1 2 


Gheorghe Apostol — membru al CC al PCR 
(octombrie 1944): 

„Ne vom înregimenta în lupta patriotică şi nu o vom înceta 
până ce nu vom avea un guvern adevărat democratic”. 


Şerban Rădulescu-Zoner et al., Instaurarea 
totalitarismului comunist în România, 2002 


SURSA 1 3 


Generalul Aurel Aldea -— ministru de Interne 
(octombrie 1944): 

„Cuvinte ca «hitlerist», «fascist» şi «duşmanul poporului» 
au fost aruncate numai cu scopul de a provoca nedume- 
rire în opinia publică şi a ațâţa contra ordinii de stat'. 


Universul, 14 octombrie 1944 


SURSA 1 4 


„«Sănătescu sabotează efortul de război al aliaților», 
intona corul (sovieticilor şi al comuniştilor). «Nu plăteşte 
reparaţiile de război, întârzie furniturile pentru front, îi 
protejează pe criminalii de război, îi favorizează pe 
fascişti, ațâţă ura împotriva Uniunii Sovietice». Acest 
mesaj răsuna toată ziua în urechile românilor. [...] 
Colosalul instrument al propagandei comuniste declara 
că, în spatele întregului sabotaj, se află luliu Maniu şi 
«partidele istorice». Scopul era de a compromite tot ce 
era tradiţie istorică în România, de fapt, tot ceea ce era 
românesc. Pentru a distruge România trebuiau lichidaţi 
adevărații români şi cea mai bună cale pentru aceasta era, 
în opinia Rusiei, atacarea partidelor istorice şi a lui Maniu. 
Dacă acestea erau zdrobite, nu s-ar fi găsit în țară — 
lucru perfect adevărat — nici o altă forță care să poată uni 
națiunea.” 


Reuben H. Markham, România sub jugul sovietic, 1996 





PRELUAREA PUTERII (1944-1947) = 27 


= Într-o bună parte a istoriografiei persistă convinge- 
rea conform căreia britanicii au abandonat România 
în sfera de influenţă sovietică. Citiţi mărturiile de mai 
jos şi încercați o investigație personală pe această 
temă utilizând şi alte lucrări din domeniu. 


SURSA 1 5 


Burton Berry (9 decembrie 1944): 

„Cu multă emoție, Maniu m-a întrebat dacă America şi 
Marea Britanie doreau ca România să devină parte a 
Uniunii Sovietice [...]. Apoi a repetat că, dacă în intenţia 
noastră era să abandonăm România, avem faţă de el 
datoria să i-o spunem. 


loan Chiper et al/., Sovietizarea României. 
Percepții anglo-americane (1944-1947), 1993 


SURSA 1 ai 


„Când prim-ministrul Winston Churchill şi ministrul de 
Externe Eden au vizitat Moscova, în octombrie 1944, ei 
au rediscutat înțelegerea anterioară de împărţire a zone- 
lor de influenţă pe care Marea Britanie şi Rusia urmau să 
le deţină, fiecare, în Balcani. Telegrame sosite de la 
ambasadele noastre din Moscova şi Ankara menţionau că 
raportul procentual ruso-britanic era de 75-25% sau 80-20% 
în Bulgaria, România şi Ungaria, în timp ce, în lugoslavia, 
sferele de influenţă erau împărţite 50-50%. Mai târziu, 
Rusia s-a simţit îndreptăţită să pretindă că Statele Unite 
şi Marea Britanie i-au desemnat o proporție din Balcani, 
inclusiv România şi Bulgaria, drept sferă de influenţă.” 


„Memoriile lui Cordell Hul!”, 
The New York Times, 28 februarie 1948 


Sursa: ANIC 


28 = O ISTORIE A COMUNISMULUI DIN ROMÂNIA 


Do sli sf4 ROLUL REGELUI MIHAI LA 23 AUGUST 1944 


Istoricii consideră că actul de la 23 august 1944 a 
scurtat războiul cu şase luni şi a dus la salvarea a 
sute de mii de vieţi omeneşti. România s-a alăturat 
forțelor aliate şi a întors armele împotriva Germaniei 
naziste. În plus, desfăşurarea evenimentelor i-a luat 
prin surprindere pe sovietici, care pregăteau o ofen- 
sivă de proporţii asupra ţării noastre. În perioada 
1948-1989, rolul Regelui Mihai |, ca şi al celorlalţi 
participanţi a fost diminuat de istoriografia comu- 
nistă, care a confiscat evenimentul, prezentându-l 
drept o victorie a liderilor PCR. 


= Textele de mai jos prezintă mărturiile principalilor 
actori ai loviturii de stat de la 23 august 1944. Ana- 
lizați rolul Regelui Mihai în derularea evenimentelor. 
Explicaţi diferenţele de viziune din fiecare relatare! 


SURSA 1 4 


Generalul Constantin Sănătescu: „După ce am luat loc 
în jurul mesei, Regele întreabă: 

— Care este situaţia, domnule mareşal? 

-— Disperată, Majestate. Frontul este străpuns şi în Moldova, 
şi în Basarabia. [...] 

— Ce trebuie să facem? Nu credeţi că este momentul a 
încheia armistițiul, fie dumnevoastră, fie un alt guvern? 
Mareşalul răspunde categoric că nu trebuie să încheiem 
armistițiul. [...] 

Faţă de acest răspuns categoric, Regele s-a sculat în 
picioare fără a rosti o vorbă, le-a întins mâna şi a ieşit 
afară. Antonescu a rămas cu mine, într-o tăcere chi- 
nuitoare. [...] Îndată Regele [...] a dat aprobare să trecem 
la arestarea Antoneştilor şi să facem lovitura de stat”. 


Constantin Sănătescu, Jurnalul generalului Sănătescu, 2006 


SURSA 7 8 


lon Antonescu: „Timp de aproape două ceasuri, Regele a 
ascultat expunerea, păstrând ca de obicei o atitudine foarte 
rezervată, aproape indiferentă. [...] Cum Regele spunea 
că aceste tratative (cu anglo-americanii) trebuie să înceapă 
imediat, [...] eu am confirmat că sunt de acord cu aceste 
condiţii [...]. În acest moment, Regele a ieşit din cameră, 
scuzându-se faţă de mine, şi discuţia a continuat câtva 
timp cu generalul Sănătescu [...]. Când eram în curs de 
discuţiuni şi mă plictiseam aşteptând venirea Regelui 
pentru a pleca, Regele intră în cameră şi în spatele lui 
apare un maior din garda Palatului cu 6-7 soldați cu 
pistoale în mână. Regele a trecut în spatele meu, urmat 
de soldaţi, unul din soldaţi m-a prins de braţe pe la spate 
şi generalul Sănătescu mi-a spus: „Dle mareşal, sunteți 
arestat pentru că nu aţi vrut să faceţi imediat armistițiu”. 


Gh. Buzatu, România sub imperiul haosului, 2007 


SURSA 1 9 


Regele Mihai: „L-am convocat pe Antonescu după- 
-amiază, pentru ora patru. El a întârziat. Aşa proceda de 
obicei. Mihai Antonescu a venit la timp. l-am primit în salon 
împreună cu generalul Sănătescu, şeful Casei Militare. 
Cât timp a durat discuţia, un ceas şi mai bine, am încercat 
Şi eu, şi Sănătescu să-l facem pe Mareşal a înţelege că 
războiul nu mai poate fi continuat în direcţia aceea şi că 
trebuie să procedeze cât mai grabnic la un armistițiu. 
Chiar şi Mihai Antonescu a încercat acelaşi lucru. Mare- 
şalul a refuzat net. [...] La un moment dat, întorcându-se 
spre Sănătescu, a spus: «Cum, să plec eu şi să las ţara 
pe mâna unui copil?». Cred că el îşi închipuia că sunt 
acelaşi copil pe care l-a cunoscut venind întâia oară la 
Palat. [...] Aveam în rezervă o mică echipă de trei sub- 
ofițeri şi un căpitan din garda regală, pregătită să inter- 
vină în cazul refuzului (de a încheia armistițiul) şi să-l 
aresteze. [...] După mai bine de un ceas de discuţii fără 
nici un rezultat, am spus: «Dacă aşa stau lucrurile, atunci 
nu ne mai rămâne nimic de făcut». O frază-parol. ŞI 
atunci s-a deschis uşa şi în salon au intrat cei patru. [...] 
Au intrat, deci, au salutat şi s-au apropiat de Antonescu. 
Căpitanul i-a spus să-l urmeze şi a pus mâna pe braţul lui. 
Antonescu a devenit dintr-odată ţeapăn, s-a întors spre 
Sănătescu şi l-a întrebat: «Ce înseamnă asta?». Sănătescu 
a avut atunci un moment de ezitare şi a vrut să ia mâna 
lui Dumitrescu de pe braţul mareşalului. Când am văzut 
asta, am plecat. Avusesem destule neînţelegeri cu 
Antonescu, dar nu-mi făcea nici o plăcere să asist la 
scena arestării lui”. 


Mircea Ciobanu, Convorbiri cu Mihai | al României, 1992 

Lumea românească 
la 23 august 1944 


La 22 octombrie 1944, la sala „Aro' din Capitală 
avea loc un concert susținut de George Enescu. 
Programul includea Simfonia a IV-a de Ceaikovski 
şi marca deschiderea noii stagiuni a Filarmonicii 
bucureştene. Acesta era unul dintre evenimentele 
care semnalau reluarea normalităţii în societatea 
românească, după anii de război. 

Din punct de vedere constituţional, România a 
redevenit, la 23 august 1944, o ţară democratică 
(sursa 9). Respectarea drepturilor şi libertăţilor 
cetăţeneşti, separarea puterilor în stat, asigurarea 
libertăţii de expresie politică, au fost primele măsuri 
luate de câtre Regele Mihai. Partidele politice au 
fost scoase din ilegalitate, iar elitele intelectuale 
s-au repoziționat şi, în marile centre urbane, au 
reapărut embrionii unei vieţi culturale normale. 

Asemenea majorităţii statelor europene, Româ- 
nia a resimţit însă din plin efectele războiului. 
Bombardamentele lansate de anglo-americani 
asupra mai multor regiuni ale ţării şi, mai târziu, 
ofensiva URSS în Moldova au distrus o economie 
aproape deloc afectată între 1941 şi 1944 şi au 
marcat viaţa cotidiană a românilor (sursa 2). 

În plus, după 23 august 1944, multe dintre 
resursele României au fost concentrate pentru 
continuarea campaniei pe frontul de vest, conform 
prevederilor Convenţiei de Armistiţiu (sursa 6). 
Leul s-a depreciat rapid (sursele 2-4), iar nivelul 
de trai s-a degradat treptat. Procurarea hranei a 
devenit o problemă în condiţiile în care marile 
oraşe erau grav afectate de bombardamente, dar 
nici mediul rural, unde trăia cam 80% din populaţia 
României, nu a fost ocolit de criză. Activităţile 
agricole au fost puternic afectate de ostilitățile 
militare, de secetă şi de dezorganizarea provo- 
cată de condiţiile de război. În lipsa unei coor- 
donări a autorităţilor, stocul de cereale s-a epuizat 
şi a condus la o penurie generalizată, accentuată 
şi de seceta din anii următori. Raţionalizarea ali- 
mentelor, în condiţiile sfârşitului războiului, a pro- 
dus o stare de îngrijorare, a favorizat specula şi 
afacerile desfăşurate pe seama dificultăţilor ali- 
mentare ale populaţiei. În industrie se resimțea 
lipsa materiilor de primă necesitate, a mijloacelor 

de transport, a combustibilului şi a pieselor de 
schimb pentru repornirea instalaţiilor mecanice. 
Domeniul instituţiilor de credit a pierdut mult din 
suflul perioadei interbelice. 

În Moldova, nord-vestul Transilvaniei şi Dobro- 
gea, statul român a pierdut pentru o perioadă con- 
trolul asupra teritoriului național şi asupra porturilor 
dunărene şi maritime. În Moldova, înaintarea Arma- 
tei Roşii a favorizat instalarea unei administrații 
controlate de comunişti, în timp ce în nord-vestul 
Transilvaniei, funcţionarii români - instalaţi pe 
măsură ce teritoriul a fost eliberat de către Armata 
Română -— au fost retraşi la cererea sovieticilor, 
care au preluat controlul administraţiei. Practic, 
Armata Roşie a devenit o armată de ocupaţie: inti- 
midări, jafuri, violențe, abuzuri, rechiziţii forțate, 
umilințe la care au fost supuse trupele române şi 
oamenii simpli, acesta este tabloul noii alianțe mi- 
litare în care intrase România. 


Citiţi sursele 1-7 şi rezolvați următoarele cerinţe. 


Realizaţi o cronologie a evoluţiei teritoriale a 
României în perioada 1913-1947. 

Identificaţi cele mai importante consecinţe eco- 
nomice ale situației interne şi internaţionale a 
României în perioada 1944-1947. 

Sursele 2-4 vă indică degradarea situației econo- 
mice din România după 23 august 1944. Desco- 
periți cauzele acestei evoluţii. 

Alcătuiţi un portofoliu cu tema „Armata Română 
între 23 august 1944 şi 9 mai 1945”. 


SURSA 1 


„În urma succesivelor cedări teritoriale din vara anului 
1940 — Basarabia, partea de nord a Bucovinei, colțul de 
nord-vest al județului Dorohoi cu ţinutul Herţa, jumătatea 
de nord a Transilvaniei şi Cadrilaterul — teritoriul României 
s-a redus în septembrie 1940 de la 295.649 kmp la 
195.311 kmp (—33,9%). 

Prin realipirea Transilvaniei, recunoscută prin Tratatul de 
Pace de la Paris (10 februarie 1947), teritoriul revine la 
23/.500 kmp. România încheie al doilea război mondial 
cu un minus de 58.149 kmp (faţă de hotarele din 1 sep- 
tembrie 1939).' 


Dinu C. Giurescu, România în 
al doilea război mondial, 1999 

SURSA 2 


„Indicele costului vieţii în Bucureşti a cunoscut un salt spec- 
taculos în numai şase luni (august 1944 — martie 1945). [...] 
Prețul unui litru de ulei ajungea de la 220 de lei în aprilie 
1944 la 4.500 de lei în iulie 1945 (pentru județul Baia), în 
timp ce un kilogram de zahăr cotat la 60 de lei în aprilie 
1944 valora 6.000 de lei în iulie 1945 (în judeţul Bacău). 
O contribuţie la creşterea galopantă a inflaţiei a avut-o şi 
introducerea pe piaţă a rublei (o rublă pentru o sută de lei) 
şi a leului comandamentului militar al trupelor sovietice, 
care echivala cu cinci lei româneşti." 


Gheorghe Onişoru, România în anii 1944-1948. 
Transformări economice şi realități sociale, 1998 


SURSA 3 


„Pe acest fond (al inflaţiei) s-au redus şi cotele raţiona- 
lizate. Zahărul, de exemplu, era distribuit în vara lui 1945 
în raţii de câte 200 de grame/lună la oraş şi 50 de grame 
la săteni şi refugiaţi. În aceste condiţii au început să facă 
ravagii şi epidemiile. Numai în septembrie 1944 şi până 
în iunie 1945 în 12 judeţe ale Moldovei au fost înregis- 
trate 59.196 de cazuri de tifos exantematic.” 


Gheorghe Onişoru, Alianțe şi confruntări 


intre partidele politice din România, 1996 


SURSA 4 


dit costului vieții: 1944-1945 

Valoarea produselor în lei 





SURSA 5 


„Ruşii au pretins mai mult de 700 de fabrici, foste proprie- 
tățţi germane, ca daune de război şi, aşa cum Departa- 
mentul cunoaşte, atât companiile britanice, cât şi cele 
americane au fost victime ale acestui transfer. Ruşii deja 
au obţinut beneficii importante din petrolul românesc şi 
storc şi celelalte companii petroliere, în mare măsură pro- 
prietatea britanicilor şi americanilor, până la limita unor 
pierderi grele, încât acestea trebuie să plece din România 
dacă situaţia nu se schimbă. Ruşii au obținut, de aseme- 
nea, în virtutea deciziilor de la Potsdam privind proprietă- 
țile germane, mari beneficii din băncile româneşti, liniile 
de transporturi navale şi aeriene, din care au înfiinţat 
companii mixte sovieto-române. Penetrarea economică a 
mers atât de departe încât Rusia nu mai este interesată 
doar să aibă un guvern român «prieten», ci şi să domine 
România pentru a-şi proteja propriile interese economice." 


Ulrich Burger, Misiunea Ethridge în România, 2000 

Ardei gras Cartofi Ceapă Castraveți Dovlecei Fasole Fasole Pătlăgele Pătlăgele Varză Usturoi 
(bucata) (Kg) (Kg) (bucata) (bucata) uscată (Kg) verde (Kg) vinete (bucata) roşii (Kg) (bucata) 
După Constantin Sănătescu, Jurnalul generalului Sănătescu, 2006 
SURSA 





„Jalnică era starea laşului. De cum intrai în gara Nicolina, 
laşul părea cu totul distrus; verdeaţa lui aşa de abundentă 
nu mai era. Căsuţe albe, cu grădinile lor, de abia se mai 
vedeau. Mormanele de ruine erau tot mai dese cu cât ne 
apropiam de gara laşi. În gara părăginită, cu ferestre 
astupate cu scânduri, peronul, sălile de aşteptare — 
murdare. În piața gării — nici o brişcă, nici o maşină. 
Fiecare călător îşi ducea singur bagajele la deal. Departe 
am văzut un tramvai care cobora încet, fricos, înţesat de 
lume. [...] Patrule ruseşti, câte patru soldaţi, cu puşca 


mitralieră în diagonală pe piept, cu şapca pe o ureche şi 
cu şuvițe de păr în dezordine. Nu, nu, acesta nu mai era 
laşul meu, ceea ce vedeam. Niciodată nu mă voi mai 
întoarce să trăiesc aici, pentru că amintirile atât de vii ale 
frumoasei mele tinereţi trăită aici erau prea puternice pentru 
a mi le pângări, continuând a trăi în nişte locuri de care 
tristeţea mă făcea străin şi alături de nişte oameni care nu 
mai erau ai mei, când altădată în fiecare simțeam un prie- 
ten, până şi în necunoscutul care trecea pe lângă mine." 


Gheorghe Zane, Memorii: 1939-1974, 1997 





Citiţi sursele 7-10 şi rezolvați sarcinile. 


: Formulați un punct de vedere argumentat cu pri- 
vire la colaborarea dintre comandamentul trupelor 
sovietice şi cel românesc. 

= Identificați, utilizând şi alte surse, principalele modi- 
ficări constituționale din intervalul 1938-1944. 


SURSA / 


Regele Mihai către preşedintele american Franklin 
Delano Roosevelt: 

„Comandamentul sovietic a confiscat peste 50% din 
stocul sanitar al Armatei Române, inclusiv tot disponibilul 
de novocaină, indispensabilă oricărei anestezii!”. 

(24 ianuarie 1945) 


Dinu C. Giurescu, România 
în al doilea război mondial, 1999 


SURSA 8 


Generalul C.V.R. Schuyler: 

„Toţi ofiţerii români de pe front cu care am vorbit sunt 
nemulțumiți de faptul că ruşii nu au nici un respect pentru 
unităţile române pe care le folosesc drept carne de tun. 
Aceste unităţi sunt azvârlite în atac după atac, fără sprijin 
adecvat, suferă mari pierderi şi nu li se acordă răgaz 
pentru odihnă şi reechipare. De aceea, oamenii sunt 
epuizați fiziceşte şi moralul este foarte scăzut”. 


Dinu C. Giurescu, România 
în al doilea război mondial, 1999 


SURSA 9 


Decret Regal (31 august 1944): 

„Articolul 1. Drepturile românilor sunt cele recu- 
noscute de Constituţia din 1866 cu modificările ce 
ulterior i-au fost aduse şi de Constituţia din 

29 martie 1923. 

Articolul 2. Sub rezerva celor cuprinse în artico- 
lele ll şi IV, puterile statului se vor exercita după 
regulile aşezate în Constituţia din 29 martie 1923. 
Articolul 3. Un decret dat în urma hotărârii 
Consiliului de Miniştri va organiza Reprezentanţa 
Naţională. Până la organizarea reprezentanţei 
naţionale, puterea legislativă se exercită de către 
rege, la propunerea Consiliului de Miniştri. 
Articolul 4. O lege specială va statornici condiţiile 
în care magistraţii sunt inamovibili...”. 


Dinu C. Giurescu, Guvernarea 
Nicolae Rădescu, 1996 

„Capitularea totală şi necondiționată a Germaniei a aflat 
trupele române în plin efort de război pe teritoriul ceho- 
slovac. Pentru satisfacerea necesităţilor frontului, statul 
român [...] a mobilizat întregul său potenţial militar, eco- 
nomic şi politico-diplomatic. Câteva cifre sunt elocvente 
pentru a aprecia efortul considerabil şi ponderea contri- 
buţiei României la războiul antihitlerist: între 13 septembrie 
1944 şi 12 mai 1945, Armata Română a înaintat spre Vest 
până în apropierea oraşului Praga, după ce traversase 
17 masive muntoase, 12 cursuri mari de ape, a eliberat 
3.831 de localităţi şi a provocat inamicului pierderi con- 
siderabile (peste 170.000 de prizonieri şi circa 25.000 de 
morți). Intrarea României în rândurile Naţiunilor Unite a 
uşurat apreciabil efortul de război al aliaţilor. Din partea 
română, pierderile înregistrate au reprezentat 169.822 de 
oameni (morți, răniţi sau dispăruţi), adică 31% din totalul 
efectivelor angajate în lupte. Sub raportul contribuţiei 
umane, România s-a situat pe locul al patrulea între 
statele participante în perioada august 1944 — mai 1945 
la asaltul decisiv asupra Reichului nazist, după URSS, 
Statele Unite şi Marea Britanie. [...] În sfârşit, valoarea 
contribuţiei economice a României s-a ridicat la circa 

1,2 miliarde de dolari (în valuta anului 1938).' 


loan Scurtu, Gheorghe Buzatu, /storia 
românilor în secolul XX, 1999 

Citiţi sursele 11-13 şi rezolvați următoarele cerinţe. 


= Formulați un punct de vedere cu privire la atitudi- 
nea lui Mihai Ralea față de puterea politică. 

: Descrieţi viaţa culturală a României de după 
23 august 1944. 


SURSA 4 1 


„Fost membru al Partidului Naţional-Țărănesc, Mihai 
Ralea trece fără mari regrete, în anii '30, în barca din ce 
în ce mai încăpătoare a lui Carol al Il-lea, pe care-l 
serveşte ca ministru şi ca propovăduitor — de suprafaţă, 
fără sistemă -— al corporatismului economic. La apusul 
gloriei lui Carol, Ralea intră în eclipsă. Dar nu pentru mult 
timp; lovitura de Palat din vara lui 44 şi îndepărtarea lui 
Antonescu îl aduce pe Ralea alături de Petru Groza, la 
conducerea partidului Frontul Plugarilor. Pe listele acestui 
partid, Ralea devine în martie 1945 ministru al Artelor, iar 
după alegerile din 1946 ajunge ambasador al României la 
Washington, într-o încercare prea evidentă a regimului pe 
cale de impunere de a-şi spăla imaginea de export. [...] 
lronia soartei: tocmai Ralea — cel care se descria priete- 
nilor prin câteva repere de geografie sentimentală, am 
fost ambasador la Washington, stau pe strada Londra, 
mi-am luat doctoratul la Paris şi-mi frec coatele de comu- 
nişti la Bucureşti (asta spunea el pe la începutul anilor '60, 
pe când îşi pregătea, poate conştient, trecerea dincolo, 
dar incapabil să prevadă că va muri într-un spital din 
Berlinul de Est, coborât prea târziu dintr-un tren ce-l ducea 
într-o misiune culturală spre Copenhaga!), deci tocmai 
acest om nu a putut părăsi țara din dragoste pentru via 
sa de lângă Huşi!" 

Adrian Cioroianu, Focul ascuns în piatră, 2002 

Octombrie 1944 

„* Cea dintâi premieră teatrală sub noul regim: comedia 
Amantul de carton, de J. Deval, la Teatrul «Regina 
Maria», cu Tantzi Cocea, Radu Beligan, Marcel Anghe- 
lescu, Cornel Ţăranu, regia Sică Alexandrescu. [...] 

* Concert de jazz la sala „Palladium”; îşi dau concursul: 
Virginica Popescu, Ovidiu Teodorescu, Colea Răutu; 
prezentare — N. Gărdescu. 

+ Reapar anticarii ambulanți pe străzile Capitalei. 
«Bucureştiul — scrie Ultima oră — îşi reia aspectele, îşi 
reia pitorescul care-l făcea să fie deosebit între ceilalți. 
Capitala îşi revine, iar coloritul vioi al coperţilor de cărți 
înşirate pe ziduri pare asemeni unui stindard arborat la 
zile mari. Cartea e iarăşi liberă, la îndemâna oricui, 
păstrând încă mirosul pivniţelor în care a fost zăvorâtă 
patru ani»." 


loan Lăcustă, 47 de luni care au schimbat România, 1999 

Lucrări ştiinţifice/opere de artă apărute în 1944: 

„— Grigore Antipa: Marea Neagră 

— Lucian Blaga: Trilogia culturii 

— Tudor Vianu: Filosofia culturii 

— Alexandru Ciucurencu pictează Ciclamene 

— lon Caraion: Panopticum (debut) 

— Gellu Naum: Culoarul somnului 

- Zaharia Stancu: Anii de fum, versuri 

— Constantin Noica: Pagini despre sufletul românesc”. 


Dinu C. Giurescu, Istoria României în date, 2003 


= Mihail Sadoveanu 
(1880-1961) a fost 
unul dintre intelec- 
tualii care au aderat 
la mişcarea comu- 
nistă. Pornind de la 
sursele 14-15, rea- 
lizaţi o investigaţie 
personală cu tema 
„Intelectualii comu- 
nişti din România”. 





Sursa: ANIC 


SURSA 





Mihail Sadoveanu (1945): 

„Sunt un om de stânga, aflat pe linia unui fel de popora- 
nism, în spiritul Vieții româneşti, adaptat la împrejurări 
noi. Înţeleg ca poporul român să profite de toate bine- 
facerile democraţiei din ultimele decenii şi mai ales de 
marele exemplu rusesc exprimat în Constituţia, a cărei 

aniversare am serbat-o de curând cu atâta căldură”. 
lon Biberi, Lumea de mâine, 2001 

„Vreau să vedem un comunist român adevărat, care să 
poată ţine fruntea sus: «trăiesc în disprețul bunurilor 
materiale, după idealul comunist, un loc, un salar, un om, 
fiecare la ce a învăţat». Caut unul cu o austeră simplitate, 
căruia să-i zic: «Vreau să-ţi fiu asemenea» [...]. Ajung la 
conu' Mihail Sadoveanu [...]. Când a adulmecat Ciorogârla 
infamului de burghez Pamfil Şeicaru, credeţi că a fost 
apucat de un acces subit de tolstoism? [...] Să mun- 
cească de-a valma cu ţăranii? Poftiţi la Ciorogârla. Un om 
masiv coboară din conac să supravegheze munca altora, 
ca un boier rus de altădată, peste mujicii lui. Este domnul 
Mihail Sadoveanu, comunistul! [...]. Comunismul româ- 
nesc are fălci din preistorie şi buzunare fără fund din 
legendă. Comunistul ortodox visează şi activează. 
Comunistul nostru cumulează, acumulează şi camu- 
flează.” [Dreptatea, 1946] 


Ana Selejan, Trădarea intelectualilor, 2005 





2.3. Regimul politic 


„Dacă guvernul nu este schimbat imediat, noi (sovie- 
ticii) nu mai putem răspunde de existenţa liberă a 
poporului român!” 


lată ce îi transmitea, după ce a bătut cu pumnul 
în masă la propriu, Andrei Vîşinski (ministrul ad- 
junct de Externe sovietic) Regelui Mihai, la sfârşi- 
tul lui februarie 1945. La afirmaţia Regelui cum 
că la lalta se hotărâse ca popoarele din sud-estul 
Europei să-şi decidă singure soarta, Vişinski a 
replicat cinic: „lalta sunt eu!”. A urmat astfel, im- 
punerea forțată a primului guvern procomunist şi 
consolidarea treptată a puterii PCR. În fapt, între 
1945 şi 1947 în România s-a produs un proces 
lent de acaparare a instituţiilor statului de către 
comunişti. 


Guvernul Groza 


În urma presiunilor exercitate de sovietici şi de 
comunişti asupra Regelui Mihai, acesta a fost 
forţat să demită guvernul Nicolae Rădescu. Noul 
guvern, denumit „de largă concentrare democra- 
tică”, era condus de Petru Groza, care fără să 
fie membru al PCR, era preşedintele unui partid 
apropiat de comunişti. Gheorghe Gheorghiu-Dej, 
Lucrețiu Pătrăşcanu şi Teohari Georgescu, lideri 
marcanţi ai PCR, deţineau portofolii-cheie în 
Cabinet; de altfel, comuniştii şi acoliţii lor contro- 
lau peste 86% dintre funcţiile guvernamentale. 
PNL şi PNȚ nu au acceptat să facă parte din 
Executiv, iar americanii şi britanicii au refuzat, 
timp de aproape un an, să recunoască guvernul, 
considerându-l impus prin forţă. 


Parlamentul 


Presiunile exercitate asupra Moscovei de către 
americani şi britanici, la solicitarea opoziţiei din 
România, au determinat o schimbare de atitudine 
a Kremlinului în privința situaţiei din România. La 
aceasta s-a adăugat şi „greva regală” (sursa 7). 
Astfel, în urma convorbirilor de la Moscova (de- 
cembrie 1945) reprezentanţii SUA, Marii Britanii şi 
ai URSS au convenit includerea în guvernul Groza 
a doi reprezentanţi ai partidelor istorice şi organi- 
zarea de alegeri libere în România (sursa 2). 


PRELUAREA PUTERII (1944-1947) = 33 





Desfăşurate în toamna lui 1946, alegerile au fost 
precedate de campanii propagandistice violente 
împotriva partidelor democratice şi câştigate prin 
fraudă (studiul de caz ) de comunişti şi de aliaţii lor 
politici (sursa 1). În ciuda protestelor PNȚ şi PNL 
şi ale guvernelor Marii Britanii şi al SUA, situaţia a 
rămas însă neschimbată. 

Suspendat prin decret regal în 1940, odată cu 
instaurarea dictaturii lui Antonescu, Parlamentul 
şi-a reluat activitatea după alegerile din noiembrie 
1946, în formulă unicamerală şi sub numele de 
Marea Adunare Naţională (capitolul 4). Începând 
cu 1947, partidele adversare comuniştilor au fost 
desfiinţate, iar în anii '50 Partidul Comunist a 
devenit unica forță politică din România. 


Monarhia 


La sfârşitul lui 1946, România era ultima țară din 
Europa de Sud-Est în care mai exista încă un re- 
gim monarhic. Casa Regală reprezenta ultimul sim- 
bol de putere al lumii necomuniste şi beneficia de 
un mare capital de încredere şi simpatie din partea 
populaţiei (sursa 8). La 30 decembrie 1947, sub 
presiunea sovieticilor, Regele Mihai a fost însă 
silit să abdice (sursa 9), comuniştii anunțând con- 
stituirea Republicii Populare Române. La patru 
zile după, Suveranul era obligat să părăsească 
țara, iar în aprilie 1948 era votată prima Consti- 
tuţie a statului român comunist. 

Citiţi sursele 1-6 şi rezolvați următoarele sarcini. 


: Observaţi diversitatea politică din România post- 
belică (sursa 1) şi, utilizând informaţiile dobândite 
din alte surse de informare, precizaţi perioada de 
formare a acestora. 

Explicaţi atitudinea sovieticilor şi a anglo-america- 
nilor referitoare la situația din România. 
Descoperiţi cuvintele-cheie ale mesajului radiofo- 
nic transmis de către premierul Nicolae Rădescu 
(sursa 5). 

Citiţi cu atenţie sursele 3 şi 4, identificând termenii 
de divergență invocați ulterior. Sesizaţi nuanțele 
de viziune! 

Explicați aserțiunea lui Stalin în contextul eveni- 
mentelor din România acelor ani. 


SURSA 1 


„1. Partidele tradiționale: Partidul Naţional-Ţărănesc şi 
Partidul Naţional-Liberal. 

2. «Stânga»: Partidul Comunist Român şi aliaţii săi, 
Partidul Social-Democrat, Frontul Plugarilor, Partidul 
Naţional-Popular. 

3. «Disidenţele» — în fapt grupări care au susţinut, de o 
manieră sau alta, politica de sovietizare: Partidul 
Naţional-Liberal — Tătărăscu, Partidul Naţional-Țără- 
nesc — Alexandrescu, Partidul Țărănesc-Democrat — 
Lupu, excepţie făcând doar Partidul Social-Democrat 
Independent condus de Constantin Titel Petrescu. 

4. Minoritarii: Uniunea Populară Maghiară şi partidele 
evreieşti, cu precădere. 

5. Micile partide: Partidul Popular Românesc, Partidul 
Radical al Micii Burghezii etc." 


Gheorghe Onişoru, Alianțe şi confruntări 
intre partidele politice din România, 1996 

SURSA 2 


Comunicatul Conferinţei de la Moscova cu privire la 

România (27 decembrie 1945): 

„Cele trei guverne (american, britanic şi sovietic) sunt 

pregătite să dea Regelui Mihai sfatul pe care l-a cerut în 

scrisoare din 21 august 1945, privind lărgirea guvernului 
român. Regele urmează a fi sfătuit ca un reprezentant al 

Partidului Naţional- Țărănesc şi unul al Partidului Naţional- 

-Liberal să fie incluşi în guvern. Comisiunea mai jos 

arătată se va asigura că: 

a) Ei sunt cu adevărat reprezentativi pentru partidele 
care nu sunt reprezentate în guvern (PNŢ-Maniu şi 
PNL-Brătianu). 

b) Că ei sunt corespunzători şi vor conlucra în mod loial 
cu guvernul. 

Cele trei guverne iau notă că guvernul român astfel 

reorganizat va declara că se vor ţine alegeri libere şi 

nemăsluite, cât de curând posibil, pe baza votului uni- 
versal şi secret”. 


Dinu C. Giurescu, Falsificatorii: „Alegerile” din 1946, 2006 


SURSA 3 


Petru Groza (1946): 
„[...] atunci când anglo-americanii au acceptat decizia de 
la Moscova, ei se gândeau la alegerile libere din Anglia 
sau America, în timp ce ruşii se gândeau la alegerile 
libere din Rusia. Dacă avem în vedere prezența Armatei 
Roşii în România, se pare că alegerile se vor desfăşura 
potrivit părerii ruşilor despre ceea ce înseamnă liber şi 
neîngrădit'. 

Dennis Deletant, Teroarea comunistă în România, 2001 


SURSA 4 


Viaceslav Molotov (2 aprilie 1944): 
„Guvernul sovietic declară că nu urmă- 
reşte obiectivul de a schimba ordinea 
socială existentă în România..." 


Liviu C. Ţîrău, Între Washington 
şi Moscova, 2005 


Sursa: ANIC 





SURSA 5 


Emisiunea de la Radio Bucureşti, 24 februarie 1945, 
ora 24 (generalul Nicolae Rădescu -— preşedintele 
Consiliului de Miniştri): 
„Cei fără neam şi fără Dumnezeu, aşa cum i-a botezat 
poporul, au pornit să aprindă focul în ţară şi să o înece în 
sânge. O mână de inşi conduşi de doi venetici, Ana 
Pauker şi ungurul (Vasile) Luka, caută prin teroare să 
supună neamul. Vor cădea striviţi. Acest neam, care a 
ştiut întotdeauna să-şi apere fiinţa, nu de câţiva indivizi 
se va lăsa acum îngenunchiat. Sub masca democraţiei, 
democraţie pe care la fiecare fapt o calcă în picioare 
aceste fioroase hiene nădăjduiesc să pună mâna pe 
stăpânirea ţării. Sunt nenumărate blestematele lor fapte, 
pe tot cuprinsul ţării. [...] În Craiova, grupuri înarmate au 
atacat puternic Prefectura şi au luat-o cu asalt. La Caracal, 
mica, dar viteaza garnizoană a rezistat cu îndârjire ata- 
cului dat, astfel că Prefectura a putut fi salvată. În Braşov, 
au devastat o cooperativă, iar în Capitală, crimele lor nu 
vor putea fi cunoscute în întregime decât mâine. Au tras 
focuri în Palatul Regal, două gloanţe pătrunzând în cabi- 
netul Mareşalului Palatului. Au tras şi în Prefectura Poli- 
ției Capitalei şi au atacat şi palatul Ministerului de Interne, 
unde mă găseam, un glonte pătrunzând lângă masa mea 
de lucru. Acum trei sferturi de oră, un grup ce manifesta 
simpatie şi adeziune a fost atacat cu focuri de armă, 
dintr-o maşină, şi sunt 2 morţi şi 11 răniţi”. 

SRI, Cartea Albă a Securității, vol. |, 1997 


SURSA ai 


I.V. Stalin (aprilie 1945): „Acest război nu seamănă cu 
cele din trecut; cel care ocupă (acum) un teritoriu îşi 
impune propriul sistem până acolo unde i-au ajuns 
armatele. Nu poate fi altfel”. 


Liviu C. Țîrău, Între Washington şi Moscova, 2005 

Sursa: ANIC 

Citiţi cu atenţie sursele de mai jos (7-10) şi rezolvați 
cerinţele. 


= Care au fost principalele tactici utilizate de Rege 
pentru a forța demisia guvernului Groza? 

= Identificați motivele încrederii românilor în persoana 
Regelui Mihai în perioada 1945-1947. 

= Utilizând sursele istorice, încercați să descrieţi 
atmosfera în care Regele a fost silit să abdice. 
Comentați legalitatea actului abdicării! 


SURSA / 


„Greva regală”: 

„A doua zi (20 august 1945), Regele i-a cerut lui Groza 
să-l ajute demisionând şi încercând să formeze un 
guvern de largă reprezentare, care ar fi îndeplinit cerin- 
țele formulate la Potsdam. «Refuz să demisionez», a 
răspuns Groza. Regele s-a ridicat în picioare, audiența nu 
durase decât un sfert de oră. Mihai ştia, în acel moment, 
că va rupe cât de curând posibil orice legătură cu guver- 
nul Groza. Nici o lege nu putea intra în vigoare fără sem- 
nătura lui şi refuzând să semneze decretele, Regele 
paraliza efectiv administraţia şi îl obliga pe Groza să se 
supună unei soluţii constituționale”. 


Ivor Porter, Mihai | al României: regele şi țara, 2007 


SURSA 8 


Mark Ethridge -— trimis al guvernului SUA 

(decembrie 1945): 

„Deşi Regele a fost forţat, aşa cum spune, să accepte 
guvernul Groza sau să abdice, el a devenit simbolul 
rezistenței în favoarea unui guvern constituţional şi 
împotriva pretențiilor sovietice. Oamenii nu mai pot striga 
«Trăiască Maniu!» fără să fie bătuţi sau închişi pentru 
aceasta, aşa că strigă «Trăiască Regele!». Am petrecut 
patru ore cu el şi pot aprecia, ca unul care nu 
fac caz de regi şi deci nu este impresionat de 
aceştia, că are mai mult curaj decât oricare alt 
politician din România. Prestigiul său este, 
potrivit tuturor celor cu care am vorbit, cu 
excepţia Anei Pauker, mai mare decât al 
oricărui alt politician. [...] Cred că este în mod 
sigur adevărat că speranţele şi temerile 
aproape ale tuturor românilor, cu excepţia 
celor mai fanatici comunişti, şi chiar ale unora 
dintre ei, sunt concentrate în persoana sa'. 


Ulrich Burger, Misiunea Ethridge 
in România, 2000 

SURSA 9 


Regele Mihai: „Aşa, în ziua de 29 decembrie, Negel a 
telefonat că Groza ne roagă să venim urgent la Bucureşti, 
fiindcă are de discutat o chestiune de familie. [...] Am 
ajuns la casa din Şoseaua Kiseleff. N-am aşteptat mult şi 
Groza s-a arătat însoţit de Gheorghiu-Dej. [...] Am intrat 
în salon, ne-am aşezat şi fără să aştepte mult timp, 
Groza, pe buze cu un zâmbet jovial, a spus: «Am venit să 
discutăm despre un divorț amiabil». Noi n-am înţeles ce 
vrea să zică. «Despre ce divorţ e vorba?» l-am întrebat. 
Atunci, Groza a început să se încurce într-un şir lung de 
explicaţii, că momentul politic e foarte grav, că marile 
puteri aşteaptă, că nu mai e nevoie de monarhie, că 
monarhia împiedică democratizarea şi modernizarea ţării 
şi aşa mai departe — nu mai ţin minte toate detaliile. [...] 
După ce-a încetat încâlcita lui explicaţie, mi-a întins o 
hârtie. Am luat-o şi am citit-o la repezeală. Când am 
înțeles despre ce este vorba am protestat, cu atât mai 
mult cu cât mi se cerea acordul pe loc. [...] l-am spus lui 
Groza şi însoțţitorului său că nu pot să dau răspunsul pe 
loc, că într-o chestiune ca abdicarea trebuie întrebată 
țara, ea fiind singura în drept să hotărască dacă e cazul 
sau nu să fie modificată Constituţia. Mi s-a răspuns că nu 
e timp pentru asemenea subitilităţi. «Țara a fost învățată 
să vă iubească, a mai spus Groza. De-acum o s-o 
învăţăm să ne iubească pe noi.» [...] Am cerut să mi se 
dea documentul, ca să-l citesc în linişte, şi m-am retras în 
biroul meu. l-am chemat pe Negel şi loaniţiu, care se 
aflau în casă şi aşteptau pe culoar să poată lua legătura 
cu mine. Alarmaţi, mi-au comunicat că firele telefoanelor 
au fost tăiate, că garda Palatului a fost arestată şi 
înlocuită cu soldaţi din alte regimente şi că suntem ţinta 
unor trupe de ariilerie grea gata în orice moment să 
tragă. [...] Atunci am înţeles că nu se poate face mare 
lucru. Am citit documentul şi m-am întors în salon. Am 
încercat să tratez cu cei doi în termeni raţionali. N-a fost 


chip să ne înțelegem. De fapt, Constituţia pe care eu o 
invocam încetase de mult să aibă o putere asupra lor. Au 
recurs la şantaj. Mi-au comunicat că, tergiversându-se 
semnarea actului [...], membrii guvernului, adică şi 
comuniştii, vor fi nevoiţi, pentru a contracara orice formă 
de opoziţie, să execute peste o mie de studenţi dintre cei 
ce fuseseră arestaţi în ultimul an. [...] După ce a trebuit 
să semnez acel lucru, în fine, acel document, Groza, cu 
un zâmbet larg şi iarăşi jovial, crezând că face o glumă 
foarte... [...] reuşită, s-a apropiat de mine şi m-a rugat să-i 
pipăi vestonul în dreptul buzunarului. Mi-a spus: «Pipăiţi!». 
Şi avea pistolul în buzunar. [...] Şi s-a întors câtre mama, 
pentru că mama nu-l slăbea din ochi, şi a spus: «Ca să nu 
mi se întâmple şi mie ce i s-a întîmplat lui Antonescu». 


Mircea Ciobanu, Convorbiri cu Mihai | al României, 1992 


SURSA 7 Q 


Raport al ministrului britanic la Bucureşti adresat 
prim-ministrului C.R. Attlee (8 ianuarie 1948): 
„Ar fi de prevăzut că, comuniştii, cât se bucură ei de o 
extremă nepopularitate în rândul poporului român pentru 
ceea ce au făptuit, să apară ca răspândind zvonul că 
Regele a abdicat la solicitare pentru a se căsători sau pe 
motiv că el ar fi fost în conflict cu guvernul în probleme 
de politică. Oricum, nimeni în Bucureşti nu crede aceste 
Zvonuri, iar abdicarea a fost, în general, primită de 
poporul român ca o nouă lovitură straşnică dată ţării de 
către opresorii comunişti. Abdicarea a fost primită cu 
profundă întristare şi cel mai bun comentariu al moralei 
populare este acela că populaţia nu îndrăzneşte s-o 
deplângă public”. 

Gheorghe Buzatu, Mircea Chiriţoiu (ed.), Agresiunea 

comunismului în România, 1998 





Alegerile parlamentare din noiembrie 1946 repre- 
zintă unul dintre momentele-cheie în preluarea 
puterii de către comunişti. De la violențele şi 
abuzurile din timpul campaniei electorale până 
la comunicarea rezultatelor finale, desfăşurarea 
alegerilor a stat sub semnul fraudei. Protestele 
partidelor de opoziţie şi reacţiile anglo-america- 
nilor nu au putut împiedica recunoaşterea scruti- 
nului; Suveranul a fost nevoit să deschidă noul 
Parlament în lipsa sprijinului concret din partea 
Washingtonului şi Londrei. 








Sursa: ANIC 





= Precizați rolul comuniştilor în derularea 
alegerilor din 1946. 

: Descrieţi atmosfera din timpul campa- 
niei electorale. 

: Comentaţi poziția guvernului SUA față 
de rezultatul alegerilor. 


SURSA 1 1 


luliu Maniu (30 noiembrie 1946): 

„Victoria noastră electorală a fost furată, prin 
teroare, prin minciună şi prin falsuri, încă 
necunoscute. Guvernul [...] a proclamat cu o 
îndrăzneală şi cu o neruşinare care a uimit 
țara şi străinătatea un Parlament străin de 
voinţa şi sufletul naţiunii”. 


Dinu C. Giurescu, Falsificatorii: 
„Alegerile” din 1946, 2006 


SURSA 1 2 


Constantin Rădulescu-Motru (22 noiembrie 1946): 
„Se povestesc atâtea acte de samavolnicie comise de 
oamenii guvernului [...] că mă îngrozesc. Foarte mulți 
alegători au fost opriţi de la vot. S-a votat fără identifi- 
carea aceluia care vota. În urnă s-au pus listele votate pe 
semnul soarelui (al blocului guvernamental) înainte de 
ora 8 dimineaţa când a început votarea. Camioane cu 
alegători au circulat de la o secţie la alta votând la toate 
secțiile, adică de mai multe ori. După votare, s-au trimis 
comisiei centrale procesele-verbale în alb şi, aici, s-au 
completat punându-se după ordinul guvernului numărul 
de voturi care convenea'. 


Constantin Rădulescu-Motru, Revizuiri şi adăugiri, 1998 


SURSA 1 3 


Vasile Luca (ianuarie 1946): 

„Noi nu putem fi mulţumiţi cu un succes de 50-55%, ci 
trebuie să obținem o majoritate de peste 80%, dacă vrem 
să lichidăm reacţiunea... Să se termine peste tot menta- 
litatea de amețeală de putere, bazată pe faptul că aveam 
Armata Roşie aici. Succesul alegerilor nu depinde de 
Armata Roşie, ci de puterea noastră de mobilizare 
politică a maselor”. 


Virgil Ţârău, Alegeri fără opțiune, 2005 

Sursa: ANIC 


SURSA 1 4 


Emil Bodnăraş (1946): 

„Noi sperăm să avem 55-65% din voturi pe calea obţinerii 
unor voturi reale în timpul votării, dar noi trebuie să luăm 
90%, şi asta se va face cu ajutorul acelor posibilităţi pe care 
ni le conferă legea electorală şi al unei anumite «tehnici». 


Virgil Ţârău, Alegeri fără opțiune, 2005 


SURSA 7 5 


Miron Constantinescu (1946): 

„Ce, noi suntem legalişti? Noi suntem comunişti. Noi 
spunem: alegerile sunt bune atâta vreme cât dau rezul- 
tate democratice”. 


CPADCR, Raport final, 2006 


SURSA 7 a) 


Document oficial al Guvernului SUA 

(29 noiembrie 1946): 

„Guvernul român a organizat, pe data de 19 noiembrie 
(1946), alegeri generale. Departamentul de stat este în 
posesia unor rapoarte cuprinzătoare privind derularea 
acestor alegeri şi informaţiile primite arată absolut clar 
că, în urma falsurilor comise în registrele electorale, a 
felului în care s-a votat şi s-au numărat voturile, ca şi din 
cauza intimidării prin teroare a unui larg segment al 
electoratului, libera opţiune a unei mari părţi a populaţiei 
a fost pusă sub semnul îndoielii. În consecinţă, guvernul 
Statelor Unite nu poate privi alegerile ca pe o împlinire a 
angajamentelor pe care Guvernul Român şi le-a luat faţă 
de Statele Unite, Marea Britanie şi Uniunea Sovietică, în 
punerea în aplicare a înțelegerilor de la Moscova”. 


Reuben H. Markham, România sub jugul sovietic, 1996 





(1948-1989) 


PARTIDUL COMUNIST ROMÂN 





3.1 . Scurt istoric al PCR 


Într-un manual de istorie din perioada comunistă, editat de aca- 
demicianul Mihail Roller, erau precizate următoarele: 


„Conferinţa Naţională a ridicat cu ascuțime problema partidului 
unic al clasei muncitoare. [...] Partidul Comunist Român a conceput 
înfăptuirea Partidului Unic Muncitoresc, nu ca pe o contopire meca- 
nică, ci ca pe o unificare politică şi organizatorică, pe baze principiale 
marxist-leniniste, în urma unei acţiuni de lămurire ideologică şi a 
înfăptuirii unei depline unităţii de acţiune. Acţiunea de lămurire dusă 
pe baza hotărârii Conferinţei PCR a influenţat elementele cinstite 
din rândurile social-democraţiei'. 


Sintagmele subliniate de noi reprezintă termenii ideologici şi 
de acţiune în care a debutat istoria PCR la sfârşitul anilor '40: 
ascuțimea indică nevoia unei acțiuni tăioase, violente chiar; 
lămurirea ideologică = manipulare prin propagandă; elemen- 
tele cinstite = procomunişti; marxism-leninismul este ideo- 
logia unică sub semnul căreia se situa Partidul Comunist. 

Regimul comunist din România s-a bazat aşadar pe elimi- 
narea pluralismului politic şi pe consolidarea unui partid unic de 
masă, conceput şi definit ca forță conducătoare a statului. În 
vara anului 1947, Partidul Naţional-Liberal şi Partidul Naţional- 
-Țărănesc au fost desființate şi interzise. Ulterior, în februarie 
1948, PCR a fuzionat cu aripa procomunistă a Partidului Social- 
-Democrat, formând Partidul Muncitoresc Român (PMR). În con- 
formitate cu modelul sovietic şi sub conducerea lui 
Gheorghe Gheorghiu-Dej, comuniştii şi-au asumat rolul 
de forță politică conducătoare a întregii societăți, iar 
Constituţiile din 1952 şi 1965 au consfințit sistemul poli- 
tic cu partid unic. 

legalitatea existenţei altor formaţiuni politice, dife- 
rite şi independente de comunişti, a facilitat PMR-ului 
exercitarea unui control strict asupra instituţiilor-cheie 
ale societăţii, în toate domeniile de activitate: politic, 
economic, social şi cultural. Acest lucru a fost posibil, 
pe de o parte, prin utilizarea violenţei, şi, pe de altă 
parte, prin crearea nomenclaturii (dicționar) şi prin lăr- 
girea numărului de membri ai partidului. 





A-DICȚIONAR-— 


Nomenclatura — „Ansamblul listelor 
nominale şi confidenţiale care conţineau 
posturile de responsabilitate din socie- 
tatea comunistă, aşa cum erau ele sta- 
bilite în mod ierarhic de către Partid. Fie 
că era vorba despre aparatul de partid, 
cel de stat, armată, organizaţii de masă, 
structuri economice sau culturale, decizia 
în materie de resurse umane (pentru 
aceste posturi) revenea în primul rând 
organismelor conducătoare ale parii- 
dului”. 


De ce trebuie condamnat comunismul, 
Anuarul IICCR, 2006 









În anii 1948-1958, comuniştii din România au fost sub o 
deplină tutelă sovietică. Organizarea, mesajul politic şi mo- 
dul de a acţiona pentru consolidarea puterii au fost inspirate 
din practicile dictate de Moscova. Odată cu retragerea tru- 
pelor sovietice în 1958, partidul şi-a construit însă o nouă 
legitimitate, bazată pe promovarea treptată a comunismului 
național, eliberat de influența URSS. Declarația din aprilie 
1964 (sursa 4) a statuat independența PMR faţă de Moscova, 
asigurând o anumită susţinere a populaţiei faţă de liderii 
partidului. Acest lucru nu a însemnat însă abandonarea 
modelului stalinist de guvernare, bazat pe represiune şi 
violarea drepturilor fundamentale ale omului. 

În 1965, după moartea lui Gheorghiu-Dej, conducerea 
partidului a fost preluată de Nicolae Ceauşescu, iar numele 
partidului a fost schimbat în Partidul Comunist Român. Linia 
național-comunismului a fost continuată de unele reforme, 
care au acordat mai multă libertate de expresie, au condamnat 
unele practici staliniste din vremea lui Dej şi au condus la o 
anumită liberalizare economică (capitolul 8). Reformele nu au 
vizat însă rolul PCR în societate, acesta rămânând unica forță 
politică a ţării. Totuşi, relaxarea produsă în prima parte a peri- 
oadei Ceauşescu a sedus numeroase personalităţi ale vieții 
culturale din România, care s-au înscris în partid şi care au fost 
promovate în diverse funcții. 

În 1971, vizita lui Nicolae Ceauşescu în China şi Coreea de 
Nord a marcat însă o nouă etapă în istoria PCR. Inspirat de 
comunismul asiatic, secretarul general a hotărât să pună capăt 
liberalizării şi să reconsolideze controlul partidului asupra socie- 
tăţii. În anii '70, ascensiunea Elenei Ceauşescu în cele mai înalte 
eşaloane de putere şi „alegerea' lui Nicu -— fiul cel mic al dic- 
tatorului — în Comitetul Central au constituit primii paşi spre 
clanizarea PCR, familia prezidenţială împânzind în scurt timp 
structurile partidului şi ale statului. 

Cultul personalităţii, paralizarea aparatului de partid şi mono- 
polizarea puterii în mâinile unui grup foarte restrâns de persoane 
au caracterizat activitatea PCR în anii '80. 


: Comparaţi următoarele articole din Constituţiile României (sursa 1) 
şi identificați diferența esenţială în materie de partide politice dintre 
constituția unui stat totalitar şi cea a unui stat democratic. 





NIST ROMÂN (1948-1989) = 39 


Sursa: ANIC 





SURSA 1 


„Partidul Muncitoresc Român este 
forța conducătoare atât a organi- 
Zațiilor celor ce muncesc, cât şi a 
organelor şi instituţiilor de stat.” 
Constituţia României, 1952 


„În Republica Socialistă România, forța 
conducătoare a întregii societăţi este 
Partidul Comunist Român." 


Constituția României, 1965 


„Pluralismul în societatea românească 
este o condiţie şi o garanţie a demo- 
craţiei constituționale. Partidele politice 
[...] contribuie la definirea şi la expri- 
marea voinţei politice a cetățenilor.” 


Constituția României, 1991 

Analizaţi sursele 2-7 şi răspundeţi la următoarele în- 
trebări. 


: Cum a evoluat poziția PMR față de partidul bolşe- 
vic şi faţă de URSS? 

. De ce credeți că s-a produs această schimbare şi 
care au fost efectele ei pentru partid? 


SURSA 2 


„Partidul Muncitoresc Român va duce o luptă necru- 
țătoare [...] şi îi va educa pe membrii săi şi pe toți oamenii 
muncii în spiritul internaţionalismului proletar, în spiritul 
devotamentului neţărmurit faţă de Uniunea Sovietică, faţă 
de partidul bolşevic şi de genialul învăţător al oamenilor 
muncii din întreaga lume, tovarăşul Stalin.” 


Gh. Gheorghiu-Dej, Ana Pauker, URSS - Forța condu- 
cătoare a lagărului democrației şi socialismului. 
Uniunea Sovietică — Eliberatoarea popoarelor, 1948 


SURSA 3 


„Pentru Partidul Muncitoresc Român, ca şi pentru toate 
partidele comuniste şi muncitoreşti, Partidul Comunist al 
Uniunii Sovietice este modelul partidului revoluţionar 
marxist-leninist al clasei muncitoare, avangarda mişcării 
comuniste internaţionale. [...] Creşterea forței şi tăriei 
Partidului Comunist al Uniunii Sovietice este un izvor de 
energie revoluţionară pentru Partidul Muncitoresc Român 
şi pentru oamenii muncii din Republica Populară Română, 
care văd în măreţia construcţiei comunismului în Uniunea 
Sovietică calea luminoasă a viitorului ţării noastre." 


Gh. Gheorghiu-Dej, Articole şi Cuvântări, 1953 


= Identificați în caricatura alăturată dife- 
rența dintre unipartitism şi pluralism 
politic. 

= Formulaţi un punct de vedere personal 
despre efectele unipartitismului. 


SURSA 4 


Declaraţia cu privire la poziția PMR în problemele 
mişcării comuniste — aprilie 1964: 

„Dată fiind diversitatea condiţiilor de construcţie socia- 
listă, nu există şi nu pot exista tipare sau rețete unice, 
nimeni nu poate hotări ce este just şi ce nu pentru alte 
țări sau partide. Elaborarea, alegerea sau schimbarea 
formelor şi metodelor construcţiei socialiste constituie un 
atribut al fiecărui partid marxist-leninist, un drept suveran 
al fiecărui stat socialist. [...] Este dreptul exclusiv al 
fiecărui partid de a-şi elabora în mod independent linia 
politică, obiectivele concrete şi căile şi mijloacele de a le 
atinge [...]. Nu există şi nu poate exista un «partid-părinte» 
şi un «partid-fiu», partide care sunt «superioare» şi par- 
tide care sunt «subordonate»; mai degrabă există o mare 
familie a partidelor comuniste şi muncitoreşti care au 
drepturi egale [...]. Nici un partid nu are sau nu poate 
avea un loc privilegiat sau nu poate impune linia sa sau 
opţiunile sale altor partide. Fiecare partid îşi aduce 
propria contribuţie la dezvoltarea tezaurului comun al 
învățăturilor marxist-leniniste”. 


Declaraţie cu privire la poziția 

Partidului Muncitoresc Român în problemele mişcării 
comuniste şi muncitoreşti internaționale, adoptată 

la Plenara lărgită a CC al PCR din aprilie 1964, 1964 


SURSA 5 


„Poziţia adoptată de Declaraţia din aprilie 1964 nu este 
izolată [...]. Ea face parte dintr-o suită de fapte şi poziţii 
politice care au precedat-o [...]. În anii precedenţi, din 
conducerea partidului fuseseră eliminate elementele care 
se opuneau liniei naţionale. Fuseseră lichidate sovromu- 
rile. [...] Armatele străine fuseseră scoase din ţară. [...] 
Problema de bază care a preocupat şi trebuia să preo- 
cupe conducerea română a fost, în acea perioadă [...] 
asigurarea tuturor pârghiilor pentru ca hăţurile conducerii 
economiei româneşti, a ţării în general, să fie în mâinile 
organelor naţionale de conducere. [...] Întrucât, peste mai 
puţin de un an, Gheorghiu-Dej a încetat din viaţă, se 
poate spune, fără a greşi, că această declaraţie repre- 
zintă testamentul politic lăsat de conducătorul român.” 


Paul Niculescu-Mizil, O istorie trăită, 1997 


„DID Om O 


ARĂ AAA 


UN PARND 


vuTE PAANDE 


goe de Dan Perjovschi, 2008 





SURSA ai 


„Dejiştii au încercat să reziste destalinizării prin 
elaborarea unei strategii naţionale de a atrage 
intelighenţia şi de a crea punți între elita de partid 
şi populaţie. [...] Declaraţia oficială din aprilie 
1964, care este considerată declarația de inde- 
pendență a comuniştilor români, [...] coincidea cu 
destalinizarea care era în plină desfăşurare în 
majoritatea blocului sovietic, manifestându-se 
prin evenimente ca publicarea romanului lui 
Alexander Soljeniţin, O zi din viața lui Ivan 
Denisovici, în URSS sau a simpozionului dedicat 
lui Kafka în Cehoslovacia. Cu alte cuvinte, românii 
nu încercau numai să se desprindă de sub 
hegemonia Moscovei, ci adoptau şi o strategie 
de izolare a partidului lor (şi a ţării) de efectele 
contagioase ale campaniilor antistaliniste.” 


CPADCR, Raport final, Bucureşti, 2006 


Sursa: Muzeul Naţional de Istorie 


SURSA 4 


„Ruptura lui Gheorghiu-Dej cu Moscova, atingând pe mulţi 
români la coarda sensibilă rusofobă, a atras regimului un 
oarecare sprijin. Stimularea sentimentului inerent antiru- 
sesc i-a oferit lui Gheorghiu-Dej o cale simplă de creştere 
a popularității regimului, distanțându-l în acelaşi timp de 
stăpânul sovietic.” 

Dennis Deletant, România sub regimul comunist, 1997 


= Pe baza surselor 8-9 şi a fotografiei de mai sus, 
identificați modul în care şi-a consolidat Nicolae 
Ceauşescu legitimitatea în primii ani ai regimu- 
lui său. 


SURSA 8 


„Dezavuându-l pe Gheorghiu-Dej, Ceauşescu [...] creează 
sentimentul unei orientări liberaliste [...]. În anii acestui 
încurajator debut nici nu poate fi vorba despre noi arestări, 
procese politice, deportări şi alte asemenea. Intelectuali 
de mare notorietate, abia eliberaţi din temnițe, dar reduşi 
la tăcere, sunt literalmente solicitaţi să se manifeste. 
Deosebit de favorabil este ecoul destituirii lui Alexandru 
Drăghici, fost ministru de Interne timp de 13 ani şi orga- 
nizator direct al cruntelor represiuni din acel interval. Sen- 
timente asemănătoare generează şi aducerea la lumină a 
simbolisticii naţionale de multă vreme cenzurate, noul 
conducător dând impresia că este mai ataşat de patrie 
decât de partid. El nu se mulţumeşte să invoce principiul 
separării între partid şi stat, [...] discursul său revine cu 
ostentaţie la preceptul potrivit căruia nimeni nu are voie 
să se plaseze deasupra legilor. [...] Atrăgându-şi iniţial 
sprijinul imensei majorităţi a populaţiei şi a puterilor apu- 
sene, degenerarea naționalistă a PCR îşi mai face resim- 
țite ecourile şi în anii tranziţiei spre poststalinism." 


Pavel Câmpeanu, Ceauşescu, 
anii numărătorii inverse, 2005 








SURSA 





„Într-o primă etapă (1965-1968), noul secretar general 
şi-a îndreptat eforturile în direcţia consolidării autorităţii şi 
poziţiei sale prin sublinierea importanţei independenței 
naționale şi a conştiinţei patriotice. [...] Partidul a încurajat 
destalinizarea intelectualilor. [...] Totodată, secretarul 
general a convocat activul Ministerului Afacerilor Interne, 
criticând excesele perioadei staliniste. În acest context, el 
a promis că va asigura respectarea în totalitate de către 
organele de partid şi de stat a legalităţii socialiste. [...] 
Ceauşescu s-a dovedit ferm [...] în îndepărtarea sprijinito- 
rilor lui Dej, promovându-şi acoliţii proprii în poziţiile-cheie 
din partid şi guvern. [...] A incriminat necontenit metodele 
dictatoriale ale lui Dej [...] Rezultatul [...] a fost consolida- 
rea autorităţii lui Ceauşescu atât în rândul intelectualilor, 
cât şi al membrilor de partid. Într-o vreme când în Ceho- 
slovacia reformele aduse de Primăvara de la Praga erau 
în plin avânt, liderul român părea să aibă intenţia de a 
înlătura moştenirea stalinistă şi de a orienta România pe 
făgaşul unui socialism mult mai tolerant. [...] La 21 august 
1968, prestigiul său atinge apogeul, atât pe plan intern, cât 
şi internaţional datorită incriminării fără echivoc a acţiunii 
militare dictate de Kremlin (împotriva Cehoslovaciei). În 
mod paradoxal, acest apogeu a coincis cu momentul în 
care interludiul liberal din România a luat sfârşit." 


Vladimir Tismăneanu, Fantoma lui Gheorghiu-Dej, 1995 

: Pe baza surselor 10-12, descrieţi starea de spirit 
din interiorul partidului în anii '70-'80. 


SURSA 7 Q 


„Personalitatea conducătorului României se modelase 
după un tipar stalinist dur, iar stilul său politic era caracte- 
rizat în cea mai mare parte de valorile şi metodele culturii 
politice staliniste. [...] În România, nu se lua nicio decizie 
şi nu se promova nicio iniţiativă fără aprobarea sau acordul 
lui Ceauşescu. [...] Ascensiunea la putere a clanului 
Ceauşescu şi nesfârşita promovare politică a rudelor mai 
apropiate sau mai îndepărtate ale familiei prezidenţiale 
au amplificat criza sociopolitică. Partidul era epuizat, 
membrii de partid erau demoralizaţi, iar intelighenţia era 
deprimată. [...] Stilul necontrolat de conducere al lui 
Ceauşescu a împiedicat orice încercare de modernizare, 
iar reformele au fost amânate la infinit. Promovarea în 
ierarhia de partid era acordată numai în funcţie de 
loialitatea faţă de Nicolae şi Elena Ceauşescu şi faţă de 
fiul lor cel mai mic, Nicu. În timpul ultimilor ani ai lui Ceau- 
şescu la putere, circula zvonul că acesta suferea de o 
boală incurabilă şi se vorbea despre o criză de succe- 
siune, ceea ce reflecta starea de confuzie din cercurile 
înalte ale partidului.” 


CPADCR, Raport final, Bucureşti, 2006 


SURSA 1 4 


„În anii '80 erau rari cei care mai credeau în ideologia 
comunistă. Regimul funcţiona din inerție, întrunirile de 
partid simulau entuziasmul anilor precedenţi, dar totul nu 
mai era decât o aparenţă. [...] Eram conştienţi că aveam 
un mare handicap în raport cu alte ţări din Europa de Est, 
pentru că, afirmând totuşi că erau comunişti, liderii 
polonezi şi maghiari se îndreptau spre Europa, în timp ce 
Camaradul şi Camarada propovăduiau naționalismul 
pentru a ne duce spre Coreea de Nord. [...] Se vorbea 
despre reformele lui Gorbaciov, dar fără un mare entu- 
ziasm, pentru că Rusia a fost mereu un subiect delicat 
pentru români. [...] În plus, noi nu ne puneam problema 
ameliorării sistemului, pentru că ştiam că regimul nu mai 
poate dura, că era găunos şi că urma să se prăbuşească 
într-un timp mai lung sau mai scurt. Şi în acest context, 
de ce să ameliorăm un lucru condamnat la dispariţie?” 


Interviu cu loan Mircea Paşcu, fost cadru didactic 
la Academia „Ştefan Gheorghiu” — arhivă personală 


SURSA 1 2 


„Partidul se instalase temeinic pe calea degradării [...]. 
Totul — adunări publice, adunări de partid, luări de cuvânt — 
devenise formal, fără conţinut. O mare parte a activului 
de partid era preocupată de îmbogăţire, voia să profite 
cât mai mult de poziţia sa în societate. [...] În anii '80, 
dispăruse aproape orice împotrivire în conducere faţă de 
măsurile pe care le lua cuplul prezidenţial.” 


Rodica Chelaru, Culpe care nu se uită. 
Convorbiri cu Cornel Burtică, 2001 


Lecturaţi citatul de mai jos şi analizaţi din perspec- 
tiva lui conceptul de nepotism. Aţi observat exis- 
tența unor fenomene asemănătoare în comunitatea 
în care trăiţi? 


SURSA 7 3 


„În afară de Nicolae, Elena şi Nicu, şi alți membri ai tribu- 
lui prezidenţial erau plasați în poziţii-cheie: unul dintre 
fraţii secretarului general, llie Ceauşescu, a fost numit 
ministru adjunct al Apărării şi secretar în Consiliul Politic 
Superior al Armatei; un alt frate, Nicolae A. Ceauşescu, 
era general-locotenent în Ministerul de Interne şi şef al 
Secţiei de Cadre; al treilea frate, lon Ceauşescu, era 
ministru secretar de stat la Comitetul de Stat al Planifi- 
cării; Marin, alt frate, deţinea un post în comerțul exterior; 
Florea, tot frate, făcea parte din personalul ziarului 
Scînteia ; o soră a deţinut postul de ministru adjunct al 
Educaţiei [...]. Fratele Elenei Ceauşescu, Gheorghe 
Petrescu, era vicepreşedinte al Uniunii Generale a 
Sindicatelor.” 


Vladimir Tismăneanu, Stalinism pentru eternitate, 2005 






3.2. Structuri de organizare 
şi demografie politică ale PCR 


Structuri de organizare şi de conducere 


În mod oficial, programul, politica şi conducerea 
partidului erau decise de jos în sus, conform „de- 
mocraţiei interne” de partid (sursa 7). În realitate, 
puterea era concentrată în mâinile secretarului 
general şi ale unor apropiaţi ai săi. În anii 1948- 
-1965, două organisme de conducere au monopo- 
lizat procesul decizional: Secretariatul şi Biroul 
Politic al Comitetului Central. 

Începând cu 1965, în dorinţa de a-şi consolida 
puterea, Nicolae Ceauşescu a operat câteva schim- 
bări în cadrul structurii de conducere a partidului. 
Biroul Politic a fost înlocuit de un Comitet Politic 
Executiv, condus la rândul său de un Birou Per- 
manent, care, format dintr-un număr restrâns de 
persoane, cumula întreaga decizie politică. De 
asemenea, din 1969, secretarul general nu a mai 
fost „ales'” de Comitetul Central, ci direct de Con- 
gres, fapt care a implicat o întărire a puterii secre- 
tarului general (sursa 4). 

La nivel local, partidul era structurat în comitete 
județene, municipale, orăşeneşti şi comunale. Or- 
ganizaţia de bază se constituia în întreprinderi, 
instituţii, unităţi agricole la sate, în cartierele ora- 
şelor unde existau cel puţin trei membri de partid. 
Cele mai importante structuri beneficiau de expe- 
rienţa unui activ de partid (dicționar ). 


Demografie politică 


În 1945, PCR nu era decât o formaţiune politică 
marginală, fără susţinere în societatea româ- 
nească. Odată cu preluarea puterii, una dintre 
preocupările partidului a fost consolidarea legiti- 
mităţii sale, prin creşterea numărului de adeziuni. 
În anii '45-48, o politică masivă de recrutări este 
pusă în aplicare, 800.000 de persoane din medii 
sociale foarte diverse fiind primite în partid. După 
această dată, PMR impune criterii mult mai res- 
trictive pentru admiterea de noi membri: originea 
socială muncitorească şi ţărănească, neaparte- 
nenţa la un alt partid politic înainte de 1945, fide- 
litatea faţă de „lupta de clasă”. Anii 49-55 sunt 


COMUNIST ROMÂN (1948-1989) = 43 


marcați de epurări importante la nivelul membrilor 
de partid (sursa 6). 

Începând cu 1968, Nicolae Ceauşescu decide 
transformarea PCR într-un partid de masă. Trep- 
tat, apartenenţa la partid devine o condiţie esen- 
țială pentru ocuparea oricărui post de conducere 
în viaţa socială. În 1989, un sfert din populaţia 
activă a României făcea parte din PCR, acesta 
devenind partidul comunist est-european cu cel 
mai mare număr de membri (3,8 milioane) în raport 
cu numărul de locuitori ai ţării. 

Voci politice ale „clasei muncitoare”, partidele 
comuniste au preluat puterea în ţări cu precădere 
agrare, asumându-şi în acest context şi eman- 
ciparea ţăranilor. De-a lungul existenţei sale, PCR 
a căutat să ilustreze acest lucru, prin recrutarea 
masivă a acestor două categorii sociale. 

De asemenea, în perioada de ilegalitate a par- 
tidului, a existat o disproporţie între numărul de 
membri provenind din rândul minorităţilor naţio- 
nale şi cei de origine română, primii fiind majo- 
ritari. Începând cu 1948, PCR respectă, în ceea 
ce priveşte naționalitatea membrilor săi, structura 
etnică a ţării. 


O-B-+-E-H-O-N-A-R-— 
Activul de partid — „colectiv de membri ai PCR având o 
bogată experienţă, pregătire politică, ideologică şi profe- 
sională, constituit pe lângă un organ de partid în scopul 
de a-l sprijini sistematic în activitatea depusă. Activul de 
partid funcţionează pe lângă comitetele de partid jude- 
țene, municipale, orăşeneşti sau comunale, din între- 
prinderile industriale şi agricole, din instituţii etc.”. 


Academia „Ştefan Gheorghiu”, Dicţionar politic, 1975 


= Analizați imaginea de mai jos şi identificați grupu- 
rile sociale pe care comuniştii doreau să le repre- 
zinte. 

: Comparaţi schema oficială a structurii de condu- 
cere a PCR (sursa 1) şi sursele 2-4 şi identificaţi 
mecanismele reale de funcţionare a partidului. 


SURSA 1 


Organigrama conducerii superioare a PCR — 1988 


Revista Munca de Partid, aprilie 1988 


SURSA 2 


„— Cum decurgeau şedinţele Comitetului Politic Executiv? 
— Ne-ntâlneam destul de rar în aceste şedinţe. Se 
prezentau rapoarte pe anumite teme, făcute şi acestea în 
aşa fel încât să-i placă lui Ceauşescu [...]. Şi ceilalţi erau 
«pentru» sau «contra» când se ridica o obiecţie, după 
cum spunea Ceauşescu. [...] Era ca şi cum [...] toţi am fi 
fost de acord cu Ceauşescu admirând gândirea lui, 
singura capabilă să emită idei bune. [...] 

— Nici dezbateri politice cu caracter general nu erau la 
nivelul conducerii superioare de partid? 

— Foarte puţine. Şi atunci, la fel, pe bază de rapoarte 
redactate de cei care erau desemnaţi cu propaganda. 
Oamenii aceştia nu cuvântau ceva după capul lor. Votau 
doar. La început a fost votată gândirea lui Stalin, de la 
Moscova, apoi ceea ce voia Ceauşescu.” 


Lavinia Betea, Maurer şi lumea de ieri, 1995 





SURSA 3 


„Congresul, organul suprem al partidului, care trebuia să 
stabilească linia generală a partidului în politica internă şi 
externă, a fost doar un organ decorativ. [...] Delegații la 
Congres erau numai formal aleşi de conferințele organi- 
Zațiilor regionale ale partidului, în realitate, ei erau, ase- 
menea membrilor CC, emanaţia Secretariatului. [...] 
Dezbaterile din Congres erau, de fapt, adeziuni, cei 
înscrişi la cuvânt îşi exprimau acordul unanim asupra 
rapoartelor prezentate. [...] Delegații la Congres aprobau 
o listă întocmită de aparatul de partid, văzută şi aprobată 
mai întâi de conducerea partidului. Un Congres al partii- 
dului nu dezbătea şi nu decidea nimic, el fiind numai o 
paradă politică. [...] Statutul [...] reglementa forma de 
conducere colectivă a partidului, în sensul că CC era 
organul superior de conducere al partidului, având sarcina 
să conducă întreaga activitate a partidului în intervalul de 
timp dintre congrese. [...] În realitate, rolul său a fost 
aproape inexistent. [...] Toate hotărârile se luau de către 
secretarul general al partidului împreună cu câţiva apro- 
piaţi ai săi fără consultarea Comitetului Central. [...] În 
şedinţele Comitetului Central nu se hotărau sau se discu- 
tau problemele politicii partidului, ci numai se aprobau cu 
unanimitate de voturi materiale elaborate [...] la nivelul 
conducerii partidului, adică al Secretariatului CC în 
perioada lui Gheorghiu-Dej şi Prezidiul Permanent al CC 
(1965-1974), Biroul Permanent al Comitetului Politic 
Executiv al CC (1974-1989) în timpul lui Nicolae 
Ceauşescu.” 


Nicoleta lonescu Gură, Stalinizarea României, 2005 


SURSA 4 


„— La acest congres (1969) se schimbă şi denumirea 
funcţiei supreme în partid: Ceauşescu nu mai este, ca şi 
Dej, prim-secretar al CC al PMR, ci secretar general al 
PCR. Ce semnificaţie avea schimbarea denumirii? 

— [...] Se schimba atunci un lucru important în meca- 
nismul alegerii conducerii de partid. Deşi trecuseră doar 
patru ani de când Ceauşescu luase puterea, începând cu 
acel congres, el nu mai era ales de plenara CC al PCR, 
ci direct de membrii congresului partidului. Era clar, 
de-acum încolo, pe cine vor alege participanţii la con- 
gres — când se ştia bine cine şi cum ajunge acolo — în 
condiţiile în care se făcea o singură propunere, iar votul 
era deschis. [...] Prin asemenea metode, Ceauşescu se 
asigura de domnia sa pe viaţă, lăudându-se, în acelaşi 
timp, că a lărgit democraţia de partid." 


Lavinia Betea, Maurer şi lumea de ieri, 1995 






: Examinați sursele 6-8 şi identificaţi cauzele şi efec- 
tele creşterii şi descreşterii numărului de membri 
ai partidului în diverse perioade. 

= Identificaţi compoziția socială a membrilor de par- 
tid în diverse perioade. 

= Realizați o cercetare personală în oraşul vostru 
despre motivele care stăteau la baza înscrierii în 
Partidul Comunist. 


ST ROMÂN (1948-1989) = 45 


SURSA 5 


„Ceauşescu a vrut să facă din PCR un partid de mase, 
scăzând astfel exigenţa la primirile în partid. În acele 
condiţii, în partid au intrat toţi cei care aveau nevoie de o 
carieră, de o promovare, de o bursă în străinătate etc. 
Puţini erau cei care au mai aderat la PCR din convingere 
în idealurile acestuia. Ca de obicei, cei ce cred cel mai 
puţin sunt şi cei mai gălăgioşi în a-şi exprima ataşamen- 
tul. Acest fenomen explică, poate, şi modul zgomotos, 
strident care se amplificase şi se extinsese, din dorinţa 
unora de a demonstra celor care conduceau cât erau ei 
de comunişti." 


Rodica Chelaru, Culpe care nu se uită. Convorbiri cu 
Cornel Burtică, 2001 


SURSA a) 


„Odată stabilit nucleul de conducere, PCR dă semnalul 
unei campanii masive de înscrieri. Până-n iunie 1946 
sunt admişi încă o jumătate de milion de membri, cea mai 
rapidă creştere din întreaga istorie a partidului. [...] 
Tactica în primii ani a fost de a transforma PCR, până 
atunci un partid de «revoluționari profesionişti», în partid 
de mase, integrat în societate. [...] Cei care s-au alăturat 
comuniştilor au fost: oportunişti atraşi de posibilitatea de 
a ajunge la favoruri şi privilegii [...]; muncitori agricoli 
aflaţi în situaţia de a fi şomeri; membri ai minorităţilor 
naţionale nemulţumite sau persecutate sub dictatura 
antonesciană; contingente de foşti prizonieri de război 
întorşi din Rusia, deja îndoctrinaţi [...] organizaţii sau 
grupări ale Gărzii de Fier şi alte partide fasciste. [...] 
Recrutarea în masă, fără criterii ideologice, extracţie 
socială şi trecut politic, ţinea să suplinească lipsa de 


SURSA 4 


Efectivele PCR — 1965-1988 

cadre cu experienţă. [...] De la 256.863 de membri în 
octombrie 1945, în februarie 1948, [...] partidul are 
1.060.000 de membri. [...] Înlăturarea elitelor politice rivale 
şi unificarea PCR cu PSDR [...] au impus chestiunea 
instituționalizării partidului. Direcţiile în care va opera 
acest proces au fost: stoparea admiterii de noi membri; 
verificarea tuturor membrilor şi cadrelor PMR, urmată de 
epurarea celor consideraţi nesiguri; organizarea unei 
intense campanii de îndoctrinare, prin crearea unui 
sistem de învățământ în cadrul PMR. [...] Efectivele PMR 
se reduc la 720.000 în mai 1950, când prima fază a 
epurărilor se încheie. Ea va continua până în decembrie 
1955, când PMR [...] ajunge la 595.363 de membri.” 


Stelian Tănase, Elite şi Societate. 
Guvernarea Gheorghiu-Dej, 1998 


SURSA 8 

Studiu de caz 





Analizaţi sursele 9-12 şi formulațţi un punct de vedere 
cu privire la: 


= rolul jucat de nomenclatură în funcţionarea regi- 
mului comunist; 

= criteriile de recrutare a membrilor nomenclaturii; 

= privilegiile nomenclaturii. 


SURSA 


„Aparatul de partid, central şi local, era format din secții 
pe ramuri de activitate şi se afla le dispoziţia Secreta- 
riatului CC. [...] Două sarcini importante aveau secţiile 
CC: a) urmăreau prin instructorii care mergeau pe teren, 
aplicarea hotărârilor partidului şi guvernului în domeniul 
de activitate de care se ocupa secţia respectivă; b) selec- 
ționau şi repartizau cadre în funcţii de răspundere în 
domeniul lor de activitate. [...] Secţiile CC aveau sectoare 
alcătuite din activişti politici şi cadre tehnice de specia- 
litate. Cei care lucrau în sector se numeau instructori şi 
se deplasau în mod regulat pe teren. [...] Secţiile CC erau 
coordonate de membrii Secretariatului. [...] După modelul 
aparatului central de partid, şi la nivelul organizaţiilor 
locale de partid a fost creat un aparat format din secţii pe 
ramuri de activitate. În 1956, existau următoarele secţii: a 
Organelor de Partid, de Propagandă şi Agitaţie, Agrară, 
Administrativă, a Muncii de Partid în rândul femeilor, 
Cadre, Gospodăria de Partid etc.” 


Nicoleta lonescu-Gură, Nomenclatura CC al PMR, 2006 


SURSA 7 Q 


„Imobilele naţionalizate au devenit locuinţe şi case de 
odihnă pentru conducerea partidului şi activul de partid. 
[...] Alimentele destinate conducerii partidului şi membri- 
lor nomenclaturii erau controlate din punct de vedere 
igienic şi al valorii nutritive. [...] Pentru odihna activului de 
partid, la începutul anilor '50 au fost amenajate câteva 
centre la: Stâna de Vale, Lacul Roşu, Slănic, Sinaia, Tuşnad 
şi Timişul de Sus. [...] Pentru odihna membrilor condu- 
cerii partidului se foloseau vilele naţionalizate de pe 
Valea Prahovei, care aparținuseră foştilor demnitari şi 
personalităţilor lumii interbelice. [...] Membrii nomen- 
claturii îşi îngrijeau sănătatea în policlinici şi spitale cu 
regim special. [...] Fermele partidului aprovizionau 
conducerea [...] centrele de odihnă, unităţile sociale şi 
speciale ale partidului cu produse de bună calitate.” 


Nicoleta lonescu-Gură, Nomenclatura CC al PMR, 2006 


APARATUL DE PARTID şi NOMENCLATURA 


SURSA 1 1 


„De origine sovietică, sistemul de nomenclatură a fost 
importat, după cel de-al doilea război mondial, în toate 
țările care se aflau sub influenţa politică şi militară a 
Moscovei. [...] La începutul instaurării regimurilor comu- 
niste, originea muncitorească sau ţărănească, coroborată 
cu militantismul pentru cauzele partidului, a constituit 
principalul criteriu de recrutare a membrilor nomenclaturii. 
[...] În 1966, numai 10,48% dintre toate cadrele partidului 
deţineau o diplomă de studii superioare, în timp ce în 
1967, 29% din cadrele politice ale aparatului PCR nu 
urmaseră decât şcoala primară. [...] Promovarea socială 
pe criteriu de clasă şi de conformism politic s-a bucurat 
de popularitate în rândul a numeroşi indivizi care au 
văzut în instaurarea sistemului comunist o oportunitate 
pentru ascensiunea lor socială. Mai târziu, în perioada de 
consolidare a regimurilor de tip sovietic, modelul «condu- 
cătorului revoluţionar», angajat în lupta de clasă prin 
originea sa socială a fost înlocuit treptat cu «specialistul», 
deţinător al unei competențe manageriale şi al unei 
diplome de învăţământ superior de stat." 


Raluca Grosescu, „Fizionomia nomenclaturii”, De ce 
trebuie condamnat comunismul, Anuarul IICCR, 2006 


SURSA 1 2 


„Şefii de secţie ai CC al PMR erau asimilați ca salarizare 
cu miniştrii. [...] Salariile activiştilor de partid erau însă 
mai mari cu câteva sute de lei faţă de ale celor din 
aparatul de stat. În 1954, un prim-secretar de comitet 
regional de partid avea salariul 2.125 de lei, în timp ce un 
preşedinte de sfat popular regional 1.720 de lei. [...] Trebuie 
menționat că o serie de salariaţi ai partidului primeau, pe 
lângă salariul tarifar, şi o indemnizaţie lunară, care, în 
unele cazuri, însemna încă un salariu al unui lucrător cu 
funcţie de răspundere în aparatul de partid." 


Nicoleta lonescu-Gură, Nomenclatura CC al PMR, 2006 

Caricatură de Dan Perjovschi, 2008 






CICĂ Relaţii în interiorul partidului 


Control, dependenţă, supunere, conflicte interne, 
epurări... Relaţiile din interiorul PCR nu au fost 
niciodată simple sau liniare. În ce măsură se poate 
vorbi despre coeziune în interiorul partidului? Care 
erau mijloacele coercitive asupra membrilor no- 
menclaturii? Cât de importante au fost curentele 
disidente? Analizaţi voi dinamica vieţii de partid! 

Partidul Comunist a fost conceput de Lenin ca 
o organizație strict ierarhizată, cu o „disciplină de 
fier, care presupunea aplicarea necondiționată a 
planurilor adoptate de câtre conducere. 

Odată cu preluarea puterii, Gheorghiu-Dej a 
căutat să consolideze partidul în acest sens şi 
să-şi elimine potenţialii adversari politici din inte- 
rior. Verificarea şi controlul asupra activităţii cadre- 
lor a reprezentat una dintre preocupările constante 
ale conducerii partidului, de-a lungul întregii sale 
existențe. Abaterile de la disciplina de partid sau 
de la „morala socialistă” — supranumite deseori 
deviaționism — au atras după sine retrogradări şi 
chiar excluderea din partid, ceea ce corespundea 
unei declasări sociale, imposibilității de promo- 
vare profesională şi uneori chiar pedepsirii cu 
închisoarea sau moartea. În acelaşi timp, în anii 
1945-1955, lideri precum Ştefan Foriş, Lucrețiu 
Pătrăşcanu, Ana Pauker, Vasile Luca sau Teohari 
Georgescu au fost pe rând complici şi victime ale 
unor epurări violente în cadrul PMR. 


Sursa: Muzeul N onal de Istorie 


Gheorghe Maurer (1902-2000), 

membru al Biroului Politic al CC 

şi prim-ministru al României între 
1961 şi 1974 





iona 


Ana Pauker (1893-1960), 
membră a Biroului Politic al CC 
la sfârşitul anilor '40, marginalizată 
în anul 1952 

Analizaţi sursele 1-6 şi răspundeţi la următoarele în- 
trebări. 


: Care era atitudinea conducerii PCR faţă de pro- 
priile cadre? 

= Prin ce mijloace se exercita controlul partidului 
asupra cadrelor sale? 

: Care erau consecințele unei astfel de politici asu- 
pra vieţii de partid? 


SURSA 1 


„Nu există domeniu care să nu intereseze partidul! 
Nimeni nu se poate sustrage, într-un fel sau altul, de la 
controlul partidului, atât în ceea ce priveşte activitatea 
politico-socială, cât şi viața personală. [...] Să nu ne 
mulțumim că am promovat un om la un moment dat; 
trebuie să cunoaştem permanent cum se dezvoltă. Când 
comite o abatere cât de mică, să intervenim, să nu-l 
lăsăm să se compromită. Dacă nu se îndreaptă, îl pui în 
dezbaterea colectivului în care activează, acţionezi pentru 
a-l face să-şi înțeleagă greşeala, s-o lichideze. Cred că 
nu mai este necesar să subliniez că critica şi autocritica 
constituie una din metodele importante ale muncii de 
partid. Activiştii trebuie să-şi desfăşoare activitatea sub 
controlul permanent al partidului.” 


Nicolae Ceauşescu, Politica de cadre a PCR, 1982 


e Istorie Sursa: Muzeul Naţional de Istorie 


Teohari Georgescu (1908-1976), 
membru al Biroului Politic al CC 
şi ministru de Interne, marginalizat 
în anul 1952 

Venirea la putere a lui Nicolae Ceauşescu a 
fost urmată de marginalizarea unei părţi a elitei 
din vremea lui Dej, în general personalităţi care 
aveau un renume în partid şi care ar fi putut să 
concureze influenţa exercitată de noul secretar 
general. Alexandru Drăghici, Leonte Răutu, Chivu 
Stoica şi Gheorghe Apostol au fost treptat puşi 
pe linie moartă. Spre deosebire de epurările vio- 
lente din anii '50, Ceauşescu a folosit mijloace 
„democratice” în cadrul partidului, bazându-se pe 
sprijinul unor cadre mai tinere, adepte ale comu- 
nismului naţional şi care doreau să promoveze în 
ierarhia politică. Membri ai aparatului de partid, 
precum llie Verdeț, Paul Niculescu-Mizil, Virgil 
Trofin, lon Iliescu, Dumitru Popescu l-au ajutat pe 
Ceauşescu în înlocuirea apropiaților lui Dej. 

În anii'80, Ceauşescu a instituit politica de rota- 
ție a cadrelor, care viza schimbarea sistematică a 
activiştilor dintr-o funcţie în alta, pentru a se evita 
crearea unor centre alternative de putere. Treptat, 
secretarul general a concentrat cercul decizional 
în jurul familiei şi al unor activişti apropiaţi pe care 
el îi promovase în funcţie. 

Rare, luările de poziţie faţă de politica lui Nicolae 
Ceauşescu au condus la „mazilirea'” contestatarilor. 
În anii'70-'80, Constantin Pârvulescu, Virgil Trofin, 
lon Iliescu, Cornel Burtică au fost retrogradați, fie 
în urma atitudinilor critice luate în interiorul PCR, 
fie pentru că reprezentau posibili concurenți ai lui 
Nicolae Ceauşescu. În martie 1989, şase perso- 
nalităţi marcante ale PCR (printre care Alexandru 
Bârlădeanu şi Silviu Brucan), promo- n7 
vate de Gheorghiu-Dej şi margina- | 
lizate de Ceauşescu, au redactat o 
scrisoare (sursa 10) în care criticau | 
diverse aspecte ale politicii ceauşiste. | 
După difuzarea scrisorii, considerată | 
cel mai important act de disidenţă al 
comuniştilor români, semnatarilor |i 
s-a aplicat domiciliul forțat. 


= Congresele PCR erau în general un 
spectacol de adeziune unanimă față 
de deciziile luate la centru. Precizaţi 
diferenţe şi asemănări între modul 
în care se desfăşurau aceste con- 
grese şi congresele partidelor poli- 
tice de azi. 


SURSA 2 


„Mistica partidului cerea din partea membrilor săi o 
completă anulare a facultăţilor critice. [...] Dacă Secre- 
tariatul îl găsea pe vreunul dintre membrii de partid 
vinovat de o «deviaţie», individul astfel stigmatizat era 
pierdut. Prietenii şi, în multe cazuri, chiar rudele sale 
apropiate îl abandonau în speranţa de a convinge condu- 
cerea de propriul ataşament faţă de interesele supreme 
ale partidului.” 


Vladimir Tismăneanu, Stalinism pentru eternitate, 2005 


SURSA 3 


„Sarcina principală [a secţiei de cadre] e să cunoască 
perfect şi să semnaleze organelor de conducere calităţile 
Şi lipsurile m.[embrilor] de partid şi ale activiştillor. 

să propună măsuri concrete de educare şi ridicare a 
cunoştinţelor politice, organizatorice şi conspirative [...] 
Organizatorul cadrelor va descoperi cu ajutorul organelor, 
activiştilor şi m.[embrilor] de p.[artid], elementele dubioase, 
duşmane, provocatorii, va aduce imediat cazul la cunoş- 
tința organului din care face şi el parte şi va propune 
măsuri concrete organizatorice, disciplinare, iar, dacă e 
cazul, excluderea din P.[artid], dacă securitatea Partidului 
o cere, şi demascarea elementelor periculoase partidului, 
ca să le cunoască fiecare membru de P.[artid] şi să se 
ferească de ele." 


ANIC, fond CC al PCR — Secţia Organizatorică, 
dosar nr. 95/1944 









SURSA 4 


„După august 1944, nucleul din închisori al lui 
Gheorghiu-Dej împreună cu comuniştii români care se 
întorseseră de la Moscova s-au înţeles să-l elimine pe 
Ştefan Foriş (la acea vreme secretar general al PCR). [...] 
Pe data de 9 iunie 1945, Foriş a fost capturat de o bandă 
condusă de Gheorghe Pintilie, care, ajutat de subalternul 
său, l-a ucis în bătaie pe Foriş, lovindu-l cu o rangă, în 
vara lui 1946, acţionând la ordinele noului cvartet de la 
conducerea PCR, Ana Pauker, Vasile Luca, Gheorghiu- 
-Dej şi Teohari Georgescu." 


CPADCR, Raport final, 2006 


SURSA 5 


„Rodica Chelaru: Rotaţia cadrelor era una dintre spe- 
rietorile pe care Ceauşescu o folosea constant pentru a 
menţine ordinea şi disciplina, pentru a înăbuşi orice 
opoziţie internă. 

Cornel Burtică: Ceauşescu avea mai multe metode de a 
stăpâni aparatul. În primul rând, dependenţa de ordin 
material. În momentul în care unuia nu-i dai voie să aibă 
alte surse de venit decât funcţia politică sau de stat, îl 
constrângi să asculte de şef. Rotaţia cadrelor era îmbră- 
cată într-o formă principială. Adică omul să nu stea mai 
mult de un anumit timp într-un post, ceea ce se aplică şi 
în statele democratice. Numai că metoda se aplica doar 
de la un anumit nivel în jos. Era, de fapt, sistemul axului 
în jurul căruia se învârteau cadrele, axul fiind Nicolae şi 
Elena Ceauşescu, care nu au fost niciodată rotaţi. Deci, 
dintr-un principiu corect, Ceauşescu a făcut un instrument 
de şantaj, de a-i face pe oameni ascultători.” 


Rodica Chelaru, Cul/pe care nu se uită. 
Convorbiri cu Cornel Burtică, 2001 


SURSA 8) 


„Ocuparea posturilor de nomenclatură implica o serie de 
privilegii care confereau cadrelor un statut preferenţial în 
raport cu majoritatea populaţiei. Membrii nomenclaturii 
aveau salarii mari, beneficiau de locuinţe cu regim 
preferenţial, aveau acces la magazine bine aprovizionate, 
la spitale şi clinici speciale, îşi petreceau vacanțe plătite 
de partid în centre hoteliere amenajate special pentru ei. 
Apartenența la acestă ierarhie superioară sau riscul 
excluderii din ea reprezentau chestiuni esenţiale pentru 
cadrele partidului, întrucât ele determinau traiectoriile 
sociale: poziţie socială, privilegii materiale, promovare 
profesională. [...] Condiţionaţi în ascensiunea lor socială 
de ocuparea acestor posturi de responsabilitate, elitele 
regimului comunist de tip sovietic răspundeau obedienței 
politice cerute de Partid, în schimbul unor beneficii de 
ordin material sau social. Altfel, toate aceste privilegii 
erau pierdute.” 


Raluca Grosescu, „Fizionomia nomenclaturii”, De ce 
trebuie condamnat comunismul, Anuarul IICCR, 2006 

= Secţiile de cadre întocmeau dosarele de partid mem- 
brilor PCR. Intrebaţi-vă părinții sau bunicii despre 
conţinutul acestor dosare. 


BURCA MIHAIL 





Sursele 7-9 vă prezintă două cazuri de epurări ale 
unor lideri comunişti. 


= Care credeți că au fost motivele acestor acțiuni? 
= S-au schimbat metodele din perioada dejistă în 
perioada ceauşistă? 


SURSA i 


„Lucrețiu Pătrăşcanu făcea parte din generaţia fondatoare 
a PCR. [...] Intelectual, cu doctorat în Germania în anii '20, 
[...] imediat după 23 august, el este liderul cel mai 
cunoscut al PCR, singura figură publică pe care o avea 
atunci elita comunistă locală. [...] Lucrețiu Pătrăşcanu a 
fost între 1944 şi 1947 pretendentul cel mai îndreptăţit să 
fie liderul PCR. [...] A fost arestat în aprilie 1948 [...]. 
Acuzaţiile care i s-au adus au fost: colaborare cu Sigu- 
ranța, complot şi spionaj pentru serviciile britanice, naţio- 
nalism, titoism etc. Ancheta a durat şase ani [...], până în 
aprilie 1954, când i s-a intentat un proces şi a fost con- 
damnat la moarte. Sentința s-a executat la scurt timp după 
pronunțare. [...] Prin eliminarea lui Pătrăşcanu, a fost 
înlăturată singura ameninţare reală la supremaţia «grupu- 
lui din închisori» şi a aliaţilor lui." 
Stelian Tănase, Elite şi Societate. 
Guvernarea Gheorghiu-Dej: 1948-1965, 1998 

„Primii paşi în construirea unui sistem de aplicare a 
«dreptăţii de clasă» în România au fost făcuţi de Lucrețiu 
Pătrăşcanu, avocat, membru din ilegalitate al PCR, 
reconfirmat ca ministru al Justiţiei în Guvernul Groza la 

6 martie 1945. Complexul de măsuri al cărui autor a dus 
la schimbarea vechiului aparat al justiţiei şi transformarea 
sa într-un instrument al «luptei de clasă». [...] Lucrețiu 
Pătrăşcanu a construit cu abilitate aparatul de justiţie 
care avea să cauţioneze crimele politice ale Partidului 
Comunist. Dar, deşi a «reformat» justiţia, transformând-o 
într-o unealtă a luptei de clasă, şi a construit cu abilitate 
justificările juridice ale represiunii, avea să fie el însuşi o 
victimă a acestei capcane. [...] În 23 februarie 1948 nu a 
mai fost reales în Comitetul Central al partidului, iar, 

a doua zi, într-un discurs rostit la Ateneu, Teohari 
Georgescu îl înfiera pe Lucrețiu Pătrăşcanu drept neloial, 
laş şi trădător, acuzându-l că i-a protejat pe foştii criminali 
de război şi că a permis fuga peste hotare a unor «capita- 
lişti». Fără să fie invitat la prezidiu, dar prezent în sală la 
acea sărbătorire a creării Partidului Muncitoresc, fostul 
ministru asculta în tăcere acuzaţiile aduse. În 28 aprilie 
1948 avea să fie arestat, condamnat la moarte şi exe- 
cutat, după o lungă anchetă, în urma sentinței Colegiului 
Militar al Tribunalului Suprem din 14 aprilie 1954." 


Marius Oprea, Addenda 
la Cartea Neagră a Comunismului, 1998 

„Ceauşescu a dezlănţuit un atac furibund la adresa lui 
Drăghici, fostul ministru de Interne [...]. Este în afară de 
orice îndoială că Pătrăşcanu este victima unui asasinat 
mişelesc. De asemenea, în cele stabilite de comisie, 
reiese că şi în cazul Foriş avem de-a face tot cu un 
asasinat josnic. [...] Toate acestea constituie acte de 
condamnare la adresa acelora care le-au iniţiat şi înfăp- 
tuit, îl condamnă şi îl acuză pe Alexandru Drăghici ca 
organizator şi înfăptuitor al acestor acțiuni criminale 
împotriva activului de partid şi de stat. [...] În urma plenarei 
CC din aprilie 1968, o comisie de partid îl găseşte singurul 
vinovat pentru abuzurile din timpul regimului Dej. [...] 
Exclus din CC şi trimis la munca de jos, Drăghici a ajuns 
să conducă un IAS de lângă Bucureşti. A fost reabilitat în 
1978 printr-un decret al lui Ceauşescu, fără să mai ocupe 
însă funcţii importante de partid şi de stat." 


Marius Oprea, Banalitatea răului, 2002 


Analizaţi sursele 10-12 şi răspundeți la întrebări. 


= Ce reproşau Constantin Pârvulescu şi cei 6 politicii 
lui Nicolae Ceauşescu? 

: Care este diferenţa dintre revendicările formulate 
de Scrisoarea celor 6 şi cele formulate în scrisoa- 
rea liderilor polonezi? 

Discursul lui Constantin Pârvulescu la Congresul 

al XIII-lea al PCR — 1979 (fragmente): 

„Tovarăşu' Ceauşescu şi-a permis ca să pregătească, 
încă înainte de Congres şi în tot timpul Congresului şi la 
conferinţe, ca să fie reales secretar general al partidului. 
Este fără precedent, tovarăşi, în istoria partidului nostru şi 
în istoria partidelor comuniste. De ce Ceauşescu se sus- 
trage să fie ales de către Congres în mod corect? De ce? 
Pentru că Ceauşescu se sustrage controlului partidului”. 


Discursul este disponibil în întregime pe 
www.youtube.com 

Scrisoarea celor 6 — martie 1989 (fragmente): 

„În momentul în care însăşi ideea de socialism, pentru 
care noi am luptat, este discreditată de politica dum- 
neavoastră şi de când ţara este izolată de Europa, noi 
ne-am hotărât să luăm poziţie. [...] 

1. Comunitatea internaţională vă reproşează neres- 
pectarea Actului final de la Helsinki, pe care l-aţi semnat. 
Cetăţenii români vă reproşează nerespectarea Consti- 
tuţiei, pe care aţi jurat să o respectaţi. lată faptele: 


— Întregul plan de sistematizare [...] este contrar Consti- 
tuției care apără dreptul de proprietate personală a 
gospodăriei; 

— Decretul care interzice cetățenilor români să aibă 
contacte cu străinii nu a fost niciodată votat de un corp 
legislativ şi nu a fost niciodată publicat. De aceea este 
lipsit de putere legală. Cu toate acestea, cetățenii 
noştri sunt ameninţaţi de a fi concediați, urmăriţi, 
arestaţi şi condamnaţi pentru aceasta;” 

Semnatari: Gheorghe Apostol, Alexandru Bârlădeanu, 
Corneliu Mănescu, Constantin Pârvulescu, Grigore 
Răceanu, Silviu Brucan 

(continuare) 


Scrisoarea celor 6 — martie 1989 (fragmente): 

„— Centrul civic din Bucureşti, investiţia cea mai mare, de 
multe miliarde de lei, făcută vreodată în România, nu 
dispune de un buget public şi este construită cu 
violarea tuturor legilor existente la construcții şi 
finanţarea lor. Costul acestei clădiri imense s-a triplat 
din cauza schimbărilor pe care le faceţi în fiecare lună 
în interiorul şi exteriorul acestei clădiri; 

— Securitatea, care a fost creată pentru a apăra ordinea 
socialistă împotriva claselor exploatatoare, este acum 
dirijată împotriva muncitorilor, care îşi cer drepturile, 
împotriva vechilor membri de partid şi împotriva inte- 
lectualilor cinstiţi care îşi exercită libertatea cuvântului 
[...] garantată de Constituţie; 

- Poşta este violată sistematic, iar convorbirile noastre 
telefonice sunt întrerupte prin violarea articolului 34 
care le garantează; 

Pe scurt, Constituţia a fost virtualmente suspendată şi nu 

dispunem în momentul de faţă de un sistem legal [...]. 


2. Planificarea nu mai funcţionează în economia româ- 
nească. [...] Un număr crescând de fabrici sunt lipsite de 
materii prime, energie sau pieţe. 


3. Politica agricolă este de asemenea în derută. [...] Dar, 
desigur, ceea ce este predominant acum în sate este 
teama de a fi sistematizate. 

4. Însuşi faptul că nemţii, ungurii şi evreii emigrează în 
masă arată că politica de asimilare forțată trebuie să 
înceteze. 

5. În sfârşit, suntem îngrijoraţi profund că poziţia inter- 
națională a României şi prestigiul său scad cu repezi- 
ciune. [...] România este şi rămâne o ţară europeană şi 
care trebuie să avanseze pe linia procesului de la Helsinki, 
nu să se întoarcă împotriva lui. Aţi început să schimbaţi 
geografia satelor, dar nu puteţi muta România în Africa. 
Facem apel la dumneavoastră, ca prim pas, să luaţi 
următoarele măsuri: 

1. Declaraţi [...] că aţi renunţat la planul de sistematizare 
a satelor. 

2. Restauraţi garanţiile constituționale privind drepturile 
cetățenilor. [...] 

3. Puneţi capăt exportului de alimente care ameninţă 
existenţa biologică a naţiunii. 

Din momentul în care aceste măsuri vor fi luate suntem 
gata să participăm într-un spirit constructiv la un dialog 
cu guvernul cu privire la căile şi mijloacele de a depăşi 
prezentul impas”. 


Semnatari: Gheorghe Apostol, Alexandru Bârlădeanu, 
Corneliu Mănescu, Constantin Pârvulescu, Grigore 
Răceanu, Silviu Brucan 


Silviu Brucan, De la capitalism la socialism şi retur. 
O biografie între două revoluții, 1998 


COMUNIST ROMÂN (1948-1989) = 51 

Scrisoare deschisă către Partidul Muncitoresc 
Unificat Polonez — martie 1965 (fragmente): 
„În sistemul de azi, birocraţia deţine în întregime puterea 
politică şi economică, privând clasa muncitoare nu numai 
de putere şi control, ci şi de mijloace de apărare. [...] 
Cetăţenilor le sunt încălcate drepturile politice [...], 
condiţiile economice sunt proaste [...], oamenii trăiesc 
sub teroare [...]. Clasa muncitorească trebuie să se 
organizeze pe baza pluralităţii de partide, [...] care 
necesită libertate de expresie, libertatea presei, libertate 
de întrunire, suprimarea cenzurii preventive. [...] Fără 
libertatea de expresie a diferitelor curente de gândire, nu 
există democraţie muncitorească. [...] Caracterul profund 
nedemocratic al poliţiei politice este evident peste tot în 
lume. Aceasta ar trebui să fie desfiinţată. [...] Partidul ştie 
însă că, în absenţa poliţiei politice, nu poate să existe de 
maniera în care o face acum. [...] Şi la nivel economic, 
efectele hipercentralizării au fost productivitatea redusă, 
pierderea unor piețe. Fără iniţiativă privată, o economie 
este sortită eşecului.” 
Karol Modzelewski, Jacek Kuron, „Lettre Ouverte au 
Partis Ouvrier Polonais”, Cahiers „Rouge”, nr. 4, 1969 








: Desfăşurați o cercetare proprie în oraşul vostru 
despre viaţa şi activitatea de partid. 

: Realizați o cercetare despre cariera politică a sem- 
natarilor Scrisorii celor 6. 





“1. Partidul-stat 


De la „Statul sunt eu' a lui Ludovic al XIV-lea la 
„Statul suntem noi” a lui Lenin sunt aproape trei 
secole distanţă. Care credeţi că este diferenţa 
dintre EU şi NOI? Sau dintre statul absolutist me- 
dieval şi statul totalitar-comunist al secolului XX? 
La sfârşitul acestei lecţii veţi putea răspunde cu 
siguranţă la aceste întrebări. 


Marea Adunare Naţională 


După înlăturarea monarhiei în decembrie 1947, 
PCR a trecut la construirea instituțiilor specifice 
„democraţiei populare”, preluând ca model siste- 
mul politic al Uniunii Sovietice (sursa 7 ). Conform 
Constituţiei din 1948, România devenise Repu- 
blică Populară (în 1965, numele s-a schimbat în 
Republica Socialistă România), iar organul suprem 
al puterii de stat era Marea Adunare Naţională 
(MAN). For legislativ, MAN constituia parlamentul 
comunist, dar nu avea decât un rol formal, fiind 
convocat numai de câteva ori pe an, în sesiuni 
foarte scurte, pentru a adopta legile decise deja 
de câtre partid. Aleşi teoretic prin vot universal, 
deputaţii MAN erau, de fapt, selecționați de orga- 
nele PMR/PCR, validarea lor de către electorat 
fiind o formalitate. Influenţa partidului asupra pro- 
cesului legislativ era astfel desăvârşită, condu- 
când la apariţia Partidului-stat. MAN era condusă 
în anii 50 de un Prezidiu cu activitate perma- 
nentă, care îi înlocuia practic toate atribuţiile. În 
anul 1961, în locul Prezidiului MAN s-a înfiinţat 
Consiliul de Stat. Până în 1974, preşedintele 
Prezidiului MAN/Consiliului de Stat îndeplinea rolul 
de şef al statului. În 1974, a fost creată funcţia de 
Preşedinte al Republicii, pe care Ceauşescu a 
ocupat-o până în decembrie 1989. La nivel local, 
corespondentul Marii Adunări Naţionale era Con- 
siliul Popular. 


INSTITUȚIILE STATULUI (1948-1989) 





Guvernul 


Partidul-stat a implicat de asemenea controlul PCR 
asupra puterii executive, anume a Consiliului de 
Miniştri (Guvernul comunist). Acesta conducea 
tara din punct de vedere administrativ şi avea 
puterea de a emite acte normative. Legătura sa 
cu PMR/PCR era una foarte strânsă, fapt care, 
într-un sistem politic cu partid unic, însemna exe- 
cutarea deciziilor luate la vârful singurei ierarhii a 
țării: Partidul Comunist. Începând cu anii '70, au 

Sistemul organelor de stat — 1977 

Revista Munca de Partid, februarie 1977 






fost înființate organe cu dublă subordonare de 
partid şi de stat (sursa 2), scopul apariţiei lor 
fiind creşterea controlului direct al PCR asupra 
instituţiilor executive ale statului. La nivel local, 
corespondentul Consiliului de Miniştri era Comi- 
tetul Executiv al Consiliului Popular (sursa 7). 


Justiția 


Partidul-stat a implicat şi aservirea Justiţiei inte- 
reselor Partidului Comunist. De-a lungul întregii 
perioade 1948-1989, puterea juridică a avut o 
funcţie dublă. Pe de o parte, ca în orice regim 
politic, ea prevenea şi pedepsea delictele de drept 
comun: furt, omor etc. De instrumentarea acestor 
cazuri se ocupau în general procuraturile şi in- 
stanțele civile. Pe de altă parte, Justiţia a devenit 
o armă Împotriva celor care se opuneau comu- 
nismului. În aceste cazuri, sarcina revenea în cea 
mai mare măsură procuraturilor şi instanţelor 
militare. Totuşi, în anii '80, numeroase „delicte' 
de ordin politic au fost ascunse în spatele unor 
acuzaţii de drept comun, printre care cele mai 
uzitate erau „specula' şi „deținerea ilegală de 
valută”. Astfel, numeroşi opozanți politici au fost 
judecaţi ca simpli delincvenţi de către instanţe 
civile. Organele judecătoreşti erau subordonate 
Tribunalului Suprem, iar organele procuratorii 
Procuraturii Generale (sursa 1), şefii acestor 
două instituţii fiind obligatoriu membri în Comitetul 
Central al partidului. De-a lungul perioadei comu- 
niste, procurorii au avut deseori o putere absolută 
în cadrul proceselor, fiind rareori contrazişi de 
avocaţi sau de judecători. 


= Analizaţi sursele 3-9 şi identificaţi: 
— raportul dintre instituțiile statului şi partid; 
- modalitatea de elaborare şi adoptare a legilor. 

= Analizaţi comparativ atribuțiile şi funcţionarea Par- 
lamentului României de după 1989 şi cele ale Marii 
Adunări Naţionale. 

„Dacă Prezidiul MAN nu merge bine, aici într-adevăr 
conducerea partidului va fi de vină, pentru că nu este un 
organ independent, ci un organ, ca şi Consiliul de Miniştri 
şi tot ce mişcă în ţara asta, condus de partid. Dacă merge 
prost, înseamnă că membrii de partid care lucrează în 
Prezidiu lucrează prost." 


Nicoleta lonescu Gură, Stalinizarea României, 2005 


ITUȚIILE STATULUI (1948-1989) = 53 

Organe cu dublă subordonare, 
de partid şi de stat — 1975 


ORGANELE CU DUBLU CARACTER — 
DE PARTID ŞI DE STAT — 
ŞI MODUL LOR DE SUBORDONARE 


( COMITETUL CENTRAL 
| AL P.C.R. 
CONSILIUL 
DE STAT CO 


CONSILIUL APĂRĂRII 


NAȚIONALE A REPUBLICII 
SOCIALISTE ROMÂNIA 


CONSILIUL SUPREM 


AL DEZVOLTĂRII ECONOMICE | 
ȘI SOCIALE A ROMÂNIEI 


„CONSILIUL CENTRAL 

DE CONTROL MUNCITORESC 

AL ACTIVITĂŢII ECONOMICE 
ŞI SOCIALE 


“CONSILIUL ORGANIZĂRI 
ECONOMICO-SOCIALE 


| COMITETUL PENTRU PROBLE- | | 
MELE CONSILIILOR. POPULARE | 


CONSILIUL CULTURII 
ŞI EDUCAȚIEI SOCIALISTE 


CONSILIUL NAŢIONAL | 
PENTRU ȘTIINȚĂ 
ŞI TEHNOLOGIE 


CONSILIUL 


RADIOTELEVIZIUNII ROMÂNE || 

Revista Munca de Partid, aprilie 1975 

„În cele 13 sesiuni ale MAN din prima legislatură 
(1948-1952), care însumate ca număr de zile (48) nu 
întrunesc nici măcar durata unei sesiuni din vechiul 
Parlament al României (care era de 5 luni), MAN [...] a 
votat 36 de legi [...] şi a ratificat în bloc câteva sute de 
decrete (428) emise de Prezidiul MAN între sesiunile 
acesteia. [...] Deputaţii MAN, deşi aveau drept de iniţia- 
tivă legislativă, în prima legislatură nu au uzat de aceasta 
decât de două ori şi atunci pentru a stabili diurna membri- 
lor MAN şi pentru a modifica regulamentul de funcţionare 
al MAN. Practic, toate legile au fost întocmite din iniţiativa 
PMR (PCR) şi erau inspirate din experiența sovietică.” 


Nicoleta lonescu Gură, Stalinizarea României, 2005 


54 m O ISTORIE A COMUNISMULUI DIN ROMÂNIA 

„Deşi potrivit Constituţiei din 1948, convocarea MAN [...] 
se făcea prin decret al Prezidiului MAN, în fapt organi- 
zarea unei sesiuni a MAN se hotăra în şedinţele Secre- 
tariatului CC al PMR. De pildă, şedinţa Secretariatului CC 
din 23 decembrie avea la un punct din ordinea de zi 
organizarea desfăşurării sesiunii MAN [...]. În această 
şedinţă s-a hotărât ca Alexandru Moghioroş să răspundă 
de organizare, iar Alexandru Drăghici era propus să fie 
preşedinte al biroului MAN, aceasta deoarece preşedin- 
tele sesiunii trebuia să fie un membru al Biroului Politic al 
CC al PMR, pentru că partidul trebuie să aibă garanția că 
linia partidului se imprimă, intră în toți porii acestor 
organisme ale MAN şi asigură conducerea politică de 
către partid, după cum afirma Gheorghiu-Dej [...] Depu- 
taţii MAN intrau în nomenclatura CC al PMR, fiind selec- 
ționaţi şi propuşi spre aprobare conducerii partidului de 
către Secţia Organelor de Partid al CC al PMR. Cu 
câteva luni înainte de expirarea mandatului deputaţilor, 
conducerea PMR însărcina o comisie centrală de partid, 
care se ocupa cu selecționarea candidaţilor pentru 
deputaţi în MAN, de repartizarea lor pe regiuni, de 
pregătirea şi desfăşurarea campaniei electorale. [...] 
Candidaţii trebuiau selecționați dintre cei mai buni 
activişti de partid, de stat şi din economie, dintre cei mai 
buni muncitori fruntaşi în lupta pentru realizarea sarcinilor 
planului de stat, ţărani colectivişti [...], intelectuali devotați 
cauzei contrucției socialiste." 


Nicoleta lonescu Gură, Stalinizarea României, 2005 


Sesiunile MAN se finalizau întotdeauna 
cu un spectacol de aplauze, prin care se 
afirma adeziunea faţă de legile propuse 
de partid. Imaginea alăturată îi prezintă 
pe Constantin |. Parhon, loan Niculic, 
Mihail Sadoveanu, Ştefan Voitec, Vasile 
Luca şi Teohari Georgescu aplaudând 
pe banca ministerială a MAN cu prilejul 
votării Legii referitoare la naţionalizarea 
întreprinderilor industriale — iunie 1948. 

„Cum numărul naşterilor din România se afla în continua 
scădere, Ministerul Sănătăţii şi Prevederilor Sociale 
elaborează în 1966 un studiu despre situaţia natalității în 
România. [...] El propune în primul rând o serie de măsuri 
cu caracter socioeconomic în vederea redresării situaţiei 
natalității din România, fiind prevăzute şi resursele 
financiare necesare pentru punerea în practică a acestor 
măsuri. Acest studiu este discutat în şedinţa Comitetului 
Executiv al CC al PCR din data de 2 august 1966. Din 
stenograma şedinţei aflăm că studiul nu a «plăcut» deloc 
conducerii de partid, fiind considerat incomplet şi mult 
prea complicat. În căutare de soluții simple, conducerea 
de vârf a PCR consideră că studiul nu a abordat princi- 
pala cauză a scăderii numărului de naşteri din România, 
anume faptul că întreruperea de sarcină la cerere fiind 
legală femeile abuzau de această prevedere. Mai marii 
PCR cer să fie refăcut şi ca «în 2 luni» problema natalității 
să fie rezolvată în consecinţă. În «2 luni», adică la 1 octom- 
brie 1966, Consiliul de Stat al RSR dă decretul 770/1966 
prin care este interzis avortul la cerere, «rezolvând» în 
acest fel situaţia natalității în RSR. Decretul a fost supus 
«dezbaterii» abia în sesiunea din decembrie 1966 a Marii 
Adunări Naţionale (MAN): [...] toţi cei care au intervenit în 
discuţie s-au pronunţat pentru adoptarea decretului în forma 
propusă, considerându-l o măsură absolut necesară şi 
bine-venită pentru stimularea natalității în RSR. Decretul 
770/1966 este adoptat de MAN în forma propusă de 
Consiliul de Stat, devenind Legea 36/1966." 

Corina Pălăşan, „Caracterul restrictiv al politicii pro- 

nataliste în România comunistă”, în Ruxandra Ivan, 

Transformări socialiste (în curs de apariţie) 


Sursa: ANIC 

„Guvernul era organul suprem executiv şi avea 
în sarcină conducerea administrativă a statului, 
în conformitate cu linia politică a partidului. El 
coordona şi dădea directive ministerelor de 
resort, dirija şi planifica economia naţională, 
realiza bugetul statului, asigura ordinea publică 
şi securitatea statului, conducea politica gene- 
rală a statului în domeniul relaţiilor internaţio- 
nale, organiza şi înzestra forțele armate. [...] 
Era format şi revocat de MAN. [...] Activitatea 
guvernului era îndrumată de partid, lucru vizibil 
şi din adoptarea hotărârilor comune care din 
1949 încep să fie publicate în Buletinul Oficial al 
RPR. [...] De pildă, Hotărârea CC al PMR şi a 
Consiliului de Miniştri cu privire la raionarea 
administrativ-economică a teritoriului RPR din 
22 iulie 1950, Hotărârea CC al PMR şi a Consi- 
liului de Miniştri privitoare la reforma bănească şi 
reducerea prețurilor din 28 ianuarie 1952 etc. PMR (PCR) 
putea să emită hotărâri care deveneau obligatorii doar 
pentru membrii de partid, însă pentru a deveni obligatorii 
pentru toți cetățenii republicii trebuia să se asocieze cu 
un organ de stati. Aceste hotărâri deveneau acte nor- 
mative obligatorii ale statului şi interveneau în probleme 
importante, în special ale construcţiei economice, trasând 
linia politică atât pentru organele de partid, cât şi pentru 
cele de stat. Astfel, a fost introdusă o inovaţie politico- 
-juridică care se va regăsi şi în privinţa actelor normative 
şi de administrare elaborate la nivel local, unde sfaturile 
populare şi comitetele lor executive emiteau şi aplicau 
hotărâri şi decizii sub directa îndrumare şi controlul 
organizaţiilor de partid." 


Nicoleta lonescu Gură, Stalinizarea României, 2005 


SURSA 8 


„Începând cu anii '70, s-a accentuat tendinţa lui Ceauşescu 
de a crea organisme de partid şi de stat, de a crea funciii 
care cumulau aceste atribuţii. La Congresul al IX-lea se 
hotărâse separarea funcţiilor de partid şi de stat, pentru 
crearea unei dialectici de conducere de sus până jos. 
Aceste idei au fost abandonate odată cu setea de putere 
şi de acaparare a tuturor pârghiilor de conducere de către 
Ceauşescu: Secretar General, Preşedintele României, 
Preşedintele Consiliului de Stat, Preşedintele Frontului 
Unităţii Socialiste. [...] Şi s-a continuat în jos : la județe şi 
în oraşe, prim-secretarul era şi preşedinte al Consiliului 
Popular. La sate, secretarul de partid era şi primar etc. A 
început, apoi, crearea organelor de partid şi de stat (cu 
dublă subordonare): Consiliul Culturii, Consiliul Ştiinţei şi 
altele, cu importanţă mai mică. Ministerul de Externe şi 
parțial, Ministerul Comerţului Exterior fuseseră scoase de 
sub jurisdicţia guvernului şi lucrau direct cu Ceauşescu. 
Administraţia era la cheremul organelor de partid, intro- 
ducându-se arbitrarul şi amatorismul în conducere.” 


Rodica Chelaru, Cul/pe care nu se uită. 
Convorbiri cu Cornel Burtică, 2001 

Sursa: ANIC 





SURSA 9 


„Uite, eu nu ştiu ce datorii contractase el pe timpul când 
eu eram preşedinte al Consiliului de Miniştri. Ceauşescu 
dădea miniştrilor dispoziţii în mod direct. În Biroul său 
Politic el se ocupa de toate. Şi cum miniştrii erau schim- 
baţi de la un minister la altul, cine să mai ştie ce se 
întâmpla într-un anumit domeniu pe un termen lung?” 


Lavinia Betea, Maurer şi lumea de ieri. Mărturii despre 
stalinizarea României, 1995 


= Realizaţi o investigaţie în oraşul vostru despre 
modul în care se desfăşurau alegerile în perioada 
comunistă comparativ cu alegerile post-1989. 

= Identificați primarii localității voastre din perioada 
comunistă şi evenimente notabile din timpul man- 
datului lor. 

: Redactați un eseu pornind de la aserţiunea lui Ilici 
Vladimir Lenin: „Statul suntem noi!”. 

Analizaţi, pe baza surselor de mai jos: 


= raportul dintre justiție şi Partidul Comunist; 
= rolul asesorilor populari în anii '50; 
= caracteristicile şi rolul proceselor-spectacol. 


SURSA 7 Q 


„Un cadru legal pentru acţiunile Securităţii, ale Miliției şi 
trupelor de securitate a fost oferit de un nou sistem al 
Justiţiei, a cărui principală caracteristică era subordo- 
narea faţă de partid şi de stat. Potrivit articolului 65 al 
Constituţiei Republicii Populare Române, adoptată în 
1952, rolul Justiţiei era acela de a apăra regimul de 
democrație populară şi cuceririle oamenilor muncii, de a 
asigura respectarea legalității populare, a proprietății 
publice şi drepturilor cetățenilor. Judecătorii erau asistați 
de asesori populari numiţi de partid. Curtea, reprezentată 
de judecători şi asesori, avea puterea de a interveni în 
toate procesele şi de a prezenta probele sale, de a 
desemna avocaţii apărării, al căror rol se limita în mare 
parte la formularea de scuze pentru pretinsele delicte ale 
acuzatului. Nu era permisă practicarea avocaturii private.” 


Dennis Deletant, România sub regimul comunist, 1997 


CV MÂNW/E 


alelă 








Caricatură de Dan Perjovschi, 2008 


SURSA 4 1 


„Complexul de măsuri al cărui autor a fost Lucrețiu 
Pătrăşcanu a dus la schimbarea vechiului aparat al justiţiei 
şi transformarea sa într-un instrument al «luptei de 
clasă». [...] Ministrul Justiţiei definitiva în 1946 subordo- 
narea magistraţilor, care au fost puşi în primul rând să 
execute ordinele Partidului Comunist şi abia apoi să aplice 
litera legii: pe 20 aprilie 1946, la o conferinţă de presă, 
Lucrețiu Pătrăşcanu declara: «e o afirmaţie falsă că 
inamovibilitatea ar fi de natură constituţională! Guvernul 
decide şi tranşează această problemă!» În consecinţă, 
inamovibilitatea dispăruse: asupra statutului magistraţilor 
hotăra ministrul Justiţiei, în acelaşi timp membru al CC al 
PCR [...]. După ce a dat aceste serioase lovituri vechiului 
corp al magistraţilor, între timp serios epurat de cei în 
dezacord cu măsurile de punere sub control politic a 
Justiţiei, Pătrăşcanu anunţa pe 16 octombrie 1946 şi 
definitivarea transferului de competenţe către Curțile 
Marţiale a cauzelor privind infracțiunile politice săvârşite 
de civili. Astfel, ocupaţia sovieto-comunistă deținea 
pârghiile de reprimare a opoziţiei democratice prin 
aparatul Justiţiei. [...] În textul legii se afirma explicit: 
«judecătorii trebuie să apere interesele clasei muncitoare, 
să protejeze noua democraţie şi să-i pedepsească pe 
inamicii poporului». Această «justiție nouă», după cum 
arăta, la rândul său, ministrul de Interne Teohari Geor- 
gescu, «sprijinindu-se pe instituţia asesorilor populari ce 
au la baza lor Constituţia şi legile ce decurg din ea, 
loveşte cu necruţare nu numai în oficinele de spionaj şi în 
bandele de complotişti, dar şi în acele elemente exploata- 
toare care vor să împiedice construirea socialismului». 
[...] În primăvara anului 1948, toți avocaţii au fost excluşi 
din barou, fiind reprimiţi doar cei aprobaţi de comisii 
dominate de comunişti. Baroul a fost înlocuit cu colegii de 
avocaţi, conduse de membri PCR, iar numărul avocaţilor 
a scăzut şi el drastic; acesta a ajuns de la 12.000 la 
numai 2.000." 


Marius Oprea, Addenda 
la Cartea Neagră a Comunismului, 1998 





SURSA 1 2 


„Asesorii populari erau reprezentanţi ai poporului pe 
lângă unele consilii de judecată. Ei nu jucau rolul juraţilor 
din instanţele americane, ci aveau, chipurile, menirea de 
a supraveghea corectitudinea actului de justiţie. De fapt, 
partidul urmărea un scop dublu. Pe de o parte, «institu- 
ţia» asesorilor populari demonstra poporului că puterea 
chiar îi aparține. Pe de altă parte, asesorii aveau ca 
sarcină supravegherea instanţelor de judecată, astfel 
încât acestea să funcţioneze conform comenzilor de 
partid. Evident, pentru maşinăria propagandistică a PMR, 
alegerea asesorilor populari era un prilej perfect de 
demonizare a scursurilor vechiului regim.” 


Toma Nichita, „Presa Epocii Staliniste”, 
Evenimentul Zilei, 10 martie 2008 


= În septembrie 1947, revista de propagandă Con- 
temporanul ilustra justiția comunistă prin carica- 
tura de mai jos. Analizaţi imaginea şi identificaţi 
mesajul pe care comuniştii voiau să-l transmită 
prin intermediul ei. 

SURSA 1 3 


„Procesele-spectacol erau pietrele unghiulare ale regi- 
mului stalinist. [...] Termenul proces-spectacol descrie un 
tip de proces în care autorităţile judiciare au hotărât deja 
vinovăția acuzatului. Procesul ca atare are singurul scop 
de a prezenta acuzațiile şi verdictul publicului pe post de 
exemplu şi de avertisment. Are tendinţa de a avea un 
caracter de răzbunare mai degrabă decât corecţional. 
Astfel de procese pot arăta puţină consideraţie pentru [...] 
litera legii. [...] Acuzaţii au puţine şanse reale să se 
apere. Ei au semnat de multe ori mărturisiri ca urmare a 
presiunilor psihologice sau torturii, mai înainte de a 
apărea în sălile de judecată.” 


http://ro.wikipedia.org/wiki/Proces_spectacol 


= Identificați procese-spectacol din istorie şi formu- 
lați un punct de vedere personal despre ele. 

4.2. Instituțiile represive 


Orice dictatură se sprijină pe un aparat represiv şi pe o intensă 
activitate de poliţie politică. În absenţa lor, controlul „total” asupra 
societăţii nu ar putea fi exercitat, aşa cum opoziţia şi curentele 
contestare faţă de regim nu ar putea fi descoperite şi înăbuşite. 
Care au fost instituţiile represive ale statului comunist român? 
Cum au funcţionat ele? Cum şi-au schimbat metodele de acţiune 
de la o epocă la alta? 


Securitatea 


— Ce e Securitatea? 
— Inima Partidului, care bate, bate, bate... 
lată cum era definită Securitatea într-un banc din anii '80. 


Înființată în 1948 după modelul sovietic, Securitatea a avut 
drept scop principal apărarea ordinii socialiste şi anihilarea poten- 
țialilor „duşmani' din interiorul şi din exteriorul ţării. 


Securitatea în anii lui Dej 


Încă din primii ani de funcţionare, în numele „luptei de clasă şi 
sub atenta supraveghere a consilierilor sovietici, ofițeri KGB, 
Securitatea a folosit în mod deschis metode violente pentru a 
implementa modelul stalinist de guvernare: dictatura partidului 
unic, ascuţirea luptei de clasă, lichidarea vechilor elite politice şi 
culturale, precum şi a oricărei opoziții, inclusiv cea din interiorul 
partidului. Sub conducerea unor persoane precum Alexandru 
Nicolschi, Gheorghe Pintilie, Vladimir Mazuru sau Alexandru 
Drăghici, au fost operate sute de mii de arestări, deportări în 
lagăre de muncă forțată, anchete violente şi, nu în ultimul rând, 
asasinate. În 1949, constituirea Trupelor de Securitate a întărit 
forța aparatului represiv. Rolul lor era menţinerea ordinii publice 
şi înăbuşirea oricărei rezistențe la colectivizare şi la naţionali- 
zarea proprietăţilor. De-a lungul deceniului al 6-lea, aceste trupe 
au fost chemate să anihileze rezistenţa partizanilor din munţi şi 
au fost folosite să păzească lagărele de muncă. 

În acelaşi timp, Securitatea şi-a bazat activitatea şi pe tehnici 
aşa-zis paşnice, precum interceptarea corespondenţei, filajul 
(dicționar ), percheziţiile sau crearea unei rețele informative (dic- 
tionar ), acestea fiind practici curente, care vizau urmărirea unor 
categorii largi ale populaţiei. 

După moartea lui Stalin în 1953, represiunea s-a diminuat 
şi în România, dar între 1956 şi 1959, teama Guvernului de la 
Bucureşti de o potenţială influență a mişcărilor de opoziţie din 
Ungaria şi din Polonia a generat un nou val de arestări în rându- 
rile intelectualilor şi ţăranilor. 


GDICȚIONAR 


= Filajul — „formă de urmărire secretă şi 


directă, realizată de cadre speciali- 
Zate, având ca scop identificarea per- 
soanelor, urmărirea deplasărilor, a 
adreselor frecventate şi legăturilor 
acestora, inclusiv fotografierea sau 
fiimarea unor momente sau situaţii ce 
puteau reprezenta relevanţă pentru 
Securitate”. 


CNSAS, „Partiturile” Securităţii. Directive, 


ordine, instrucțiuni (1947-1987), 2007 


: Reţeaua informativă -— „totalitatea 


agenţilor, informatorilor, colaboratorilor 
[...] utilizaţi de Securitate şi Miliție 
pentru culegerea şi transmiterea de 
informaţii referitoare la persoane sau 
probleme aflate în atenţia acestor 
instituții”. 


CNSAS, „Partiturile” Securităţii. Directive, 
ordine, instrucțiuni (1947-1987), 2007 


Sursa: Muzeul Naţional de Istorie 












Abia în 1964, o amnistie generală a deţinuţilor politici a marcat 
sfârşitul terorii făţişe, Securitatea rămânând însă omniprezentă 
în societatea românească. 


Securitatea în anii lui Ceauşescu 


Preluarea puterii de către Nicolae Ceauşescu a corespuns unei 
reforme a Securităţii. În 1968, el a denunţat anumite abuzuri şi 
crime comise de Securitate în timpul lui Gheorghiu-Dej, însă fără 
ca nici un vinovat să fie pedepsit. Principala consecinţă a fost 
numai înlăturarea unor lideri apropiaţi fostului secretar general, 
precum Alexandru Drăghici, principalul său rival după moartea 
lui Dej, care se aflase la conducerea Ministerului Afacerilor 
Interne şi coordonase implicit Securitatea şi Miliția. 

Eforturile de a îmbunătăţi imaginea României pe plan interna- 
țional au implicat şi renunţarea la măsurile de teroare aplicate 
până în 1965 sau ascunderea lor în faţa opiniei publice. Astfel, 
în epoca Ceauşescu, Securitatea şi-a concentrat mai mult acti- 
vitatea pe crearea unei rețele vaste de informatori, infiltraţi în 
toate instituţiile statului, în fabrici, spitale, şcoli. Practic, nici o 
instituție nu scăpa de urmărire. De asemenea, telefoanele cetă- 
țenilor erau interceptate periodic, prin sondaj, iar în casele celor 
bănuiţi că au o atitudine critică la adresa regimului erau instalate 
microfoane. Prin aceste procedee, erau întocmite dosare de 
urmărire informativă pentru cei consideraţi „periculoşi' (dicționar). 

În ciuda pretinsei legalităţi, practicile violente ale Securităţii 
au continuat şi în perioada 1965-1989, fără să egaleze însă 
excesele epocii Dej. Asasinarea inginerului Gheorghe Ursu, 
anchetele împotriva unor disidenţi precum Vasile Paraschiv sau 
Paul Goma, atacurile împotriva anticomuniştilor din exil (Monica 
Lovinescu, Emil Georgescu etc.) sau atentatul comandat îm- 
potriva postului Europa Liberă sunt numai câteva exemple ale 
violenţei practicate de Securitate în anii '70-'80. 


Direcţiile Securităţii în anul 1989 

A-DICȚIONAR-— 


Dosar de urmărire informativă (DUl) — 
individual şi de grup — „colecţie de 
documente ce cuprinde date şi mate- 
riale informative cu privire la persoane 
sau grupuri de persoane, emise în urma 
acţiunii de verificare şi supraveghere 
informativă”. 


CNSAS, „Partiturile” Securității. Directive, 
ordine, instrucțiuni (1947-1987), 2007 





Sursa: TVR 





Direcţia | Identifica manifestările ostile regimului, întocmea dosare de urmărire informativă, gestiona 
Informaţii Interne o parte a rețelei informative şi făcea rapoarte despre starea de spirit a populaţiei. 


Direcţia II 


Soia proc) conovila informaţii despre angajaţii din economie. 


Supraveghea unităţile economice şi veghea la protejarea secretelor tehnologice şi la 
împiedicarea sabotajelor. Deseori, însă, mai ales în ultima parte a regimului, colecta 


Direcţia III Reg 
dt e Investiga potenţialele atacuri externe la adresa României. 
Contraspionaj 


Direcţia IV Se ocupa cu supravegherea secretelor militare. Deseori, însă, monitoriza starea de spirit a 
Contraspionaj Militar militarilor, fidelitatea lor faţă de regim, îndeplinind practic un rol de urmărire informativă. 


Directia V | sa 
Protecţie a conducerii PCR Se ocupa cu protejarea securităţii liderilor de partid. 


E i Se ocupa cu cercetarea şi anchetarea celor care luau atitudine faţă de regim, alături de 
Direcţia VI e ta ? Ă E ae 
infracțiunile de trădare a secretelor statului. Anchetatorii erau deseori violenţi, folosind 
ameninţări, bătăi şi operând chiar execuţii fără bază legală. 


Cercetări penale 

Miliția 

Înfiinţată în 1949, Miliția a constituit o altă instituţie 
represivă a statului comunist. În anii '50, ea a 
jucat un rol important în organizarea deportării 
țăranilor care se opuneau colectivizării. Relaţiile 
ei cu Securitatea au fost foarte strânse, mai ales 
în mediul rural, unde în anii '70 a ajuns să răs- 
pundă de întreaga activitate de supraveghere a 
persoanelor de la sate, sub coordonarea Securi- 
tăţii. În acelaşi timp, în anii '80, multe dintre delic- 
tele politice au fost ascunse în spatele unor delicte 
de drept comun, cazurile fiind instrumentate de 
Miliție, cu sprijinul Securității. 


Procuratura şi instanțele militare 


În vederea condamnării juridice a delictelor poli- 
tice — supranumite crime împotriva ordinii socia- 
liste sau împotriva securităţii statului — regimul 
comunist a folosit întotdeauna instanţele militare. 
Procuratura militară era cea care, cu sprijinul Securi- 
tății şi al Miliției constituia rechizitoriile, pe baza 
acestora fiind pronunţate condamnările de către 
instanţele militare. 


Direcţia Generală a Penitenciarelor 


Subordonată Ministerului de Interne, Direcţia Ge- 
nerală a Penitenciarelor coordona închisorile şi 
lagărele de muncă în care erau trimişi deţinuţii 
politici, unde o mare parte dintre aceştia şi-au 
pierdut viața, în urma torturilor şi înfometării la 
care au fost supuşi. 








Analizați sursele 1-5 şi identificați: 

= rolul Securităţii şi al Miliției în regimul comunist; 

= metodele folosite pentru apărarea ordinii socialiste 
în anii '50; 

: dacă există diferenţe între Securitate şi serviciile de 
informații ale unui stat democratic. Argumentați 
răspunsul. 


SURSA 1 


Raport despre situaţia de la Direcţia regională 

a Securităţii Poporului Suceava — septembrie 1949: 
„Rusu Maria şi sora sa, Rusu Sabina, arestate pe 7 aprilie 
anul curent, ca având cunoştinţă de banda Gărzile lui 
Decebal, au fost bătute până când lui Rusu Maria i-a ples- 
nit timpanul urechii stângi, din care îi curge puroi, şi a 
avut o hemoragie timp de 2 luni. Sora sa, Sabina, arestată 
pentru simplul motiv că s-a aflat în casă cu Maria, fiind 
gravidă, a avortat. Şi azi este bolnavă în pat, la Peniten- 
ciar şi de atunci hemoragia nu mai încetează. [...] 
Într-una din camere am găsit-o pe Itu Irina, informatoarea 
din problema Gărzile lui Decebal, care a dat pe Maria 
Rusu. Itu lrina este dementă şi este ţinută de 9 luni într-un 
regim de exterminare. Tov. căpitan CB a avut o puternică 
senzaţie de greață în momentul când am deschis uşa 
celulei, unde era închisă fără aerisire. Pe ciment mişunau 
viermii, iar ea nu mai avea asemănare de om. Era aşezată 
pe un pat de spital, fără nici un aşternut, afară de două 
scânduri aşezate pe zăbrelele patului. Întrebat de mine 
de ce nu a internat-o într-un ospiciu pe lrina, tov. Maior 
Fucks mi-a răspuns că aceasta ştie multe chestii de-ale 
Securităţii şi, fiind nebună, le povesteşte şi altora. l-am dat 
ordin ca imediat să fie scoasă din această cameră şi să se 
facă curăţenie, iar a doua zi să fie internată în spital”. 


Marius Oprea, Banalitatea răului, 2002 

“Sursa: Fundaţia Memorialul Durerii 


În 1968, cu prilejul aniversării a 20 de ani de la înființarea Securităţii, lon Stănescu, şeful acesteia, primea în dar 
un album de fotografii care prezenta diverse acţiuni specifice „apărării ordinii socialiste”. Preluate din acest album, 


imaginile de mai sus reprezintă execuţia sumară a doi ţărani acuzaţi de „uneltire 


SURSA 2 


Decretul nr. 50 pentru reorganizarea Direcţiunii 
Generale a Securității Poporului — martie 1951: 
„Direcţiunea Generală a Securităţii Statului are ca înda- 
toriri: înfăptuirea politicii de apărare a cuceririlor poporului 
muncitor din RPR împotriva claselor exploatatoare 
răsturnate, care încearcă să reinstaureze în ţară regimul 
burghezo-moşieresc; apărarea teritoriului țării noastre de 
pătrunderea agenturilor serviciilor de spionaj imperialiste 
şi satelite, inclusiv lugoslavia titoistă şi lichidarea fără 
cruțare a activităţii duşmănoase a acestora, dusă în 
scopul de a submina construirea bazelor socialismului şi 
regimului nostru de democraţie populară”. 


Marius Oprea, Banalitatea răului, 2002 


SURSA 3 


„Pentru majoritatea deţinuţilor închişi în această unitate 
carcerală [Sighet] între anii 1950 şi 1955, singurele acte 
de reţinere au fost ordinele şi adresele MAI sau ale Securi- 
tăţii. Până la eliberarea sau transferarea din penitenciar, 
celor depuşi aici nu le-a fost adusă nici o învinuire, consi- 
derându-se că au fost închişi temporar la Sighet în aştep- 
tarea condamnării. [...] 51 de membri ai elitei politice şi 
religioase au murit la Sighet în intervalul 1950-1951, din 
cauza frigului, a înfometării şi a lipsei de asistenţă medi- 
cală. [...] Aceştia au fost înhumați în gropi săpate noaptea 
[...] în cimitirul oraşului şi în cel al spitalului, rămase 
anonime până astăzi. Decesul era consemnat doar într-un 
proces-verbal [...], fără să fie întocmite certificate de 
deces [...] şi fără ca familiile decedaţilor să fie anunţate.” 


Dumitru Lăcătuşu, „Sighet, 


în Andrei Muraru (coord.), Dicţionarul penitenciarelor 
din România comunistă (1945-1967), 2008 


SĂ) a 
l 


mpotriva regimului. 


SURSA 4 


Cuvântul de încheiere al Ministrului de Interne Teohari 
Georgescu la Conferinţa cu comandanții Miliției, 
Securității şi Trupelor de Securitate din Direcţia 
Generală şi Direcţiile regionale — februarie 1950: 
„Organele Ministerului Afacerilor Interne, Securitatea, 
Miliția şi trupele noastre trebuie să se găsească în 
permanentă stare de război. [...] A veni să spunem că nu 
avem fapte concrete împotriva duşmanului înseamnă să 
ne legăm la ochi, să lăsăm duşmanul să lovească mai 
departe în regimul nostru de democraţie populară, în 
dictatura proletariatului din ţara noastră. Şi atunci o să-i 
întreb pe tovarăşi, ce dictatură a proletariatului este 
aceasta, ca să se lase lovită de toată chiaburimea, de 
toate elementele duşmănoase? Au teamă de noi, au frică 
de noi aceste elemente, tremură ele de această dictatură, 
tremură ele de organele de Securitate şi de Miliție? [...] 
Partidul şi Guvernul nostru, în grija pe care o are dea 
asigura buna desfăşurare a muncii în ţara noastră, a 
tuturor oamenilor cinstiţi, s-a gândit să dea pentru 
organele noastre posibilitatea ca acele elemente care nu 
puteau fi încadrate în texte de lege [...] că nu aveam 
dovezi concrete, s-a venit cu o lege care permite Minis- 
terului nostru ridicarea celor care duc activitate împotriva 
regimului nostru [...]. Desigur, această lege are menirea 
de a putea da o armă în mâna noastră, împotriva celor 
care într-adevăr de Justiţie n-ar putea fi încadraţi, dar 
putem să-i încadrăm pe linia legilor de apărare a Repu- 
blicii noastre, de a-i trimite pe linie administrativă pentru 
un timp limitat, de a-i scoate din viața Republicii noastre 
pentru o anumită perioadă, de a încerca să-i schimbăm. 
Şi dacă nu, atunci fără îndoială se vor găsi alte metode 
pentru a-i face pe aceşti duşmani să înțeleagă că nu le 
rămâne decât încadrarea în regimul nostru de democraţie 
populară”. 


Marius Oprea, Banalitatea răului, 2002 


62 = O ISTORIE A COMUNISMULUI DIN ROMÂNIA 


: Pe baza surselor 5-10, identificaţi care erau me- 
todele Securităţii în anii '80 şi modul în care ele 
s-au schimbat în raport cu anii '50. 





__SURSAŞ 


„La peste 20 de ani de la preluarea puterii, regimul 
comunist din România nu mai avea nevoie de folosirea 
brutală a forţei pentru a se menţine la cârma ţării. Exce- 
sele au fost înlocuite cu creşterea accelerată a suprave- 
gherii informative, în scopul descoperirii şi neutralizării din 
faşă a oricăror acţiuni protestatare. S-a urmărit — şi putem 
afirma că s-a realizat — crearea în rândul cetăţenilor a 
sentimentului că se aflau continuu sub observaţia atentă 
a Securităţii, astfel încât orice împotrivire era din start 
sortită eşecului. Cum măsura arestării şi a încarcerării a 
fost luată în puţine cazuri, au început să se folosească pe 
scară largă alte metode. Una dintre cele mai extinse a 
constituit-o avertizarea. În momentul în care informatorii 
semnalau faptul că anumite persoane se făceau vinovate 
de acte considerate de partid şi de Securitate ca fiind 
delicte (audierea posturilor de radio occidentale, cu 
precădere Europa Liberă, comentarii critice la adresa 
conducerii țării), acestea erau avertizate de ofiţerii de 
Securitate care efectuau urmărirea. Cel în cauză era 
astfel «anunţat» că Securitatea cunoştea foarte bine 
toate acţiunile sale şi că în cazul în care va continua să 
se manifeste în acelaşi fel va avea de suferit. [...] Pentru 
a se amplifica efectul, avertizările aveau loc de regulă la 
sediul Securităţii, simpla „invitaţie” de prezentare la 
această instituţie constituind deja un motiv de temere." 


CNSAS, Securitatea: Structuri — cadre. 
Obiective — metode, vol. II, 1967-1989, 2006 



































SURSAG. 


„Prezenta orientare a fost întocmită în baza unei expe- 
rienţe dobândite în procesul muncii de control şi cenzură 
a corespondenţei, pentru a da lucrătorilor din [...] direc- 
țiile şi serviciile MAI un material de cunoaştere a felului în 
care se pot strecura prin corespondenţă comunicările 
duşmănoase ale spionilor, trădătorilor de patrie şi altor 
elemente contrarevoluționare, cât şi unele metode de 
cercetare a corespondenţei poştale în interesul securităţii 
statului nostru. [...] În acest scop, serviciul «F» îşi duce 
activitatea pe baza cerinţelor muncii informativ-operative 
[...] prin: interceptarea manifestelor contrarevoluţionare şi 
urmărirea pe linie grafologică a autorilor lor; interceptarea 
scrisorilor, coletelor şi telegramelor aparținând obiecti- 
velor urmărite de serviciile operative; sesizarea proble- 
melor ce interesează securitatea, reieşite din cenzura 
scrisorilor. [...]' 


„Orientare despre controlul şi cenzura secretă a 
corespondenţei (1959), în „Partiturile” Securității. 
Directive, ordine, instrucțiuni (1947-1987), 2007 

„În noaptea de 21 februarie 1981, în clădirea postului de 
radio «Europa Liberă» de la Munchen a explodat o bombă. 
La acea vreme au fost afectate birourile redacţiei în limba 
cehă, deşi atacul fusese îndreptat împotriva departa- 
mentului românesc al postului de radio. Comandat de 
Securitate, prin implicarea activă a generalului Pleşiţă, 
atentatul a fost dus la capăt de teroristul Ilici Ramirez 
Sânchez, cunoscut sub numele de «Carlos Şacalul».” 


www.bbc.co.uk/romanian/news/story/ 
2007/11/071116__ terorism_securitate.shtml 


= Alcătuiţi un dosar de presă 
(românească şi internațională) 
cu privire la atentatele de la 
Munchen din 1981. 


Sediul din Munchen al postului de radio 
Europa Liberă, după comiterea atentatului 
din 1981 

„În prezent, pe țară situaţia se prezintă astfel: 188 DUI în 
problema artă-cultură, 248 la sănătate, 32 — presă, 44 la 
justiție şi 1.208 elemente supravegheate în cadrul dosa- 
rului de problemă artă-cultură, 1.036 la sănătate, 449 la 
presă şi 208 la justiţie.” 


CNSAS, Securitatea: Structuri — cadre. 
Obiective — metode, vol. II, 1967-1989, 2006 


SURSA 9 


Raport de ascultare a convorbirilor telefonice 
20.1X.1989, Ora 7.45 chemat: 





„Un cetăţean îi spune lui ŞTEFAN că nu a găsit ultimul 
număr al revistei AMFITEATRU şi îl roagă să-i tragă la 
XEROX revista pe care oare el. 

ŞTEFAN îi spune că îl va trage a doua zi. În continuare 
mai spune că nu a fost ieri la întreprindere şi că vreau să 
mă angajez undeva. 

Cet. — Unde? 

Ş. — Îţi spun între patru ochi că mai intră ăştia pe fir 
înainte şi îmi taie craca. 

După aceasta se salută şi închid. Înainte de a închide 
stabilesc să se mai contacteze telefonic”. 


25.1X.1989, Ora 7.59 chemat: 





„Ştefan este sunat de tatăl lui care-i spune că se îngroaşă 
gluma, că ăştia au fost şi pe la el. Tatăl îl întreabă dacă a 
făcut ceva ce nu ştie el, iar Ş. răspunde că nu a făcut nimic 
şi culeg ăia informaţii. Tatăl îl sfătuieşte să aibă grijă că 
cureaua este prea strâmtă, iar Ş. promite că nu face nimic, 
aşa că să nu-şi facă probleme. Tatăl afirmă: Fii atent! Nu 
murim dacă mai aşteptăm un an, doi. Stai în banca ta. 
Ş.: — Stai liniştit”. 
Documente reproduse de Stelian Tănase, 
Acasă se vorbeşte în şoaptă. 
Dosar & Jurnal din anii târzii ai dictaturii, 2002 

„Acolo am fost dat în primire unui căpitan pe care îl 
chema Rădoi, aşa se recomandase. Acesta m-a bătut o 
noapte întreagă fără să mă pună să declar nimic în scris: 
nu voia decât o declaraţie verbală prin care să confirm că 
am participat la demonstraţie, că am spart uşa Consiliului 
Judeţean de partid şi că l-am lovit pe primarul Calancea. 
O noapte întreagă am fost bătut şi n-am putut să recu- 
nosc nimic, pentru că pur şi simplu nu era adevărat ceea 
ce îmi cerea să recunosc. M-a bătut cu bastonul la mâini, 
la palme, până dimineaţa, cred că în jur de ora 5. La final, 
mi-a promis că a doua seară, dacă nu scriu exact ceea 
ce voia el, o să mă bată în continuare." 


Declaraţia muncitorului losif Farcaş, 
reprodusă de Marius Oprea, Stejărel Olaru, 
Ziua care nu se uită. 15 noiembrie, Braşov, 2002 





ITUȚIILE STATULUI (1948-1989) = 63 


AP Cta ih + 
„—Sursa:llCCR 


„ Citiţi sursele 11 şi 12 şi formulați un punct de vedere 
asupra conţinutului lor, comparându-le cu ce aţi 
aflat până acum despre Securitate. Ce credeţi că 
s-ar întâmpla dacă ar fi reînființată Securitatea? 


SURSA 1 1 


„În epoca modernă, toate ţările, cu regimuri democratice 
sau dictaturi, şi-au dezvoltat servicii de specialitate, 
adevărate sisteme imunitare, indispensabile apărării [...]. 
Securitatea românească [...] a parcurs două faze dis- 
tincte: faza sovietică, în care serviciile de informații 
româneşti erau conduse de la Moscova, şi faza ultimă, 
caracterizată prin subordonarea exclusivă a structurilor 
informative intereselor naţionale. [...] Securitatea nu a fost 
o poliţie politică pusă în slujba lui Nicolae Ceauşescu, ci o 
instituție a statului român, menită să-i apere în primul rând 
independenţa şi suveranitatea. [...] Una dintre obligaţiile 
fundamentale ale cetăţenilor democraţiilor occidentale, 
acceptată ca făcând parte din normalitate, este sesizarea 
organelor de specialitate cu privire la orice activitate care 
ar putea aduce atingere intereselor statului. [...] Activitatea 
rețelei informative a Securităţii, desfăşurată după nişte 
norme legale, ordine şi regulamente precise, a fost hiper- 
bolizată până la paroxism, pentru a se crea impresia că 
suntem o naţiune de delatori.' 


Declaraţie în faţa Parlamentului a deputatului PRM llie 
Merce, fost ofițer de Securitate, iunie 2007 


SURSA 1 2 


„După 1965, momentul la care au fost eliberaţi din temniţă 
deţinuţii politici, Securitatea a fost cea mai patriotică 
instituție din România. Mă gândesc serios să o reînființez. 
Când voi ajunge la putere am să o reînființez.” 


Declaraţie publică a senatorului Corneliu Vadim Tudor, 
Obiectiv de Suceava, septembrie 2006 


64 = O ISTORIE A COMUNISMULUI DIN ROMÂNIA 


METODE DE RACOLARE A INFORMATORILOR 


În perioada comunistă, informatorul a jucat un rol 
important în depistarea atitudinilor „duşmănoase' 
la adresa regimului. Reţeaua informativă s-a extins 
treptat, devenind în anii '80 principalul mijloc de 
supraveghere a populaţiei. 


= Analizați fragmentele următoare şi identificați: 
- metodele de racolare a informatorilor; 
- motivele care îi determinau pe oameni să devină 

informatori. 

= Imaginați-vă cum ați fi reacționat voi în fiecare dintre 
cazurile prezentate mai jos. 

= Exprimaţi-vă punctul de vedere cu privire la modul 
în care trebuie să ne raportăm la diversele tipuri de 
informatori. 


SURSA 7 3 


„Recrutarea prin constrângere sau pe bază de material 
compromiţător a fost o metodă utilizată constant în toate 
etapele istoriei Securităţii. [...] Se aplica frecvent în cazul 
persoanelor cu antecedente politice sau penale: foşti 
deţinuţi politici, membri ai partidelor burgheze, foşti 
legionari, ofițeri deblocaţi şi descendenţi ai tuturor 
acestor categorii. [...] La nevoie, orice amănunt biografic 
putea deveni un element constrângător sau un element 
de şantaj: originea socială „nesănătoasă, [...] existența 
unor rude sau prieteni apropiaţi cu trecut politic „ostil 
clasei muncitoare” sau emigraţi în străinătate. [...] Mate- 
rialul compromiţător putea fi un document extras din 
dosarul de cadre, [...] înregistrarea unei convorbiri 
telefonice, o fotografie realizată pe parcursul filajului, din 
care rezulta că persoana vizată frecventa un anturaj 
necorespunzător sau întreținea relaţii extraconjugale." 


CPADCR, Raport final, 2006 


Filmul Viața celorialți, realizat de regizorul german Florian 
Henckel von Donnersmarck, a fost laureat al Premiului Oscar 
pentru cel mai bun film străin în 2007. Scenariul evocă relaţia 


dintre un ofiţer al poliţiei secrete est-germane STASI şi victimele 


unei urmăriri informative, organizate de comunişti. 


SURSA d! 4 


„În cazul deţinuţilor politici, şantajul mergea până la recru- 
tarea în ultimele zile de detenţie, după emiterea decre- 
tului de eliberare, dar într-un moment în care deţinutul nu 
ştia că e deja liber. Amenințarea cu prelungirea detenţiei 
într-un moment de maximă tensiune psihologică funcţiona 
mai ales în cazul celor care rezistaseră la presiuni mult 
mai dure de-a lungul executării pedepsei. Semnarea unui 
Angajament de colaborare în momentul eliberării din 
închisoare promitea, pe de o parte, neprelungirea discre- 
ționară a privării de libertate şi, pe de altă parte, o viaţă 
normală, fără stigmatul detenţiei politice." 


CPADCR, Raport final, 2006 
SURSA 7 5 


„Maiorul Sasu Vasile — din Direcţia a Xl-a — a arătat că, în 
1954, pentru a recruta ca informator pe un inginer, s-a 
fabricat un manifest contrarevoluţionar care ulterior i-a fost 
plasat acestuia printr-o femeie. A fost anchetat şi bătut de 
către maiorul Carata până când acesta şi-a recunoscut 
vina şi a acceptat să lucreze cu organele de securitate.” 


Marius Oprea, Banalitatea răului, 2002 

SURSA 1 ai 


„Unii ofiţeri îşi felicitau informatorii de ziua lor, 
le dăruiau mici atenţii cumpărate din bugetul 
Securităţii, le cunoşteau problemele personale 
mai bine decât rudele şi, în general, îi fereau 
de necazuri, îi ajutau să promoveze, să pri- 
mească un transfer, un paşaport sau o casă 
din fondul locativ de stat. Pe scurt, le arătau 
faţa cea mai prietenoasă a sistemului." 


Germina Nagâţ, „Informatorul 


de lângă noi, în Viața cotidiană 
în comunism, 2004 


SURSA 1 4 


„Recrutarea elevilor se făcea de regulă în localul şcolii, 
iar ținta culegerii de informaţii erau fie profesori semnalați 
cu atitudini suspecte față de regim, fie persoane provenind 
din familii urmărite [...]. Pe lângă legendă, la recrutarea 
elevilor se foloseau ca argumente constrângătoare sanc- 
țiunile şcolare, corigenţele, amenințarea cu repetenţia 
sau cu interzicerea accesului într-o instituţie de învăţă- 
mânt superior. Introducerea în reţea se făcea prin sem- 
narea unui angajament, uneori pe un formular tipizat, text 
în care accentul cădea cu deosebire pe păstrarea strictă 
a secretului colaborării, inclusiv față de familie. Această 
ultimă condiţie încălca flagrant drepturile minorului, con- 
strâns să-şi asume obligaţii pretins legale în relaţie cu o 
instituție a statului, fără acordul părinţilor sau al tutorilor 
de drept.” 


CPADCR, Raport final, 2006 


SURSA 1 8 


„O altă metodă de recrutare [...] era legendarea. Candi- 
datul sau potenţialul colaborator [...] era contactat sub un 
pretext bine ales, o ficţiune. [...] Evident, se preferau 
poveştile cu substrat patriotic: spionajul, sabotajul econo- 
mic sau industrial, atacurile străine de orice fel [...]. Victi- 
mele sigure ale frazeologiei patriotarde şi legaliste erau 
în primul rând oameni simpli, angajaţii întreprinderilor 
strategice, soldaţii, recrutaţi, în general, de contrainfor- 
maţiile militare, adolescenţii ori naivii de bună-credinţă, 
ce semnau copleşiţi de importanţa «misiunii» lor secrete, 
de care atârna «soarta ţării»." 


Germina Nagâţ, „Informatorul de lângă noi, 
în Viaţa cotidiană în comunism, 2004 


ILE STATULUI (1948-1989) = 65 


= Priviţi imaginea alăturată şi realizaţi un eseu pe 
tema Rolul informatorului în societatea comunistă. 

„Recrutarea în scopul compromiterii nu avea ca scop 
extinderea rețelei informative şi obținerea de informaţii, ci 
izolarea unei persoane sau «destrămarea unui anturaj». 
La această metodă se recurgea în acţiunile complexe de 
urmărire, dacă alte măsuri de descurajare şi intimidare 
eşuau. În timpul falsei recrutări se încălca voit regula de 
bază a conspirativităţii: «candidatul» (adică urmăritul) era 
adus la sediul organelor Ministerului de Interne în văzul 
lumii, pentru o «discuţie» care nu dura suficient pentru a 
trece drept anchetă şi nu avea consecinţe vizibile asupra 
celui în cauză. Astfel, se acredita în rândul anturajului 
ideea că persoana a fost recrutată, urmarea fiind izolarea 
de familie sau de prieteni. În detenţie, simularea recrutării 
se făcea fie prin acordarea unor «favoruri» nesolicitate, 
dar refuzate altora, fie prin lansarea deliberată a zvonului 
despre recrutarea cuiva, având ca efect tot izolarea 
deplină de ceilalţi deţinuţi.” 

CPADCR, Raport final, 2006 


: Realizaţi un eseu pe tema Securitatea şi drepturile 
omului. 

: Realizați o investigaţie despre modul în care era 
văzută Securitatea în oraşul vostru. 





5.1. „Omul nou” 


„Comunismul a întors aproape complet societatea românească. Aproape 
toţi românii au urcat sau au coborât. Puţine familii mai păstrează o 
tradiție. Orăşenii au fost până mai ieri ţărani. Intelectualii se trag din 
familii de ţărani sau de muncitori. Este o societate formată din «oameni 
noi», pe care comunismul i-a făcut ceea ce sunt astăzi." 


Lucian Boia, România — țară de frontieră a Europei, 2002 


Această uriaşă răsturnare socială a început încă din 1945 şi a con- 
tinuat, prin utilizarea unor metode şi mijloace diverse, până în 1989. 

Două dintre sloganurile propagandei comuniste din anii '50 rezumă 
filosofia acestui complicat proces social: „Cine nu e cu noi e îm- 
potriva noastră!" şi: „Mai bine arestăm 10 nevinovaţi decât să ne 
scape un bandit'. 


„Omul nou” — criteriu de raportare la „celălalt” 


„Celălalt' a fost oricine nu corespundea fizionomiei spirituale şi 
morale a „omului nou'. Prototipul „omului nou” era unul de import: 
Homo sovieticus. Imaginea acestuia era aceea a omului „perfect': 
muncitor productiv, fizic admirabil, marcat spiritual de importanţa 
muncii sale şi de deviza „fără Dumnezeu'. 

Ideologia considera individualismul ca manifestarea unei perma- 
nente stări conflictuale între individ şi societate. Reprimarea individua- 
lismului, potrivit psihologiei comuniste, nu ar fi afectat personalitatea, 


ci, dimpotrivă, ar fi desăvârşit-o. Colectivul şi colecitivitatea erau | 


mediul cel mai propice al afirmării „omului nou”. Acest 
paradox al individului fără individualism urma să fie 
dovedit printr-o operaţie realizată fără anestezie des- 
făşurată la nivelul ansamblului societății. 

Societatea comunistă a fost creată pe baza a două 
„principii” pedagogice. Primul — „ereditatea nu con- 
tează” — pleca de la o premisă falsă, nega ideea de 
diversitate şi susținea faptul că personalitatea poate fi 
modelată potrivit oricărui interes. Al doilea — „modela- 
rea personalităţii este rezultatul unei acțiuni colective, 
nu individuale” — nega practic ideea de educaţie liberă 
şi considera că „educaţia în colectivitate, prin colec- 
tivitate şi pentru colectivitate” era esenţa educaţiei co- 
muniste. Liantul acestui tip de educaţie era munca 
(sursele 1-3). 


„CELĂLALT” ÎN REGIMUL COMUNIST 


SURSA 4 


„Ne-ai învăţat că «omul este 
munca», 

Aceasta vrem să fie legea sfântă, 

Vrem să-ţi urmăm neabătut porunca, 


4 | 


Noi, ţara ce munceşte şi ce cântă. 
Adrian Păunescu, „Scrisoare 

de inimă şi credinţă”, 

Almanahul Flacăra, 1978 


Sursa:www.mnac.ro 








Metodele de formare a „omului nou' pot fi 
aşezate sub genericul „spălarea creierelor” şi 
„reeducare' (capitolul 6). Principalii piloni erau 
critica şi autocritica (activitățile de învățare). 
Studiul documentelor de partid şi al cuvântărilor 
secretarului general, presiunea propagandei 
audiovizuale, limba de lemn (sursele 5 şi 6), 
transparenţa vieții private şi puternica integrare 
socială prin muncă au fost instrumentele de 
formare a „omului nou'. Loialitatea necondiţio- 
nată față de partid, dar şi mobilizarea totală şi 
permanentă în lupta împotriva duşmanilor reali 
sau închipuiţi au făcut din „omul nou”, comunist, 
o figură mesianică. 

Rezultatul? Nimeni nu a rămas perfect imun, 
dar nici nu s-a obţinut „omul nou” în stare pură. 
Scena socială a fost însă împărţită în alb şi 
negru, criteriile de valorizare a celuilalt, de rela- 
ționare şi de comunicare cu cel care era „altfel 
fiind profund antiumane (capitolele 9 şi 12). 


Sursa: Rompres 


„Duşmanul de clasă” 


AL! 


„Celălalt' a fost în toate situaţiile un „duşman de clasă”, adică un 
exclus până la mijlocul anilor '60 sau un marginalizat în „epoca 
Ceauşescu”. 

Puritatea socială trebuia obţinută prin „lupta de clasă” purtată 
împotriva „duşmanilor de clasă”, numiţi şi „duşmani ai poporului”. 
Acest conflict era considerat lupta finală a umanităţii înainte de 
a ajunge la pacea comunistă. În acest context ideologic, instau- 
rarea regimului comunist a fost, de fapt, o stare de revoluție 
permanentă dusă cu toate resursele şi prin orice mijloace împo- 
triva „celuilalt” — a omului diferit de „omul nou”. Sub eticheta de 
„duşmani ai poporului” au fost aşezaţi: chiaburii, marii proprietari, 
industriaşii şi bancherii perioadei interbelice (consideraţi „clase 
exploatatoare duşmănoase'), unii membrii ai clerului ortodox şi 
ai celui catolic, clerul greco-catolic, partizanii, ţăranii care se opu- 
neau cooperativizării, etnicii germani, sârbii din Banat (consi- 
derațţi în totalitatea lor „titoişti'), unii membri ai vechilor partide 
democratice (PNL şi PNȚ), legionarii, funcţionarii şi angajații 
ministerelor din perioada regimului Antonescu sau Carol al II-lea, 
unii ofiţeri ai armatei (intrau cu toții în categoria „trădătorilor”) etc. 
O categorie specială au reprezentat-o intelectualii. Ei reprezen- 
tau, la începuturile regimului, cultura şi ştiinţa burgheză şi erau 
doar parţial corespunzători idealurilor economice (de exemplu, 
industrializarea avea nevoie de ingineri) sau culturale ale ideolo- 
giei comuniste. O parte a intelectualităţii — oameni de ştiinţă, 
scriitori — s-a convertit rapid la noua „religie', o altă parte şi-a 

„În concepţia noastră de formare a 
omului nou punem accentul pe muncă, 
ca factor determinant al întregii activităţi 
sociale. lată de ce preocupându-ne de 
dezvoltarea sportului, de activitatea 
culturală, educativă, va trebui să pornim 
de la participarea activă la munca 
productivă a fiecăruia în domeniul său 
de activitate, de la îmbinarea muncii cu 
sportul, cu educaţia, astfel ca fiecare să 
fie participant activ la făurirea societăţii 
socialiste multilateral dezvoltate, la 
ridicarea bunăstării şi fericirii întregii 
noastre naţiuni socialiste." 


Nicolae Ceauşescu, 

Programul privind dezvoltarea activității 
de educație fizică şi sport pe perioada 
1976-1980 

afirmat superioritatea şi disprețul şi a fost aproape 
exterminată în închisori sau marginalizată, iar alţii 
au reuşit să părăsească România înainte de închi- 
derea granițelor. 

Frica regimului de „celălalt' a condus la dia- 
bolizarea acestuia şi la transformarea sa în „ţap 
ispăşitor” pentru toate eşecurile şi neîmplinirile. 
Exterminarea fizică, dislocarea (deportarea), „re 
educarea” şi izolarea în închisori au fost prin- 
cipalele mijloace şi metode prin care „duşmanii 
poporului” au fost realmente excluşi, înlăturați din 
societate în anii '50. Condamnarea originii sociale 
nesănătoase, transferul „păcatelor' părinţilor asu- 
pra copiilor şi interzicerea accesului acestora în 
şcoli, prin alcătuirea dosarelor de admitere pe baza 
criteriilor sociale şi politice, au fost metode prin 
care urmaşilor „duşmanilor poporului” le-au fost 
interzise unele drepturi. Trataţi ca „elemente, şi 
nu ca oameni, mulţi dintre ei au fugit din România. 

Destinderea politică de la mijlocul deceniului 
al 7-lea a moderat acţiunea represivă, dar nu a 
slăbit, după expresia comuniştilor, „vigilenţa revo- 
luționară”. S-au adăugat la vechile metode de 
control al indezirabililor unele mai selective şi mai 
sofisticate: „dispariţia”, „accidentul, moartea sus- 
pectă sau internarea în spitale psihiatrice. De 
asemenea, acordarea paşaportului pentru pără- 
sirea ţării, marginalizarea în poziţii sociale infe- 
rioare, retrogradarea profesională, interzicerea 
publicării de cărţi sau articole, şantajul, izolarea 
la domiciliu, au fost mijloace prin care regimul a 
încercat să-i neutralizeze pe cei care erau „altfel”. 

Pornind de la premisa potrivit căreia „scopul 
scuză mijloacele”, autorităţile comuniste au sufe- 
rit un eşec major în acţiunea de construire a 
„Noii societăţi”, care era injustă prin însăşi natura 
ei. O societate în derivă, degradarea relațiilor 
interumane, teama de „celălalt”, suspiciunea, ipo- 
crizia, dublul discurs, lipsa de onestitate, sunt 
termenii morali în care a eşuat visul utopic al 
„omului nou”. 


= Identificați pe baza surselor 1-4 principalele trăsă- 
turi ale „omului nou”. 

„Pentru omul vechi, munca era un chin; sclav, şerb sau 
proletar, acesta era obligat să muncească pentru a-şi 
acoperi nevoile, dar mai ales pentru a spori avuţia altora, 
a celor care îi furau munca. Societatea comunistă avea 
să modifice complet esenţa acestei tradiţionale servituți, 
transformate acum într-o activitate liberă în beneficiul 
tuturor. Şi aceasta schimba, implicit, motivaţia şi atitu- 
dinea muncitorului. Dintr-o activitate penibilă, munca 
devenea o necesitate morală şi, chiar mai mult, o a doua 
natură. Comunistul este un muncitor prin excelenţă. El 
iubeşte munca; munca este raţiunea sa de a fi, este — 
s-ar putea zice — plăcerea lui supremă. În țările comunis- 
mului real, omul nou a devenit capabil de o performanţă 
neaşteptată: aceea de a se odihni muncind, concretizând 
astfel faimosul concept de odihnă activă destinat să dea 
un sens duminicilor şi sărbătorilor. «A sărbători prin 
muncă» tot felul de evenimente politice sau aniversări 
istorice a devenit maniera cea mai convingătoare de 
exprimare a solidarităţii umane şi a bucuriei de a trăi." 


Lucian Boia, Mitologia ştiinţifică a comunismului, 1999 


_SURSAA 


OMUL NOU — CONSTRUCTOR CONȘTIENT 
AL SOCIALISMULUI ȘI COMUNISMULUI 


—— 9 Devotameniul ncmărginii față de socialism și comunism. A 
Participarea activă, plină de inițiativă, la infâptuirea sar 
cinilor de plan, a politicii interne și externe partidului A 


ționale, combalerea oricăror daune aduse proprietății | 

sociale P. 
$ atitudinea inaintată in muncă, de inallă responsabilitate | E 
in indeplinirea retina = 


€ pretor ve ja inu 3 arii 





Revista Munca de Partid, aprilie 1986 


= Sursele 5 şi 6 vă oferă o imagine a modului în care 
Partidul Comunist l-a privit pe „celălalt”. Care cre- 
deți că a fost impactul asupra societăţii româneşti 
a utilizării constante în presă, în adunările de par- 
tid, în lecţiile de istorie din şcoală etc. a limbajului 
violent şi acuzator împotriva „celuilalt”? 

„Ziarul Scînteia, organ al Comitetului Central al Partidului 
Comunist Român, a demarat din 1944 o adevărată campa- 
nie belicoasă împotriva aşa-zişilor «duşmani ai poporului» 
(aceştia fiind membri ai partidelor istorice, legionari, 
chiaburi şi moşieri, ofiţeri de carieră, ziarişti, universitari, 
ingineri, industriaşi şi orice alte categorii care nu adera- 
seră la comunismul impus cu forța). Maşinăria a funcţionat 
mai întâi la nivel lingvistic [...] Astfel, o primă categorie 
de termeni îi califică pe aşa-zişii «duşmani ai poporului» 
în sfera imoralităţii infracţionale. Aceştia sunt «gangsteri», 
«tâlhari», «bandiți», «răufăcători», «asasini», «mardeiaşi», 
«borfaşi», «degeneraţi», «potlogari», «canalii», «paraziți», 
«huligani», «lepădături», «secături», «şnapani», «jecmă- 
nitori», «elemente necinstite», «mână criminală», «trân- 
tori», «tripoteuri», «trişori», prin această terminologie 
variată comuniştii urmărind să-i consacre pe opozanții lor 
în toate categoriile infracţionale posibile (inclusiv în cele 
argotice), fapt care ar fi justificat punerea după gratii a 
acestora. Presupuşii «duşmani ai poporului» sunt, apoi, 
grupaţi într-o «şleahtă», «tagmă», «gaşcă», «cârdăşie», 
«bandă», «haită», «clică» (reacționară), «hoardă» (a 
fiarei), «reţea», un «detaşament al urii şi persecuției 
şovine», «agentură», diferitele forme colective de înca- 
drare urmărind să justifice măcar teoretic de ce Partidul şi 
Tribunalul Poporului vor acţiona «fără cruţare», «crunt», 
preconizând o represiune masivă împotriva presupuşilor 
infractori. O altă categorie de termeni îi include pe 
«duşmanii poporului» în subspecia «lacheilor» (fascis- 
mului etc.), «mercenarilor», «slugilor» (plecate ale 
reacţiunii) şi «slugoilor» (hiperbolizare în spiritul epocii) 
«argaţilor» (zeloşi ai moşierilor), «cozilor de topor», 
pentru a sublinia structura ignobilă, inferioară uman, 
colaboraţionistă a acestora. Această condiţie de «pleavă 
a țării» catalizează spre următoarea orientare de care vor 
fi acuzaţi «duşmanii poporului»: nimic mai simplu ca ei să 
fie sau să devină «trădători» (ai clasei muncitoare şi ai 
neamului românesc), «spioni» (în solda anglo-ame- 
ricanilor), «profitorii de ieri, sabotorii de mâine», «agenți 
provocatori», «diversionişti», «reacţionari», «afacerişti», 
«carierişti», «complotişti», «vânduți», «lude», «farisei» (ai 
democraţiei), «gheşeftari istorici», «zarafi», «lefegii», 
«misiţi fără patrie»." 

Ruxandra Cesereanu, Maşinăria falică Scînteia, 

www.phantasma.ro/caiete/caiete/caiete3/25.html 

„Azi nu mai avem nici burghezie, nici mari proprietari, nici 
clasă exploatatoare. Dar aceasta nu înseamnă că aceşti 
comunişti n-ar mai avea nici o obligaţie în societate? [...] 
Comunistul trebuie să fie un combatant de avangardă 
contra trecutului, contra rămăşițelor mentalităţii burgheze 
din conştiinţa oamenilor, contra tuturor formelor de 
misticism şi contra influențelor străine. El trebuie să fie un 
luptător pentru socialism, să se preocupe de rezolvarea 
problemelor clasei muncitoare, să lupte pentru afirmarea 
ei ca forță conducătoare a societăţii, pentru transpunerea 
în viaţă a echităţii sociale. Într-adevăr, comunistul trebuie 
să fie personal un model, să ştie să lupte pentru realiza- 
rea principiilor comuniste de organizare a societăţii pe 
principii noi de viață.” 

Nicolae Ceauşescu, Cuvântare la întâlnirea 

cu activul Uniunii Scriitorilor, 1971 


: Descoperiţi mesajele vizuale transmise pe prima 
pagină a ziarului Scînteia din 23 august 1947. 

Analizaţi sursa 8 şi caricatura de mai jos, publicată 
în revista comunistă Contemporanul, şi rezolvaţi 
cerințele. 


= Identificați limbajul şi terminologia utilizate într-un 
manual de istorie pentru a caracteriza o parte a 
societății româneşti. 

: Descoperiţi definiţia „luptei de clasă”. 





= După anul 1965, metodele de anihilare a eventuali- 
lor opozanți ai regimului comunist s-au schimbat. 
Una dintre ele este descrisă în sursele 7 şi 9. În- 
cercaţi o investigație personală pe această temă, 
utilizând relatările de istorie orală ale cunoscuților. 


SURSA 4 


„Oare ar mai putea cineva să gândească că în România 
ar fi posibil să se găsească forţe sociale în stare să pună 
în pericol orânduirea noastră socialistă? Eu cred că nu... 
Fără îndoială, tovarăşi, că nici un muncitor, nici un ţăran 
cooperatist, nici un intelectual nu ar admite cuiva să pună 
în discuţie trăinicia şi forţa socialismului în România. 
Sigur, nebuni se mai pot găsi şi se vor găsi întotdeauna. 
Dar, pentru nebuni, societatea noastră socialistă dispune 
de mijloacele necesare, inclusiv cămaşa de forță. Însă 
noi dezvoltăm pe o scară largă medicina. Sperăm că în 
viitorul apropiat vom dezbate problema perfecţionării 
activităţii de ocrotire a sănătăţii la o plenară a CC al PCR. 
Chiar şi pe aceşti nebuni îi putem trata cu mijloace mai 
moderne, pentru a nu recurge la cămaşa de forţă.” 


» 


Nicolae Ceauşescu, „Cuvântare...”, în România 
pe drumul desăvârşirii construcției socialiste, 1969 

„Chiaburimea, care îşi vede îngrădită posibilitatea de a 
exploata țărănimea muncitoare, trece la acte teroriste, la 
acte de sabotare a colectărilor şi însămânțărilor, la răs- 
pândirea de zvonuri mincinoase privitoare la gospodăriile 
colective pentru a-i speria pe ţăranii muncitori. În acţiunile 
lor duşmănoase, chiaburii sunt ajutaţi de elementele 
reacționare ale clerului catolic şi de diferite secte religi- 
oase, în sânul cărora se camuflează elemente legionare, 
fasciste şi spioni anglo-americani. Elementele capitaliste 
folosesc, de asemenea, experienţa lor din trecut şi 
legăturile lor în uneltirile duşmâănoase ce le urzesc. [...] 
În cadrul acestei lupte economice şi politice ce se duce în 
țara noastră, creşte lupta de clasă şi pe tărâmul ideolo- 
giei şi culturii. Ea se manifestă prin lupte împotriva naţio- 
nalismului burghez, a şovinismului, arme principale ale 
duşmanului de clasă, prin lupta împotriva cosmopolitis- 
mului. Politica naţională justă a partidului şi statului 
nostru, munca politică a partidului în scopul înrădăcinării 
tot mai adânc în mase a patriotismului socialist şi a 
internaţionalismului proletar repurtează succese, consti- 
tuind tot atâtea lovituri date duşmanului. [...] 

Zdrobirea împotrivirii duşmanului de clasă şi izolarea lui 
de masa ţărănimii pe baza alianţei clasei muncitoare cu 
țărănimea muncitoare, în scopul atragerii acesteia pe 
făgaşul socialismului, constituie în țara noastră conţinutul 
principal al luptei de clasă în condiţiile regimului de 
democraţie populară.” 


Mihai Roller, Istoria RPR, 
manual pentru învățământul mediu, 1952 


SURSA 9 


„În 1972, autorul acestor rânduri a vizitat un spital psihia- 
tric din Poiana Mare, o fostă cazarmă reamenajată, situată 
în județul Dolj, nu departe de Craiova. M-am putut con- 
vinge de visu de prezenţa prizonierilor politici internați 
într-o secţie a spitalului rezervată bolnavilor psihic peri- 
culoşi, unde condiţiile de trai vizau oroarea. [...] Directo- 
rul spitalului, un fost medic militar pe nume Popescu, 
mi-a indicat fără echivoc faptul că unii dintre acei bolnavi 
erau deţinuţi din motive de conştiinţă. [...] Amintirile mele 
personale nu se opresc aici. În 1975, la puţin timp după 
semnarea acordurilor de la Helsinki, din care un «coş» 
era consacrat drepturilor omului, un avocat din Braşov, 
Haralamb lonescu, a fost internat, din ordinul Securităţii, 
în aceeaşi clinică în vederea unei expertize psihiatrice. 
Acesta îi scrisese Secretarului General al Naţiunilor Unite 
un raport în care afirma că drepturile omului nu erau 
respectate în România — scrisoarea sa a fost intercep- 
tată, iar «bolnavul» a fost internat. Am refuzat să fac parte 
din comisia de expertiză. Alţii însă nu. A fost declarat 
bolnav mintal periculos, urmând a fi supus unui tratament 
obligatoriu. Mai târziu, începând din 1977, dată la care 
am emigrat în Elveţia, am menţionat deseori acest caz." 


lon Vianu, „Persecuţia psihiatrică 
a opozanților şi disidenţilor”, 
în Comunism şi represiune în România, 2006 





= Identificați în sursele 10 şi 11 metoda prin care au 
fost excluşi din societatea comunistă cei care intrau 
în categoria „duşmanilor poporului”. 

= Realizați o investigație în comunitatea în care trăiţi 
pentru a descoperi persoane ale căror familii au 
purtat stigmatul de a fi considerați „duşmani de 
clasă”. 


SURSA d Q 


„În anul 1951, opt familii din comuna mea s-au trezit în 
dimineaţa de 18 iunie, la Rusalii, cu casa încercuită de 
soldați şi milițieni care le-au pus în vedere că, în decurs 
de câteva ore, trebuie să-şi împacheteze câteva lucruri, 
nu mai mult decât pot transporta cu forţe proprii până la 
cea mai apropiată gară, Strehaia — în cazul floreştenilor, 
că urmează să fie duşi într-o direcţie necunoscută. Pentru 
ce vină? Nimeni nu i-a lămurit. Şi-au lăsat agoniseala 
de-o viaţă, au luat cu ei ce le-a trecut prin minte pe 
moment şi au pornit flancaţi de soldaţi şi ofiţeri, în convoi, 
ca țiganii cu corturile, spre gară, în plânsetele sătenilor şi 
ale rudelor, cele mai de vază familii ale comunei. Fuse- 
seră aleşi de comuniştii din sat, etichetaţi ca «duşmani ai 
poporului», şi sătenii trebuiau să ia aminte ce pățesc cei 
care nu aderă cu bucurie la noul regim." 


Dalia Hereş (16 ani), „Comunismul mi-a distrus familia”, 
în Ce înseamnă comunismul pentru mine, 2007 

„Cei mai mulţi dintre deportaţi erau ţărani, consideraţi, 
conform clasificărilor ideologizante din epocă, drept 
«mijlocaşi» sau «chiaburi». [...] «Duşmanii» nu se aflau 
însă doar la sate, foştii industriaşi şi moşieri, foştii comer- 
cianţi care au lucrat cu străinătatea, precum şi aceia care 
au avut conducerea întreprinderilor aparținând unor 
străini, funcţionarii epuraţi, militarii deblocațţi, avocații 
excluşi din barou, rudele celor fugiţi din ţară, elementele 
cunoscute ca titoiste se puteau găsi mai ales la oraş. 
Profesori, învăţători, medici, preoţi au împărtăşit aceeaşi 
soartă cu deportații ţărani. [...] O statistică secretă a 
Consiliului de Securitate a Statului din 16 februarie 1968 
[...] menţionează că numărul persoanelor considerate 
«periculoase pentru securitatea statului», cărora li s-a 
impus domiciliu obligatoriu între 1953 şi 1964, se ridică la 
60.000. [...] Numărul total al persoanelor care au suferit 
«pedepse administrative» s-a ridicat la 82.700. [...] Un 
deportat era un om căruia, în momentul dislocării, i se 
ridicau actele de identitate, înlocuite cu o simplă adeve- 
rinţă cu DO [domiciliu obligatoriu, n.n.]. | se refuza o 
minimă demnitate, aceea de cetăţean, fiind identificat 
doar cu statutul de «dislocat», un vinovat, un marginal, 
«un fel de apatrid», cum spune unul dintre ei, dacă nu 
de-a dreptul un duşman.” 


Smaranda Vultur, „Un trist bilanţ: deportările din perioada 
stalinistă a comunismului românesc”, 
în Comunism şi represiune în România, 2006 

= Analizaţi sintagmele subliniate de noi în textul de 
mai jos şi formulați un punct de vedere cu privire la 
tipul de educaţie ideologică ce trebuia însuşit de 
către membrii de partid şi chiar de către societatea 
românească. 

: Comparați rezultatul obţinut cu educația liberală 
din democraţiile contemporane. 


SURSA 1 2 


„În urma verificării, arma criticii şi autocriticii a fost mai 
larg şi mai just folosită, iar principiul democraţiei interne 
de partid a fost respectat cu mai multă fermitate. [...] 
Ocupându-se de sarcinile organizaţiilor de partid în etapa 
respectivă, raportul a arâtat că preocuparea pentru unita- 
tea de neclintit a partidului, pentru puritatea rândurilor 
sale, pentru întărirea disciplinei de partid, pentru educa- 
rea membrilor de partid în spiritul vigilenței împotriva 
duşmanului de clasă şi al intransigenței faţă de abaterile 
de la linia partidului trebuie să fie o sarcină permanentă a 
fiecărei organizaţii de partid, a fiecărui comunist." 


Lecţii în ajutorul celor care 
studiază istoria PMR, 1960 

Relatarea care urmează este un exerciţiu de istorie 
orală recuperată de autori de la un fost „duşman al 
poporului”. Sandra Lahovary trăieşte astăzi la Berna 
(a profesat medicina şi acum este pensionară), iar 
povestea ei nu are nimic ieşit din comun. Seamănă 
cu alte mii de istorii personale ale unor „duşmani ai 
poporului”. Ea a avut totuşi până la urmă un destin 
fericit, reuşind să părăsească România comunistă. 


„ Citiţi textul şi descoperiţi la copilul şi apoi tânăra 
Sandra reperele morale care i-au ghidat existența. 
Alcătuiţi o listă şi comparaţi-o cu valorile „omului 
nou” imaginat de ideologia comunistă. 

= Traiectoria profesională a Sandrei a început cu fal- 
sificarea autobiografiei. Care ar fi fost opţiunea 
voastră în acea situație? Argumentați răspunsul! 

= Cum explicați moralul foarte bun cu care avocatul 
George Boian a ieşit din închisoare? 

: Consideraţi că este condamnabilă părăsirea ţării în 
anul 1969? Argumentați răspunsul! 

: Faceţi un comentariu pornind de la afirmaţia din 
final: „Regret doar că evenimentele amintite mi-au 
scurtat copilăria şi mi-au întunecat tinereţea”. 

= Cunoaşteți biografii asemănătoare? Încercaţi să le 
recuperați şi să le prezentați colegilor! 





„Cu excepţia orelor de masă când eram obligată să 
mănânc fără să-mi fie foame şi mai ales a micului dejun 
cu chinul înghiţirii cafelei cu lapte cu «pieliță», am avut 
o primă copilărie fericită. Aveam 6 ani când a început 
războiul care pentru mine nu a schimbat mare lucru. Era 
camuflaj, se circula noaptea cu lanterne de mână şi se 
făceau exerciţii de alarmă antiaeriană. Ca în fiecare 
vară mergeam la ţară la Tâmna, la Dobra sau la llovăţ. 
Prietenul meu de joacă la Tâmna era băiatul logofătului. 
Cu el mâncam caise verzi, de la el am învăţat cum se 
nasc purceii şi tot de la el am luat păduchi. 

În martie 1944, de frica bombardamentelor, ne-am 
refugiat de la Bucureşti la Dobra. Scăpasem de şcoală, 
mă distram numărând avioanele americane şi creşteam 
viermi de mătase. 

Armistițiul de la 23 august a fost un moment dureros în 
care mi-am pierdut încrederea şi respectul faţă de adulţi, 
în general, şi față de unii membri ai familiei, în particular. 
Nu puteam înțelege cum poți să-ţi părăseşti aliaţii şi mai 
ales cum poţi întoarce armele împotriva lor. 


[) slois-4 DESPRE MORALITATEA UNUI „DUŞMAN AL POPORULUI” 








Auzeam «vin americanii», «am scăpat de nemți» şi au 
venit ruşii de care n-am mai scăpat. Îmi aduc aminte de 
spaima mea la vederea primelor trupe (hoarde) ruseşti! 
După o scurtă perioadă de destindere cu ofiţeri ame- 
ricani tineri, frumoşi, pe străzile capitalei, cu filme 
americane, cu guma de mestecat şi pasta de dinţi 
Colgate, s-au succedat cu viteza fulgerului numeroase 
evenimente: instaurarea Guvernului Groza, naţiona- 
lizarea pământurilor, industriilor, caselor, i s-a pus în 
vedere Regelui să abdice, au fost aruncaţi în închisori 
conducătorii partidelor istorice şi s-au închis graniţele. 
A fost momentul când părinţii mei au hotărât să pără- 
sească clandestin țara. Aranjamentul trecerii Dunării la 
Turnu Severin într-o noapte ceţoasă, fără lună nu s-a putut 
realiza şi ne-am întors la Bucureşti unde, nemaiavând 
locuinţă, am fost primiţi în apartamentul de patru camere 
al unei mătuşi, în care se găseau deja şapte membri ai 
familiei. Cu noi trei, eram în total zece persoane. Para- 
vane, dulapuri şi biblioteci transformau camerele într-un 
fel de labirint în ale cărui cotituri se găsea câte un pat. 
Intimitatea era deci respectată! Camera noastră nu era 
subdivizată, dar era trecerea la baie a celorlalte şapte 
persoane. Se mânca zilnic mâncare de cartofi sau de 
varză fără carne, iar duminica aveam şi desert — imitație 
de piure de castane făcut din fasole. Ca desert se mai 
făcea şi un fel de colivă din arpacaş cu zahăr şi puţine 
nuci. Se terminase cu moifturile din prima copilărie! 


La scurt timp a fost arestat tata (George Boian, avocat 
în Bucureşti), vărul său lon loanid, un alt unchi şi o 
mătuşă. Tata a fost arestat pe stradă la 16 august 1949, 
deoarece asupra lui s-a găsit o scrisoare adresată lui 

N. Caranfil, în America. Scrisoarea conţinea informații 
din presa românească privind transformările din România. 
Pe această bază i s-a înscenat un proces de înaltă 
trădare, fiind condamnat pe viaţă. În acest proces a fost 
antrenat şi lon loanid. Tata a stat închis 16 ani trecând 
prin mai multe închisori: Jilava, Aiud, Gherla. A ieşit din 
închisoare cu un moral extraordinar de bun. 

Mama, fără profesie, a găsit de lucru ca muncitoare la 
Cooperativa Albol, unde se fabrica un detergent de 
spălat rufe. Până la prima leafă a reuşit să vândă cu un 
preţ foarte bun o butelie de aragaz, care era un obiect 
foarte căutat. 

Eu m-am înscris la Şcoala Medie Tehnică Sanitară unde 
cercetarea originii sociale era mai puţin activă decât la 
un liceu teoretic. La sfatul şi cu ajutorul unui profesor al 
şcolii, dr. Emil Căpraru, am făcut o nouă autobiografie în 
care l-am declarat pe tata mort pe front (minciună mai 
greu de descoperit). 

Am terminat şcoala cu diplomă de merit şi am intrat la 
Facultatea de Medicină fără concurs pe baza acestei 
diplome. După examenul de stat am fost repartizată la 
circumscripția sanitară Breaza, raionul Mizil. 





Sandra cu soţul în 1974 


Între timp mă căsătorisem cu Georgy Lahovary, căsă- 
toria religioasă făcând-o acasă (aşa era moda, ca să nu 
afle duşmanii!). 

Viaţa şi activitatea la circumscripție au fost deosebit de 
greu de suportat din cauza mizeriilor pe care mi le 
făceau în special medicul-şef de raion şi tovarăşul Ivan, 
secretarul de partid (amândoi beţivi notorii), şi, într-o 
mai mică măsură, miliţianul comunei care era supărat 
pe mine pentru că refuzasem să-i tai bătăturile şi mă 
amenința cu schimbarea buletinului de Bucureşti cu un 
buletin de Breaza. 

Sandra în 1961 


În acei ani, la Breaza, am cam suferit de foame şi frig 
împreună cu țăranii foarte cumsecade la care locuiam. 
Cum nu prea aveam însă subiecte comune de conver- 
saţie, mă duceam foarte des la preotul satului care mă 
consola, iar preoteasa îmi punea pe masă tot ce avea 
mai bun. După patru ani am ajuns prin concurs la 
Bucureşti. Situaţia politico-economică se ameliorase 
într-un fel, nu se mai făceau arestări şi dispăruse frica. 
În plus, la presiunile Occidentului s-au eliberat deţinuţii 
politici, printre care şi tatăl meu. Începuse chiar să fie 
destul de bine. Se cumpărau maşini (Trabant şi Wartburg). 
Reprimarea revoluţiei lui Dubcek în Cehoslovacia de 
către tancurile sovietice m-a făcut să-mi pierd încrede- 
rea în viitorul ţării şi m-a determinat s-o părăsesc cu 
orice risc. Am schimbat astfel cursul vieţii mele într-un 
sens mai mult decât pozitiv. 

Regret doar că evenimentele amintite mi-au scurtat 
copilăria şi mi-au întunecat tinerețea.” 





Sandra în 2002 

9.7. Minoritățile 


„Ca orice punere în scenă a afecțiunii, dedicaţia e, prin defi- 
niţie ipocrită. [...] Ar fi de aşteptat, prin urmare, ca, răsfoind o 
colecţie de dedicaţii oferite cuplului Ceauşescu, să întâlnim 
cantităţi enorme de oportunism fad, de ipocrizie conformistă, 
de emotivitate trucată. [...] 

« Tovarăşului Nicolae Ceauşescu, acest roman despre prăbu- 
şirea Imperiului Austro-Ungar, despre suferința celor opri- 
maţi, despre revolta celor care au suferit şi despre naşterea 
unei alte lumi, care nu putea fi însă cea dreaptă, o carte ale 
(sic! ) autocriticii naţionale maghiare, scrisă deci în concepţia 
umanismului maghiar, care a înfierat asuprirea naţiunilor mi- 
noritare, asuprirea românilor (ah!), şi a înţeles naşterea noi- 
lor state naţionale din Bazinul Dunărean — deci şi ale (sic!) 
României din secolul XX — ca o legitate inevitabilă al (sic!) 
istoriei, o carte socotită singulară în toată literatura de limba 
maghiară prin sinceritatea ei totală.» 


(Andrei Pleşu, Comedii la porțile Orientului, 2005) 


Deducem cu uşurinţă faptul că dedicaţia aparține unui 
scriitor de etnie maghiară. Ea se înscrie între mostrele de 
duplicitate şi linguşeală oficială față de „conducătorul iubit 
şi stimat” ale majoritarilor şi minoritarilor deopotrivă. Asimi- 
larea a fost cuvântul de ordine al autorităţilor faţă de mino- 
rităţile naţionale. 


„Naţionalităţile conlocuitoare” 


Prin această sintagmă erau desemnate minoritățile naţionale în 
discursul oficial al regimului comunist. Mai mult, aceste discursuri 
au făcut întotdeauna referire doar la două minorităţi care locuiau pe 
teritoriul României: maghiarii şi germanii. Celelalte minorităţi erau 
integrate de-a valma în formula „şi alte naţionalităţi” (sursa 7). 

Toate constituţiile României din perioada regimului comunist 
au recunoscut egalitatea cetățenilor indiferent de naționalitatea 
lor. În practică însă, minoritățile au fost supuse unui proces de 
integrare care a evoluat spre asimilare şi, în consecinţă, spre 
încălcarea drepturilor fundamentale. Tendinţa ideologiei de a 
celebra (în discursuri, la învățământul politico-ideologic, în spec- 
tacole) exclusiv românismul a creat în rândul minorităţilor un 
sentiment de excludere şi de discriminare. 


Maghiarii 


Minoritatea maghiară a fost cea mai numeroasă din România. 
În 1977 trăiau aici 1.705.810 persoane de etnie maghiară, care în 
trei decenii de regim comunist îşi pierduseră treptat o parte dintre 
drepturile naţionale (sursele 2 şi 3). Dacă în anii '50 maghiarii 


s-au bucurat de numeroase drepturi (existența şcolilor şi a | 





SURSA 1 


„Unitatea şi frăţia oamenilor muncii 
români, maghiari, germani şi de alte 
naţionalităţi din patria noastră îşi află 
rădăcinile în lupta seculară dusă îm- 
preună pentru eliberarea socială, pentru 
înlăturarea jugului dominaţiei străine. 
Aşa cum este cunoscut, împrejurările 
istorice au făcut ca pe teritoriul patriei 
noastre să se statornicească din timpuri 
străvechi, alături de poporul român, şi 
populaţii de alte naţionalităţi.” 

Nicolae Ceauşescu, Expunere 

la Plenara CC a PCR, 1968 


Universităţii „Bolyai', existența Regiunii Autonome Maghiare 
etc.), în anii care au urmat situaţia acestora s-a înrăutățit. Deşi 
a condamnat naționalismul şi şovinismul, reforma administrativă 
a României din 1968 a exprimat tendinţa de asimilare forțată a 
maghiarilor din Transilvania. 

În contextul invaziei trupelor Pactului de la Varşovia în Ceho- 
slovacia (1968), a crescut şi teama lui Ceauşescu faţă de posibila 
izbucnire a unor nemulțumiri în rândul minorităţilor. În anul urmă- 
tor a crescut numărul de ore de programe radio şi TV în limbile 
minorităţilor, au crescut tirajele publicaţiilor în limbile minorităţilor 
şi s-au constituit Consiliul Oamenilor Muncii de Naţionalitate 
Maghiară şi Consiliul Oamenilor Muncii de Naţionalitate Ger- 
mană, instituţii care erau, de fapt, „organe' de faţadă. Activitatea 
lor a fost nesemnificativă, câtă vreme membrii lor erau numiţi de 
Partidul Comunist. Mai mult, în anii 70, activitatea lor a fost 
suspendată sau s-a desfăşurat neregulat. 


Germanii 


Comunitatea germanilor din România a avut de suferit încă de 
la instaurarea regimului comunist. Deportările (45.000 de şvabi 
din Banat au fost dislocaţi în Bărăgan), confiscarea proprietăţilor 
agricole şi a celor industriale şi comerciale, pierderea unor drep- 
turi (prin Legea electorală din 1946, germanii şi-au pierdut drep- 
tul la vot, fiindu-le redat abia în 1950), naţionalizarea bunurilor 
bisericilor au fost măsuri care au condus la reducerea numerică 
a germanilor din România. O parte dintre aceste măsuri punitive 
au fost determinate, în contextul european al denazificării, şi de 
echivalarea culpei individuale de a fi susținut nazismul cu o vină 
colectivă a întregii comunităţi germane. În anii '60, germanii şi-au 
redobândit unele drepturi, iar din 1967 (când au fost reluate rela- 
țiile diplomatice cu Republica Federală Germania) germanii au 
început să părăsească România (capitolul 10 — studiul de caz). 

SURSA 2 


„Spre deosebire de reacţia sa la desfiin- 
țarea Regiunii Autonome Maghiare în 
1960, Guvernul ungar nu şi-a manifestat 
în nici un fel dezaprobarea față de 
această reorganizare teritorială. Relaţiile 
Ungariei cu România erau condiţionate 
de atitudinea sovietică față de cea din 
urmă, iar fidelitatea conducerii române 
față de Moscova în timpul revoltei ungare 
din 1956 a făcut ca pentru o scurtă 
perioadă, până la începutul anilor '60, 
tratamentul acordat minorităţii maghiare 
să nu constituie o problemă.” 


Mihai Bărbulescu et a/., 
Istoria României, 1998 


SURSA 3 


„Răul este accentuat de o politică 
discriminatorie a Bucureştiului care 
începe în anii '70 şi se manifestă în anii 
'80. Presa ungurească este atacată în 
1974: sub pretextul economiei de hăriie, 
mai multe jurnale de limbă ungară sunt 
suprimate sau îşi văd tirajul redus. 
Comunitatea ungară este legată de 
reţeaua sa şcolară şi universitară. Or, 
această reţea este desfiinţată după 
1956. Puțin câte puţin, şcolile ungureşti 
sunt transformate în secţii ungureşti ale 
stabilimentelor române şi procesul tinde 
spre asimilare. Pentru opinia 
ungară, scandalul începe în 
1959, odată cu fuziunea Uni- 
versității maghiare „Bolyai' 
din Cluj cu Universitatea 
„Babeş”. Rectorul univer- 
sității ungare se sinucide. 
Progresiv, lista de cursuri 
predate în limba maghiară 
este redusă." 


Catherine Durandin, 
Istoria românilor, 1998 

Populaţia germană din România era, în 
1977, evaluată la aproximativ 360.000 de 
persoane, pentru ca la recensământul din 
1991, să numere doar 71.000 de oameni. 


Evreii 





În 1947, numărul evreilor din România era 
de aproximativ 430.000. Numeroşi mem- 
bri ai acestei minorităţi s-au implicat încă 
de la instalarea comunismului în România 
în acțiunile de edificare a noului regim, cu 
speranța devenită iluzie că acesta îi va 
proteja în fața discriminărilor. În anii '50, 
ei au ocupat funcţii importante în ierarhia 
partidului, fiind însă treptat marginalizați. 
După apariţia statului Israel foarte mulți 
membri ai comunităţii evreieşti au emi- 
grat în noua patrie, astfel că, în 1977, numărul 


evreilor era de aproximativ 25.000 (capitolul 10 — 


studiul de caz). 


Situaţia drepturilor omului în România a fost 
dintre cele mai proaste din întreg blocul comunist. 
Deşi România a semnat Acordul de la Helsinki în 


Sursa: www.edikup.wordpres 











Sursa: www.agonia.ro 





Copii evrei la şcoala sinagogală în anii '80 


1975, respectarea drepturilor minorităţilor a rămas 
arbitrară şi conjuncturală. Celelalte minorităţi de 
pe teritoriul României (sârbii — sursa 4, croații, 
cehii, slovacii şi bulgarii, concentrați mai ales în 
zona Banatului, ucrainienii — localizaţi în Mara- 
mureş şi Bucovina, ruşii lipoveni — concentrați în 
județul Tulcea, tătarii şi turcii din Dobrogea, pre- 
cum şi alte minorităţi — polonezii, grecii, italienii, 
albanezii, armenii) au rămas în afara preocupă- 
rilor regimului. Asimilarea acestora a fost neofi- 
cială, dar treptată şi sigură. 


Partidul Comunist a pretins că deţine mijloa- 
cele de rezolvare a problemelor „naționalităților 
conlocuitoare”, dar, în realitate, ideologia „omului 
nou' nu includea soluţii de prezervare a identităţii 
naţionale a minorităţilor şi a drepturilor acestora. 
Construcţia partid-stat-naţiune a asimilat şi a uni- 
formizat tot ceea ce era diferit de națiunea care 


"era „română” şi „comunistă. 


= Priviţi imaginea şi precizați cărui cult religios îi aparţin ges- 
turile rituale prezentate. 

= Alcătuiţi un portofoliu pe tema prezenței evreilor în România 
în perioada regimului comunist. 





: Pornind de la sursele 4 şi 5, realizaţi un exercițiu 
de istorie orală în comunitatea în care trăiţi, având 
ca subiect recuperarea memoriei istorice a cetățe- 
nilor aparținând minorităţilor naţionale, cu privire 
la perioada regimului comunist. 


SURSA 4 


„Aş putea să spun, din nou, că până în 1948 a fost o viaţă 
aproape normală, frumoasă şi liniştită. Eu îmi amintesc 
de atmosfera care era în Piaţa Traian. Tatăl meu a fost 
comerciant, cu produse alimentare. Toţi comercianții care 
erau în Piaţa Traian erau fiecare de altă naţionalitate, 
indiferent de ce fel de magazin au avut. Majoritatea erau 
evrei, apoi tatăl meu era sârb, mai erau şi vreo doi unguri, 
un german, dar înțelegerea între aceşti oameni era 
perfectă. Era o atmosferă de cinste şi de respect. [...] 


Interviu realizat de Adrian Onică cu Vladimir 
Nenadovici (n. 1923),Timişoara, www.memoria.ro 


RROMII 

Termenul rrom exprimă astăzi aspirația comunităţii 
etnice pe care o desemnează către o identitate mo- 
dernă. Rromii nu au fost niciodată desemnaţi astfel 
în perioada regimului comunist, care a evitat să 
vorbească public despre problemele acestei mino- 
rităţi — în rarele rânduri când s-a preocupat de ele: 
situația socială dificilă, sărăcia, analfabetismul, ex- 
cluderea socială. Această minoritate nu a fost cu- 
prinsă în statisticile oficiale, ea nefiind recunoscută 
şi acceptată nici măcar în formula „şi alte naţiona- 
ităţi . 

Transformările sociale petrecute în cadrul aces- 
tei minorităţi sunt cele pe care le-a suportat întreaga 
societate românească: răsturnarea ierarhiilor sociale 
(sursa 6), creşterea populaţiei urbane, transformă- 
rile ocupaţionale, omogenizarea şi uniformizarea 
socială. 

Sedentarizarea şatrelor, care mai practicau noma- 
dismul, a fost singura modificare notabilă în exis- 
tența acestei minorităţi. Vara, însă, rromii continuau 
să colinde prin ţară practicând meşteşugurile tradi- 
ționale şi comerţul ambulant. Încercarea autori- 
tăţilor de a le pune la dispoziţie locuinţe şi locuri 
de muncă (sursele 7 şi 8) în anii '70-'80, a risipit 

SURSA 5 


„La sârbi există sărbătoarea aceasta, care este cea mai 
mare sărbătoare în familie, numită patronul casei. Fiecare 
casă are un patron, iar al meu este Sfântul Nicolae. Asta 
se serbează atuncea. Noi locuiam în Piaţa Traian şi, când 
trăiau, bunicii şi părinţii mei se duceau la biserică de 
Sfântul Nicolae şi-atuncea veneau sus la noi să ne 
felicite cunoscuţii. Totdeauna, pe vremea aceea, înainte 
de război, veneau câte 40-50 de oameni să ne felicite cu 
această ocazie. În ziua aceea vine şi preotul în locuinţă 
ca să-ţi sfințească locuinţa. Cinci minute se spune o mică 
rugăciune. Asta vine din străbunici şi fiecare familie sâr- 
bească are un sfânt ce se consideră patronul casei care 
te ocroteşte. Şi noi mergeam la cunoscuţi şi la prietenii 
noştri, aşa că se adunau într-un an vreo 15-17 întâlniri din 
astea, când ne duceam la alţii sau alţii veneau la noi. Nu 
ştiu cum a ales familia acest patron, dar ştiu că fiecare 
are un sfânt şi asta este pentru sârbi mai important decât 
Crăciunul, decât Anul Nou, decât orice." 


Interviu realizat de Adrian Onică cu Vladimir 
Nenadovici (n. 1923),Timişoara, www.memoria.ro 


Sursa: www.proclet.wordpress.com 








78 = O ISTORIE A COMUNISMULUI DIN F 


comunităţile rrome rurale şi i-a îndreptat pe membrii 
acestora către lumea orăşenească. Simultan a avut 
loc transferul de tradiții specifice acestor comunități 
către cultura populară urbană. 

Absența interesului față de o minoritate cu pro- 
bleme distincte, încercarea de „civilizare” a rromilor 
prin a-i determina să renunțe la patrimoniul cultural 
specific etniei, tendinţa de asimilare, dar şi preju- 
decățţile şi atitudinea generală negativă a restului 
populaţiei față de o minoritate care era cu adevărat 
„altfel” — în datele sale esenţiale —, au perpetuat 
timp de 50 de ani o situaţie de inferioritate socială 
pe care rromii nu au putut-o depăşi singuri. 

Propria renunțare la identitatea etnică (prin de- 
clararea în recensămintele oficiale ca români), 
precum şi lipsa organizaţiilor culturale sau social- 
-politice (Uniunea Generală a Rromilor din România, 
care îşi reluase activitatea după 1945, a fost des- 
fiinţată de către autoritățile comuniste în 1948) sau 
a publicaţiilor au generat o pierdere a identităţii co- 
munitare. Succesul profesional sau artistic al unor 
persoane de etnie rromă a fost deseori rezultatul 
unei acţiuni de „naturalizare” (de fapt, autoasimi- 
lare) individuală. 

În lipsa oricărei educaţii a majoritarilor şi a celor- 
lalte minorităţi pentru comunicarea cu „celălalt, pen- 
tru respectarea diversităţii de expresie lingvistică şi 
culturală (ideologia comunistă nici măcar nu a avut 
în vocabular asemenea termeni, deşi semnarea 
Acordului de la Helsinki în 1975 o obliga la revi- 
zZuirea atitudinii faţă de respectarea drepturi- 
lor omului), atitudinea față de rromi a rămas, 
de fapt, cea tradițională faţă de țigani. Acţiu- 
nea de exterminare a ţiganilor inițiată de lon 
Antonescu, de exemplu, a rămas în memoria 
colectivă ca un fapt pozitiv. Expresii uzuale 
precum: „te porţi ca un ţigan” sau „stai cu- 
minte că vine țiganul şi te bagă în sac” (adre- 
sată copiilor) reprezintă înfăţişarea negativă 
a relaţiei cu minoritarii rromi. 





: Pe baza lecţiei şi a surselor 6-9, redactaţi un eseu 
pe tema Rromii în perioada comunistă. 


SURSA ai 


„În primii ani ai regimului comunist s-a manifestat, în ceea 
ce-i priveşte pe țigani, un fenomen de neconceput înainte: 
în aparatul de partid, în miliţie, armată şi organele de 
securitate au fost angajaţi un număr relativ mare de 
țigani. Această ascensiune a unor ţigani s-a petrecut nu 
atât în cadrul politicii de promovare a minorităţilor naţio- 
nale, practicată de noua putere în primii săi ani, cât mai 
ales în condiţiile politicii sociale a regimului comunist, 
care urmărea încurajarea categoriilor sărace şi distruge- 
rea vechii structuri sociale, refractară noilor rânduieli. Aşa 
se explică de ce, nu în puţine comune, în funcţia de 
primar a fost pus un ţigan. Această răsturnare a ierarhiei 
sociale era, pentru noua putere, o modalitate simplă, dar 
sigură de a-şi asigura fideli. [...] În anii '50 şi '60, datorită 
«originii sociale sănătoase», ţiganii au putut promova şi 
pe mai departe la condiţia de activişti mărunți, milițieni, 
cadre în armată etc. Unii au făcut carieră politică, ajun- 
gând în aparatul superior de partid. Ascensiunea lor s-a 
datorat, desigur, nu originii etnice, pe care de altfel cei 
mai mulţi o declinau, ci pentru că proveneau din catego- 
riile sărace.” 


Viorel Achim, Țiganii în istoria României, 1998 





SURSA / 


„Măsurile de integrare în muncă a ţiganilor nu au dat 
rezultatele scontate. În 1977, 32,7% din populaţia ţigă- 
nească aptă de muncă nu era angajată; în cazul femeilor 
procentul era de 48%. În 1983, situaţia era şi mai gravă. 
Se estimează că în 1977 existau cca 65.000 de ţigani 
nomazi şi seminomazi, dintre care doar 5.600 desfăşurau 
o activitate utilă pentru societate; dintre aceştia cei mai 
mulţi aveau slujbe temporare şi numai 900 erau calificați. 
După angajare, mulți țigani îşi părăsesc locurile de 
muncă -— rezultat al inabilităţii de a se adapta, al lipsei 
calificării necesare. În rândul ţiganilor, rata delincvenţei 
este deosebit de ridicată. Multe familii trăiesc în condiții 
de locuit inadecvate. În Bucureşti şi în alte oraşe, ţiganii 
au primit locuinţe proprietate de stat, dar au distrus multe 
din ele făcându-le nelocuibile. În multe cazuri, ei nu şi-au 
plătit chiria, electricitatea etc. Multe dintre aceste familii 
au revenit la vechiul lor mod de viaţă, întorcându-se în 
corturi şi bordeie. [...] Concluzia raportului [CC al PCR, 
n.n.] din 1977 este că ţiganii nu sunt integrați social, au 
mentalități retrograde şi au o atitudine negativă faţă de 
muncă şi viața socială.” 

Viorel Achim, Țfiganii în istoria României, 1998 

SURSA 8 


„Transformările economice petrecute în România postbe- 
lică au dislocat meseriile tradiţionale şi ocupațiile speci- 
fice ţiganilor. Unii dintre ei s-au adaptat la exigenţele 
modului de viaţă modern, lucrând în industria grea, 
construcţii, la salubrizare sau ca muncitori agricoli în 
CAP-urile nou înfiinţate. O bună parte au rămas în condiţia 
de marginalizaţi, economic şi social, exercitând munci 
sezoniere, necalificate, prost plătite." 


Toader Nicoară, Istoria şi tradițiile 
minorităților naţionale, 2005 





Sursa: Rompres 





SURSA 9 


„Cartea se numea — cum credeți? — Țiganii! Păi, cum 
altfel, doar sunt şi eu dintre ei, de-aia am în sânge muzica 
lăutărească pe care o «strecor» printre clapele pianului 
meu când cânt jazz. [...] Am văzut [...] nişte ţigani foarte 
deştepţi — poeţi, scriitori, profesori universitari — şi nişte 
fete frumoase de pică, de-alea instruite, cu facultate. ŞI 
m-am simţit tare mândru că nu ne fac neamul de râs. Eu 
sunt foarte gelos atunci când îi aud pe ei vorbind ţigă- 
neşte, pentru că eu nu ştiu — bunicii mei, părinţii mei n-au 
vorbit şi, deşi m-am născut în Brăila, eu ştiu turceşte, ştiu 
greceşte, dar țigăneşte nu ştiu. E cam târziu pentru mine 
să mă apuc s-o învăţ acum, dar, în schimb, pot să-mi arăt 
în muzica mea, fie că o fac aici sau oriunde altundeva în 
lume, rădăcinile mele din neam de ţigani lăutari. Sunt 
bucuros şi fericit că lumea ştie de unde vin eu şi mă 
apreciază şi mă bucur că am prieteni, «rumâni» buni la 
suflet şi deştepţi, care vor binele acestei ţări." 


Johnny Răducanu într-un interviu 
despre identitatea de sine 


80 = O ISTORIE A COMUNISMULUI DIN ROMÂNIA 


= În anii '80, diabolizarea maghiarilor a devenit unul 
dintre obiectivele ideologiei naţional-comuniste. 
Analizaţi sursele 10 şi 11 şi identificaţi temele pre- 
ferate ale acesteia. 


SURSA 1 Q 


„Vidul nu pe aceste meleaguri a fost, ci, poate, în con- 
ştiinţa unor istorici, care, servind interese străine de 
naţiunile şi popoarele lor, lucrând în interesul politicii 
imperialiste, de dominație, încearcă, în continuare, ca şi 
în trecut să învenineze şi să dezbine oamenii muncii de 
diferite naţionalităţi.” 

Nicolae Ceauşescu 


SURSA 1 1 


„Se impune de la început o explicaţie pentru cititorii 
acestor rânduri: Peter Gosztonyi şi-a părăsit patria în 
1956, în timpul contrarevoluţiei, şi s-a stabilit în Elveţia. 
Studiul pe care l-am amintit a fost publicat într-o lucrare 
îngrijită de istoricul Gy. Rânki şi apărută sub egida 
Academiei de Ştiinţe a Republicii Populare Ungare la 
Akademiai Kiado din Budapesta. 
De aici şi primele noastre nedumeriri. Cum pot fi difuzate 
într-o publicaţie a Academiei de Ştiinţe dintr-o ţară socia- 
listă idei ce caută să reabiliteze vechiul regim fascist, sub 
masca aruncării întregii responsabilităţi a crimelor şi fără- 
delegilor pe care acesta le-a săvârşit pe seama numai a 
unor instituţii ale acestuia şi nu a regimului ca atare? 
Cum este posibil ca un for ştiinţific atât de prestigios cum 
este Academia de Ştiinţe a Republicii Populare Ungare 
să dea înaltul ei gir unor publicaţii ce propagă, fie şi în 
mod voalat, idei revizioniste, care proslăvesc Ungaria 
regelui Ştefan cel Sfânt de acum un mileniu sau pe cea 
din perioada dualismului? Şi cum pot apărea în publica- 
țiile dintr-o ţară socialistă vecină şi prietenă idei ce 
jignesc poporul nostru, ce ne mistifică istoria?” 
Constantin Botoran, lon Calafeteanu, „Idei revizioniste 
găzduite într-o publicaţie a Academiei de Ştiinţe 
din Ungaria”, în Jocul periculos al falsificării istoriei, 1986 


: Analizați sursele 12-14 şi identificați caracteristicile 
național-comunismului din perioada Ceauşescu din 
perspectiva raporturilor cu minoritatea maghiară. 

„Naționalismul este îmbinarea provincialismului cu par- 
ticularismul, o rampă de lansare pentru xenofobie şi into- 
leranță. Naționalismul conduce întotdeauna la egoism şi 
autoiluzionare. La egoism, pentru că îţi permite să ignori 
suferința altor naţiuni şi să nesocoteşti mentalităţile altor 
popoare. La autoiluzionare, pentru că îţi permite să ignori 
suferințele pe care le-ai provocat, concentrându-te numai 
pe suferinţele proprii şi întreţinând amintirea acestor răni." 


Adam Michnik, Restauraţia de catifea, 2001 


SURSA 7 3 


„Proiectul de omogenizare etnică a ceauşismului («unita- 
tea naţională» urmând a fi cimentată prin «aceeaşi limbă, 
a muncii şi a luptei comune, limba revoluţionară a mate- 
rialismului dialectic şi istoric, a socialismului ştiinţific» ) 
afişa o corectitudine politică de fațadă, bazată pe o dis- 
criminare specifică, evreii, armenii şi ruşii fiind incluşi la 
categoria «alte naţionalităţi», iar ţiganii neexistând, practic, 
în mod oficial ca minoritate etnică. Minoritarii erau che- 
maţi, în momentele de obligatorie adeziune, să-şi pună 
«specificul» în slujba «imperativelor majore» ale regi- 
mului, cântând «într-un singur glas» cântece patriotice şi 
revoluționare. «Corectitudinea politică» ceauşistă era 
folosită şi ca argument strategic împotriva acuzelor de 
naționalism.” 


Paul Cernat, lon Manolescu, Angelo Mitchievici, 
loan Stanomir, Explorări în comunismul românesc, 2004 

„Programul naţionalismului comunist promovat cu intran- 
sigență de Ceauşescu a urmărit fără disimulare crearea 
unui stat omogen din punct de vedere etnic, printr-o 
politică de asimilare forțată, pe de o parte, şi printr-un 
acord tacit, pe de altă parte, privind înlesnirea emigrării în 
Ungaria, în cazurile de «reunificare a familiei». Desfiin- 
țarea treptată a ceea ce a mai rămas din reţeaua de 
învățământ cu predare în limba maghiară, blocarea sau 
limitarea accesului maghiarilor la anumite profesii, 
omogenizarea etnică a oraşelor cu specific maghiar din 
Transilvania, planul de sistematizare a localităţilor au fost 
elemente importante ale acestui program. În partid, 
armată şi Securitate, procentul minoritarilor maghiari s-a 
redus drastic, limitându-se la câteva cadre de încredere 
ale lui Ceauşescu. 

În paralel cu aceste demersuri, s-a urmărit curăţarea 
spaţiului public de tot ce ţinea de minorităţi. Începând cu 
1985, noţiunea de naționalitate conlocuitoare a dispărut 
treptat din discursul public, locul acesteia fiind preluat de 
sintagma «muncitori români de origine maghiară». Până 
şi denumirea Consiliului Oamenilor Muncii de Naţionali- 
tate Maghiară a fost schimbată în Consiliul Oamenilor 
Muncii Români de Naţionalitate Maghiară. În 1984 au fost 
oprite emisiunile în limbile minorităţilor ale redacțiilor 
teritoriale TVR, din colecţiile muzeelor au fost retrase 
materialele referitoare la istoria naționalităților, iar înce- 
pând cu 1988, denumirile localităţilor nu puteau să apară 
decât în limba română în presa şi toate publicaţiile 
minorităţilor naţionale. Pe fondul deteriorării situaţiei 
economice şi a scăderii nivelului de trai, propaganda 
antimaghiară a devenit din ce în ce mai agresivă. La 
accelerarea acestui proces membrii comunităţii maghiare 
au reacţionat cu organizarea unor mişcări de disidenţă şi 
emigrarea în masă, în forme clandestine sau legale, în 
Ungaria sau în Occident. Sunt cunoscute cazuri în care 
represaliile Securităţii i-au împins pe unii membri ai 
comunităţii la sinucidere." 


CPADCR, Raport final, 2006 

= Analizaţi sursa 15 şi formulați o explicaţie a anti- 
semitismului practicat în perioada Ceauşescu. 


SURSA 7 5 


„Perioada Ceauşescu a marcat o extindere a antisemitis- 
mului până într-acolo încât în presa de partid şi sub sem- 
nătura cunoscuţților ei ciraci au apărut între 1970 şi 1989 
articole, poezii şi broşuri de un antisemitism făţiş şi chiar 
periculos. Apariţia unui editorial incendiar antisemit, cu 
titlul «Idealuri» în organul Comitetului pentru Cultură şi 
Educaţie Socialistă a municipiului Bucureşti, Săptămâna, 
a fost un subiect de scandal, cu răsunet în străinătate. La 
standurile de cărţi bisericeşti, la mănăstiri şi biserici se 
difuzau făţiş broşuri antisemite. În Scînteia Tineretului a 
apărut poezia «Cântec» a lui Petre lvancu, de un anti- 
semitism feroce. Protestul Comunităţii Evreieşti a primit 
un răspuns cinic: «Redacţia nu are idee cine este acest 
Petru lvancu şi va verifica...» — verificare neefectuată 
vreodată. [...] 

La începuturile anilor '70, Ceauşescu reuşise să ducă la 
bun sfârşit un proces început de predecesorul său, în 
mod sistematic, eficient şi discret «curățase» aproape 
toate posturile importante din România de prezenţa 
evreiască. Profanarea cimitirelor evreieşti se înmulţea: la 
Bucureşti, Târgu-Mureş, Oradea etc., ca să enumerăm 
numai locurile despre care a scris şi presa, informând de 
vandalismele descoperite. Adresele comunităţilor evreieşti 
locale şi chiar ale Federaţiei Comunităţilor Evreieşti din 
România fie nu erau luate în considerare, fie se primea 
răspunsul de rutină «se va cerceta», fără nici un rezultat.” 


CPADCR, Raport final, 2006 








6.1. Distrugerea opoziţiei politice 
şi a societății civile 


Imediat după venirea comuniştilor la putere, majoritatea formelor 
tradiționale de asociere au fost desfiinţate: partidele au fost 
scoase în afara legii, liderii politici au fost arestaţi, personalităţi 
culturale marcante au fost încarcerate sub diferite pretexte, 
unele culte au fost interzise, iar altele au fost subordonate puterii 
politice. Cum credeţi că arată o astfel de societate? Încercaţi voi 
să reconstituiți imaginea unei societăţi „epurate'. 


Anihilarea opoziţiei politice 


Preluarea puterii de către comunişti a fost însoţită de o amplă 
campanie de represiune, al cărui scop era eliminarea adver- 
sarilor politici şi a structurilor democraţiei liberale. Forțele de 
ocupație sovietice au sprijinit acest demers, exportând tehnicile 
staliniste. Organizarea de manifestații publice a fost interzisă, 
cluburile politice desfiinţate, a fost introdusă cenzura, minciuna, 
dezinformarea şi calomnia fiind utilizate sistematic în presa oficială. 
În spatele principiului înlăturării din administraţie a „fasciştilor” — 
fenomen întâlnit în toate statele aliate Germaniei naziste — guver- 
nul comunist a iniţiat o campanie de epurare a multor adversari 
incomozi (sursele 1 şi 2). Numeroase demonstraţii şi provocări 
de stradă au fost regizate pentru a crea im- 
presia unei stări de spirit nefavorabile parti- 
delor istorice sau pentru a cere demisia unor 
personalităţi publice (spre exemplu, mani- 
festaţia de la 8 noiembrie 1945). În intervalul 
martie-septembrie 1947, aproape 1.000 de 
membri ai partidelor de opoziţie au fost ares- 
taţi. Cele mai expuse formaţiuni erau PNȚ şi 
PNL întrucât ele beneficiau încă de o mare 
popularitate în rândul populaţiei. Din cauza 
abuzurilor la care erau supuşi, liderii ţărănişti 
au decis să părăsească ţara, în speranţa orga- 
nizării unui guvern în exil. Tentativa lor a fost 
însă dejucată de comunişti, iar liderii arestaţi 
(studiul de caz). luliu Maniu a fost şi el reţi- 
nut, iar pe 30 iulie 1947, PNȚ avea să fie 
scos în afara legii de către Adunarea Naţio- 
nală. Elitele ţărăniste au fost judecate într-un 


DISTRUGEREA SOCIETĂȚII CIVILE 
ŞI REPRESIUNEA POLITICĂ 

Gheorghe Gheorghiu-Dej despre 
epurarea fasciştilor: 

„Râsturnarea regimului hitlerist al lui 
Antonescu a însemnat o mare victorie în 
drumul spre libertatea deplină. Dar nu 
trebuie să vă lăsaţi îmbătaţi de succes. 
Lupta nu a încetat. Trebuie să loviți mai 
departe rămăşiţele bandelor legionare, 
actualul pericol intern, şi pe sprijinitorii 
lor, să luptaţi pentru curățirea întregii 
vieţi publice, a aparatului de stat, a 
instituţiilor, de ultima rămăşiţă fascistă. 
Tovarăşi muncitori, legionarii trebuiesc 
Zvârliți afară din fabrici. Fascismul tre- 
buie strivit. Am cucerit astăzi libertatea. 


4] 


Dar ea trebuie consolidată”. 
România Liberă, nr. 16, 31 august 1944 

Sursa: ANIC 









proces-spectacol, finalizat la 11 noiembrie 1947 prin condam- 
nări de la 5 ani până la detenţia pe viaţă (Iuliu Maniu şi lon 
Mihalache). Demnitarii vechii Românii, în special liberalii, ţără- 
niştii şi social-democrații, au fost încarceraţi în închisoarea de la 
Sighet, unde au fost supuşi unui regim de exterminare. 

PNL s-a dezintegrat treptat şi s-a autodizolvat în august 1947. 
În perioada 1948-1952, toate celelalte formaţiuni politice au fost 
desființate sau „înghiţite” de comunişti. Constituţia din 1952 sta- 
tua sistemul politic cu partid unic. În următorii ani, represaliile 
împotriva membrilor fostelor partide istorice au continuat prin 
valurile de arestări şi deportări. 


Represiunea împotriva societăţii civile 
şi a cultelor religioase 


Începând din martie 1945, Guvernul Groza a demarat o campanie 
continuă de supraveghere şi anihilare a tuturor structurilor aso- 
ciative (sindicate libere, asociaţii, fundaţii sau culte). Scopul era 
distrugerea tuturor formelor instituţionale alternative la mono- 
polul impus de statul totalitar. În multe cazuri, comuniştii au 
înlocuit aceste organizaţii cu altele noi, controlate de ei şi obe- 
diente puterii, mascând astfel inexistenţa societăţii civile. Punctul 
culminant a fost reprezentat de anul 1947, când majoritatea 
formelor de asociere (aproximativ 1.000) au fost fie desfiinţate, 
fie autodizolvate, fie private de un cadru legal. 

În absenţa unei tradiţii civice şi în condiţiile unei represiuni 
dure, protestele societăţii civile împotriva regimului au fost reduse 
în România (capitolul 11 ). Trebuie totuşi amintite mişcările stu- 
dențeşti de solidarizare cu Revoluţia maghiară din 1956, când 
sute de studenţi au manifestat la Timişoara, laşi, Bucureşti şi 
Cluj. Reprimarea acestora a condus la un nou val de arestări şi 
la înăsprirea legislaţiei represive. 

Implicarea regimului comunist în activitatea cultelor religioase 
s-a făcut simțită treptat în perioada 1945-1947, culminând cu 
decretul 177 din 1948, privind regimul cultelor religioase. Începută 
în timpul Guvernului Groza, prigoana împotriva cultelor a devenit 
evidentă în anii următori. Ministerul Cultelor (creat în mariie 
1945) — mai târziu, în 1957, devenit Departamentul Cultelor — 
avea sarcina de a controla activitatea tuturor confesiunilor reli- 
gioase, dar şi a diferitelor forme de organizare ale acestora 
(asociaţii, fundaţii, unităţi şcolare etc.) şi de a le subordona. 
Politica atee a regimului comunist a condus în cele din urmă la 
suprimarea organizațiilor religioase din cadrul cultelor. 

Deşi în perioada 1949-1989 au existat 14 culte legale, comu- 
niştii au încercat în mod continuu să limiteze viaţa religioasă a 
credincioşilor şi prezenţa bisericii în societate. Pentru o strictă 
supraveghere, din cadrul tuturor cultelor religioase au fost racolate 
persoane ca informatori, altele fiind infiltrate cu această misiune. 
Prin reforma învățământului din august 1948, şcolile confesio- 
nale, mai puţin cele teologice, au trecut în administrarea statului. 

„Comuniştii foloseau termenii demo- 
cratic şi fascist într-un sens aparte. 
Primul se referea la ei înşişi şi la 
partizanii lor şi era menit să realizeze o 
distincţie între ei şi naţional-ţărănişti şi 
liberali; «fascist» era, într-adevăr, o 
acuzaţie cuprinzătoare, vizând pe 
oricare dintre opozanţii noilor «forțe 
democratice». Guvernarea, atât la nivel 
național şi local, cât şi în armată, 
implica numeroase persoane care 
serviseră în timpul dictaturii regale şi 
dictaturii antonesciene, dar majoritatea 
cu greu puteau fi considerate fasciste. 
În plus, comuniştii înşişi deschiseseră 
rândurile partidului celor mai eterogene 
elemente, într-un efort de a crea o 
organizaţie de masă cât mai curând 
posibil.” 

Keith Hitchins, România: 

1866-1947, 1998 


Sursa: ANIC 

Unele culte au rămas nerecunoscute (spre 
exemplu, Martorii lui lehova), altele suprimate (Bise- 
rica Greco-Catolică), iar cele legale, strict contro- 
late. Hărţuirea şi supravegherea s-au realizat prin 
urmărirea, discreditarea, intimidarea clericilor şi a 
practicanţilor, controlarea sau chiar ruperea legă- 
turilor externe ale cultelor, înlăturarea celor inco- 
mozi şi cenzurarea publicațiilor. 

Relaţiile cu Vaticanul au fost întrerupte prin 
denunţarea Concordatului din 1927 (1948) şi ares- 
tarea reprezentanţilor diplomatici (1950). Romano- 
-catolicii au fost toleraţi, dar majoritatea clericilor 
din ierarhia superioară au fost reduşi la tăcere. 
Dintre toate cultele, Biserica Greco-Catolică a fost 
cel mai crunt lovită de regimul comunist. Desfiin- 
țată la 1 decembrie 1948, aceasta şi-a pierdut edi- 
ficiile de cult care au trecut în proprietatea Bisericii 
Ortodoxe, restul proprietăților fiind preluate de stat. 
Credincioşii şi clericii greco-catolici au fost obligaţi 
să îmbrăţişeze cultul ortodox. În total, între 300 şi 
600 de clerici uniţi au fost arestaţi, aceeaşi soartă 
având-o şi episcopii (sursa 4). Cultelor protestante 
le-au fost impuse măsuri dure de restrângere a ac- 
tivităţii religioase. Biserica Ortodoxă a avut şi ea 
mult de suferit, dar au existat şi numeroşi ierarhi 
care au colaborat cu noua putere comunistă. Mulţi 
preoți ortodocşi au fost urmăriţi, alții considerați 
incomozi au fost înlăturați, iar alţii arestaţi. Sute 
de clerici ortodocşi au fost încarceraţi în timpul 
regimului comunist, însă numărul lor nu poate fi 
astăzi stabilit cu precizie. Ei au constituit o cate- 
gorie importantă a deţinuţilor politici. 

În total, în perioada 1944-1989, numărul cleri- 
cilor (de toate confesiunile) anchetați, arestați, 
deportaţi sau încarceraţi în lagăre şi închisori a 
fost estimat între 1.700 şi 4.000. Acestora li se 
adaugă alte mii de persoane arestate pentru con- 
vingerile lor religioase. Cu toate acestea, trebuie 
precizat că în interiorul tuturor cultelor religioase 
s-au găsit persoane dispuse să colaboreze cu 
regimul comunist. 


Citiţi sursele 3 şi 5-11 şi rezolvați sarcinile. 

= Identificați limbajul şi terminologia folosite pentru 
denigrarea adversarilor. 

= Descrieţi metodele utilizate de comunişti pentru 
îndepărtarea celor incomaozi. 

: Precizați rolurile jucate de următoarele persoane 
în anihilarea opoziției politice: Petru Groza (prim- 
-ministru), Teohari Georgescu (ministru de Interne), 
Lucrețiu Pătrăşcanu (ministrul Justiţiei), Silviu 
Brucan (secretar general de redacție la Scînteia). 


SURSA 3 


Lucrețiu Pătrăşcanu (ministrul Justiţiei, 1947): 
„În adevăr, vechiul aparat al justiţiei — aşa cum a fost el 
moştenit de la partidele istorice — selecționat şi crescut în 
spirit reacţionar, pentru a corespunde cât mai bine intere- 
selor clasei exploatatoare din țara noastră, şi-a dovedit nu 
numai neputința adaptării la noile probleme legate de opera 
de reconstrucţie a ţării şi de democratizare a vieţii noastre 
publice, dar, mai mult, a încercat să împiedice opera con- 
structivă a guvernului venit la cârmă după 6 martie 1945. 
Lucrețiu Pătrăşcanu, Scrieri, articole, 
cuvântări: 1944-1947, 1983 

Episcopii greco-catolici arestați în 1948: 
„loan Suciu (administrator apostolic al Mitropoliei Blajului, 
mort la Sighet în iunie 1953), Vasile Aftenie (episcop de Alba 
lulia şi Făgăraş, decedat în timpul anchetei de la Ministerul 
de Interne, mai 1950), luliu Hossu (episcop de Cluj-Gherla, 
mort în domiciliu forţat la Căldăruşani în mai 1970), Valeriu 
Traian Frențiu (episcop de Oradea, mort la Sighet în iulie 
1952), Tit Liviu Chinezu (episcop în 1949, mort la Sighet 
în ianuarie 1955), Alexandru Rusu (episcop al Maramure- 
şului, mort la Gherla în mai 1963), loan Bălan (episcop de 
Lugoj, decedat într-un spital din Bucureşti în august 1959)". 
Dorin Dobrincu, Proba infernului, 2004 

Pavel Ştefan (ministru de Interne, 1952-1953): 
„Era un avocat numit Calotă care ne-a ajutat foarte mult 
în 1945. A fost arestat pentru că era membru al Partidului 
Naţional-Țărănesc şi i s-a luat casa. L-am întrebat de ce 
fusese arestat, poate că spusese ceva. El mi-a răspuns 
că nu. Atunci l-am sunat pe [Gheorghe] Pintilie (general, 
director general al Securităţii) şi l-am întrebat pe el, care îl 
ştia bine pe Calotă. Pintilie a răspuns: «Câţi n-or fi cei pe 
care i-am arestat pentru că am avut nevoie de casele lor!»”. 
Dennis Deletant, Teroarea comunistă în România, 2001 

Silviu Brucan: 
„„„Banda naţional-ţărănistă are ceea ce se numeşte 
antecedente. Ea nu se află la prima lovitură: e recidivistă 
învechită în rele... nu poate fi absolvit de crimele trecutu- 
lui un partid care a continuat cu o perseverenţă drăcească 
să comită cele mai grave atentate împotriva poporului... a 
pregătit minuţios un război criminal şi a urmărit pas cu 
pas declanşarea şi prelungirea lui, călcând peste sute de 
mii de cadavre şi privind cu nepăsare şi cinism cum se 
alege prăpăd dintr-o ţară şi un popor, a fost gata mereu 
de a vinde şi înrobi o nație care aspiră la libertate şi a 
organiza apoi înfometarea ei... Pentru că Partidul Naţional- 
-Țărănesc a crescut fascismul în România, a împărțit cu 
Gestapoul onoarea de a îl finanța, i-a deschis drumul 
spre putere şi când acesta s-a angajat să ducă până la 
capăt planurile sale războinice şi imperialiste, l-a luat în 
brațe şi până la urmă a făcut corp comun cu el... Osânda 
care se va abate asupra capilor PNȚ va fi expresia voinţei 
întregului popor de a lichida această piedică în calea 
dezvoltării, independenţei şi suveranităţii naţionale...”. 
Scînteia, 14 septembrie 1947 

Constantin I.C. (Dinu) Brătianu (preşedintele PNL) 
către Petru Groza (octombrie 1947): 

„În repetate rânduri, m-am adresat dvs. pentru a protesta 
în contra modului în care organele guvernamentale au 
înțeles să respecte libertatea presei, în general, şi în 
contra metodelor întrebuințate pentru a stânjeni apariţia 
şi răspândirea singurului organ de presă ce a fost îngă- 
duit PNL-ului, ziarul Liberalul. [...] Înseşi comunicatele 
oficiale ale Partidului Naţional-Liberal sunt oprite de la 
publicare sau mutilate prin cenzurarea părţilor lor esen- 
țiale. La aceste acțiuni, privind conţinutul ziarului Liberalul, 
s-au adăugat o serie de măsuri, directe sau indirecte, 
menite să împiedice difuzarea şi vânzarea ziarului, pentru 
a se ajunge astfel la eliminarea lui din toate oraşele şi 
satele ţării”. 


Cicerone loniţoiu, Viața politică şi procesul 
lui luliu Maniu, vol. 2, 2003 

luliu Maniu către Teohari Georgescu (20 iunie 1947): 
„În disprețul legilor ţării şi a obligaţiilor internaţionale, 
guvernul continuă acţiunea sa abuzivă de intimidare şi 
teroare, îndreptată împotriva opoziţiei naţionale. Protes- 
tele Partidului Naţional- Țărănesc adresate guvernului şi 
intervenţiile parlamentarilor naţional-țărănişti, pentru 
încetarea stării de flagrantă ilegalitate — în care se menţine 
Ministerul Afacerilor Interne, prin ordonarea nejustificată 
de arestări, întemeiate exclusiv pe criteriul adversităţii 
politice — nu au fost luate în considerare. Arestările 
continuă. Starea deplorabilă în care sunt menţinuţi 
prizonierii politici din opoziţie, în temniţele statului, fără 
mandate judecătoreşti şi fără vreo vinovăţie personală 
înseamnă o nesocotire evidentă a drepturilor fundamen- 
tale ale omului şi a legilor româneşti. Sute de cetăţeni 
paşnici au fost ridicaţi fără arătarea vreunui motiv plau- 
Zibil şi aruncaţi în închisori, pe consi- 
derentul simplu că fac parte din rândul 
aderenţilor noştri. Mii de oameni s-au 
văzut nevoiţi să-şi părăsească casele 
lor, familiile şi ocupațiile pentru a se 
feri de urgia dezlănţuită de către 
organele Securităţii Statului împotriva 
opoziției. 

loan Scurtu, luliu Maniu: 

activitatea politică, 1995 


= Imaginea alăturată înfăţişează mo- 
mente din timpul manifestaţiei 
de la 8 noiembrie 1945. Realizaţi 
o cercetare despre aceste eveni- 
mente şi modul în care au fost 
folosite de comunişti. 

Jurnalul Consiliului de Miniştri privind dizolvarea 
Partidului Naţional-Ţărănesc (29 iulie 1947): 


„Art. |. Partidul Naţional-Țărănesc, de sub preşedinţia dlui 
luliu Maniu, este şi rămâne dizolvat pe data publicării în 
Monitorul Oficial a prezentului jurnal. Această decizie de 
dizolvare include şi toate organizaţiile judeţene, de plasă 
şi comunale ale sus-menţionatului partid, organizaţiile 
militare, de tineret, feminine şi orice alte organizaţii sau 
asociaţii conduse de acest partid. 

Art. II. Sediile şi orice localuri de întâlnire ale acestui 
partid vor fi închise, iar arhivele şi orice corespondenţă 
vor fi ridicate de autorităţile respective, oriunde s-ar găsi. 
Art. III. Întreg patrimoniul acestui partid va fi lichidat 
conform legii”. 


loan Scurtu, luliu Maniu: activitatea politică, 1995 

Vasile Luca (10 martie 1945, întrunire a activului 
central de partid cu miniştrii comunişti): 

„Toţi cei epuraţi trebuie adunaţi şi băgaţi în lagăr, puşi 
la muncă obştească. Şi apoi vom vedea cine se poate 
reabilita”. 


ANIC, Fond CC al PCR — Cancelarie, dosar 15/1945 

Gheorghe Gheorghiu-Dej (17 iulie 1947): 

„„„.Vom Zdrobi şi noi, fără milă, pe toţi aceia care uneltesc 
înăuntrul ţării, mână în mână cu cei de peste graniţă, pentru 
a zdruncina unitatea de muncă şi luptă a poporului român. 
Nu este suficient să-l arestăm pe Maniu. Partidul Naţional- 
-Țărănesc, condus de trădătorul Maniu, trebuie desfiinţat”. 


Reuben H. Markham, România sub jugul sovietic, 1996 


= 
LS 
| l N Sursa: SRI 

= Citiţi sursa 12 şi clasificați structurile asociative 
desființate de comunişti pe domenii. 

: Pornind de la denumirile organizaţiilor societății 
civile, descoperiţi valorile europene care au stat la 
baza înființării lor şi raţiunea autorităţilor comu- 
niste în momentul desființării acestora. 


SURSA d! 2 


Organizații desfiinţate de comunişti: 
„Societatea Văduvelor Pensionare de Ofiţeri din Judeţul 
Sibiu; Asociaţia Pensionarilor Publici; Asociaţia Solidară a 
Pensionarilor Civili din România; Asociaţia profesională a 
țesătorilor în bumbac, in şi cânepă din România; Reuniu- 
nea vânătorilor — Valea Hârtibaciului; Uniunea Generală a 
Industriaşilor din România; Societatea Pantofarilor Patroni 
din Sibiu; Asociaţia „Surorilor de Caritate de Război '; 
Reuniunea meseriaşilor din Gherla; Societatea pentru 
exploatări forestiere; Societatea Carpaţi; Cercul ieşenilor; 
Cercul bănăţean; Asociaţia Comercianţilor şi Industria- 
şilor de textile, îmbrăcăminte şi anexe din România; 
Clubul Regal; Asociaţia Română a Cinematografiştilor 
Amatori; Asociaţia „Veteranilor din războiul din 1877”; 
Aeroclubul Regal al României; Asociaţia generală a 
comercianților de coloniale, delicatese şi băuturi din 
România; Asociaţia Veteranilor din campania din 1913 — 
„Avântul Ţării”; Societatea Ofiţerilor de Rezervă „Mihai |”; 
[...] Asociaţia „Tenis Club Român”; Clubul Carpatin 
Român; Societatea de Înmormântare Dumbrava; Asocia- 
ţia depozitelor de medicamente din ţară; Jokey Club; 
Asociaţia Luptătorilor de la Sărata-Porumbacu; Societa- 
tea Naţională de Gaz Metan; Liga pentru Unitatea Culturală 
a tuturor românilor; [...] Asociaţia „Ajutorul de înmormân- 
tare CFR” Buzău; Asociaţia funcţionarilor judecătoreşti; 
Asociaţia Sportivă „Maraton; Gruparea Sportivă „Danu- 
biana'”; Asociaţia de Ajutor Reciproc 
„Mişcarea'”; Asociaţia Culturală Corală 
„Diana”; [...] Clubul Filateliştilor; 
Asociaţia pentru ocrotirea orbilor; [...] 
Asociaţia restauratorilor, hotelierilor şi 
cârciumarilor din Sibiu; Asociaţia 
invalizi, orfani, văduve, prizonieri, 
luptători; Asociaţia Româno-Ameri- 
cană; Asociaţia Româno-Ceho- 
slovacă; Asociaţia Winston Churchill; 
Asociaţia Cercul Moldovenilor; 
Ateneul Popular — lonescu Gion'. 


CPADCR, Raport final, 2006 





„ Citiţi sursele 13-19, priviți imaginea de pe această 
pagină şi analizați metodele utilizate de autorități 
pentru supravegherea activităţilor religioase. 

: Cum explicați relaţia diferită a partidului-stat cu 

principalele culte din timpul regimului comunist? 

Argumentați cu exemple. 

Alcătuiţi un portofoliu pe una din următoarele teme: 

Biserica Greco-Catolică în timpul regimului comu- 

nist sau Biserica Ortodoxă în timpul regimului co- 

munist. 

Petru Groza (prim-ministru): 

„Trebuie acordată o atenţie deosebită bisericilor. Activita- 
tea cultural-educativă trebuie astfel dirijată ca să rezulte 

o antipatie generală împotriva acestora. E necesar să fie 
puse sub observaţie tipografiile bisericeşti, arhivele, con- 
ținutul predicilor, cântecelor, al educaţiei religioase, dar şi 
cel al ceremoniilor de înmormântare”. 


Cicerone loniţoiu, Viața politică 
şi procesul lui luliu Maniu, vol. 2, 2003 


SURSA d! 4 


Raport al Securității (1948): 

„Din punct de vedere politic, Biserica Greco-Catolică 
poate fi socotită ca una dintre citadelele reacţionarismu- 
lui. Încă de la instaurarea regimului democrat în România, 
reprezentanţii acestei Biserici au avut o atitudine dârz 
potrivnică guvernului, ale cărui acţiuni le-au subminat prin 
instigare la ură de rasă, prin agitaţii antisovietice, prin 
îndemn la rezistenţă şi nesupunere faţă de unele măsuri 
cu caracter economic şi social luate de guvern etc.”. 


Cristian Vasile, Istoria Bisericii Greco-Catolice 
sub regimul comunist, 2003 


Sursa: ANIC 


Patriarhul Nicodim (1939-1948) la întoarcerea din URSS (6 noiembrie 1946). 
Delegaţia a fost întâmpinată, aşa cum se obişnuia în epocă, de autorităţi (Gheorghe 
Gheorghiu-Dej, Emil Bodnăraş, Petru Groza ş.a.). La 27 februarie 1948, patriarhul 
Nicodim a decedat în condiţii misterioase. 

Raport al Securității (1960): 
„Patriarhul lustinian Marina] şi-a manifestat opoziţia în 
cadrul Şedinţei Sinodului, iar apoi a luat o serie de măsuri 

menite să compromită decizia, şi anume: şi-a declarat 


deschis intenţia de a nu recunoaşte decizia Sinodului în „Cei 12 episcopi greco-catolici, ca şi preoții din rezistenţă, 
prezența altor conducători bisericeşti, descriind-o ca o au avut la liberă hotărâre, alternativa de a alege între în- 
măsură guvernamentală şi nu una bisericească, încălcând chisoare şi moarte, libertate şi foarte bună poziţie profe- 
legile canonice; a cerut unor călugări care trebuiau să fie | sională, acceptată prin nesinceritate şi minciună, dar ei au 


alungați să facă cereri pentru a rămâne în mănăstiri şi ales — pentru Dumnezeu şi naţiune — sacrificiul suprem.” 
le-a aprobat el însuşi; sub pretextul înfiinţării de ateliere 


în mănăstiri, a căutat să adune un grup de călugăriţe care 
ar fi trebuit să renunţe la călugărie la Mănăstirea Dealu, 
care în acel moment nu mai era locuită de călugări”. 


SRI, Cartea Albă a Securităţii, vol. III, 1994 


Silvestru A. Prunduş, Clemente Plăianu, Cei 12 episcopi 
martiri ai Bisericii Române Unite cu Roma, 1998 


= Priviţi imaginile de mai jos şi descrieţi atmosfera 


SURSA din timpul procesului liderilor PNȚ (octombrie- 


Cardinalul greco-catolic Alexandru Todea: -noiembrie 1947). RE E 
„In 27 septembrie 1948, vin trei preoţi la mine deodată, = Alcătuiţi un portofoliu privind desfăşurarea pro- 
speriaţi, nişte oameni foarte veseli şi binedispuşi de obicei, cesului şi destinul celor condamnați. 


şi au venit la mine: [...] Au venit Siguranţa, Partidul (comu- 
nist) şi Sfatul Popular să trecem la ortodocşi, pentru că 
dacă nu Siberia ne aşteaptă. Şi au vorbit foarte dur cu 
noi, s-au speriat soțiile noastre, s-au speriat copiii când 
au auzit...”. 


Lucia Hossu-Longin, „Drama Bisericii Greco-Catolice: 
o eternitate de teroare”, De ce trebuie condamnat 
comunismul, Anuarul IICCR, 2006 

Notă informativă a sursei Valeriu (mai 1968): 
„informatorul «Valeriu» a primit sarcina de a procura 
tabelul studenţilor întocmit de rabini, de asemenea, să 
influenţeze adunările lor în spiritul prelucrării unor teme 
sau literatură idiş cu caracter progresist. Este prima oară 
când, în mod organizat, rabinul iniţiază o acţiune de 
îndocitrinare în rândul studenţilor”. 


Carmen Chivu-Duţă, Cultele din România 
intre prigoană şi colaborare, 2007 

Patriarhul lustinian (mesajul de Anul Nou, 1948): 

„Unii consideră materialismul duşman creştinismului. 
Totuşi, noi judecăm oamenii după faptele şi realizările lor. 
Judecăm doctrina în funcţie de ordinea socială pe care o 
produce. Putem oare să nu vedem că în ordinea socială 
actuală sunt puse în practică cele mai sacre principii ale 
Evangheliei? Nu este mai bună împărțirea bunurilor, care 
sunt luate astfel de la exploatatori? [...] De aceea, haideţi 
să fim cinstiţi şi să recunoaştem că actuala conducere de 
stat a adus linişte oamenilor, pentru că le-a asigurat 
existenţa şi le-a permis să trăiască din roadele muncii lor 
cinstite”. 





Dennis Deletant, Teroarea comunistă în România, 2001 

Comuna Tămădău (Ilfov, la 46 km de Bucureşti) a 
rămas în istorie prin evenimentul desfăşurat aici în 
vara anului 1947. La 14 iulie, lon Mihalache şi alţi 
lideri ţărănişti au fost arestaţi pe izlazul comunei în 
momentul în care se pregăteau să părăsească ţara 
cu două avioane, cu destinaţia Turcia. Fiecare avion 
avea numai două locuri. Operaţiunea a fost o cap- 
cană pusă la cale de serviciile secrete comuniste, 
conduse de generalul Alexandru Nicolschi. Câteva 
zile mai târziu, liderul partidului, luliu Maniu, a fost 
şi el arestat, iar partidul a fost scos în afara legii 
pentru „crime împotriva siguranţei statului”. 


= Sursele şi fotografia din această pagină fac trimi- 
tere la operaţiunea „Tămădău”. Pe baza informa- 
țiilor dobândite până acum consideraţi că este 
condamnabilă părăsirea ţării în 1947? Argumentați 
răspunsul. 


SURSA 2[ ) 


Comunicatul Ministerului de Interne (17 iulie 1947): 
„Pătrunşi de ură împotriva regimului şi urmărind răstur- 
narea acestuia, fiind amestecați în acţiunile criminale ale 
unor elemente duşmănoase poporului şi temându-se de 
răspunderi în faţa justiţiei şi a mâniei populare pentru 
nelegiuirile săvârşite, mai mulţi conducători ai PNȚ, 
urmând ordinul direct al lui luliu Maniu, au încercat în 
ziua de 14 iulie să fugă într-o ţară străină, pentru care 
scop au corupt piloţi din aviația militară”. 

Şerban Rădulescu Zoner et a/., Instaurarea 

totalitarismului comunist în România, 2002 


SURSA 2 7 


Declaraţia lui lon Mihalache dată după arestare: 
„Hotărârea de a pleca din ţară, până la definitiva încheiere 
a păcii ratificate complet şi care să readucă mersul normal 
al treburilor politice în ţară, am luat-o din proprie iniţiativă. 
[...] Sub actualul regim, prima hotărâre am luat-o în toamna 
trecută, când am fost deposedat abuziv de drepturile de 
cetăţean român, după ce fusesem ales zece legislaturi în 
şir (toate de după războiul 1916-1918). Nu mi s-a oferit 
prilejul. Din iunie, m-am decis din nou să folosesc o 
primă ocazie”. 

SRI, Cartea Albă a Securității, vol. |, 1997 

Declaraţia lui luliu Maniu, iulie 1947: 

„În legătură cu afirmativa încercare de plecare a unor 
colegi de-ai mei, ţin să constat că am fost totdeauna şi 
consecvent de părere că poporul român trebuie să ţină 
cel mai strâns contact politic şi cultural cu lumea din afară 
Şi, în special, cu Naţiunile Unite. Aceasta, pentru a face 
cunoscută România, situaţia ei şi misiunile sale. Astfel, 
oricare prieten al meu m-a întrebat dacă sunt de acord să 
plece în străinătate, am răspuns categoric că sunt de acord. 
Felul şi modul de executare încercat nu mă interesa şi nu 
cădea în competenţa mea”. 


SRI, Cartea Albă a Securității, vol. |, 1997 


SURSA 23 


Procurorul militar Victor Alexandrescu: 

„La 14 iulie 1947, au fost arestaţi de către Organele de 
Siguranţă, pe aerodromul Tămădău, numiții: lon Mihalache, 
Nicolae Penescu, Nicolae Carandino, Ilie Lazăr, adjutant 
aviator Gheorghe Preda, adjutant aviator Romulus Lustig, 
Fulvia Penescu, Lily Carandino, Constantin Gafencu, 
Gheorghe Popescu, Dumitru Borcea, Eugen Borcea, 
Aurel Popa şi Petre Rusu. Cercetările au stabilit că primii 
patru, făcând parte din conducerea fostului Partid Naţional- 
-Țărănesc, la instigarea şefului lor, luliu Maniu, voiau să 
părăsească ţara, pentru a constitui în străinătate un guvern 
de trădători, în cadrul complotului pus la cale de luliu 
Maniu cu agenții serviciilor de spionaj americane, pentru 
răsturnarea regimului democrat din România şi pentru 
dezlănţuirea războiului civil”. 


SRI, Cartea Albă a Securității, vol. |, 1997 





0.2. Universul concentraţionar 


Estimările privind numărul victimelor comunismu- 
lui românesc sunt încă departe de a se fi încheiat. 
Cercetătorii iau în considerare între 500.000 şi 
2.000.000 de victime (deţinuţi din închisori, lagăre, 
deportaţi, ţărani reţinuţi pentru refuzul de a intra 
în colective, oameni morți în timp ce încercau să 
treacă frontiera etc.). Una dintre aceste victime a 
fost un bătrân colonel al armatei române, care 
străbătuse multe fronturi până să fie arestat ca 
„duşman al poporului”. Nu fusese ucis de mii de 
gloanțe şi schije inamice. A murit însă de septi- 
cemie după ce lipitorile i-au supt sângele în ore- 
zăria unde fusese adus la muncă forțată. Voi aţi 
auzit astfel de istorii personale? Ce înseamnă 
pentru voi o victimă a comunismului? 


Legislaţia represivă 


Represiunea inițiată de comunişti pentru a-şi anihila 
adversarii avea nevoie de un suport legal şi de apor- 
tul instanţelor de judecată. Subordonarea justiţiei 
a demarat în timpului ministeriatului lui Lucrețiu 
Pătrăşcanu, fiind folosită în interesul „luptei de 
clasă”. În perioada de început a regimului lui Gheor- 
ghiu-Dej (1948-1965), dar şi mai târziu, legile au 
fost construite în funcţie de interesele imediate ale 
regimului. Cel mai la îndemână instrument a fost 
Codul Penal. Începând cu 1948, numeroase pre- 
vederi au fost modificate permiţând astfel mărirea 
nejustificată a cuantumului pedepselor şi a cercu- 
lui posibilităţilor de acuzare, precum şi favorizarea 
anchetelor, arestărilor şi condamnărilor. Cea mai 
importantă modificare a fost adusă prin abrogarea 
principiului fundamental al neretroactivităţii legilor 
(dicționar). Astfel, se preciza în mod clar că „Legile 
care prevăd măsuri de siguranţă se aplică şi infrac- 
țiunilor comise anterior punerii lor în vigoare". 

Mulţi dintre cei reţinuţi şi încarceraţi au fost 
condamnați în baza articolului 209 care incrimina 
„uneltirea contra ordinii sociale” — numit şi „articol- 
-pretext” pentru uşurinţa cu care incrimina diferite 
fapte. Mai mult, noua legislaţie represivă impunea 
deseori pedepse foarte mari. Spre exemplu, pentru 
subminarea economiei naţionale şi pentru sabotaj, 
pedeapsa era între 5 şi 25 de ani de muncă silnică 
mergând până la pedeapsa cu moartea, plus con- 
fiscarea averii. 






Trei dintre figurile detenţiei politice comuniste: 

Constantin Ticu Dumitrescu (1928-2008) a fost închis în 
repetate rânduri pentru „uneltire contra ordinii sociale”. După 
1989 a făcut eforturi susținute pentru reabilitarea deţinuţilor 
politici şi deconspirarea fostei Securităţi, fiind autorul mai 
multor proiecte legislative. 

Cardinalul Alexandru Todea (1912-2002) a fost hirotonisit în 
clandestinitate ca episcop, după desființarea Bisericii Greco- 
-Catolice de către comunişti (1948). Todea a fost urmărit, 
arestat şi încarcerat în repetate rânduri de către Securitate. 
Comandorul de aviație Tudor Greceanu (1912-1994) a fost 
eroul uneia dintre puţinele evadări din Gulagul românesc. 
Strălucit pilot militar, a reuşit să fugă din închisoarea Aiud în 
prima parte a anilor '50, alături de trei deţinuţi, dar a fost 
capturat şi reîncarcerat. (Sursa: Fundaţia Memorialul Durerii) 


GDICȚIONAR 


= Neretroactivitate — principiu potrivit căruia o lege nu 
poate produce efecte şi pentru trecut. 


= Lagăr de internare — formă de detenţie administrativă 
instituită în perioada 1945-1947. Una dintre prevederile 
Convenţiei de Armistiţiu (1944) impunea ca în lagărele 
de internare să fie închise persoanele care se făceau 
vinovate de crime în timpul celui de-al doilea război 
mondial, precum şi cele care colaboraseră cu regimul 
antonescian. Numeroase abuzuri au fost comise însă 
ca urmare a interpretării subiective şi eronate a Con- 
venţiei de Armistiţiu. 


= Unitate de muncă — formă de detenţie administrativă, 
cu regim de muncă obligatorie, legiferată printr-un 
decret emis în 1950. În unităţile de muncă puteau fi 
închise persoanele care, deşi nu fuseseră condamnate 
de instanţe judecătoreşti, erau considerate periculoase 
de către autorităţile comuniste. De asemenea, în astfel 
de lagăre puteau fi internaţi condamnaţii politici elibe- 
raţi din detenţie, dar consideraţi încă „nereeducaţi'. 
internarea în unităţile de muncă se realiza prin decizie 
a Ministerului de Interne şi se făcea pe o perioadă 
cuprinsă între 6 luni şi 2 ani, dar durata internării putea 
fi modificată (în plus sau în minus), în funcţie de activi- 
tatea persoanei respective, însă nu cu mai mult de 5 ani. 


= Deportare/dislocare — măsură represivă, administra- 
tivă, care constă în strămutarea forțată dintr-o anumită 
regiune a unor categorii de populaţie considerate ostile 
regimului comunist, fără a fi condamnate în justiţie, şi 
mutarea, pentru anumite perioade de timp, în alte 
locuri/regiuni. Dislocarea/deportarea era urmată de 
fixarea domiciliului obligatoriu. 

Erau incriminate, de asemenea, răspândirea 
de zvonuri false sau publicaţii interzise, legăturile 
cu occidentalii, frecventarea bibliotecilor străine. 
Pedepse severe puteau primi inclusiv cei care, în 
opinia autorităţilor, subminau economia prin ges- 
tionarea proastă a utilajelor de producţie sau se 
opuneau colectivizării. De precizat că infracțiunile 
politice erau mai grav incriminate decât cele de 
drept comun. „Irecerea frauduloasă a frontierei” 
Şi „favorizarea duşmanului de clasă" erau de ase- 
menea pedepsite. 

O serie de reglementări ale regimului comunist 
care prevedeau măsuri punitive pentru „duşmanii 
poporului” au fost instrumentate printr-o serie de 
hotărâri şi decrete secrete, ascunse de ochii publi- 
cului. În această categorie au fost incluse actele 
care vizau internarea în colonii şi unități de 
muncă, fixarea domiciliului obligatoriu, depor- 
tarea /dislocarea, în afara unei decizii a unei 
instanţe de judecată (dicționar). Lipsite de temei 
legal, aceste prevederi încălcau în mod flagrant 
chiar şi legile sau Constituţia RPR. 

Majoritatea deţinuţilor politici rămaşi în viaţă 
au fost eliberaţi în perioada 1962-1964 (în jur de 
15.000 de suflete), dar persoane încarcerate pentru 
infracţiuni politice au continuat să existe în închi- 
sorile româneşti până în 1989. După 1964, se 
constată o relaxare a represiunii, continuată însă 
prin metode mai subtile. Spre exemplu, prin inter- 
narea opozanților în aziluri psihiatrice, expulzare 
sau intimidare. 


Sistemul penitenciar 


Zecile de mii de arestări operate odată cu prelua- 
rea puterii de către comunişti aveau scopul de a 
inocula frica, dar şi de a-i izola şi anihila pe poten- 
țialii opozanți. Prima formă de detenţie a fost cea 


= Colonie de muncă — formă de detenţie administrativă, 
cu regim de muncă obligatorie, legiferată în 1952, ca 
urmare a desființării unităţilor de muncă. Spre deose- 
bire de formele anterioare, în colonii, aria categoriilor 
de persoane care puteau fi internate a fost extinsă. 
Noile categorii îi cuprindeau pe cei care colportau 
diferite zvonuri alarmiste, cei care ascultau posturile de 
radio străine, cei care proferau injurii la adresa Parti- 
dului, a liderilor săi şi pe cei ai ţărilor socialiste, cei 
care frecventau legaţiile statelor occidentale, cei care 
îndemnau la atitudini rasiale sau şovine, cei care 
organizau activități subversive, cei care se opuneau 
colectivizării, persoanele aflate în evidențele instituţiilor 
represive sau foştii proprietari de fabrici şi pământ, care 
treceau drept „delăsători în muncă”, cei care făceau 
prozelitism, foştii membri ai partidelor istorice, foştii 
ofițeri ai armatei regale, ai serviciilor secrete şi de ordine 
publică, foştii condamnaţi pentru trecerea frauduloasă a 
frontierei, „chiaburii”, „sabotorii”, „trădătorii”, „spionii” şi 
rudele lor, recidiviştii cu condamnări mai mari de 3 ani 
şi care reprezentau un pericol pentru liniştea şi sigu- 
ranța „oamenilor muncii” ş.a. Internarea în coloniile de 
muncă se realiza printr-o decizie a Ministerului de 
Interne şi se făcea pe o perioadă cuprinsă între 6 luni 
şi 5 ani. 


= Domiciliu obligatoriu (DO) — măsură represivă, admi- 


nistrativă, instituită în perioada 1945-1964, care consta 
în obligativitatea de a domicilia într-un anumit loc fixat 
de autorităţi. În localităţile de DO au fost închise persoa- 
nele considerate ostile de câtre regimul comunist sau 
deţinuţii cărora le expirase pedeapsa, dar care erau 
consideraţi încă „nereeducaţi”. Fixarea DO se realiza în 
lipsa unor hotărâri judecătoreşti, pe baza unor decizii 
ale Ministerului de Interne, la propunerile Securităţii sau 
Miliției. Acestor persoane li se putea fixa DO pentru o 
perioadă cuprinsă între 6 luni şi 5 ani. Părăsirea acestor 
zone era considerată infracţiune şi se pedepsea cu 
închisoarea. 









a lagărelor de internare (dicționar). Vechiul 
sistem penitenciar al României interbelice a fost 
transformat în 1948-1949 după modelul sovietic. 
Latura represivă a Direcţiei Generale a Peniten- 
ciarelor devenea din ce în ce mai evidentă prin: 
implicarea Partidului Comunist şi a Securităţii, 
elaborarea unui nou regulament intern prin care 
s-au restrâns drepturile deţinuţilor, diminuarea ra- 
țiilor de hrană, întărirea pazei, înăsprirea pedep- 
selor aplicate (în special pedeapsa cu carcera), 
înființarea funcţiei ofițerului politic (un fel de securist 
al închisorii), obligativitatea muncii. În plus, în inter- 
valul 1945-1964, aglomerarea penitenciarelor, lipsa 
metarea şi execuțiile sumare au devenit în scurt 
timp caracteristice pentru sistemul penitenciar 
românesc. 

În perioada guvernării lui Gheorghiu-Dej, în 
România au existat peste 130 de unităţi de deten- 
ție. Penitenciarele au fost organizate în funcţie de 
numărul şi de calitatea deţinuţilor închişi. Astfel, 
au fost organizate penitenciare de tranzit şi de 
triere (Jilava, Rahova), unităţi dedicate elitei țării 
(Sighet), închisori pentru cei condamnaţi la ani 
grei de închisoare sau la detenţia pe viață (Gherla, 
Aiud), pentru foştii lucrători ai serviciilor de ordine 
publică de dinainte de 1945 (Făgăraş), pentru 
femei (Dumbrăveni, Mărgineni, Miercurea Ciuc, 
Mislea), pentru studenţi (Piteşti), pentru minori 
(Târgşor, Mărgineni, Cluj) şi închisori-spital (Târgu 
Ocna, Văcăreşti). De asemenea, pe tot cuprinsul 
țării au funcționat numeroase centre de extermi- 
nare a celor arestaţi din motive politice: Botoşani, 
Braşov, Caransebeş, Codlea, Craiova, Galaţi, 
Ocnele Mari, Oradea, Râmnicu Sărat, Suceava, 
Timişoara etc. 

Pentru „construirea socialismului”, regimul a 
decis folosirea deţinuţilor la munca forțată de la 
Canalul Dunăre — Marea Neagră şi din Balta Brăilei. 
În coloniile şi unităţile de muncă din sud-estul 
țării, zeci de mii de deţinuţi au realizat cele mai 
grele munci. În acea perioadă, arestările se făceau 
în funcţie de numărul deţinuţilor necesari pentru 
finalizarea unei anumite lucrări în complexele de 
lagăre. Condiţiile de viaţă de la Canal şi din Balta 
Brăilei au fost dintre cele mai dure, astfel încât 
numărul deceselor a fost de ordinul miilor. De 
asemenea, în condiţii extrem de grele au lucrat şi 
deţinuţii aduşi la minele de plumb (Baia Sprie, 
Cavnic). 

Citiţi sursele 1-3 şi precizați: 


metodele prin care s-a instrumentat represiunea 
comunistă şi legalitatea măsurilor întreprinse; 
reacția autorităţilor comuniste față de cei consi- 
deraţi „duşmani ai regimului”; 

care au fost cele mai importante categorii sociale 
vizate de acţiunile represive ale regimului? 


SURSA 1 


Teohari Georgescu (ministru de Interne, 1945-1952): 
„De la 6 martie 1945 până la 26 mai 1952, duşmanul 
dinăuntru şi dinafară a primit numeroase lovituri. În cei 
şapte ani, peste 100.000 de bandiți au fost arestaţi şi 
condamnați pentru că au uneltit împotriva regimului 
nostru. Aceasta a însemnat sute de organizații teroriste, 
de diversiune, de spionaj descoperite şi nimicite. Întreg 
aparatul de opresiune al burgheziei, Siguranța, Serviciul 
Special de Informaţii, Serviciul de Contrainformaţții al 
Armatei a fost arestat. De asemenea, au fost arestate: 
toate elementele legionare -— identificate — care au avut 
funcţii de răspundere, cei din poliţia legionară, fostele 
conduceri centrale şi judeţene ale partidelor burgheze, 
fostele state-majore ale secţiilor militare naţional-țărăniste, 
foştii miniştri, prefecţi, senatori, deputaţi din 1920-1944, 
elementele legate în trecut cu serviciile de spionaj ale 
țărilor imperialiste, conducătorii sectelor duşmănoase 
regimului, precum şi alte categorii şi elemente cu trecut 
duşmănos. Toate acestea nu puteau să fie realizate fără 
ură de clasă. În perioada în care nu exista pedeapsa cu 
moartea, s-a aplicat această pedeapsă acelor care au 
încercat să lovească în interesele poporului muncitor. S-a 
curăţat țara de bandele înarmate din munţi, care trecu- 
se(ră) la acte banditeşiti. Toate acestea s-au realizat cu 
un aparat la început tânăr, care a crescut, devenind 
astăzi un instrument puternic în mâna Partidului, plin de 
ură împotriva duşmanului, devotat Partidului, clasei 
muncitoare. Fără ură de clasă, nu aş fi putut munci la 
crearea unui astfel de aparat”. 


Marius Oprea, Banalitatea răului, 2002 


SURSA 2 


Alexandru Drăghici (ministru de Interne, 1955-1965): 
„Lenin spunea că lupta de clasă este sângeroasă şi ne- 
sângeroasă, că dictatura proletariatului este o luptă pe 
viaţă şi pe moarte cu clasele stăpânitoare. Să nu credeți 
că lupta aceasta a încetat în momentul în care l-am arestat 
pe Maniu, ea a continuat sub diferite forme şi aspecte”. 


Gheorghe Buzatu, Mircea Chiriţoiu (ed.), 
Agresiunea comunismului în România, 1998 

SURSA 3 


Gheorghe Gheorghiu-Dej: 

„Este vorba de a pune puţină ordine în situaţia închisorilor 
şi lagărelor... Lucrurile sunt cu mult mai grave decât ne 
închipuim noi... Dispoziţia a fost aşa dată (de Ana Pauker, 
Vasile Luca şi Teohari Georgescu): să se aresteze în 
fiecare comună 1-2-3 chiaburi — a fost o normă —, cum şi 
pentru ce anume nu interesa, ci să se aresteze, să se 
facă judecată la faţa locului, să fie convocați ţăranii. 
Aceasta ca un mijloc de presiune asupra ţăranilor. Faci 
acest lucru, însă legal. Dar felul în care au fost date 
dispoziţiile a împins la acte abuzive. [...] Am ajuns la 
concluzia că din o serie întreagă de motive s-a procedat 
aventurist, fără socoteală, au fost arestaţi mii de oameni 
care nu trebuiau să fie arestaţi şi în special ţărani mun- 
citori, ei sunt majoritatea, mai mulţi decât chiaburii. [...] 
Închisoarea Văcăreşti e plină, dorm şi în curte, n-au loc, 
e ceva groaznic, e ceva de neimaginat...”. 


Şedinţa Biroului Politic al CC al PMR 
din 19 noiembrie 1952 


Citiţi sursele 4-6 şi rezolvați sarcinile. 


: Comparaţi regimul de detenţie din închisorile co- 
muniste cu cel de dinainte de 1948. 

= Utilizând cunoştinţele voastre legate de drepturile 
omului, exprimați un punct de vedere referitor la 
respectarea acestor prevederi în închisorile comu- 
niste. 


SURSA 4 


„În regimurile premergătoare, raţia de alimente a deţinu- 
tului se compunea din o jumătate de kilogram de pâine, 
plus cafeaua de la dejun şi două gamele pline cu 200 de 
grame de fasole ori arpacaş sau cu 300 de grame de 
cartofi, care totalizau peste 2.500 de calorii. În plus, apoi, 
deținuții aveau dreptul să-şi cumpere pâine şi să primească 
lunar un pachet cu alimente. Alte alimente le puteau aduce 
familiile lor, cu ocazia vizitei lunare. Camerele erau încăl- 
zite, iar dreptul la odihnă în pat nu era limitat. Obloanele 
la ferestre erau necunoscute. Peste zi, deţinuţii puteau 
părăsi celula pentru a merge în curte sau la bibliotecă. 
Acum aveam o raţie de mâncare care putea urca la cel 
mult 800 de calorii! Drept la pachet nu aveam, iar foc în 
1948-1949 am avut numai de la 15 ianuarie la 1 martie. 
Nu aveam nici pat, nici saltea, ci doar o jumătate de 
rogojină şi o jumătate de pătură, ruptă şi ea. Mai târziu ni 
s-a interzis şi odihna de la 5 dimineaţa şi până la ora 

10 seara. lar dacă, singuri fiind, încercam să schimbăm o 
vorbă cu vecinii de cameră, pe la uşă ori prin perete, 
atunci eram nu numai bătuţi, ci eram pedepsiţi cu reducerea 
mâncării la jumătate. Mai era astfel un motiv de mirare că 
mureau deţinuţii în fiecare an cu sutele la Aiud?” 


Nicolae Mărgineanu, Mărturii asupra 
unui veac zbuciumat, 2002 





SURSA 5 


„„„.chiar din a treia zi a detenţiunii la Sighet, începe să-mi 
fie foame, o foame aproape permanentă şi care, în 
ultimele zile, ajunge o adevărată obsesie. La jumătate de 
ceas după ce ai isprăvit de mâncat prânzul ţi-e foame; 
senzaţia creşte treptat şi atinge maximumul la cinci şi 
jumătate seara, în momentul când, de obicei, sună 
clopotul de cină. După zeama chioară de seară, nu ai nici 
măcar jumătatea de ceas de răgaz de la prânz; ţi-e 
foame chiar din momentul când ai terminat de mâncat." 


Constantin C. Giurescu, Cinci ani 
şi două luni în penitenciarul Sighet, 1994 


SURSA ai 


„Gardianul care îi însoțea a început să-l înjure şi să-l 
lovească cu picioarele, cerându-i să-şi continue plimba- 
rea. Văzând că acesta nu-l ascultă, omul de ordine a 
început să-l calce cu cizmele pe burtă. După câteva clipe, 
pielea celui căzut a plesnit şi «intestinele au început să 
se reverse prin rana deschisă. Numai atunci gardianul s-a 
oprit». Deţinutul inconştient a fost transportat la Spitalul 
Văcăreşti pentru a fi cusut. După şase ani, maiorul a fost 
reîntâlnit în altă închisoare.” 


Dumitru Lăcătuşu, „jJilava”, 
în Andrei Muraru (coord.), Dicţionarul penitenciarelor 
din România comunistă (1945-1967), 2008 


= Priviţi diagrama de mai jos (sursa 7) şi comentaţi 
originea socială a celor închişi. Utilizând informa- 
țiile acumulate până acum, încercați să explicaţi 
diferenţa dintre discursul oficial şi realitatea din 
închisori. 


SURSA 4 


Originea socială a condamnaților (în procente) 


5 Țăran mijlocaş 





5 Ţăran sărac 
"3 Mic burghez 
*9 Muncitor 


! Chiabur 





5 Nespecificat 


Romulus Rusan, Cronologia şi geografia 
represiunii comuniste în România, 2007 






Sursele 8-11 şi imaginile din această pagină prezintă 
regimul de viaţă din coloniile de muncă de la Canalul 
Dunăre-Marea Neagră. Rezolvaţi sarcinile: 


= Exprimaţi un punct de vedere referitor la procedura 
de asigurare a forței de muncă pentru Canal. 

= Descrieţi condiţiile în care trăiau deținuții de la 
Canal. 


SURSA 8 


llie Bădică (fostul şef al Direcţiei Generale 

a Penitenciarelor): 

„„„.directorul general al Canalului Dunăre-Marea Neagră, 
când avea nevoie de brațe de muncă, se adresa Ministe- 
rului Afacerilor Interne, căruia îi cerea un număr oarecare 
de persoane. Acesta din urmă, la rândul său, îi ordona 
şefului Direcţiei Anchete să asigure numărul de persoane 
solicitat. Direcţia Anchete repartiza pe regiuni cifra 
stabilită şi, după ce acestea făceau propuneri pe bază de 
tabele nominale, cu aprobarea Ministerului, se trecea la 
reținerea şi internarea persoanelor în cauză”. 


Clara Mareş, „Canalul Dunăre-Marea Neagră”, 
în Dicţionarul penitenciarelor din România 
comunistă (1945-1967), 2008 


SURSA 9 


„Mulţi deţinuţi au fost bătuţi cu bare de fier, lopeţi, hârleţe 
şi bice. Mulţi au murit ca urmare a loviturilor primite, iar 
alţii au rămas infirmi pentru restul vieţii. Câţiva deţinuţi au 
fost împuşcaţi, altora li s-a refuzat tratamentul medical 
când au fost bolnavi şi au fost siliți să muncească în 
pofida sfatului medicului şi, ca urmare, au murit. Deţinuţii 
erau ţinuţi dezbrăcaţi sau îmbrăcaţi sumar în carcere, în 
toiul iernii. Deţinuţii erau pedepsiţi fiind puşi să stea până 
la prânz în apă înghețată. Vara, deţinuţii erau legaţi de 
mâini şi lăsaţi în pielea goală, ca să-i ciupească ţânţarii.” 


Dennis Deletant, Teroarea comunistă în România, 2001 

Gheorghe Bâgu (fost deținut la Canalul 

Dunăre-Marea Neagră): 

„... Trebuia să intri în mocirlă până la genunchi, câteodată 
până la brâu, şi să smulgi papură, stuf, sălcii şi alte plante. 
Apoi se drena apa şi, în cele din urmă, se trecea la săparea 
Canalului. Încărcam vagonul cu rădăcini de plante, îl 
împingeam cam 400 m, apoi îl descârcam. Brigadierii şi 
supraveghetorii cu bâta în mâini ne amenințau şi ne în- 
demnau la treabă. Intram în apă, şi din nou începeam să 
smulgem rădăcini şi să încărcăm vagonul. Aveam momente 
de totală rătăcire, gânduri de nimicire, de sinucidere”. 


Gheorghe Bâgu, Mărturisiri din întuneric, 1993 


SURSA 1 1 


„În drum spre infirmierie, am surprins de câteva ori 
momentul când seara, în faţa băii, se încărcau morții în 
căruţe. Era un spectacol de groază pe care mintea 
umană refuza să-l creadă, nu putea să-l descrie. Căruţele 
aveau montate pe ele un fel de lăzi închise. Erau folosite 
şi la transportul pâinii. Câţiva criminali de drept comun 
aruncau aşa, ca nişte lemne, trupurile rigide, (...) piele şi 
os, ale morţilor noştri, martirizaţi prin atâtea suferinţe şi 
prin acest sfârşit.” 


Constantin Ticu Dumitrescu, Recurs la memorie, 2008 


SURSA 1 2 


lon Cârja (fost deţinut la Canalul Dunăre-Marea Neagră): 
„Mâncam orice ni se părea comestibil, muşchi de pe pietre, 
alge marine, iarbă şi buruieni dacă ajungeam la ele. Pe 
unde treceam noi nu mai rămânea nici o plantă, mai rău 
decât după pârjol. Au fost câteva cazuri când am văzut şi 
auzit că unii au mâncat pământ, bănuind că în el s-ar afla 
ceva grăsimi”. 

lon Cârja, Canalul morții, 1993 


= Alcătuiţi un portofoliu pe una din următoarele teme: 
„Canalul Dunăre-Marea Neagră”, „Elite româneşti 
în închisorile comuniste”, „Închisoarea comunistă”. 

= Alcătuiţi un eseu cu titlul „Viaţa unui deținut la 
Canal”. 

: Realizaţi o investigație personală cu tema „Amintiri 
din închisorile comuniste”. 

Priviţi harta şi precizați: 
nii şi unități de muncă şi exp 
această realitate? 


România comunistă. 


A. BUCUREŞTI ŞI ÎMPREJURIMI 


1. VĂCĂREȘTI 
2. BUFTEA 
3. CERNICA 


4. CERNICA MĂNĂSTIRE 

5. ȚIGĂNEŞTI MĂNĂSTIRE 
6. PLĂTĂREŞTI MĂNĂSTIRE 
7. POPEŞTI LEORDENI 

8. 30 DECEMBRIE 


9. MĂGURELE 
10. JILAVA 

11. URANUS 

12. DOMNEŞTI 
13. ŞTEFĂNEŞT 
14. RAHOVA 

15. BRAGADIRU 


Unde se aflau cele mai multe colo- 


Localizaţi centrele de deportare. 
Întrebaţi-vă părinţii şi bunicii ce 
ştiu despre închisorile politice din 

15. GLINA 
17. MALMAISON 

18. PIAŢA PACHE PROTOPOPESCU 
19. PREFECTURA POLIȚIEI CAPITALEI 
20. SANATORIUL BRÂNCOVENESC 
21. GHENCEA 

22. CĂLDĂRUŞANI 

23. BĂNEASA 

24. CIUREL 

25. ROŞU 

28. CHITILA 

27. MOGOSOAIA 

28. SNAGOV 

23. CĂCIULAŢI+SNAGOV 

30. TUNARI 

B. BALTA MARE A BRĂILEI ŞI BĂRĂGANUL 

























1. BRATEŞ 24. STĂNCUȚA 47. ȚĂNDĂREI 
2. COTULUNG 25. RUBLA 48. LEREŞTI-FETEŞTI 
3. BALDOVINEŞTI 26. STOIENEŞTI 49. FETEŞTI 
4. TATARCA 27. ÎNSURĂŢEI 50. BORDUŞANII NOI 
5. ZAGNA MĂZĂRENI 28, SATU NOU 51. DOR MĂRUNT 
6. ZAGNA VĂDENI 29. URLEASCA 52. SĂLCIOARA 
7. VĂDENI 30. SALCIA 53. DROPIA 
8. BAC 31. FRECĂŢEI 54. DÂLGA 
9. CAFASU 32. MĂRAŞU 55. SALCĂMI 
10. CIREŞU 33. LUCIU 58. STÂNCUȚA NOUĂ 
11, RAȚA 34. PIETROIU NOU 57. BORDUŞANI 
12. SMÂRDAN 35. BORD 58. GALDĂU 
13. ŞCHEI 36, GIURGENI 59. FRUMUŞICA NOUĂ 
14. MĂZĂRENI 37. RĂCHITOASA 50. MOSTIŞTEA 
15. GRĂDINA 38. BĂRĂGANU 81. VALEA VIILOR 
15. STRÂMBA 39. FUNDATA 62. ROSETTI 
17. CUZA VODĂ 40. PERIEȚI 63. STÂNCUȚA NOUĂ 
18. BÂNDORA 41. SLOBOZIA VECHE 84. IEZERU 
19. SATU NOU 42. LĂTEŞTI 85. JEGĂLIA 
20. BUMBĂCARI 43. SLOBOZIA 86. OLACU 
21. SALCIA 44, PIUA PIETRII 87. MODELU 
22. SAIVANE 45. VIIŞOARA 68. DICHISENI 


23. VALEA CĂLMĂȚUI 46. GURA IALOMIȚEI 69. OLARU 

C. DOBROGEA, CONSTANȚA ŞI CANALUL 


1. CONSTANŢA 23. OSTROV 

2. TATAIA 24. CERNAVODĂ 

3. CAZINCU 25. SEMENI 

4. STÂNCA 26. DOROBANȚU 

5. STADION CONSTANȚA 27. HÂRŞOVA 

8. VALUL LUI TRAIAN 28. DULGHERU 

7. PIATRA 23. CAP MIDIA 

8. KILOMETRUL 31 30. MIDIA 

3. MUSTAŢĂ (CANAL) 31. CANARA 
10. CULME (CANAL) 32. PENINSULĂ (CANAL) 
11. LUMINIŢA 33. LUMINA 
12. OVIDIU 34. CIAMURLIA 
13. NĂVODARI 35. SARIGHIOL 

| SIP 14. BASARABI 36. TISTIMELU 
N 15. MIHAIL KOGĂLNICEANU 37. STRACHINA 

18. POARTA ALBĂ 38. SFISTOACA 
17. MEDGIDIA 39. GRINDU LETEA 
18. CASTELU 40. C. A ROSETTI 
19. MIRCEA VODĂ 41. PERIPRAVA 
20. VALEA NEAGRĂ 42. CHILIA VECHE 
21. SALIGNY 43. MĂCIN 
22. CHIRNOGENI 44. GRINDU 


Sursa: Fundaţia Academia Civică 

Rămas în istorie sub formula „reeducarea prin tor- 
tură”, la închisoarea Piteşti s-a petrecut unul dintre 
cele mai crude experimente din România comu- 
nistă. Început la Penitenciarul Suceava, acest feno- 
men s-a derulat în intervalul 1949-1951 şi a avut în 
vedere în principal studenții din Penitenciarul Piteşti, 
dar şi din alte unităţi (Târgu Ocna, Gherla, Canal, 
Târgşor). Astăzi se estimează că peste o mie de 
tineri au fost maltrataţi, schingiuiţi, umiliţi şi torturați. 

Formula aleasă a fost utilizarea unui grup de 
studenți, în frunte cu Eugen Țurcanu, pentru instru- 
mentarea torturii pentru „reeducarea ideologică”. 
Deţinuţii erau obligaţi să se tortureze reciproc, să-şi 
renege familia, credinţa, convingerile politice. Feno- 
menul a luat sfârşit în 1951, fiind pronunțate peste 
20 de condamnări atât împotriva unora dintre stu- 
denţi, cât şi a angajaţilor din închisori. Versiunea 
autorităţilor — un experiment pus la cale de legio- 
narii din afara ţării — nu se susţine din punct de 
vedere documentar. 


: Analizați sursele 13-17 şi imaginea din această 
pagină şi formulați un punct de vedere personal cu 
privire la fenomenul reeducării. 


SURSA 7 3 


„Pe o scară ierarhică, iniţiatorii acestui experiment au fost 
conducerea Ministerului de Interne, a Securităţii (DGSP), 
a Direcţiei Penitenciarelor şi a penitenciarelor Suceava, 
Piteşti, Gherla, Târgu Ocna, Târgşor, Canal. Braţul armat 
al acestora a fost prelungit prin milițienii, gardienii şi deţinuţii 
participanţi în mod direct la torturi. În fapt, Alexandru 
Nicolschi i-a încredinţat în iarna 1948-1949 studentului 
legionar Eugen Țurcanu misiunea de a forma o echipă de 
torţionari în rândul condamnaților de la Penitenciarul 
Suceava, echipă care să înceapă procesul de demascare 
şi reeducare a elementelor reacționare legionare. În 
primăvara lui 1949, echipa lui Țurcanu a fost transferată 
la Piteşti. 


Marius Stan, „Piteşti, 
în Andrei Muraru (coord.), Dicționarul penitenciarelor 
din România comunistă (1945-1967), 2008 








FENOMENUL REEDUCĂRII — ÎNCHISOAREA PITEŞTI 

„Alexandru Nicolschi, fost general de Securitate: „În '53 
sau '54 s-a declanşat în cadrul Ministerului de Interne o 
anchetă în urma unor sesizări că la Piteşti se produc 
anumite ilegalităţi, fapte condamnabile. 

Lucia Hossu-Longin: Spuneţi-le crime. 

AI. Nicolschi: Crime, pot fi şi crime, dar crime înseamnă 
să-l omori. 

Lucia Hossu-Longin: Dar au murit la închisoarea din 
Piteşti, au murit. 

Al. Nicolschi: Nu cred eu aceste... 

Lucia Hossu-Longin: Ori ştiţi, ori nu ştiţi ce se întâmpla în 
penitenciare. Nu răspundeţi că n-au murit, pentru că au 
murit. 

Al. Nicolschi: Bine că mureau oamenii în penitenciare, 
mor oamenii şi afară, aceasta este altă socoteală că au 
murit în penitenciare. 

Lucia Hossu-Longin: Deci în 1952 s-a hotărât anchetarea 
situaţiei de acolo. 

AI. Nicolschi: ...Şi acum să privim lucrurile aşa realist, se 
gândea cineva în '53-54 că o să vină '89?!' 

Lucia Hossu-Longin, Memorialul Durerii — 
O istorie care nu se învaţă la şcoală, 2007 


SURSA 1 5 


„Studenţii erau obligaţi să mănânce «porceşte», adică 
servindu-se numai de gură. Studentul trebuia să se aşeze 
în genunchi, cu mâinile la spate, sau direct pe brânci, 
dacă acesta era ordinul şefului de reeducare. Din poziţia 
aceasta trebuia să soarbă lichidul fierbinte din gamela 
pusă în faţa lui. «Bandiţii» nu aveau voie să spele gamela 
după ce consumau conținutul. Curăţatul se făcea cu 
limba, pentru că apa dată în celulă era consumată numai 
de cei consideraţi deja reeducaţi.” 
Dumitru Bacu, Piteşti. Centru 
de reeducare studențească, 1991 


Foto: Guillaume Herbaut 

„Ne culcam la ordin, întotdeauna după miezul nopţii şi 
după reguli bine stabilite: întinşi pe spate, înveliţi cu 
pătura până sub bărbie, cu mâinile pe pătură, drept pernă 
aveam gamela. Orice încercare de a-ţi modifica poziţia 
din cauza durerilor musculare sau osoase era imediat 
amendată cu o lovitură de ciomag şi chiar mişcările 
involuntare din timpul somnului, din cauza coşmarurilor, 
erau sancţionate tot cu o lovitură de ciomag din partea 
celor care ne supravegheau somnul.” 

Nicu loniţă, „Piteşti — reeducare prin teroare”, 

Memoria, nr. 40-41 (3-4/2002) 


SURSA i! , 


„Țurcanu era cel care declanşa şi bătaia, acolo unde era 
prezent, iar semnul stabilit cu acoliţii săi diferea de la o 
cameră la alta: o mişcare bruscă a mâinii, a căciulii ori a 
altui obiect, de obicei însoţită de un îndemn verbal de tipul: 
«Pe ei!». În acel moment, toţi cei care îi trăseseră de limbă 
pe nou-veniţi puneau mâna pe bâte şi se năpusteau asupra 
acestora din urmă, lovind în neşitire, de cele mai multe ori 
fără să ţină cont de zona corpului în care îi atingeau. Sigur 
că cei mai duri erau acoliţii lui Ţurcanu, din lotul iniţial de 
la Suceava, şi cei care înnebuniseră în bătăi ori trecuseră 
de mai multe ori prin toate etapele, fiind permanent supra- 
vegheaţi tocmai ca să dea dovadă de exces de zel. Majori- 
tatea celor care loveau (trecuţi şi ei prin torturi) încercau, 
pe cât era posibil, să facă mai mult zgomot decât daune 
ori să atenueze loviturile, însă toate acestea pe ascuns, 
fiindcă, dacă erau observați, erau trecuţi şi ei în rândurile 
celor torturați. Şocul produs de violența ieşită din comun, 
dar şi de conştiinţa faptului că foşti prieteni şi colegi îi ata- 
cau din senin şi aparent fără motiv, ducea la prăbuşirea 
sufletească instantanee a celor mai multe victime. Năuciţi 
de schimbarea bruscă a condiţiilor şi debusolați de răstur- 
narea ierarhiilor valorilor (dacă în primele zile se vorbea 
laudativ despre valorile fireşti ale tinerilor, după izbucnirea 
conflictului aceleaşi valori şi persoane erau demonizate), 
acei deţinuţi care aveau o fire mai slabă şi la care instinctele 
de apărare şi supravieţuire erau mai pregnante au cedat 
şi au trecut de partea agresorilor la prima interpelare. Totuşi, 
aceste cazuri au fost foarte puţine, cele mai notabile fiind 
ale lui Pafnutie Pătrăşcanu, Maximilian Sobolevschi, ambii 
fiind ulterior implicaţi în procesul Ţurcanu şi executaţi de 
regim, dar şi al lui Nicolae Călin Zaharia.” 


Alin Mureşan, Piteşti. Cronica unei sinucideri asistate, 2007 





Fot&: Dia Radu 

Eugen Țurcanu (1925-1954), unul 
dintre şefii echipelor de torţionari 
reeducatori de la Piteşti 





Sursa: CNSAS 

Metode de tortură utilizate în timpul reeducării: 


„Bătaia deţinuţilor cu ciomege, cu vână de bou, curele, 
frânghii, picioare de la paturi, cozi de mătură, ţinerea 
deţinuţilor în poziţii chinuitoare timp îndelungat cu ochii la 
bec, într-un picior, cu bagaje de la 20 la 40 kg pe spate, 
statul cu faţa la perete, pe şezut, cu mâinile întinse la 
picior, smulgerea părului din cap şi a mustăţilor cu mâna, 
pe viu, sau cu ajutorul unui aparat confecţionat dintr-un 
nasture prins cu aţă, strivirea degetelor de la mâini şi 
picioare prin folosirea unui instrument special confecţio- 
nat de ei, punerea unei cantităţi exagerat de mare de 
sare în mâncare fără să le dea apă deţinuţilor, obligarea 
deţinuţilor sub teroare de a mânca în poziţii incomode, 
fără să folosească mâinile, de a mânca mâncarea 
fierbinte, direct, fără să o mestece, opărindu-şi limba şi 
esofagul, dezlipindu-se piele de pe limbă şi buze, obliga- 
rea deţinuţilor sub tortură să mănânce materii fecale, fie 
ale lor, fie ale altor deţinuţi, să bea urină, urinându-se în 
gura lor, punerea deţinuţilor să se bată cap în cap unii cu 
alţii până li se umilau capetele şi cădeau în nesimţire, 
dezbrăcarea deţinuţilor complet, după care trecerea 
printr-un cerc de bătăuşi care-i loveau până ce cădeau în 
nesimţire, apoi îi călcau în picioare şi îi băteau cu diferite 
corpuri tari şi cu picioarele până le rupeau coastele, 
apăsarea pe coşul pieptului de către mai mulţi deodată, 
lovirea deţinuţilor cu bocancii şi cu cărămizi peste piept, 
faţă sau alte părţi sensibile ale corpului, punerea deţinu- 
ților cu capul în closet şi cu picioarele în sus". 


CPADCR, Raport final, 2006 


Foto: Dia Radu Foto: Dia Radu 


Aristide lonescu, Gheorghe Stănică şi Dan Lucinescu, supraviețuitori ai reeducării de la Piteşti 


MONOPOLUL IDEOLOGIC 





7.1. Impunerea noii ideologii 


Ideologie şi teroare: o nouă formă de guvernare. Acesta este 
titlul capitolului al XIII-lea al cărţii despre Originile totalitarismului 
scrisă de Hannah Arendt la sfârşitul anilor '40. În esenţă, autoa- 
rea afirmă că 


„oriunde a ajuns la putere, totalitarismul a dezvoltat instituţii politice 
complet noi şi a distrus toate tradiţiile sociale, juridice şi politice ale 
țării. [...] El a dezvoltat un sistem de valori atât de radical deosebit 
de toate celelalte, încât nici una din categoriile noastre utilitare 
tradiţionale, cum ar fi cele ale justiţiei, moralei sau ale bunului-simţ, 
nu ne-ar mai putea ajuta să îi facem faţă, sau să îl judecăm, sau să 
îi prevedem cursul de acţiune.” 


Aţi aflat în capitolele anterioare ce a însemnat comunismul la 
originile sale, cum a ajuns la putere în România, cum a funcţionat 
partidul-stat şi cum s-a raportat regimul comunist la „celălalt'. 
Paginile care urmează vă ajută să înțelegeţi cum a încercat 
regimul comunist din România să schimbe realitatea în confor- 
mitate cu pretenţiile sale ideologice (sursa 71 şi activitățile de 
învățare). 


Idealismul unei teorii materialiste 


Marx a proclamat ideologia comunistă ca fiind una materialist- 
-dialectică (capitolul 71). El considera că mersul omenirii este 
determinat de o idee universală, şi propunea, de fapt, o imagine 
inversă asupra realităţii: viitorul (încă inexistent, evident) 
comandă cursul istoriei. Ideea universală era, aşadar, 
doar o schemă ideală, preconcepută, asemănătoare 
tuturor discursurilor milenariste de până atunci: Vârsta de 
aur, Paradisul terestru, Regatul de o mie de ani. Sarcina 
de a materializa această utopie i-a revenit aparatului ideologic 
şi de propagandă (studiul de caz) al statului comunist. 
Evoluţia ideologică a comunismului în România poate fi 
analizată din perspectiva a trei perioade relativ distincte: 
stalinizarea (până la mijlocul anilor '50), renunţarea la stali- 
nismul rigid — perioada „dezgheţului” ideologic (de fapt, o 
falsă destalinizare sub influența evenimentelor din URSS în 
timpul lui Hruşciov, în anii 50-60), perioada naţional-co- 
munismului şi a tendințelor de restalinizare ideologică (anii 
'70-'80). Această periodizare (realizată din raţiuni didactice ca 





SURSA 1 


„O ideologie este, la modul cel mai 
literal, ceea ce îi indică numele: este 
logica unei idei. Subiectul ei de studiu 
este istoria, căreia i se aplică «ideea». 
[...] Ideologiile pretind că ar cunoaşte 
misterele întregului proces istoric — 
secretele trecutului, complicațiile 
prezentului, nesiguranţele viitorului — 
datorită logicii inerente a ideilor respec- 
tive. [...] Această pretenţie făgăduieşte 
să lămurească toate întâmplările 
istorice, explicaţia totală a trecutului, 
cunoaşterea totală a prezentului şi 
prevederea veridică a viitorului. În al 
doilea rând, prin această capacitate 
gândirea ideologică devine indepen- 
dentă de orice experienţă de la care nu 
poate învăţa ceva nou. Prin urmare, 
gândirea ideologică ajunge să se 
emancipeze de realitatea pe care o 
percepem cu cele cinci simțuri ale 
noastre şi afirmă existența unei realităţi 
«mai adevărate», ascunsă în spatele 
tuturor lucrurilor perceptibile [...]." 


Hannah Arendt, Originile 
totalitarismului, 2006 









Sursa: www.wikipedia.ro 


Liderii incontestabili ai ideologiei comuniste: 
Marx, Engels şi Lenin 





orice periodizare) ne ajută să încadrăm paginile care urmează 
în contextul istoric potrivit. 


Rescrierea istoriei 


Prima grijă a ideologiei a fost să „scrie' o nouă istorie, adecvată 
idealurilor comunismului, dar şi capabilă să explice accesul la 
putere şi să-i susţină prezentul (sursa 2 ). Miza noii istorii nu era 
trecutul, ci prezentul comunist, iar mecanismul prin care lumea 
era pusă în mişcare a fost „lupta de clasă” (capitolul 5). Istoria 
şi-a asumat adevăruri absolute, a devenit univocă (relația cauză — 
efect fiind absolutizată), a „creat' lideri şi eroi acolo unde a 
considerat necesar. 

Autolegitimare şi propagandă: sunt cele două cuvinte care 
definesc rolul istoriei în viziunea ideologiei comuniste. Istoria a 
început să fie predată după manuale unice, redactate sub atenta 
supraveghere a ideologilor partidului. 


Învăţământul 


O componentă esenţială în acţiunea de impunere a noii ideologii 
a fost şcoala. Combaterea analfabetismului a fost, în sine, un 
fapt pozitiv, dar, în acelaşi timp, această politică a fost folosită în 
scopul îndoctrinării ideologice. 

Politizarea învăţământului prin reforma din 1948 (sursa 3) a 
fost însoţită de o formă de presiune psihică exercitată constant, 
cotidian şi prin constrângere: învățământul politico-ideologic. 
Academia de Ştiinţe Social-Politice „Ştefan Gheorghiu', cunos- 
cută sub numele prescurtat de Academia „Ştefan Gheorghiu” şi 
revista Era socialistă, editată de Secţia de Propagandă a CC al 
PCR erau reperele în baza cărora se desfăşurau lecţiile de învă- 
țământ politic în întreprinderi, instituţii, şcoli, în agricultură etc. 
(studiul de caz ). Şcolile de partid erau dedicate în exclusivitate 
activiştilor partidului şi aveau misiunea de a pregăti politic cadrele 
necesare pentru orice domeniu de activitate. 


„Organizațiile de masă” 


„Organizaţii de masă' este o sintagmă creată de Lenin la începutul 
secolului XX. Acestea aveau misiunea de a prelungi controlul 
partidului asupra societăţii. Ele erau, potrivit unei alte formule 
celebre, „cureaua de transmisie” a partidului către profunzimile 
edificiului social. 

Prezenţa şi rolul partidului în orice zonă a vieţii publice a fost 
legalizată în România prin constituţie. PCR era considerat „forţa 
politică conducătoare” în societate, iar, mai apoi, a devenit „cen- 
trul vital al societăţii româneşti” (capitolul 3, sursa 7). Aceste for- 
mule propagandistice s-au tradus prin înregimentarea populaţiei 
în tot felul de organizaţii aşa-zis civice (Frontul Democraţiei şi 
Unităţii Socialiste — condus de Nicolae Ceauşescu şi din care 
făcea parte toată populaţia României, grupată în aproximativ 

SURSA 2 


„Ceea ce frapează înainte de toate este 
schematizarea foarte accentuată a 
procesului istoric. Istoria, după Marx, nu 
ar fi decât succesiunea câtorva moduri 
de producţie (corespunzând unor forma- 
tiuni sociale) [...], conflict permanent 
(ilustrare istorică a «luptei contrariilor»), 
asigurând mersul istoriei (până la socie- 
tatea comunistă) şi explodând periodic 
în răscoale şi revoluții. Revoluţiile bur- 
gheze au devenit un subiect privilegiat, 
căci ele dezvâăluiau mecanismul univer- 
sal de trecere de la o formaţiune socială 
la alta. Justificau şi anunțau viitoarele 
revoluţii comuniste. Proletarii aveau să 
distrugă capitalismul la fel cum capitalis- 
mul distrusese feudalismul. O asemenea 
simetrie conferea credibilitate sporită 
proiectului comunist.” 

Lucia Boia, Mitologia ştiinţifică 

a comunismului, 1999 


SURSA 3 


„Între obiectivele principale ale legii 
învățământului din 3 august 1948 — 
Decretul nr. 175 — s-au aflat: formarea 
tinerilor în spirit comunist, controlul strict 
al şcolilor elementare, medii şi superioare, 
prin suprimarea autonomiei universitare, 
precum şi asigurarea cadrelor pentru 
planul de industrializare, prin extinderea 
învățământului tehnic mediu şi superior. 
Scopul reformei învățământului din 1948 
era politizarea integrală a învăţămân- 
tului şi o «curăţare» a învățământului 
românesc, prin introducerea discrimină- 
rilor sociale la admiterea în învățămân- 
tul mediu şi superior. Conducerea 
comunistă viza şi constituirea unei 
pături de «cadre» care să aplice politica 
partidului în aparatul de stat, armată, 
justiție şi cultură. Şcoala reprezenta, în 
viziunea noilor conducători, prima verigă 
din sistemul de pregătire a cadrelor 
necesare construirii socialismului. Astfel, 
tineretul trebuia educat în spiritul patrio- 
tismului socialist şi al internaţionalis- 
mului proletar.” 


CPADCR, Raport final, 2006 

40 de organizaţii de masă, sindicale, uniuni şi asociaţii obşteşti), 
de copii (Şoimii Patriei, Organizaţia Pionierilor), de tineret (Uniu- 
nea Tineretului Comunist — UTC şi Uniunea Asociaţiilor Stu- 
denţilor Comunişti din România — UASCR), sindicale (Uniunea 
Generală a Sindicatelor din România — UGSR), profesionale, de 
creaţie artistică (Uniunea Scriitorilor, Uniunea Compozitorilor, 
Uniunea Artiştilor Plastici etc.). Prin intermediul acestora se 
simulau în interiorul țării, dar mai ales în afara ei, mecanisme 
democratice de conducere. 

Adeziunea, de multe ori din conformism social, la aceste 
organizații şi parcurgerea tuturor treptelor odată cu înaintarea în 
vârstă erau mijloacele prin care partidul se asigura că fiecare 
persoană intra într-un angrenaj care schimba până la urmă 
profilul moral al oamenilor. Acceptarea formală, gesturile de 
oportunism, dublul discurs erau caracteristici ale „omului nou'. 
Ținta finală era controlul oficial al conştiințelor. 


Literatura, filmul, arta plastică, muzica 


Imediat după semnarea Convenţiei de Armistițiu cu guvernele 
Naţiunilor Unite (12 septembrie 1944), presa şi toate activităţile 
culturale au fost supuse dispoziţiilor Comisiei Aliate, adică URSS. 
Prima măsură a fost epurarea, sancţionarea şi interzicerea scrii- 
torilor şi operelor care nu se încadrau în tiparele ideologiei ofi- 
ciale. Vânătoarea de cărţi şi de oameni care citeau texte interzise 
a continuat în primii ani ai deceniului şase. 

A urmat apoi demersul de creare a noii culturi comuniste, pusă 
în slujba propagandei de partid (sursele 4 şi 6). „Îndrumarea şi 
controlul” (expresie folosită frecvent în perioada comunistă) insti- 
tuţiilor culturale revenea Ministerului Artelor, prin Direcţia Gene- 
rală a Teatrelor, Direcţia Generală a Muzicii şi Direcţia Literelor 
şi Manifestărilor Artistice Populare. Se înființa, de asemenea, 
pentru îndrumarea repertoriilor, un Consiliu Superior al Literaturii 
Dramatice şi Creaţiei Muzicale, de fapt, o formă de cenzură care 
putea interzice tot ceea ce era considerat reacționar. Era suprimată 
astfel orice urmă de libertate de expresie artistică şi culturală. 
Printre cei mai importanţi ideologi ai epocii Dej îi menţionăm pe 
Leonte Răutu, Miron Constantinescu, losif Chişinevschi. 

În perioada destalinizării formale se consemnează câteva 
semne ale „dezghețului' cultural: sunt reabilitaţi scriitori interzişi, 
sunt publicate cărţi calificate drept reacționare cu câţiva ani în 
urmă, apar câteva studii de literatură universală, se traduc autori 
clasici. Caracterul demagogic şi pur propagandistic al acestor 
măsuri este ilustrat de intervenţiile violente în presa vremii ale 
activiştilor stalinişti care „înfierează şi condamnă cu mânie prole- 
tară” noul curs al „frontului culturii . 


Mass-media (presa scrisă, radio) 


Decretul-lege din 1945 pentru epurarea presei lovea direct în 
publicaţiile partidelor democratice şi aşa boicotate prin sistemul 


RIDE PANA 





= Identificaţi principalele elemente din 
stema Republicii Socialiste România. 


SURSA 4 


„Tot ceea ce venea dinspre Apus şi 
ameninţa să influenţeze literatura, artele 
plastice, filmul, muzica, modul de viaţă, 
limba, stilul vestimentar era taxat drept 
decadent şi demascat ca o diversiune 
organizată de duşmanii lagărului socia- 
list. Şi, tot astfel, tot ce venea dinspre 
propriul trecut literar şi ameninţa să pună 
în pericol naşterea literaturii socialiste 
[...]. Sunt interzise, în acelaşi teribil an 
1949, creaţiile populare cu „conţinut 
ideologic neadecvat” (119 de cântece 
interpretate de Maria Tănase, Maria 
Lătărețu, Fănică Luca, loana Radu şi 
alţii), multe dintre ele pentru că vehiculau 
formula legionară (!) „foaie verde”. Un 
rol nefast l-a jucat în stalinizarea culturii 
române textul lui Leonte Răutu intitulat 
Împotriva cosmopolitismului şi obiecti- 
vismului burghez în ştiinţele sociale. 
Acest text de o duritate extremă a fost 
echivalentul la noi al infamelor atacuri 
ale lui A.A. Jdanov, ideologul en titre de 
la Kremlin, împotriva adevăratelor valori 
culturale din URSS. Monopolul asupra 
producţiei editoriale şi asupra pârghiilor 
de control, cenzura acum omniprezentă 
au pregătit terenul adoptării modelului 
sovietic de artă pusă exclusiv în slujba 
propagandei. În realizarea acestui scop, 
o contribuţie decisivă a avut-o introdu- 
cerea aşa-numitei „metode de creaţie” 
realist-socialiste (tipologii în alb-negru, 
conflicte rezolvate în sensul dorit de 
partid, învingător fiind, întotdeauna, 
reprezentantul clasei muncitoare, descris 
în culori luminoase, învins şi supus 
oprobriului fiind exponentul clasei exploa- 
tatoare etc). În curând, pe piață nu vor 
mai exista decât asemenea opere." 


CPADCR, Raport final, 2006 






de difuzare şi prin cenzura exercitată de tipografii comunişti. Ziarul 
Scinteia a devenit reperul obligatoriu de informare a populaţiei, 
alături de care o lungă listă de publicaţii controlate ideologic şi-a 
făcut treptat apariția. 

Un pas mai departe spre câştigarea bătăliei pentru mijloacele 
de difuzare a informaţiilor s-a făcut prin adoptarea unei legi prin 
care e curățată de elemente reacționare Societatea Română de 
Radiodifuziune. Nu au fost alungaţi doar oameni, ci au fost arse 
sau distruse mii de partituri şi de discuri cu muzică. 


Biserica 


Comunismul este o ideologie atee. Popularitatea de care se 
bucura religia în rândul populaţiei nu a permis însă eliminarea 
cultelor. Încă din 1945, liderii comunişti au început să se implice 
în numirea unor responsabili cu politica religioasă, percepuți ca 
docili. Subordonarea cultelor s-a făcut prin intermediul unui întreg 
eşafodaj legislativ care servea interesele conducerii PCR în do- 
meniul relaţiilor dintre stat şi culte. Încă din toamna anului 1944 
au fost adoptate acte normative de epurare prin care se înființau 
comisii de verificare a persoanelor din instituţiile ecleziastice. 
„Demascarea' celor care nu puteau fi acceptaţi ca „tovarăşi de 
drum” i-a trimis pe mulţi clerici în închisorile comuniste. 

Prin Ministerul Cultelor, comuniştii au cerut „colaborarea ne- 
condiționată” a cultelor în procesul de „democratizare'. Desem- 
narea lui loan Marina în poziţia de patriarh al Bisericii Ortodoxe 
Române (BOR), sub numele de Iustinian, a fost momentul în care 
a început supunerea BOR. Compromisurile acesteia din perioada 
următoare au favorizat acţiunea de scoatere a oamenilor de sub 
influenţa religiei inițiată de statul comunist. 

SURSA 5 


„Dispar, astfel, din librării, din biblioteci 
publice şi chiar din case, cărţi semnate 
de Vasile Alecsandri, Grigore Alexan- 
drescu, lon Agârbiceanu, Dimitrie Anghel, 
Nicolae Bălcescu, Constantin Bacalbaşa, 
|. A. Bassarabescu, Lucian Blaga, 
Gh. Brăescu, Al. Brătescu-Voineşti, 
Dimitrie Bolintineanu, Dimitrie Cantemir, 
Otilia Cazimir, Şerban Cioculescu, 
George Coşbuc, Anghel Demetriescu, 
Victor Eftimiu, Mihai Eminescu, Nicolae 
Filimon, lon Ghica, Octavian Goga, 
B.P. Hasdeu, G. Ibrăileanu, Titu 
Maiorescu, Gib. |. Mihăescu, Costache 
Negruzzi, Alexandru Odobescu, Dimitrie 
Onciul, Petre Pandrea, Anton Pann, 
Cezar Petrescu, Liviu Rebreanu, 
lon Heliade-Rădulescu, Alecu Russo, 
C. Sandu-Aldea, Mihail Sebastian, 
Damian Stănoiu, Vladimir Streinu, 
D.|. Suchianu, Gheorghe Şincai, 
lonel Teodoreanu, George Topîrceanu, 
Radu Tudoran, Alexandru Vlahuţă, 
Vasile Voiculescu, Paul Zarifopol şi de 
mulți, mulți alţii." 

CPADCR, Raport final, 2006 

ol MANIPULAREA PRIN PROPAGANDĂ 


Textul care urmează este un fragment din faimosul 
roman 1984, publicat de câtre George Orwell în 
1948, în care este prezentată o „campanie de pro- 
pagandă a urii. Deşi ficţiune, romanul lui Orwell ne 
ajută să desluşim mecanismul psihologic prin care 
regimul comunist a manipulat conştiințele oame- 
nilor prin propagandă. 


Citiţi textul selectat din romanul 17984, mesajul cari- 
caturii lui Dan Perjovschi şi sursa 8, apoi rezolvați 
următoarele cerinţe: 


= Identificaţi în istoria PCR sau a altor partide comu- 
niste situaţii de relaţii între lideri asemănătoare cu 
cea descrisă în acest text. 

= Care este mesajul acestei caricaturi? 

= Identificaţi scopurile propagandei în regimurile 
totalitare. 

= Identificaţi şi comunicaţi colegilor o situaţie de 
comunicare (în presă, la televiziune, în şcoală sau 
comunitate) în care s-a încercat manipularea prin 
propagandă. 








SURSA a) 


„Cu puţin înainte de ora unsprezece, la Secţia Documente, 
unde lucrează Winston, lumea îşi căra scaunele afară din 
boxe şi le aşeza în mijlocul holului principal, în faţa tele- 
-ecranului cel mare, pregătindu-se pentru cele Două Minute 
de Ură. [...] În clipa următoare, tele-ecranul cel mare din 
fundul sălii a slobozit un glas sinistru, ca scrâşnetul unei 
maşinării neunse. Un zgomot care îţi strepezea dinţii şi-ţi 
ridica părul la ceafă. Începuse Ura. Ca de obicei, pe ecran 
a apărut chipul lui Emmanuel Goldstein, Duşmanul Poporu- 
lui. [...] Goldstein este un renegat şi un decăzut care odată, 
cu mult timp în urmă — nimeni nu-şi mai aminteşte cu 
siguranţă cât anume -— a fost una dintre figurile de frunte 
ale Partidului, aproape la acelaşi nivel cu Fratele cel Mare 
însuşi ; pe urmă, s-a angajat în activităţi contrarevoluţio- 
nare, a fost condamnat la moarte, dar, nu se ştie cum, a 
scăpat şi a dispărut ca prin minune. Programul celor 
Două Minute de Ură variază de la o zi la alta, dar nu este 
Zi în care Goldstein să nu fie personajul principal. El este 
primul trădător, cel dintâi care a pătat puritatea Partidului. 
Toate ticăloşiile îndreptate împotriva Partidului care au 
urmat, toate trădările, actele de sabotaj, ereziile, devia- 
țiile — toate au izvorât direct din teoriile lui. [...] L-a insultat 
pe Fratele cel Mare, a denunţat dictatura Partidului, a cerut 
încheierea imediată a păcii cu Eurasia, a solicitat liberta- 
tea cuvântului, libertatea presei, libertatea de întrunire, 
libertatea de gândire, zbierând ca un isteric despre 
trădarea Revoluţiei... Şi în tot acest timp, ca să nu aibă 
nimeni nici cel mai mic dubiu asupra realităţii pe care o 


acopereau lătrăturile viclene ale lui Goldstein, în spatele 
lui, pe ecran, mărşăluiau interminabile coloane ale 
armatei eurasiene... Se petrece însă ceva ciudat : deşi 
Goldstein este detestat şi disprețuit de toată lumea, deşi 
în fiecare zi şi de o mie de ori pe zi, pe podiumuri, la tele- 
ecran, în ziare, în cărţi teoriile lui sunt respinse, zdrobite, 
ridiculizate, strigate sus şi tare, în auzul mulțimii, ca să se 
vadă ce prostii lamentabile sunt — în ciuda tuturor acestor 
lucruri, influenţa lui parcă niciodată nu slăbeşte... Nu 
trece o zi în care Poliţia Gândirii să nu demaşte spioni şi 
sabotori care acţionează la ordinele lui Goldstein [...]. În 
al doilea minut, Ura a ajuns demenţă. [...] Dar, în acelaşi 
moment, fiecare a scos câte un oftat adânc de uşurare : 
figura cea monstruoasă s-a transformat în figura Fratelui 
cel Mare, cu părul negru, cu mustaţa neagră, plin de forţă 
şi de o linişte misterioasă, umplând aproape tot ecranul. 
Nimeni nu mai auzea ce spunea Fratele cel Mare. Nu 
erau decât nişte vorbe simple, de încurajare, de genul 
celor ce se rostesc în focul luptei şi pe care nu le poți 
distinge una câte una, dar care îţi redau încrederea în 
tine prin simplul fapt că sunt rostite. Pe urmă, figura 
Fratelui cel Mare a dispărut, iar în locul ei au apărut cele 
trei lozinci ale Partidului scrise cu litere uriaşe : 


RĂZBOIUL ESTE PACE 
LIBERTATEA ESTE SCLAVIE 
IGNORANȚA ESTE PUTERE.” 


George Orwell, O mie novă sute 
optzeci şi patru, 2002 

„Acţiunea de propagandă vizează să producă mai întâi un 
duşman-țap ispăşitor, pe umerii căruia să poată fi arun- 
cate toate temerile şi frustrările populaţiei. Existenţa 
acestui inamic public numărul unu justifică de altfel ares- 
tările, torturile şi execuțiile făcute de regimul la putere, 
care nu poate tolera criticile şi oponenții. Constituirea 
individului în cauză care întruchipează răul urmăreşte, în 
plus, şi crearea unei imagini corespunzătoare pentru 
dictator (Marele Frate), ce apare ca salvatorul suprem, 
reprezentând binele şi dreptatea. Acţiunea de propa- 
gandă îşi mai propune şi să asigure coeziunea socială a 
populaţiei în jurul dictatorului, urmărind astfel să facă din 
fiecare cetăţean un spion şi un trădător al tuturor celor 
care ar putea «devia» de la linia cea dreaptă. Un alt scop 
al propagandei mai este să-i facă pe cei vizaţi să creadă 
şi să adere la câteva idei simple, care să reprezinte noua 
lor viziune despre lume. Ideile simple sunt exprimate prin 
sloganuri: «războiul este pace, libertatea este robie, 
ignoranţa este forţă». 

Pentru noi toate acestea sunt neadevăruri, dar trebuie să 
devină adevăruri pentru adepţii lui Big Brother. 

În multiplele scopuri enumerate regăsim de fapt scopurile 
propagandistice ale oricărui regim totalitar şi ale oricărei 
îndoctrinări ideologice.” 


Alex Mucchielli, Arta de a influența, 2002 


: Consideraţi că tabloul de maijos şi poezia alăturată 
sunt produse artistice care fac parte dintr-o acţiune 
de propagandă? Argumentați răspunsul! 


Sursa: www.mnac.ro 

Caricatură realizată de Dan Perjovschi, 2008 


= Realizați un exercițiu de istorie orală în cadrul co- 
munităţii voastre pe tema sloganurilor şi lozincilor 
folosite în perioada regimului comunist. 


SURSA 8 


Trăiască-n sănătate Cârmaciul Ţării Noastre 
(fragment): 


Celui care e garant 
Pentru libertate, 

Întru sfântul drept la ea, 
La mulţi ani şi toate. 


Adrian Păunescu, Flacăra, 
26 ianuarie 1984 

Analizaţi sursa 9 şi rezolvaţi următoarele cerințe: 


: Descoperiţi metoda preferată a ideologiei comu- 
niste de analiză a realității. 

= Care a fost «principiul» cu ajutorul căruia ideologia 
comunistă a explicat orice element al realității? 

: Rememorați lecțiile parcurse până acum şi iden- 
tificaţi «contradicții» rezolvate de puterea politică 
instaurată la Bucureşti după 1945. 

= Alcătuiţi o listă cu metodele de «armonizare a con- 
trariilor» din viaţa reală a statului comunist. 


SURSA 9) 


„Mecanismul comunist este prin excelenţă «integrator». 
[...] Fideli obiceiului lor de a aduna de peste tot, fonda- 
torii comunismului au împrumutat de la Hegel dialectica. 
[...] În genere, creatorii de noi lumi erau în căutarea 
coerenţei şi armoniei. Încercau să calmeze conflictele. 
Tentative seducătoare, dar prea puţin convingătoare, 
deoarece contradicţiile izbucneau peste tot, minând 
ansamblul. Părea mai inteligent şi mai profitabil să recu- 
noşti de bunăvoie existenţa contradicţiilor pentru a le pune 
în slujba unui proiect unificator. Nu numai că doctrina 
comunistă nu neagă contradicţiile, dar le absolutizează, 
şi la nevoie (adică destul de des) le inventează. Până la 
urmă doar contradicţiile contează. «Lupta contrariilor» 
este principiul care mişcă maşina comunistă a lumii. 

A fost o «descoperire» decisivă. Într-o primă etapă, ea a 
permis comunismului să organizeze lumea într-un sistem 
coerent fără a se împiedica de contradicții şi de nepotri- 
viri; apoi, l-a ajutat să practice mai multe schimbări de 
direcţie, de fiecare dată cu conştiinţa pe deplin împăcată. 
De ce să te jenezi de o afirmaţie contradictorie, când 
contradicţia este în natura lucrurilor? Un spirit nedialectic 
va înțelege cu greu complexitatea contradictorie a lui 
Stalin, părinte al popoarelor şi tiran sângeros. Aparent, 
cele două imagini nu se potrivesc. Faceţi un efort şi 
deveniți dialectician. Se vor potrivi." 


Lucian Boia, Mitologia ştiinţifică a comunismului, 1999 


= În 1948 a apărut prima ediție a Istoriei RPR, manual 
pentru învățământul mediu, redactat de către aca- 
demicianul Mihail Roller. În primele două pagini ale 
Introducerii există trei citate din Cursul scurt de 
istorie a Partidului Comunist (bolşevic) al Uniunii 
Sovietice care formulează programul ideologic al 
cărții. Analizaţi punctele A, B şi C din sursa 10 şi 
identificaţi principiile care urmau să guverneze 
scrierea istoriei României. 


= Priviţi pictura lui Constantin Piliuţă intitulată Primul 
preşedinte şi descifrați mesajul pe care ea îl trans- 


mite. 





SURSA 1 Q 


A. „... Istoria dezvoltării societăţii este, înainte de toate, 
istoria dezvoltării producţiei, istoria modurilor de producţie 
care se succed de-a lungul veacurilor, istoria dezvoltării 
forțelor de producţie şi a raporturilor de producţie între 
oameni.” 


B. „Marxism-leninismul ne învaţă că procesul de evoluţie 
trebuie înţeles nu ca o mişcare în cerc, nu ca o simplă 
repetare a drumului parcurs, ci ca o mişcare progresivă, 
ca o mişcare ascendentă, ca o trecere de la vechea stare 
calitativă la o nouă stare calitativă, ca o evoluţie de la 
simplu la complex, de la inferior la superior.” 


C. „Pe baza conflictului dintre noile forțe de producţie şi 
vechile raporturi de producţie, pe baza noilor nevoi 
economice ale societăţii iau naştere noi idei sociale; noile 
idei organizează şi mobilizează masele, masele se unesc 
într-o nouă armată politică, creează o nouă putere 
revoluţionară şi o folosesc pentru a suprima prin forță 
vechea stare de lucruri în domeniul raporturilor de 
producţie şi a stabili o nouă stare de lucruri. Procesul 
spontan de dezvoltare cedează locul activităţii conştiente 
a oamenilor, dezvoltarea paşnică — revoluţiei violente, 
evoluţia — revoluției.” 





: Precizați dacă în sursele 11-12 este respectat „pro- 
gramul ideologic” pe care l-aţi descoperit mai sus. 
Argumentați răspunsul! 

= Priviţi imaginile şi identificați elementele comune 
ale arhitecturii de tip stalinist. 


SURSA 1 1 


„După cum ne învaţă l.V. Stalin «Limba face parte din 
fenomenele sociale care acţionează în tot cursul existenței 
societăţii. Ea se naşte şi se dezvoltă odată cu dezvolta- 
rea societăţii. Ea moare odată cu moartea societăţii. În 
afara societăţii nu există limbă. De aceea, limba şi legile 
ei de dezvoltare pot fi înţelese numai în cazul când sunt 
studiate în legătură indisolubilă cu istoria societăţii, cu 
istoria poporului căruia îi aparține limba studiată şi care 
este creatorul şi purtătorul acestei limbi». Formarea limbii 
române este rezultatul dezvoltării milenare a societăţii de 
pe teritoriul patriei noastre. În regimul burghezo-moşieresc, 
cercetările cu privire la formarea limbii române au fost cu 
intenţie falsificate de către clasele exploatatoare. Abia 
azi, în regimul de democraţie populară şi pe baza genia- 
lelor învățături ale lui |.V. Stalin a putut începe studierea 
ştiinţifică a formării limbii române.” 

Istoria RPR, manual pentru învățământul mediu, 1952 


SURSA 1 2 


„Publicaţiile editate de cercurile socialiste au avut o 
puternică influenţă şi asupra dezvoltării culturii în ţara 
noastră. Combaterea cu succes a teoriilor reacționare 
junimiste (susţinute de Titu Maiorescu şi alţii), la care un 
aport a avut C. Dobrogeanu-Gherea, reprezenta una dintre 
însemnatele contribuţii aduse de mişcarea socialistă de la 
sfârşitul secolului al XIX-lea la analiza de pe poziţii 
marxiste a creaţiilor literare. [...] Din operele lui Marx şi 
Engels muncitorii aflau care sunt cauzele situaţiei lor 
grele, învățau să se unească în lupta comună împotriva 
burgheziei. Pe măsură ce muncitorii îşi însuşeau învăţă- 
tura marxistă, ei deveneau conştienţi de forțele lor, de 
interesele lor de clasă." 


Lecţii în ajutorul celor care studiază istoria PMR, 1960 


Sursa: wikipedia.org 

Sursa: wikipedia.org 

7.2. Ideologia în „Epoca Ceauşescu” 


„Era ceva hilar şi penibil totodată în încercarea acestui om de a 
poza în binefăcător al naţiunii, în timp ce era bântuit de visuri 
imperiale şi incapabil să facă distincţii elementare între clişeele 
propagandistice şi procesele politice reale." 


Vladimir Tismăneanu, Stalinism pentru eternitate, 2005 


Acest paragraf ar fi suficient pentru a ilustra „Epoca Ceauşescu”. 
Câteva nuanţe şi argumente sunt totuşi necesare. 


Liberalizarea ideologică a comunismului românesc? 


Nicolae Ceauşescu a preluat puterea în 1965 în contextul în 
care evenimentele de la începutul anilor '60 prevesteau „ruptura” 
faţă de Moscova. Reinterpretarea istoriei partidului, derusificarea 
treptată a culturii române, o anumită relaxare a politicii interne, 
apoi „Declaraţia din aprilie 1964", au fost fapte care pot fi inter- 
pretate şi ca o deviere de la modelul stalinist, dar şi ca o stra- 
tagemă de evitare a unei reale destalinizări. 

Valorile pe care le-a clamat noul lider comunist de la Bucureşti 
au fost independenţa naţională, suveranitatea naţională, con- 
ştiinţa patriotică, respectarea legalităţii socialiste, principiul uni- 
tăţii în diversitate, iar la Congresul al |X-lea (1965) a lansat câteva 
dintre tezele care vor reprezenta opţiunile ideologice ale primilor 
ani Ceauşescu: omogenizarea socială şi etnică a naţiunii române, 
dezvoltarea democraţiei interne de partid, „unitatea de monolit a 
partidului şi poporului în jurul secretarului general” (expresie 
folosită în epocă şi care ilustrează limba de lemn practicată de 
ideologia comunistă), apărarea „eticii şi echităţii socialiste”. 

Prin numeroasele vizite făcute în țară, Ceauşescu şi-a creat 
imaginea unui lider popular, gata să se consulte cu oamenii sau 
să le asculte problemele, aceea a unui restaurator al legalității 
socialiste şi avocat al democratizării. Pe de altă parte însă, în 
primii trei ani, a devenit conducătorul incontestabil atât al parti- 
dului, cât şi al statului. 

Apogeul a fost anul 1968, când, pe fondul invaziei trupelor 
Pactului de la Varşovia în Cehoslovacia, Ceauşescu s-a transfi- 
gurat, destul de convingător atunci, în erou naţional şi internaţio- 
nal. Ideea unei anumite autonomii față de Moscova (încurajată şi 
de mediile politice internaţionale), precum şi aceea a „războiului 
întregului popor pentru apărarea independenţei şi suveranității 
naționale a României” erau vectorii de imagine care continuau 
politica lui Gheorghe Gheorghiu-Dej de distanţare faţă de URSS 
şi de legitimare naţională a sistemului comunist (sursa 7). Pe de 
altă parte, speranţa construirii unui „socialism cu față umană” a 
determinat manifestări de entuziasm şi simpatie publică față 
de Ceauşescu. Sloganul lansat la sfârşitul anilor '60 — „Parti- 
dul, Ceauşescu, România” — va răsuna până în 1989 şi a fost 





Sa 


SUI 
Sursa: www.mnaco 


SURSA 1 


„Problema alegerii căilor de construcţie 
socialistă este o problemă a fiecărui 
partid, a fiecărui stat, a fiecărui popor. 
Nimeni nu se poate erija în sfătuitor, în 
îndrumător cu privire la felul în care 
trebuie construit socialismul în altă ţară. 
Noi considerăm că pentru a aşeza 
relaţiile dintre ţările socialiste, dintre 
partidele socialiste pe baze cu adevărat 
marxist-leniniste trebuie, odată pentru 
totdeauna, să se pună capăt ameste- 
cului în treburile altor state, altor partide." 


Nicolae Ceauşescu, Cuvântare cu 
ocazia mitingului de condamnare a 
invaziei din Cehoslovacia, 1968 


SURSA 2 


„Înainte de toate, această ideologie a 
speculat înclinațiile naţionaliste, a 
exploatat şi cultivat prejudecățile 
antimaghiare şi antisemite, s-a folosit de 
sentimentele antiruse adânc înrădă- 
cinate şi a încurajat încercările absurde 
menite să demonstreze superioritatea 
românească asupra lumii occidentale în 
anumite domenii ale ştiinţei şi culturii.” 
Vladimir Tismăneanu, Stalinism 
pentru eternitate, 2005 





expresia ideologică a unităţii dintre partid, conducător şi popor. 
In ordonarea celor trei repere se recunoaşte însă cu uşurinţă 
întâietatea acordată partidului şi conducătorului său. 


Comunismul naţional 


Degenerarea naționalistă a ideologiei comuniste de la Bucureşti, 
care s-a produs în ultimele două decenii de comunism româ- 
nesc, a găsit un teren fertil de acceptare populară. Naționalismul 
românesc din secolul al XIX-lea şi cel interbelic au fost orientate 
mai degrabă către istorie, limbă şi cultură (utilizate ca argumente 
în construcţia statului naţional), decât către ideea de democraţie 
şi drepturi politice ale cetățenilor ca în modelul naţionalist fran- 
cez, spre exemplu. Exploatarea specificului naţional a dus la sub- 
ordonarea integrală a istoriei şi culturii față de politica oficială, 
aceasta fiind învestită cu misiunea de a crea miturile cu funcţie 
ideologică legitimatoare, iar ulterior având menirea de a servi 
cultului delirant a lui Ceauşescu (sursa 2). În acest context 
naționalist, comunismul n-a ştiut să facă diferenţa între cabo- 
tinism şi patriotismul autentic. 

Expresia naţionalismului-comunist nu e însă doar culturală. 
Ea a fost vizibilă în zona economică (spre exemplu, pretenţia 
independenţei economice absolute dobândite prin industrializare 
şi prin plata datoriei externe) şi în domeniul politicii externe 
(capitolul 10). 

Noul program ideologic al fost lansat în 1971, iar sursele 
ideologice fundamentale au devenit „operele' secretarului gene- 
ral (sursa 3). Printre cei mai importanți ideologi ai partidului din 
epoca Ceauşescu se numără Dumitru Popescu şi Paul Niculescu- 
-Mizil. 


Cultul personalității 


Se spune despre Ceauşescu că a fost prizonierul propriului său 
mit. El se considera simbolul vigorii şi unităţii partidului şi se 
aştepta ca toată lumea să creadă acest lucru. Chiar dacă elita 
nomenclaturistă (sursa 4) din jurul lui Ceauşescu era uneori 
iritată de excesele propagandei, ea s-a mulţumit să-şi conserve 
privilegiile şi poziţiile, în contextul în care secretarul general 
deţinea o putere absolută în partid. În anii '70-'80, serviciul de 
propagandă al PCR a fost pus exclusiv în slujba conducătorului. 
Începând cu gesturile simbolice oficiale, continuând cu mitingu- 
rile, spectacolele şi adunările omagiale, cu programele de tele- 
viziune (www.emisiunitvr.iiccr.ro), cu realizările artistice dedicate 
celor doi (sursa 5) sau cu telegramele de felicitare şi adeziune 
trimise de către „oamenii muncii” cu diverse ocazii, totul era 
îmbibat de Elena şi Nicolae Ceauşescu (sursele 6-8). 

SURSA 3 


„Un rol important în această direcţie l-a 
avut Plenara CC al PCR din 3-5 noiem- 
brie 1971, care a elaborat programul 
ideologic al partidului pentru etapa 
făuririi societăţii socialiste multilateral 
dezvoltate, în centrul căruia este aşezată 
formarea conştiinţei înaintate a omului 
nou, înarmat cu cele mai recente cuceriri 
ale ştiinţei şi culturii. [...] 

În orientarea şi îndrumarea cercetării 
ştiinţifice şi a culturii, de o deosebită 
însemnătate este gândirea novatoare şi 
creatoare a tovarăşului Nicolae Ceau- 
şescu, concretizată în Rapoartele la 
Congresele al IX-lea, al X-lea, al XI-lea 
şi al XII-lea ale PCR, şi la Conferinţele 
Naţionale ale partidului, în elaborarea 
Programului Partidului Comunist Român 
de făurire a societății socialiste multi- 
lateral dezvoltate şi inaintare a României 
spre comunism, în numeroasele expu- 
neri, cuvântări şi articole publicate în 
cele 21 de volume din Operele secre- 
tarului general al partidului, apărute 
până în 1981 şi care cuprind concepția 
sa în problemele economiei politice, ale 
filosofiei marxist-leniniste, ale construc- 
ției socialiste în ţara noastră, în dome- 
niul relaţiilor internaţionale.” 


Istoria României între anii 1918-1981, 
curs universitar, 1981 


Sursa: www.wikipedia.ro 

SURSA 4 


„Puterea politică din România nu repudiază elitele, ci 
numai elita naturală, cea a valorilor... Ei, elitei naturale a 
valorilor, i-a fost substituit erzaţul de elită, în care nu 
valoarea este principiul ordonator, ci politicul, ideologicul, 
obedienţa, umoarea vârfului piramidei, interesele sale 
extrem de personale în acapararea şi menţinerea pâr- 
ghiilor puterii.” 
Dorin Tudoran, Frig sau Frică: Reflecţii 
despre condiția intelectualului român 
(eseu publicat în străinătate), 1988 





SURSA 5 


„După cum spune Palade, a face portretul Ceauşeşitilor nu 
era cel mai uşor lucru. Pentru fiecare — Elena şi Nicolae, 
ajutat de fotografiile oficiale [...], Eugen Palade stabilise un 
ansamblu de canoane şi norme artistice, reguli virtuale 
care îi permiteau să pună în evidenţă detaliile agreabile 
ale portretului (precum strălucirea ochilor lui Nicolae, ce îi 
însufleţea privirea) sau, dimpotrivă, să camufleze anumite 
detalii fizice ori anatomice. Printre detaliile ce puneau 
probleme -— afirmă artistul — figurau forma dezagreabilă a 
gurii lui Nicolae Ceauşescu (colţurile gurii, mai precis) şi 
impresia de fals pe care o dădeau ochii celor doi în 
fotografii (ochii, în ambele cazuri, «aveau ceva fals, ca şi 
cum ar fi fost aplicaţi pe figură»; Elena Ceauşescu, «mai 
mult, avea ochi categoric răi, era o adevărată corvoadă 
să-i asociezi cu un zâmbet, de exemplu»; «la el, problema 
era că până şi în fotografii avea un aer de țopârlan»). În 
contrast cu aceste trăsături erau mâinile Elenei — surprin- 
Zător de frumoase şi expresive, apreciază pictorul Palade. 
În fața acestor dificultăţi, pictorul a dobândit treptat con- 
vingerea că aceia care criticau anumite linii ale pânzelor 
sale — mai ales colegi-pictori — criticau tocmai detaliile 
fizionomice reproduse cu fidelitate.” 


Adrian Cioroianu, „«Videologia» lui Nicolae Ceauşescu. 
Conducătorul şi obsesia autoportretului”, 
în Comunism şi represiune în România, 2006 





Sursa: www.mnac.ro 


Eugen Palade, Omagiu 





SURSAG 


„Asemenea tuturor fiilor patriei, şi noi, slujitorii cultelor, 
nutrim convingerea nestrămutată că avem la cârma 
națiunii noastre conducătorul care poartă neabătut crezul 
şi voința poporului român, din mijlocul căruia s-a ridicat, 
veghind pururea, cu inima şi cugetul înaripate, pentru 
rostuirea fericită şi înțeleaptă a ţării, pentru soarta păcii şi 
a vieţii în întreaga omenire.” 
Mitropolitul Moldovei şi Sucevei 
(viitorul Patriarh Teoctist), Scînteia, 24 mai 1985 


Sursa: ANIC 


a 
= 


Mitropolitul Moldovei şi Sucevei, viitorul Patriarh (1915-2007) 
Teoctist, împreună cu Nicolae şi Elena Ceauşescu, 
la o masă festivă 


SURSA 7 








„Această imagine simbol a conducătorului neprecupeţind 
nimic pentru a se afla clipă de clipă în mijlocul poporului 
său, pentru a-i cunoaşte viața adevărată şi năzuinţele, 
pentru a se sfătui cu el şi pentru a hotări împreună cu el, 
mi se pare efigia cea mai de preţ a epocii pe care cu 
drept cuvânt o numim Epoca Nicolae Ceauşescu." 


Dinu Săraru, „Arhitect şi constructor de ţară nouă”, 
Flacăra, 24 ianuarie 1984 


SURSA 8 





„După cum se sublinia în Mesajul CC al UTC şi Consiliu- 
lui UASCR cu prilejul sărbătoririi împlinirii de către tova- 
răşul Nicolae Ceauşescu a 60 de ani de viaţă şi a peste 
45 de ani de activitate revoluţionară desfăşurată în cadrul 
mişcării muncitoreşti din ţara noastră, «nu există pentru 
tânăra generaţie, pentru fiecare tânăr crescut şi educat 
de partid ideal mai scump decât acela de a vă urma pilda 
fără egal, de slujire credincioasă, plină de bărbăţie şi 
curaj, fără preget a poporului nostru, în cea mai glorioasă 
epocă a sa, epoca făuririi socialismului şi comunismului, 
a unei Românii libere, independente şi prospere»." 


Olimpiu Matichescu, Tinerețea revoluționară 
a tovarăşului Nicolae Ceauşescu, 1981 





= Analizaţi textul şi formulați un răspuns la întreba- 
rea: Există „socialism cu faţă umană?” 


SURSA 9 


„Vagile speranţe într-un socialism cu față umană aveau 
de înfruntat ipocrizia unui socialism cu două feţe: cea a 
dictaturii pe care o impunea şi cea a unei democrații în 
care nimeni nu credea. [...] Liberalismul exhibat de 
Ceauşescu la începutul domniei lui era în acelaşi timp 
alterat şi conjunctural. Alterat, întrucât menținea intacte 
mecanismele represive inerente societăţilor staliniste, ca 
de exemplu cenzura, interzicerea partidelor de opoziţie, 
anularea dreptului de a alege şi de a fi ales ş.a. [...] Din 
punctul lui de vedere conjunctura liberalistă avea funcţia 
de a-l învesti cu o legitimitate personală, alta decât cea a 
numirii lui de către fostul Birou politic, respectiv de echipa 
celui pe care nu încetase să-l demaşte. Regimul trece 
astfel de la o strategie legitimatoare: concesiile libera- 
liste, la o altă strategie legitimatoare: cultul personalităţii 
noului deţinător al puterii supreme. Readucându-i pe 
membrii societăţii la o condiţie de servilism şi totodată 
silindu-i să se declare încântați de această condiţie, cultul 
personalităţii avea să provoace, cu trecerea anilor, efectul 
delegitimator materializat atât de tragic în cazarma de la 
Târgovişte.” 

Pavel Câmpeanu, Ceauşescu, 

anii numărătorii inverse, 2002 


|TOVARAŞULUI NICOLAE CEAUȘESCU, 
__ MARELE_ER 
OMAGIUL FIERBIA 


_AL ROMÂNIEI, 
AL INTREGII NAŢIUNI 

= Identificați în textul următor etapele construirii cul- 
tului personalităţii Elenei Ceauşescu. 


SURSA 1 Q 


„Analiza etapelor de construire a imaginii sale confirmă 
carenţa de legitimitate a Elenei Ceauşescu. În anii 70, 
imaginea sa este construită pentru a justifica autoritatea 
sa politică; în aceşti ani se «fabrică» legitimitatea de 
vitrină: prestigiul ştiinţific internaţional (în decembrie 
1973, «obţine» prima diplomă: membru de onoare al 
Institutului American al Chimiştilor), prestigiul ştiinţific 
intern (pe 1 martie 1974, este acceptată membră a 
Academiei Republicii Socialiste România), prestigiul de 
revoluţionar al partidului (în aprilie 1974 este publicat în 
revista «Magazin istoric», de către Olimpiu Matichescu, 
primul articol despre militantismul clandestin al Lenuţei 
Petrescu alături de tovarăşul său de viață, Nicolae 
Ceauşescu); prestigiul de a fi o femeie modernă, simbol 
al femeilor socialiste intrate în politică (în 1974, Lina 
Ciobanu, preşedinta Consiliului Naţional al Femeilor, o 
prezintă pentru prima dată pe Elena Ceauşescu tuturor 
reprezentantelor femeilor întrunite în Plenara Consiliului, 
ca fiind «pildă strălucită a ceea ce este, a ceea ce trebuie 
să fie femeia în societatea noastră contemporană»). 

În 1979, ceremonialul politic al elogierii calităţilor excep- 
ționale ale Elenei Ceauşescu o transformă în tehnocratul 
partidului. Din acest moment, autoritatea politică şi 
imaginea ei traversează pragul consolidării. O dată cu 
debutul cultului personalităţii sale, imaginea nu se mai 
construieşte prin raportare la societate sau la partid, ci la 
conducătorul partidului. Relaţiile de putere dintre cei doi 
vor defini criteriile în funcţie de care se vor propaga 
clişeele în societate. Imaginea Elenei Ceauşescu se va 
încadra într-un sistem mitologic coerent şi ierarhizat, 
având ca reper autoritatea liderului, pe care nu o va 
depăşi niciodată în intensitate sau amploare. [...] 
Singurul aspect care a apropiat-o simbolic de lider a fost 
omagierea sa prin folosirea simbolurilor naţionale; din 
1982, Elena Ceauşescu este femeia-eroină, în 1985 — 
femeia-patriot, în 1988 este «Înalta doamnă a Ţării». 
Elena Ceauşescu a recuperat total diferența simbolică şi, 
credem noi, a atins nivelul autorităţii politice a lui Nicolae 
Ceauşescu în ianuarie 1989, când primeşte cel mai înalt 
titlu: «Erou al Republicii Socialiste România».” 


Cristina Liana Olteanu, Cultul Elenei Ceauşescu 
în anii '80, pe http://ebooks/unibuc.ro 





ECONOMIA 


Mecanismele de funcţionare 


Nici o formă de guvernare nu poate supraviețui fără o eco- 
nomie eficientă. În plan economic, regimul comunist a dorit să 
continue procesul de modernizare a României, început în seco- 
lul al XIX-lea. Modelul ales nu a fost însă cel al unui stat occiden- 
tal puternic dezvoltat, ci modelul sovietic, bazat pe eliminarea 
inițiativei private, pe o economie planificată de stat şi pe ultra- 
centralizare. În plus, căile folosite au fost de cele mai multe ori 
greşite, iar punerea lor în practică a avut deseori efecte contrare 
scopului iniţial. 

În timpul celui de-al doilea război mondial, economia României 
a fost zdruncinată de costul şi desfăşurarea luptelor. La aceasta 
s-a adăugat şi seceta, care a afectat grav agricultura între anii 
1945 şi 1947. De asemenea, prin Convenţia de Armistiţiu din 
12 septembrie 1944, ţara noastră a fost obligată să plătească 
Uniunii Sovietice despăgubiri de război în valoare de 300 de 
milioane de dolari. În aceste condiţii, readucerea economiei 
româneşti la nivelul epocii interbelice a durat până în anul 1950. 


Modelul sovietic şi regimul proprietății 


Similar majorităţii statelor comuniste din Europa, România a 
preluat modelul sovietic de dezvoltare economică, bazat pe 
etatizare, planificare şi industrializare. Pentru transpunerea în 
practică a acestui sistem, URSS a trimis în România consilieri 
pe probleme economice. În anii '50, aceştia au fost omniprezențţi 
în economia românească, rolul lor diminuându-se treptat după 
această perioadă. 

Modelul sovietic a fost copiat şi în ceea ce priveşte regimul 
proprietăţii (sursele 1 şi 2). Constituţiile din perioada 


comunistă stipulau faptul că principala formă 
de proprietate era cea de stat. Statul 
deţinea toate resursele naturale, fabri- 


cile, băncile, căile de comunicații, mij- 
loacele de transport etc. La proprietatea 
de stat se adăuga şi proprietatea coo- 
peratistă (a CAP-urilor) din agricultură. 
În puţine sectoare din economie s-a 
menţinut proprietatea particulară: agri- 
cultura necooperativizată din zonele 
de deal şi de munte şi unele forme de 
comerț. 





SURSA 1 


Regimul proprietăţii în viziunea lui 
Gheorghiu-Dej: 

„Marxism-leninismul şi măreaţa expe- 
rienţă istorică a victoriei socialismului în 
URSS ne învaţă că construirea socia- 
lismului poate fi înfăptuită numai în baza 
trecerii în proprietatea obştească a tuturor 
principalelor mijloace de producţie, atât 
la oraşe, cât şi la sate, adică în baza 
trecerii lor în proprietatea de stat şi 
cooperatistă. Victoria deplină a socia- 
lismului nu este posibilă atâta timp cât 
mai continuă să existe proprietatea 
privată asupra mijloacelor de producţie, 
inclusiv asupra pământului”. 


Gheorghe Gheorghiu-Dej, 
Articole şi cuvântări, 1951 


SURSA 2 


Definiţia proprietății în varianta 
sovietică: 

„Proprietatea privată şi exploatarea 
omului de către om sunt desfiinţate. În 
socialism, baza relaţiilor de producţie o 
formează proprietatea socială, socialistă 
asupra mijloacelor de producţie şi asupra 
produselor muncii. O parte din producţia 
realizată în societatea socialistă este 
repartizată ulterior lucrătorilor după 
cantitatea şi calitatea muncii depuse de 
fiecare dintre ei. 


B.N. Ponomarev, Dicţionar politic, 1959 


+ 

Caricatură de Dan Perjovschi, 2008 


Planificarea 


Planificarea centralizată a întregii activităţii economice 
a fost unul dintre pilonii ideologici ai regimurilor comu- 
niste. Pentru a coordona economia la nivel naţional a 
fost înființat Comitetul de Stat al Planificării (CSP). 
Primele planuri economice privind întreaga țară au fost 
întocmite de CSP pentru un singur an. Începând cu 
anul 1950 şi până în 1989, aceste planuri au fost rea- 
lizate pentru cinci ani („cincinale”). 


Naţionalizarea 


La scurt timp după preluarea puterii, PCR a luat mai 
multe măsuri pentru acapararea tuturor pârghiilor de 
control ale economiei. În iunie 1948 a fost votată Legea 
privind naţionalizarea principalelor întreprinderi indus- 
triale, bancare, de transport şi asigurări. Naţionalizarea 
însemna în viziunea comunistă confiscarea de către 
stat a proprietăţii „claselor exploatatoare' şi transfor- 
marea ei în proprietate socialistă de stat, adică în „bun 
al întregului popor'. Prin această lege, au trecut în 
patrimoniul statului întreaga industrie petroliferă, side- 


rurgică, minieră, precum şi peste 80% dintre celelalte întreprin- 
deri industriale. În mod similar, au fost naţionalizate mijloacele 
de transport şi cele mai importante societăţi bancare şi de asigu- 
rări. Prin această măsură, un număr de aproape 9.000 de între- 


prinderi au trecut în proprietatea statului. 


Colectivizarea 


Una dintre măsurile economice cu cel mai mare impact în rândul 
populaţiei a fost colectivizarea agriculturii, în urma căreia pămân- 
tul a fost practic luat cu forţa ţăranilor. Probabil, țărănimea a fost 


una dintre categoriile sociale care a suferit cele 
mai mari traume sociale, psihologice şi cultu- 
rale în perioada comunistă. 

Modelul sovietic includea agricultura între 
domeniile economice care trebuiau gestionate 
şi supravegheate de către stat. Acest lucru 
avea să fie făcut prin intermediul coopera- 
tivelor agricole de producţie (CAP), unități 
economice unde ţăranii trebuiau să predea 
pământul, animalele şi utilajele pe care le deţi- 
neau. În schimbul muncii prestate „la colectiv”, 
foştii proprietari primeau o anumită cotă de 
produse şi o sumă de bani. Pentru ţăranul 


român, acest lucru a însemnat deposedarea de proprietatea 
asupra pământului şi de drepturile pentru care luptase în cele 


două războaie mondiale. 

= În anul 1948, revista Contempo- 
ranul publica această ilustrație, 
făcând referire la naţionalizarea 
marilor proprietăți industriale. 
Identificați elementele-cheie din 
imagine şi descrieți modul în care 
partidul vedea procesul de naţio- 
nalizare. 


Sursa: ANIC 

Conştienţi de dificultăţile pe care urmau să le 
întâmpine în procesul de colectivizare, comuniştii 
au acţionat în mod treptat. Primul pas l-a constituit 
impunerea de cote obligatorii ţărănimii (studiu! 
de caz). 

Începerea colectivizării a fost anunţată la 


Plenara CC al PMR din martie 1949, întreg <. 


aparatul de stat, şi mai ales cel represiv, fiind + 
angrenat în această operaţiune. Deşi în teo- 
rie adeziunea la gospodăriile colective tre- 
buia să fie benevolă, autorităţile au folosit 
metode violente, mergând până la execuţii 
sumare, pentru a-i obliga pe ţărani să adere la 
acest model economic. Conform unei decla- 
raţii a lui Gheorghe Gheorghiu-Dej din 1961, 
80.000 de țărani au fost arestaţi în timpul 
colectivizării, dintre care 30.000 au fost jude- 
caţi în procese-spectacol. 

Din cauza rezistenţei ţărănimii la colectivizare, 
operaţiunea a fost mult încetinită în 1953, după 
moartea lui Stalin. Acţiunea avea să fie reluată 
însă în a doua jumătate a anilor '50, fiind încheiată 
abia în anul 1962, moment în care 93,4% din 
suprafața agricolă a ţării trecuse în patrimoniul 
Gospodăriilor Agricole Colective (GAC). 


= Analizați sursa 3 şi precizați care era relația dintre 
lupta de clasă şi dezvoltarea economică a României 
în viziunea lui Gheorghe Gheorghiu-Dej. 


SURSA 3 


Gheorghiu-Dej expunând planul de stat al RPR 

pe anul 1949 în fața MAN: 

„Pe plan intern, condiţiile în care pornim la planificarea 
economiei noastre sunt, pe de o parte, faptul că puterea 
politică se află în mâinile celor ce muncesc, iar pe de altă 
parte că lupta de clasă se ascute pe măsura înaintării 
noastre pe drumul socialismului. [...] 

De abia după naţionalizarea principalelor întreprinderi 
industriale, de transport, bancare şi de asigurări, la 

11 iunie 1948, de abia după ce clasa muncitoare a luat sub 
conducerea sa directă aceste întreprinderi, au fost create 
premisele necesare pentru planificarea economiei. [...] 
Trebuie menţionat că planificarea cuprinde sectoarele în 
care statul deţine totalitatea sau marea majoritate a mijloa- 
celor de producţie — industria, transporturile — precum şi 
o parte din sectorul agricol, cooperatist, dată fiind natura 
lor socialistă. [...] 

În executarea acestui plan ne călăuzim de principiul luptei 
de clasă necruțătoare împotriva duşmanilor Republicii 
Populare Române şi poporului muncitor.” 


Gheorghe Gheorghiu-Dej, 
Articole şi cuvântări, 1951 


““, % 

= Analizați caricatura de mai jos şi identificați ideea 
principală sugerată de autor cu privire la procesul 
de naţionalizare. 






Ț 4 o." 


ALZĂAȚŢ 


Caricatură de Dan Perjovschi, 2008 





= Identificaţi în sursa 4 sectoarele economice care 
erau proprietatea statului comunist. 


SURSA 4 


„Art. 6. Bogăţiile de orice natură ale subsolului, zăcă- 
mintele miniere, pădurile, apele, izvoarele de energie 
naturală, căile de comunicaţie ferate, rutiere, pe apă şi în 
aer, poşta, telegraful, telefonul şi radioul aparţin Statului, 
ca bunuri comune ale poporului. 

Prin lege se vor stabili modalităţile de trecere în proprie- 
tatea Statului a bunurilor enumerate în alineatul prece- 
dent, care, la data intrării în vigoare a prezentei Constituţii, 
se aflau în mâini particulare. [...] 


Art. 11. Când interesul general cere, mijloacele de 
producţie, băncile şi societăţile de asigurare, care sunt 
proprietate particulară a persoanelor fizice sau juridice, 
pot deveni proprietatea Statului, adică bun al poporului, 
în condiţiile prevăzute de lege. 


Art. 12. Munca este factorul de bază al vieţii economice a 
Statului. Ea este o datorie a fiecărui cetățean. [...] 


Art. 14. Comerțul intern şi extern este reglementat şi 
controlat de Stat şi se exercită de întreprinderi comerciale 
de stat, particulare şi cooperative. 


Art. 15. Statul îndrumă şi planifică economia naţională în 

vederea dezvoltării puterii economice a ţării, asigurării bunei 

stări a poporului şi garantării independenţei naţionale.” 
Constituţia României (13 aprilie 1948) 








= Analizați fotografia de mai sus şi cea de la p. 111, 
alături de sursele documentare 5-10 şi precizați 
care sunt deosebirile dintre discursul oficial asupra 
colectivizării şi modul în care acesta a fost transpus 
în practică. 


SURSA 5 


Gheorghiu-Dej la Plenara PMR din 3-5 martie 1949: 
„Rezolvarea problemei ţărăneşti este o sarcină a dictaturii 
proletariatului. Partidul va duce o muncă sistematică în 
sânul ţăranilor săraci şi mijlocaşi, pentru a-i convinge de 
necesitatea de a se reuni treptat în gospodării colective, 
deoarece colectivizarea agriculturii e posibilă numai în 
baza liberei consimțţiri a țăranilor. Când țărănimea va trece 
la colectivizarea agriculturii, atunci, în baza colectivizării 
masive, va deveni posibilă deplina lichidare a chiaburilor 
ca clasă. [...] Propaganda şi agitația de partid trebuie să 
demaşte în fața milioanelor de ţărani săraci şi mijlocaşi 
chipul veninos şi hrăpăreţ al chiaburilor, să cultive ura de 


4] 


clasă împotriva elementelor capitaliste de la ţară”. 


Stenogramele şedinţelor Biroului Politic şi ale 
Secretariatului Comitetului Central al PMR, vol. III, 2004 


SURSA 6 


Plenara CC al PMR din 1961: 

Gheorghiu-Dej: „S-au organizat în întreaga ţară arestări 
în masă a ţăranilor acuzaţi de a nu fi respectat obligaţiile 
față de stat. Multe zeci de mii de ţărani, în marea lor 
majoritate ţărani muncitori, declaraţi în mod provocator 
chiaburi, au fost ridicaţi de organele Securităţii, închişi şi 
apoi judecaţi în procese publice, ceea ce a provocat o 
mare frământare în masa de ţărani aduşi să asiste la 
aceste înscenări infame. Era o jale, toată țărănimea, 
bătrâni, femei, copii, plângeau: «ce necaz, ce nenorocire 
a căzut pe capul nostru». 

Nicolae Ceauşescu: „89.000 de ţărani au fost arestaţi în 
anii 1950-1952, din care 37.000 de ţărani mijlocaşi şi 
7.000 de ţărani săraci. Cunoaşteţi procesele care s-au 
intentat atunci, în 1951-1952, pe motiv ca să-i speriem şi 
să-i determinăm să dea cota”. 


Dosarul Ana Pauker, vol. 1, 2006 

SURSA 4 


Raport al Securităţii privind asasinarea a trei țărani 
din comuna Bistra, județul Alba: 

„Executarea chiaburilor Trifa losif, Pom Traian şi Andreşel 
loan s-a produs cu următoarele intenţii: [...] 

A doua intenţie este că în judeţul Turda trebuie până la 
23 august să ia ființă mai multe gospodării agricole 
colective şi din cauza chiaburimii care făcea propagandă 
contra gospodăriilor şi cum ţăranii săraci erau sub influența 
lor nu putea să ia fiinţă aceste gospodării. Atunci, în 
legătură cu organele de partid şi cu DRS Cluj, au căzut 
de acord să ia această măsură, pentru a arăta ţăranilor 
că cine se împotriveşte înfiinţării gospodăriilor colective 
pățeşte la fel. Fapt ce întăreşte această concluzie este că 
a doua zi după împuşcarea chiaburilor a crescut cu mult 
numărul cetăţenilor înscrişi pentru gospodăria colectivă. 
Aceeaşi concluzie se trage şi pentru executarea chiabu- 
rilor Bihoreanu Viorel şi Leluţ Remus". 


Marius Oprea, Banalitatea răului, 2002 


SURSA 8 


Întâlnirea lui Gheorghiu-Dej şi Ana Pauker cu țăranii 
din comuna Şoimuş, județul Cluj (24 aprilie 1951): 
„Ciortea Suzana: Noi ne-am gândit că ce o fi colectivul, 
că nu eram lămuriţi. Ne-am dus acasă şi luni ne-am dus 
la lucru ca de obicei. Luni seara a venit o maşină şi a 
ridicat 2 chiaburi, doi ţărani săraci şi unul mijlocaş şi i-au 
dus. [...] 
I-au ridicat noaptea şi marţi au venit acasă. Erau bătuți 
groaznic şi lui Varandi loan îi curgea sângele din cap. [...] 
În ziua aceea, până la 10 seara, toţi bărbaţii, de teamă, 
s-au înscris în colectiv. [...] 
Gheorghiu-Dej: Asta a fost atunci. Dar astăzi cum stau 
lucrurile? 
Nagy Alexandru: Au spus că în 25 luna asta vin să ne ia 
cu forța plugul, carul, vitele. Un tovarăş a venit la mine 
să-i dau carul ca să ducă medicul la copii. Am spus că-l 
dau, numai să-l aducă înapoi. El a luat carul şi l-a băgat 
în şură şi a spus după aceea că nu-l mai dă înapoi, că 
este al gospodăriei colective”. 
Stenogramele şedinţelor Biroului Politic şi ale 
Secretariatului Comitetului Central al PMR, vol. III, 2004 

SURSA 9 


Întâlnirea lui Gheorghiu-Dej şi Alexandru Moghioroş 
cu țăranii din comuna Cistei, județul Alba 

(15 mai 1951): 

„Ciortea Mihai: Prin august 1950, oamenii din sat au fost 
chemaţi la Comitetul Provizoriu de către preşedintele 
Comitetului Provizoriu, secretarul Comitetului Provizoriu 
şi secretarul organizaţiei de bază, care ne-au spus: «Ori 
vă înscrieţi în 24 de ore în gospodăria colectivă, ori 
pregătiţi-vă traista să mergeţi la Canal». Oamenii n-au 
vrut să se înscrie. [...] 

Ca să sperie satul, au ridicat 6 oameni, i-au adus la 
Securitate la Blaj şi i-au bătut. Când cei bătuţi s-au întors 
acasă, s-a înscris aproape întreaga comună, 180 de 
familii din 192. Celor bătuţi la Blaj le-au cerut să nu 
spună adevărul, ci să spună că au căzut din tren. [...] 
După inaugurare nici un om n-a vrut să iasă la lucru 
pentru gospodăria colectivă. Când oamenii au început să 
însămânţeze pământul lor propriu, au venit cu Securitatea 
să-i scoată la muncă pentru gospodăria colectivă, dar ei 
n-au vrut să meargă." 


Stenogramele şedinţelor Biroului Politic şi ale 
Secretariatului Comitetului Central al PMR, vol. III, 2004 


SU Le [IV e [Ney 





Începând din 1945, ţăranii au fost obligaţi să predea 
către stat cote din anumite produse, cu precădere 
alimentare, precum cereale, carne, lapte, legume etc. 
Cantitatea acestora era stabilită în funcţie de supra- 
faţa cultivată, de productivitatea zonei şi de numărul 
de animale deţinute. Deseori, în perioada de început 
mai ales, acestea au fost stabilite însă eronat, ceea ce 
a determinat nemulţumirea generalizată a populaţiei 
rurale, care deseori s-a revoltat în mod deschis. 

Regimul a recurs însă la acţiuni represive ex- 
treme (execuţii sumare, deportări), alte zeci de mii 
de ţărani fiind arestaţi şi judecaţi. În 1950 a fost 
emis un decret conform căruia nepredarea cotelor 
în termen de 30 de zile se pedepsea cu închisoare 
de la 1 la 12 ani. Cotele obligatorii au fost des- 
fiinţate abia în anul 1957, fiind înlocuite cu sistemul 
contractărilor de produse către stat. 


SURSA 1 1 


Sinteză informativă a DGSP (22 august 1950): 

„Judeţul Târnava Mică. În comuna Ohaba, ţăranii sunt 
nemulțumiți pentru că după ce au predat cota la colectare 
lor nu le-a mai rămas grâu nici pentru sămânță. Aceasta 
s-a întâmplat în urma faptului că unii ţărani au fost trecuţi 
cu suprafeţe mai mari decât au în realitate”. 


Arhiva CNSAS 


COTELE OBLIGATORII 





SURSA 7 Q 


„Prin amploarea, durata şi implicaţiile sale, prin măsurile 
de represiune extrem de violente folosite de regim, care 
au implicat aparatul de partid, administraţia de stat, 
Miliția, Securitatea, Armata, trupele de Grăniceri şi forma- 
țiuni paramilitare de presiune, procesul de colectivizare 
apare în fapt ca un adevărat război împotriva țărănimii. 
Acest război s-a bazat pe principiul luptei de clasă, prin 
care partidul-stat a încercat să spargă solidaritatea ţără- 
nimii, să transforme din temelii structura socială a lumii 
rurale şi să o subordoneze planurilor sale de inginerie 
socială.” 


CPADCR, Raport final, 2007 





Sursa: Fundaţia Memorialul Durerii 


= Analizați sursele documentare şi vizuale următoare, 
comparați-le cu alte surse istorice şi formulaţi un 
punct de vedere personal asupra sistemului cotelor 
obligatorii. 

= Identificați metodele folosite de regim pentru a asi- 
gura colectarea cotelor obligatorii. 


SURSA 1 2 


Raport al Direcţiei Securităţii Capitalei 

(13 februarie 1950): 

„Biroul de Securitate Buftea raportează următoarele. În 
raza acestui birou de Securitate, chiaburimea este nemul- 
țtumită, deoarece s-a revenit asupra cotelor de colectare 
de porumb, care s-au majorat în raport cu planul de 
cultură şi cu producţia maximă la hectar. O serie întreagă 
de chiaburi, refuzând să predea cotele la care au fost 
impuşi, au fost trimişi în judecată. [...] Țărănimea mijlo- 
caşă îşi manifestă nemulţumirea şi ea, în sensul că fiind 
forțată de a preda cota obligatorie de porumb este 
nevoită să-şi vândă vitele şi alte obiecte gospodăreşti 
pentru a-şi procura porumbul necesar”. 


Arhiva CNSAS 


SURSA 7 3 


Buletin al Direcţiei Generale a Securității Poporului 
(DGSP), 7 iulie 1950: 

În comuna Ciuperceni-Vlaşca, a fost identificat învățătorul 
lonescu Marin, care instiga populaţia contra colectărilor, 
în urma cărui fapt acesta a fost reţinut de organele 
noastre. În urma reţinerii acestuia, țăranii din comună au 
reacționat şi au reţinut în acelaşi timp doi activişti ai PMR 
din localitate. 

Faţă de această situaţie, s-au deplasat la faţa locului 
organele noastre, împreună cu organele Miliției, însă şi 
aceştia au fost dezarmați şi reținuți. 
Pentru restabilirea ordinii în această 
comună, s-au deplasat, în noaptea de 
6/7 iulie a.c., două plutoane de Miliție, 
iar de la Direcţia Regională a Securi- 
tăţii Poporului Ploieşti s-a deplasat 
cca. un pluton. În operaţiunea de 
restabilire a ordinii au fost omorâţi doi 
instigatori, iar alţi doi au fost răniţi. 
Ceilalţi instigatori reuşind să dispară, 
s-au format echipe pentru prinderea 
lor. În comuna Siliştea, la 6 km de 
comuna Ciuperceni, sătenii au devas- 
tat sediul PMR din localitate, maltra- 
tând pe tovarâşii activişti, dintre care 
3 sunt în stare gravă”. 


Arhiva CNSAS 

SURSA 1 4 


Raport al Direcţiei Regionale a Securităţii Braşov 

(18 august 1950): 

„În comuna Rucăr, judeţul Făgăraş, cu ocazia colectărilor 
s-au creat nemulțumiri în rândul ţărănimii muncitoare, 
pentru faptul că impunerile la cote sunt prea mari. Astfel, 
la treierat s-au constatat cazuri când ţăranii săraci şi 
mijlocaşi au avut impuneri de cotă mai mari decât rezulta 
cantitatea totală treierată, din care cauză mulţi au rămas 
fără grâu de sămânță şi fără grâu pentru hrană. Cazuri 
concrete: ţăranul sărac Geamăn Gheorghe, invalid de 
război şi familie grea, Borzea loan şi Leanu lui Tei, toţi 
din această comună, au fost impuşi să predea o cotă de 
700 kg de grâu, iar la treier le-a rezultat cantitatea totală 
de 500 kg de grâu, de fiecare. În această situaţie se 
găseşte majoritatea comunei”. 


Arhiva CNSAS 

„Industrializarea 


Pentru a realiza modernizarea României, liderii partidului au 
avut în vedere dezvoltarea industriei, scopul fiind transformarea 
țării dintr-un stat preponderent agrar într-un stat industrial-agrar. 

Primul pas a fost electrificarea şi asigurarea resurselor ener- 
getice. Amenajarea unor hidrocentrale pe râurile interioare 
(Vidraru, Bicaz, Lotru etc.) şi pe Dunăre (Porţile de Fier), con- 
strucţia de termocentrale (Turceni, Rovinari, Işalniţa etc.) şi a 
centralei nucleare de la Cernavodă au creat premisele ener- 
getice necesare industrializării. 

Urmându-se modelul economiei sovietice, accentul a fost pus 
apoi pe crearea unei puternice industrii grele (sursa 7). Astfel, 
cele mai multe investiţii au fost îndreptate către industriile side- 
rurgică, metalurgică, extractivă, constructoare de maşini. Treptat 
au fost creaţi aşa-numiţii „mamuţi industriali”, întreprinderi com- 
plexe cu zeci de mii de angajaţi, întinse pe mii de hectare de 
teren, dar al căror nivel tehnologic era deseori relativ precar. 
Administrarea acestora era realizată într-un mod autoritar, de 
comandă, directorii fiind numiţi de către partid pe criterii politice. 

Canalizarea investiţiilor către industria grea a dus la neglijarea 
industriei bunurilor de consum şi în parte a agriculturii, ceea ce 
s-a reflectat în scăderea nivelului de trai al populaţiei. În anii '80 
exista o penurie de alimente şi produse de strictă necesitate, la 
care se adăuga şi calitatea foarte proastă a acestora. Atent 
supravegheate de către ofițeri de securitate, întreprinderile de 
stat raportau indicatori economici cantitativi care să susțină 
propaganda de partid. Spre exemplu, „producţia industrială pe 
cap de locuitor” era un reper economic esenţial, alături de care 
se utilizau frecvent „volumul desfacerilor de mărfuri”, „volumul 
prestaţiilor de servicii la sate” etc. 

În anii'80, economia de 
tip industrial din România 
s-a confruntat cu dificul- 
tăţi care au dus-o până la 
urmă la colaps. Lipsa re- 
surselor financiare nece- 
sare retehnologizării, lipsa 
preocupărilor pentru cer- 
cetare şi proiectare de noi 
produse, a flexibilității în 
organizarea producției, 
supradimensionarea unor 
construcții industriale, 
lipsa materiilor prime, lipsa 
resurselor energetice şi 





Sursa: MUXSUI 
Naţional de Istorie 


SURSA 1 


Gheorghiu-Dej în fața MAN 

(27 decembrie 1948): 

„Aşa cum ne învaţă Lenin şi Stalin, aşa 
cum ne învaţă experienţa Uniunii 
Sovietice, construirea socialismului nu 
este cu putinţă fără o puternică indus- 
trializare. lar această industrializare 
trebuie făcută prin dezvoltarea în primul 
rând a industriei grele, a industriei 
producătoare de mijloace de producţie". 


Gheorghe Gheorghiu-Dej, 
Articole şi cuvântări, 1951 


> Dai 
> 


Sursa: Rompres 








consumurile mari, productivitatea economică scăzută, tendinţele 
de creştere a producţiei neinsoţite de reflectarea acesteia în 
rezultate financiare concrete („producţia pe stoc') sunt cauze 
ale prăbuşirii economice. Aceasta a fost generată de un sistem 
economic centralizat şi planificat, preocupat mai mult de propria 
imagine propagandistică decât de cifrele economiei reale. În 
lipsa performanţelor economice, raportările fictive ale directo- 
rilor au devenit o practică a economiei comuniste, tolerată atât 
de securitate, cât şi de câtre partid. 

La toate acestea s-au adăugat de-a lungul timpului catastrofe 
naturale (inundaţiile din anii '70-'80, cutremurul din 1977), care 
au dereglat un sistem economic şi aşa lipsit de eficienţă, sau 
evenimente internaţionale, precum şocul petrolier din 1973 sau 
revoluţia islamică din lran (furnizor important de petrol pentru 
România), care au lăsat România fără materii prime pentru 
industria supradezvoltată de rafinare a petrolului. 

Una dintre marile probleme ale industrializării a fost lipsa 
preocupării pentru protejarea mediului înconjurător. Degradarea 
acestuia nu a făcut obiectul nici unui studiu sau proiect econo- 
mic. Unele dintre combinatele industriale construite, precum cele 
de la Baia Mare, Copşa Mică, Craiova, Zlatna, au poluat zone 
întinse din jurul acestora, afectând grav sănătatea populaţiei. 


Urbanizarea şi sistematizarea 


Industrializarea a dus la creşterea populaţiei ocupată în indus- 
trie, de la 12% în 1950 la 38% în 1989. Unul dintre efectele aces- 
tui fenomen l-a constituit dezvoltarea oraşelor, ca o consecinţă a 
migrației sociale a locuitorilor din mediul rural câtre cel urban. 
Pentru a răspunde nevoilor populaţiei, au fost construite nume- 
roase cartiere de blocuri, spitale, şcoli etc., dar şi lucrări de am- 
ploare, precum Canalul Dunăre — Marea Neagră sau metroul. 
Unele dintre proiectele de sistematizare urbană ale Bucureştiului 
au fost însă megalomanice, faraonice, precum Casa Republicii, 
rebotezată apoi Casa Poporului sau bule- 
vardul Victoria Socialismului, pentru reali- 
zarea cărora s-a recurs la demolarea unor 
construcții cu valoare istorică şi arhitecto- 
nică (biserici, sinagogi etc.). 

Situaţia a fost identică şi în alte oraşe 
ale ţării, iar în anii 80 a fost iniţiată siste- 
matizarea satelor. Ceauşescu a stabilit ca 
numărul satelor să fie redus de la 13.000 
(câte existau în 1988) la „5.000 cel mult 
6.000 de sate'. Acest plan de urbanizare 

SURSA 2 


Raport al şefului Securității Alba către 
prim-secretarul Comitetului judeţean 
de partid Alba (17 martie 1989): 
„Există o stare de lucruri necorespunză- 
toare din cauza penuriei de carburanți. 
Începând cu 17 martie 1989, cota zilnică 
de motorină a fost diminuată cu 1.000 
litri (de la 2.500 la 1.500). Pentru a se 
putea încadra în acest consum, Auto- 
baza Alba-lulia a recurs la suspendarea 
activităţii de transport marfă, cu excepţia 
autovehiculelor ce deservesc Direcţia 
judeţeană de poştă şi telecomunicații. 

În acelaşi scop, s-au produs unele 
modificări şi în transportul de călători, 
renunţându-se la folosirea autobuzelor 
pentru transportul elevilor, aceştia 
urmând să facă naveta împreună cu 
personalul muncitor din unităţile socia- 
liste. Pe lângă faptul că în asemenea 
condiţii se vor produce aglomerări — 
capacităţile utilizate nefiind în măsură 
să asigure nevoile de navetă — şi pre- 
lungirea timpului afectat transportului, 
astfel de situaţii pot conduce la apariţia 
unor stări de nemulțumire în grup şi 
chiar la acţiuni cu caracter protestatar”. 


Arhiva CNSAS 





drei Pandele 

forțată a atras proteste atât din țară (istorici, arhi- | 


tecți), cât şi din Occident (în Belgia şi Franța s-a 
înființat asociaţia Operation Villages Roumains, 
cu scopul de a apăra satele de distrugere). Planul 
lui Ceauşescu a avut în vedere însă şi o amplă 
„inginerie socială”, de modificare structurală a 
vieţii rurale. 


Citiţi sursele 1-6 şi rezolvați următoarele cerinţe: 


= Formulaţi un punct de vedere personal privind prin- 
cipalele efecte ale industrializării României. 

: Care credeți că au fost motivele pentru care liderii 
Partidului Comunist au ales această cale de dez- 
voltare economică? 

= Folosind internetul şi alte surse de documentare, 
analizaţi care este astăzi situaţia unităților de pro- 
ducere a energiei electrice construite în perioada 
1945-1989. 

: Realizaţi o investigație (personală sau în echipă) 
pe tema industrializării şi a efectelor sale în loca- 
litatea voastră. 


SURSA 3 


Gheorghiu-Dej, Raport asupra planului de electrificare 
a ţării (26 octombrie 1950): 

„De pe acum industria noastră suferă gâtuiri din cauza 
lipsei de energie electrică. Fiecare pas înainte în dez- 
voltarea industriei noastre socialiste este frânat de lipsa 
de energie electrică. Noi ne dăm seama din propria 
noastră experienţă cât de justă este învăţătura leninistă, 
potrivit căreia electrificarea trebuie să meargă cu un pas 
înaintea industrializării. [...] 

Planul lucrărilor pentru etapa de 10 ani prevede con- 
struirea a 13 centrale termoelectrice cu o putere instalată 
de 1.039.000 kw [...] construirea a 24 de hidrocentrale cu 
o putere instalată de 764.000 kw şi centrale mici cu o 
putere de circa 40.000 kw [...]. În decursul primului plan 
cincinal se prevede introducerea energiei electrice în circa 
2.000 de sate şi în primul rând în SMT-uri, gospodării 
agricole de stat şi gospodării agricole colective. [...] Prin 
presă, radio, cinematograf, aşezăminte culturale, propagan- 
dişti, agitatori etc., prin toate verigile aparatului nostru de 
propagandă şi agitaţie, să facem ca fiecare om al muncii 
să cunoască ideile şi măsurile practice ale planului”. 


Gheorghe Gheorghiu-Dej, 
Articole şi cuvântări, 1951 

SURSA 4 


Gheorghe Gheorghiu-Dej, Raportul politic al CC la 
Conferinţa Naţională a PCR (21 octombrie 1945): 


„Progresul ţării noastre este în directă şi nemijlocită 
legătură cu progresul industrializării ţării şi de tăria 
industrială a ţării depinde în mare măsură însăşi inde- 
pendenţa statului nostru. De existenţa unei industrii 
dezvoltate se leagă existenţa clasei muncitoare, care 
reprezintă garanţia democratizării vieţii noastre publice, 
garanţia lichidării feudalismului şi a moşierimii. La baza 
acţiunii de refacere şi reconstruire a ţării trebuie să stea 
deci refacerea şi dezvoltarea industriei grele [...]. Şi cum 
industria grea metalurgică formează baza industrială a 
unei țări, trebuie să se dea consolidării şi dezvoltării 
acestei industrii un loc de frunte în planul de refacere a 
țării. [...] 

De ce este necesar? În primul rând, fiindcă numai prin 
dezvoltarea industriei grele se pot pune în valoare toate 
bogăţiile pământului ţării noastre, bogății exploatate până 
azi doar într-o măsură redusă. În al doilea rând, fiindcă în 
jurul industriei grele, de pe urma dezvoltării ei şi în legă- 
tură cu ea, vor putea lua dezvoltarea necesară industriile 
existente şi vor putea lua naştere noi industrii. În al treilea 
rând, fiindcă fără existenţa unei industrii grele nu se poate 
asigura funcţionarea şi dezvoltarea acelui sector econo- 
mic fără de care nu se poate concepe însăşi viaţa eco- 


 nomică — transporturile [...]. În al patrulea rând, fiindcă 
"numai prin dezvoltarea industriei grele şi metalurgice şi a 


industriilor anexe, şi în primul rând a celei mecanice şi 
chimice, se va da posibilitatea ca sectorul atât de impor- 


_tant al economiei noastre — agricultura — să fie înzestrat 


cu toate acele maşini, unelte, produse şi instalaţii de 
prelucrare care să-i ridice atât productivitatea, cât şi 


“rentabilitatea. [...] Urmările realizării acestui plan vor 


influenţa întreaga evoluţie a economiei noastre. Este 
calea cea mai sigură pentru refacerea ţării noastre şi 
pentru asigurarea ridicării ei”. 


Gheorghe Gheorghiu-Dej, 
Articole şi cuvântări, 1951 





SURSA 5 


„Alocarea investiţiilor industriale [...] s-a făcut cu preţul 
neglijării, am putea spune al sacrificării chiar, a altor 
ramuri industriale, între care şi industria alimentară, 
căreia, în anii 1980-1989, i s-a alocat mai puţin de 5% din 
totalul investiţiilor industriale. Rezultatul n-a întârziat să 
apară. Oferta scăzută de produse alimentare pe piaţa 
internă a dus [...] la diminuarea consumului populaţiei şi 
a nivelului de trai. [...] 

Unele obiective industriale [...] au creat numeroase 
neajunsuri economiei româneşti, provocând mari daune 
nu numai acesteia, ci şi mediului înconjurător. Astfel, 
pentru exploatarea carboniferă la suprafaţă din bazinul 
Rovinari, au fost dislocaţi 20.000 de locuitori şi scoase 
din circuitul agricol 6.000 de hectare. Cărbunele obţinut, 
lignitul, nu a îmbunătăţit balanţa energetică, dar a agravat 
procesul de degradare a mediului natural din zonă. În 
egală măsură de păgubitoare şi dăunătoare a fost centrala 
electrică de la Anina, prevăzută să funcţioneze prin arde- 
rea de şisturi bituminoase. După lucrări de investiţii de 
peste 8 miliarde de lei şi mutarea unui munte, obiectivul a 
fost abandonat, pentru că arderea de şisturi bituminoase 
nu s-a dovedit realizabilă. [...] O situaţie aproape similară 
se constată şi în cazul proiectatului Combinat Călimani, 
lucrările fiind abandonate după ce se făcuseră investiții 
de peste 3 miliarde lei." 


CPADCR, Raport final, 2007 





ECONOMIA = 119 


: Folosind internetul şi alte surse de informații, alcă- 
tuiți un dosar de presă (românească şi internațio- 
nală) cu privire la deteriorarea mediului înconjurător 
provocată de întreprinderile construite în timpul 
regimului comunist. 

Adunați mărturii privind existența în perioada comu- 
nistă a unor deficiențe economice în localitatea 
voastră de reşedinţă. 

Industrializarea a determinat migrația populației în 
căutarea unor locuri de muncă mai bine plătite. 
Care sunt caracteristicile migraţiei în lumea con- 
temporană? 


SURSA ai 


„În perioada postbelică, în România s-a acordat prioritate 
dezvoltării industriale, neglijându-se aproape în întregime 
problemele de protejare a condiţiilor de viaţă, de ocrotire 
a mediului înconjurător. [...] 

Depăşiri frecvente ale concentraţiilor admisibile de poluanți 
în atmosferă se evidenţiază în zonele Zlatna, Copşa Mică 
şi Baia Mare (metalurgie neferoasă), Râmnicu Vâlcea, 
Ploieşti, Borzeşti, Năvodari (petrochimie), Medgidia, 
Bicaz (industria materialelor de construcţii etc.). Spre 
exemplu: în oraşul Copşa Mică, concentraţia maxim 
admisă de bioxid de sulf era depăşită de peste 10 ori în 
1989, iar la plumb şi compuşi din plumb de peste 50 de 
ori, în ambele cazuri, frecvenţa depăşirii concentraţiei 
maxime admisibile fiind de 100%. Practic, această zonă 
este incompatibilă cu parametrii acceptabili ai existenţei 
umane. [...] 

Depăşirea limitelor admisibile în apă se constată în aval 
de marile platforme ale industriei chimice şi petrochimice 
de la Dej, Târgu Mureş, Ocna Mureş, Râmnicu Vâlcea, 
Ploieşti, Borzeşti, Piatra Neamţ, Târgovişte, Roznov şi 
altele. În municipiul Bacău, frecvenţa 
probelor necorespunzătoare STAS-ului era 
de 100% în 1989, la toate probele de apă 
analizate. [...] 

Deteriorarea condiţiilor tuturor factorilor de 
mediu a ajuns la un prag critic în condiţiile 
în care factorii de decizie au ignorat 
aproape complet necesitatea măsurilor de 
protecție a mediului.” 


Constantin lonete, Criza de sistem 
a economiei de comandă 
şi etapa sa explozivă, 1993 

= Alcătuiţi un portofoliu pe o temă privind sistemati- 
Zarea în epoca Ceauşescu (demolarea clădirilor 
istorice sau a bisericilor, distrugerea satelor etc.) 


SURSA 4 


„Sistematizarea cea mai importantă a suportat-o zona 
centrală a Bucureştilor, care trebuia să îndeplinească 
rolul de Centru Civic. Noul plan de urbanizare preconizat 
de conducerea de stat comunistă se înscria într-un 
perimetru de aproximativ 18 km şi urmărea ca toate 
clădirile care se aflau în perimetrul viitoarelor artere de 
comunicaţie să fie demolate sau cosmetizate pentru 
orientarea arhitectonică vizată. Bisericile nu trebuiau să 
facă parte din această idee şi, ca atare, ele trebuiau 
eliminate. Observăm că, în această situaţie, lăcaşurile de 
cult, de orice confesiune, erau desființate nu din consi- 
derente antireligioase, ci aparent arhitectonice. [...] 
Altfel spus, bisericile nu intrau în linia arhitectonică 
comunistă şi ca atare nu trebuiau să apară, mai ales că 
se aflau în zona unor artere mari de comunicaţie. Ne 
referim la biserica Gheorghiceanu, demolată la 

17 noiembrie 1984, locul fiind acoperit în numai 24 de ore 
cu iarbă şi flori; biserica Doamna Oltea, demolată la 

27 noiembrie 1986, fără forme legale; biserica Sfântul 
Spiridon Vechi, demolată la 26 august 1987; şi Sfânta 
Treime — Dudeşti, demolată la 9 noiembrie 1987. [...] 


[Le [: MCez: 





Ideea construirii unui canal care să lege Dunărea de 
mare a apărut în România încă din secolul al XIX-lea, 
iar în perioada interbelică au fost întocmite unele stu- 
dii şi schiţe în acest sens. Transpunerea în practică 
a acestui proiect va reveni însă regimului comunist 
din România. 





Trebuie să notăm şi câteva cazuri speciale de demolare a 
unor monumente semnificative pentru arta europeană şi 
pentru istoria românilor: bisericile mănăstirilor Cotroceni 
şi Pantelimon, dar mai ales mănăstirea Văcăreşti, dis- 
truse în 1984, 1985, respectiv 1986." 


Adrian Nicolae Petcu, „Explicarea politicii comuniste de 
demolare a lăcaşurilor de cult”, în Analele Sighet, 10 





CANALUL DUNĂRE - MAREA NEAGRĂ 
DE LA GHEORGHIU-DEJ LA NICOLAE CEAUşESCU 





La scurt timp după extinderea sferei de influență 
a URSS asupra României, Stalin a impus regimului 
de la Bucureşti trecerea la construirea unui canal 
care urma să lege Dunărea de Marea Neagră. Se 
încerca astfel realizarea unei construcţii similare 
marilor canale sovietice, fără a se ţine însă cont de 
faptul că economia României nu putea suporta cos- 
turile aferente acestuia. 

Lucrările au început în anul 1949, forța de muncă 
fiind asigurată de muncitori şi militari, cărora din 
1950 li s-au adăugat şi deţinuţi de drept comun şi 
politici. Aceştia erau încarceraţi şi supuşi la muncă 
forțată în mai multe colonii amplasate de-a lungul 
Canalului: Poarta Albă, Peninsula, Capul Midia, 
Galeş, Columbia etc. (capitolul 6). Pentru deţinuţii 
politici, regimul de muncă a fost unul extenuant, 
astfel încât numărul victimelor a fost mare (sursa 9 
şi capitolul 6). Sumele uriaşe necesare finalizării 
lucrării au dus la stoparea construcției în vara anu- 
lui 1953, după moartea lui Stalin. 





Proiectul a fost reluat însă de Ceauşescu în dece- 
niul opt. Dat în folosință în 1984, Canalul Dunăre — 
Marea Neagră a fost unul dintre simbolurile regimului 
comunist. De altfel, finalizarea construcţiei a fost 
utilizată din plin de propagandă în edificarea cul- 
tului personalităţii lui Nicolae Ceauşescu. 


: Analizaţi textele şi fotografiile următoare şi for- 
mulați un punct de vedere referitor la construirea 
Canalului Dunăre - Marea Neagră. 

„ Cum comentaţi faptul că lucrările au fost oprite 
imediat după moartea lui Stalin? 

: Evidenţiaţi metodele utilizate de propagandă pen- 
tru a scoate în relief realizările regimului. 


SURSA 8 


„Cu ocazia unei convocări la Stalin, Gheorghiu-Dej şi Ana 
Pauker au amintit de străduinţele lui Gheorghi Dimitrov 
de a construi un pod peste Dunăre între Giurgiu şi Russe. 
[...] Răspunsul lui Stalin a fost neaştepiat: ceea ce vă 
trebuie vouă nu este acest pod, ci un canal care să 
realizeze o ieşire directă la Marea Neagră, ocolind 
greutăţile navigaţiei pe braţul Sulina şi pragul de nisip la 
ieşirea la mare. 
Ideea a fost îmbrăţişată cu entuziasm de Ana Pauker şi a 
obținut şi acordul lui Dej. S-a hotărât ca un grup de spe- 
cialişti în proiectarea şi construcţia de canale navigabile, 
în mare vogă pe atunci în URSS, să vină la Bucureşti şi, 
împreună cu specialiştii români, să studieze şi să facă 
propuneri în legătură cu posibilităţile construcţiei unui 
asemenea canal. 
În primăvara lui 1949 a sosit la Bucureşti brigada con- 
dusă de generalul Sapoşnicov, cunoscut constructor de 
canale navigabile. Au fost găsite unele studii mai vechi 
ale specialiştilor români în legătură cu un canal care să 
lege Dunărea de mare. Sovieticii, între care se găseau 
topometri şi geologi, au găsit un traseu convenabil între 
Cernavodă şi Capul Midia, trecând prin Medgidia şi 
traversând, cu excavații adânci, piatra calcaroasă de la 
Poarta Albă. [...] 
Lucrările au început cu mari greutăţi în a doua jumătate a 
anului 1949. [...] Muncile grele de excavații şi transport 
erau efectuate în mare parte de deţinuţi şi oameni dislo- 
caţi din căminele lor. A devenit din ce în ce mai clar că 
lucrarea, care apăsa greu pe resursele economiei slăbite 
de război a ţării, nu avea o eficiență economică accep- 
tabilă. [...] 
Două luni după moartea lui Stalin, Chivu Stoica şi cu 
mine am primit dispoziția conducerii de a opri lucrările 
canalului după 3 ani şi jumătate de la începerea lor." 
Gheorghe Gaston-Marin, În serviciul 
României lui Gheorghiu-Dej, 2000 

SURSA 9 


„Trimişi la Canal ca «duşmani ai poporului», deţinuţii au 
fost supuşi unui regim de exterminare. Sosiţi din diferite 
închisori ale ţării, unii după mulţi ani de detenţie, subali- 
mentaţi, slăbiţi, bolnavi, deţinuţii au fost obligaţi să mun- 
cească aici mult peste puterile unui om sănătos şi bine 
hrănit [...]. Procentul mortalităţii la Canal a fost de 1-4%, 
iar în perioada noiembrie 1952 — februarie 1953, la Capul 
Midia, procentul a fost de 17% [...]. Ritmul de muncă, foa- 
metea, bătăile, lipsa unei îngrijiri medicale eficiente, bolile 
şi vârsta înaintată a multora dintre colonişti au determinat 
rata record a mortalităţii la Canal, acesta devenind, pe 
drept cuvânt, un adevărat cimitir.” 


» 


Clara Mareş, „Canalul Dunăre — Marea Neagră”, 
în Andrei Muraru (coord.), Dicţionarul penitenciarelor 
din România comunistă (1945-1967), 2008 


SURSA 1 Q 


Discursul lui Nicolae Ceauşescu la inaugurarea 
Canalului (Scînteia, 27 mai 1984): 

„În țara noastră am realizat, în anii construcţiei socialiste, 
multe transformări revoluţionare. Geografia patriei noastre 
s-a schimbat. Avem oraşe şi sate noi, au apărut uriaşe 
platforme industriale. Țara noastră a devenit mai puter- 
nică, mai bogată; dar nici una dintre aceste realizări — 
deşi trebuie să declar că unele au costat mai mult — nu 
egalează această măreaţă realizare, Canalul Dunăre — 
Marea Neagră, care constituie un simbol al forței, al 
spiritului revoluţionar al poporului nostru”. 


Sursa: ANIC 

Relaţiile economice externe 


În primii ani după 1945, România şi-a redus rela- 
țiile economice cu statele occidentale, dezvoltân- 
du-şi în schimb comerțul cu URSS şi cu celelalte 
state comuniste. Începând din 1945, au fost în- 
ființate societăţi mixte sovieto-române (denumite 
sovromuri) în toate ramurile esenţiale: industria 
petroliferă şi carboniferă, transporturi, construcţii, 
pănci etc. Aceste entități au generat mari pierderi 
financiare României, întrucât o parte a profitului 
lor mergea către URSS. Sovromurile au fost des- 
fiinţate abia după moartea lui Stalin, în perioada 
1954-1956, fapt care a condus şi la îmbunătăţirea 
performanţelor economice ale României. 


În 1949 a fost instituit monopolul statului asu- 
pra comerțului exterior. În acelaşi an, ţara noastră 
a aderat la Consiliul de Ajutor Economic Reciproc 
(CAER), un organism creat de URSS cu scopul 
de a prelua controlul asupra economiilor ţărilor 
intrate în sfera sa de influenţă (sursa 3). În anii '60, 
România a încercat să se opună acestor tendinţe, 
ceea ce a dus la apariţia unor disensiuni cu Mos- 
cova. Ulterior, relaţiile cu CAER au fost dezvoltate, 
ponderea comerțului cu statele membre crescând 
continuu. Începând din deceniul şapte, au fost reluate 
legăturile comerciale cu SUA şi ţările vestice, de 
unde a fost importată tehnologie performantă cu 
care au fost dotate anumite fabrici (spre exemplu, 
autoturismele Dacia au fost produse iniţial sub 
licență Renault). 


În anii '70, România a contractat mai multe cre- 
dite valutare externe, care au fost folosite aproape 
exclusiv pentru continuarea industrializării. În 1982, 
Nicolae Ceauşescu a luat decizia de a plăti inte- 
gral şi rapid această datorie externă, care, în 
viziunea lui, accentua dependența economică a 
României față de „statele imperialiste occidentale” 
şi permitea acestora exercitarea unor presiuni cu 
privire la politica sa privind respectara drepturilor 
omului. Efectele economice interne ale acestei 
decizii au fost dezastruoase (capitolul 9). 


Citiţi sursele 1-4, priviți caricatura de la pagina alătu- 

rată şi rezolvați următoarele cerinţe: 

: Definiţi relaţia economică dintre România, URSS şi 
CAER. 

: Care credeţi că au fost motivele pentru care URSS 
a dorit constituirea sovromurilor? 

. De ce credeţi că liderii comunişti români au criticat 
ulterior aceste societăți? 


SURSA 1 


„Relaţia în cadrul CAER era una cu dublu sens: URSS 
asigura celelalte ţări cu resurse, îndeosebi cele din estul 
Europei, iar acestea plăteau la rândul lor cu produse 
finite. CAER s-a dovedit a fi, preponderent, o organizație 
cu caracter politic şi ideologic, principiile economice fiind 
frecvent subordonate intereselor politice de moment. [...] 
Diferenţele dintre CAER şi Piaţa Comună sunt consis- 
tente: proprietatea de stat şi planificarea sunt atributele 
economiilor statelor membre CAER, în timp ce în ţările 
membre ale CEE, proprietatea privată, iniţiativa indi- 
viduală şi legea cererii şi ofertei sunt pilonii economiei." 


Liviu Țăranu, România în Consiliul 
de Ajutor Economic Reciproc, 2007 


SURSA 2 


„Noi ne-am dus la Moscova, nu ştiu cu ce chestiune [...] 
Era Molotov, Stalin şi mai erau şi alții. Am ridicat ches- 
tiunea aceasta a obligaţiilor din Convenţia de Armistiţiu, 
ce înseamnă asta, cât trebuie să dăm, care este situaţia 
economică financiară, care este situaţia materială a 
maselor, ce dispoziţie este în mase şi că concluzia la 
care am ajuns este că trebuie neapărat să se vadă dacă 
nu se poate face o anumită uşurare. [...] 

În momentul acela am mai spus că nu numai că dădeam 
mărfuri, dar plăteam şi transportul acestora pe teritoriul 
Uniunii Sovietice, chiar dacă destinaţia lor era Vladivostok. 
A fost cu mult peste cele prevăzute în Convenţia de 
Armistiţiu. Nu mai vorbesc de instalaţii întregi, fabrici, tot 
ce li se părea că este potrivit să se ia în contul dărilor de 
război. Pe urmă dădeam carne, lână, tot ce aveau 
nevoie. Vitele le luau pe alese, în special vaci, oi, cai, 
foarte, foarte mult. Simţeai că se duce aşa... Parcă era 
un sorb care trăgea toate lucrurile acestea. Şi pentru tot 
ce ducea acolo trebuia să plătim transportul şi pe teri- 
toriul Uniunii Sovietice. [...] 

Vorba este că nu am plecat cu nimic de acolo, doar cu o 

săpuneală zdravănă. 


Relatare a lui Gh. Gheorghiu-Dej 
în Dosarul Ana Pauker, vol. 1, 2007 





SURSA 3 


„Societatea de Transporturi Aeriene Româno-Sovietică 
(TARS) a adus beneficii URSS, prin poziţia de monopol 
pe care o deţinea în cadrul transporturilor aeriene din 
România. TARS executa exploatarea tuturor liniilor aeriene 
interne şi externe, precum şi orice cursă cu caracter special. 
[...] Investiţiile în această societate au fost mici (26 mili- 
oane lei în decurs de cinci ani) şi, ca urmare, profitul adus 
de TARS a scăzut constant, însă partea română era obli- 
gată să suporte deficitele (circa 600 de milioane de lei pe 
an) şi să plătească beneficii URSS. 

Se crease o situaţie care l-a făcut pe Emil Bodnăraş să 
exclame în octombrie 1953: «O societate la care trebuie 
să suporţi deficitele şi să plăteşti din buget şi beneficii, nu 
cred că este necesară [...] Cu diferenţa ce o plătim la 
beneficii putem cumpăra 10 avioane în fiecare an». [...] 
Sovromurile au servit ca model al întreprinderilor socia- 
liste de tip sovietic şi au reprezentat pârghii de control 
sovietic asupra unor largi domenii economice, contribuind 
din plin la edificarea unei economii de tip sovietic. Politica 
economică a sovieticilor faţă de România nu a repre- 
zentat un caz particular, ea regăsindu-se cu mici nuanțe 
locale şi în celelalte state sovietizate (mai puţin în cazul 
lugoslaviei). De asemenea, societăţi mixte de tip sovrom 
au funcţionat şi în China." 


Florian Banu, Asalt asupra economiei României — 
de la Solagra la Sovrom (1936-1956), 2004 

SURSA 4 


Gheorghe Gaston-Marin, 1961: „La un moment dat, 
aceste sovromuri au luat o extindere extraordinar de 
mare, au fost introduse în sovromuri fel de fel de între- 
prinderi dintre cele mai bune şi cele mai importante din 
economia noastră. Ba au început la un moment dat să se 
facă diferite jonglări de acţiuni de colo până colo, fără să 
se fi creat nimic, să se facă noi şi noi sovromuri, din care 
rezultau noi şi noi obligaţii din partea statului nostru, din 
partea bugetului nostru [...] Mai mult, erau anumite 
prevederi, obligaţii, să asigure un anumit nivel de rentabi- 
litate şi de beneficii acestora. Dacă din diferite motive 
aceste nivele de beneficii nu se realizau, bugetul statului 
trebuia să scoată şi să completeze până la nivelul stabilit 
dinainte. Pentru că, lucra bine, lucra prost, nu avea nici o 
importanţă, beneficiul trebuia să fie asigurat din bugetul 
statului. A fost un exemplu cu Sovromgaz. Propunerea de 
a face un Sovromgaz, în care pur şi simplu trebuiau puse 
la dispoziţie toate resursele de gaz natural, de gaz 
metan, şi Sovromgaz să se ocupe cu vânzarea gazului 
metan în diferite părți. [...] 

Vă aduceţi aminte că a început să se vorbească despre 
SovromPatriarhie, SovromGuvern”. 

Gheorghiu-Dej: „Într-adevăr, se spunea SovromPatriarhie, 
SovromGuvern, pentru că nu era ramură în care să nu se 
fi întins aceste sovromuri.” 


Dosarul Ana Pauker, vol. 1, 2006 


- Vasile Luca: „Sovromurile din ţară noastră au devenit o pârghie 
importantă în desvoitarea economiei noastre ,..“ 


Sursa: CNSAS 





Manifest iugoslav în care erau caricaturizate sovromurile din România 


VIAȚA COTIDIANĂ 





9.1. Viaţa privată 


„Pentru mine, comunismul a însemnat 10 minute de desene ani- 
mate duminica, după care venea Tovarăşul Nicolae Ceauşescu să 
vorbească frumos despre însămânţarea la hectar la cutare fermă 
agricolă şi eu m-aş fi tăvălit pe jos de plâns că-mi plăceau mult 
desenele şi aş mai fi vrut, dar făceam aşa în mine, că mă bătea tata 
dacă zbieram ca un animal, că nu eram animal, eram pionier.” 
(http://iulianenache.blogspot.com) 


Aşa îşi amintesc astăzi comunismul cei care şi-au trâit în 
acea perioadă doar copilăria: cu umor, cu nostalgie (despre 
copilărie nu ne putem aminti decât cu nostalgie!) şi cu un pic de 
sarcasm. 

Alţii, mai nostalgici, îşi amintesc cu regret: 


„Nu mă plâng, era bine pentru mine atunci, oricum, mult mai bine 
decât acum. Eram respectat şi toată lumea avea nevoie de mine, 
aveam foarte multe cunoştinţe” (declaraţia unui fost gestionar de 
alimentară, în Viaţa cotidiană în comunism). 


Şi mai sunt şi cei pentru care: 


„Ăsta e comunismul! [...] Răzbunător. Mic. Împuţit. Mahalagesc. 
Pizmaş. Credincios al treimii: ură, bănuială, invidie. Cu gură de ţaţă 
şi ură de slugă” (Nicolae Steinhardt, Jurnalul fericirii, 2008). 


Viaţa privată nu e o realitate naturală, ci o realitate istorică. 
Ea este construită diferit de la o societate la alta, în funcţie de 
modul în care viața publică i-a respectat limitele sau i le-a re- 


strâns, deoarece viaţa privată nu se 
defineşte decât în raport cu viața pu- 
blică. Pentru regimul comunist nu au 
existat nici un fel de precauţii privind 
delimitarea spațiului şi a vieții private. 
Dimpotrivă, „apărarea societăţii” — adică 
a domeniului public al vieţii umane - a 
fost singura preocupare a regimului, 
chiar dacă acest lucru a însemnat con- 
trolul şi încălcarea flagrantă a limitelor 
vieţii private. De la sexualitate la cores- 
pondenţă, consumul alimentar, credință 
şi până la convingerile cele mai intime, 
totul a fost supus controlului „de partid 
şi de stat. Ceea ce urmează sunt doar 
câteva exemple. 


SURSA 1 


„Ceea ce m-a deranjat a fost lipsa de 
libertate. Nu puteai face nimic fără să se 
afle, telefoanele erau ascultate, exista o 
frică permanentă că poţi fi arestat dacă 
ai spus ceva ce nu trebuie.” 


Adrian Neculau, „Context social 
şi practici cotidiene — o rememorare', 
în Viața cotidiană în comunism, 2004 


SURSA 2 


„Prietenii mei erau tot ingineri con- 
structori, agronomi sau medici. |i 
numesc prieteni pentru că petreceam cu 
ei nopțile prin restaurante, erau prieteni 
de pahar, dar nu prieteni pe care să poți 
conta. Noi nu discutam politică atunci 
când ne întâlneam, chiar evitam astfel 
de subiecte, vorbeam fleacuri, nimicuri, 
cântam, spuneam bancuri, eram ve- 
seli... Când cineva făcea o aluzie 
politică, deja era privit ca suspect, îl 
priveam ca şi cum ne-ar întinde o 
capcană.” 


Adrian Neculau, „Context social 
şi practici cotidiene — o rememorare'”, 
în Viața cotidiană în comunism, 2004 








În 1948, Constituţia noii Republici Populare vorbea despre 
faptul că statul protejează căsătoria, familia şi copiii minori. Gene- 
rozitatea acestui ideal a fost însă folosită nu pentru a proteja 
drepturile individuale ale membrilor familiei, ci pentru a pătrunde 
în intimitatea acesteia. În anii '50, casele naţionalizate (e vorba 
despre cele care aparţineau persoanelor considerate sau inven- 
tate ca „duşmani ai poporului”) au fost puse la dispoziţia privile- 
giaţilor noii puteri (sursa 5). Statul patern comunist a stabilit apoi 
regulile de funcţionare ale familiei: relaţia femeie-bărbat, relaţia 
părinţi-copii, controlul educaţiei copiilor, celebrarea sărbătorilor, 
comunicarea cu rudele şi prietenii etc. (sursa 4). Intervenţia 
statului în controlul sexualităţii şi al natalității a avut însă conse- 
cințele cele mai dramatice (studiul de caz). 

Viaţa la bloc a reprezentat contextul social dominant în care 
s-a exprimat sfera vieţii private. Practicile cotidiene impuse de 
regimul comunist au condus treptat la formarea unor scheme de 
gândire, de cunoaştere şi de valorizare a vieţii personale profund 
impregnate de ideologia regimului. Viaţa în comun în condiţii 
aproape mizere (sursa 3 ), dependenţa de celălalt (la bloc au loc 
inundaţii, petreceri, scandaluri, toate trăite împreună), suspi- 
ciunea generalizată şi comportamentul dupli- 
citar (sursele 1 şi 2), precum şi penuria de 
alimente, apă, căldură, energie electrică (în- 
soțită de îndemnuri la „economie', la „raţio- 
nalizare”, la „reducerea consumului” sau de 
„demascare” în mass-media a „supraconsu- 
mului') sunt câteva dintre elementele ce alcă- 
tuiesc contextul social al vieţii la bloc. 

Dincolo de amestecul statului, au existat şi 
oaze de intimitate: familia, prietenii, credinţa 
(sursa 7) şi cărțile. 


Cultura socialistă a penuriei 


În anii '80, procurarea bunurilor de orice fel, 
de la hrană şi haine la electrocasnice şi com- 
bustibil, a presupus comportamente şi stra- 
tegii neobişnuite pentru sfârşitul secolului XX. 
De asemenea, utilizarea şi refolosirea bunu- 
rilor au creat obiceiuri privind consumul, dar şi 
tradiţii casnice şi estetice. Analiza surselor 6, 
8, 9 şi 10 indică explicit modul în care regimul 
comunist a creat „cultura penuriei'. 


= Analizațţi caricatura şi fotografia din aceste pa- 
gini şi alcătuiți un eseu cu tema: „În comunism, 
toți oamenii erau egali, dar unii erau mai egali 
decât alții”. 

SURSA 3 


„Viaţa la bloc devenise şi mai promiscuă 
în ultimii ani ai lui Ceauşescu: se 
întrerupea lumina, căldura şi apa caldă 
erau restricţionate, impresia de stare de 
război sau asediu marca pe toată 
lumea. [...] Întâi a venit restricţia la 
lumină şi apoi la căldură. Din ce în ce 
mai des se întrerupea curentul electric, 
frigiderele se dezgheţau, iar liftul 
rămânea cu locatari cu tot între etaje. 
Trebuia să strigăm după ajutor ca să 
vină cineva să ne scoată... În ceea ce 
priveşte căldura, în 1985 mi s-a părut că 
a fost cel mai greu de suportat. CET-ul 
făcea economie de agent termic la 
sânge. Peste tot, caloriferele erau doar 
călduțe. Lumea, ca să reziste, se culca 
îmbrăcată cu paltoane, nimeni nu mai 
făcea baie, iar pentru un plus de căldură 
se dădea drumul la aragaz.” 





Mihai Stănescu, caricatură din 1984, în Pe urmele mele, 1999 

„Relaţiile” şi „cunoştințele' erau cea mai impor- 
tantă resursă de a obţine hrană, în primul rând. 
Cultivarea lor însemna, de fapt, mituirea vânză- 
torilor sau a gestionarilor, întreţinerea unor false 
prietenii, căutarea rudelor cu poziţii importante, 
efectuarea unor servicii la schimb sau chiar pros- 
tituţie. 

O altă strategie larg răspândită deopotrivă în 
mediul urban şi la ţară a fost producţia indepen- 
dentă de bunuri: hrană, alcool, haine, unelte, chiar 
aparate şi maşinării improvizate pentru diverse acti- 
vităţi casnice sau agricole. Toate la un loc asigurau 
creşterea „nivelului de trai” al familiei, fiind situate 
în afara controlului de stai. 

Traficul de frontieră (micul trafic — în Ungaria şi 
lugoslavia) era o sursă importantă de a obţine mij- 
loace de subzistență elementare, dar şi de a bene- 
ficia de bunuri inexistente pe piața românească. 
Măsurile luate pentru înşelarea vigilenţei vamegşilor 
şi coruperea acestora au devenit un proiect de 
viaţă personală care asigura o oarecare prospe- 
ritate. Decorarea locuinţelor cu ambalaje şi cutii 
goale, frumos colorate, provenite de la bunuri 
aduse din afara ţării, au creat iluzia unui standard 
de viață normal. 


= Având la îndemână reperele furnizate de textul lec- 
ției şi de sursele prezentate, alcătuiți o cercetare de 
istorie orală care să recupereze memoria istorică a 
părinților, rudelor, prietenilor, vecinilor cu privire la 
viaţa cotidiană (aspectele vieţii private) în perioada 
comunistă. Consemnaţi rezultatele şi comunicați-le 
colegilor! 


Foto: Andrei Pandele 


i 

„Tovarăşii de muncă, de idei şi de revoluţie erau adesea 
şi tovarăşi de viaţă. Problema creşterii copiilor a fost în 
parte preluată de către stat, care a finanţat creşele de 
întreprindere şi grădinițele, astfel încât un copil putea fi 
dus chiar de la 3 luni la o creşă zilnică sau săptămânală, 
şi părinţii îşi puteau continua munca. În afara raţiunii 
sprijinirii creşterii copiilor mai erau şi alte raţiuni: era mai 
bine ca părinţii să fie ocupați în producţie, inclusiv în 
sensul posibilităţii statului de a-i controla, iar educaţia 
copiilor trebuia influențată de timpuriu de către stat. [...] 
Spre deosebire de statele capitaliste democratice, 
fondate pe neamestec în existenţa privată a persoanei 
(cu toate neajunsurile semnalate de feministele liberale, 
respectiv acceptarea tacită a abuzurilor şi violenţei 
domestice), comunismul intervenea în viaţa privată (dar 
nu în caz de abuzuri şi violenţă). De exemplu, în România 
ultimului deceniu de comunism, statul stabilea în mod 
generalizat nevoile de consum ale indivizilor, precum şi 
drepturile acestora la consum. Intervenţia mult mai 
generală era în privința căsătoriilor şi divorțurilor, care nu 
erau tratate neutru din punct de vedere politic şi puteau 
afecta cariera şi promovarea unei persoane dacă erau 
privite ca nepotrivite [...]. 

Aparent, familia socialistă era partenerială [...]. Patriar- 
hatul socialist a consacrat dominaţia tatălui în familie (lui 
i se dădea alocaţia pentru copii, mamei îi rămânea res- 
ponsabilitatea în creşterea copiilor), a consacrat politici 
protective «mama şi copilul», nu politici de responsabili- 
tate parentală «părintele şi copilul» [...]. 

Femeile au trăit de fapt experienţa dublei exploatări: în 
sfera producţiei au fost exploatate de către statul patriarh, 
iar în sfera familiei, de către bărbaţi. 

O expresie foarte elocventă a dezinteresului pentru tot ce 
nu avea relevanţă politică directă o constituie neinterven- 
ţia statului tocmai în privința violenţei împotriva femeilor 
şi copiilor. Nici bătaia în familie, nici abuzurile, nici violul 
marital, nici hărţuirea sexuală nu erau interzise prin lege." 


Mihaela Miroiu, Drumul către autonomie, 2004 


Elevi în drum spre şcoală în iunie 1975, 
pe traseul Sărăţel — Bistriţa Năsăud. 
Îmbrăcaţi în uniforme, purtând numărul 
matricol de identificare, mii de elevi au 
parcurs zilnic, cu trenul, distanţa dintre 
locuinţa de la țară şi şcoala de la oraş. 
Două-trei ore (dus-întors) de educaţie 
non-formală în compania muncitorilor 
navetişti. 






SURSA 5 


„Evident, primii vizaţi să fie invadaţi (este cuvântul propriu) 
erau foştii proprietari ai caselor naţionalizate (în 1950), 
care, dacă nu erau izgoniți în insalubrul subsol, erau cel 
mult toleraţi drept chiriaşi în propriile case. [...] Cred că a 
prevalat intenţia de a institui un control asupra vieții 
cetăţenilor, în detaliile vieţii casnice şi chiar intime (cine 
vine în casă, cu cine «au relaţii», dacă mai respectă 
«Sărbătorile» — Paştele, Crăciunul —, ascultă «Radio 
străin», «Europa Liberă» etc., dacă fiii «reacţionarilor» îşi 
mai vizitează părinţii — de care ar fi trebuit să se dezică, 
şi unii au făcut-o [...], dacă se înțeleg bine sau rău soţul 
şi soția şi alte amănunte, care nu mai trebuiau să rămână 
necunoscute unui regim ce lansase expresii ca «vigi- 
lenţa», «lupta de clasă» şi «duşmanul de clasă»." 


Tatiana Slama-Cazacu, „Instituţia colocatarilor”, 
în Viaţa cotidiană în comunism, 2004 


SURSA 





Raţia lunară de alimente prevăzută pentru o persoană, 
în oraşul Galați în 1987 


pâine - 300 g (zilnic) 
| carne de: pasăre - 1 kg 
e mezeluri (sau preparate) - 800 g 
(sau, la alegere, pateu de ficat) 


i) 


isi porc sau vită - 500 g sau 
52 conserve de carne din Cehoslovacia ori URSS 


E brânză telemea - 500 g (trimestrial) 








| | zahăr-1kg 
| făină - 1 kg (trimestrial) ulei - 750 g 
unt - 100 g | 
3 ouă: 8-12 mălai - 1 kg 


Supliment muncitori (muncă grea: 300 g pe lună, diverse) 


Marius Stan, Programul ştiinţific de alimentaţie 
rațională în România socialistă, 2007 


SURSA 4 


„Un activist de partid, foarte zelos, nu călcase niciodată pe la biserică, 
în timp ce doamna venea slujbă de slujbă... O prezenţă discretă, umilă. 
Soţul a lăsat cu limbă de moarte, faţă de copii, că nu vrea înmor- 
mântare cu preot. Soţia, afectată de această decizie, a venit la noi şi 
ne-a rugat să găsim o soluţie. El fusese şi botezat şi trebuia înmor- 
mântat creştineşte. Am recurs la o soluţie de mijloc: până la poarta 
cimitirului a fost adus de «tovarăşi», de acolo l-am preluat noi... am 
respectat toate rânduielile, am făcut totul pe îndelete. Acum, după ani, 
mă întâlnesc cu copiii lor, care îmi mulţumesc, convinşi că ar fi fost o 


greşeală dacă ar fi respectat hotărârea tatălui lor." 


Adrian Neculau, „Context social şi practici cotidiene — 
o rememorare”, în Viața cotidiană în comunism, 2004 

„Pe 9 octombrie 1981, Radio Bucureşti anunţa publicarea 
unui decret semnat de Nicolae Ceauşescu şi care se 
dorea a fi o măsură de îmbunătăţire a situaţiei distribuţiei 
de alimente. Acesta impunea pedepse severe, incluzând 
chiar închisoare până la 5 ani, pentru presupuşii făptaşi 
aflaţi practic în spatele lipsei tuturor produselor de bază 
din magazinele româneşti, anume cei care stocau can- 
tităţi mari de bunuri şi acoliţii acestora. Pe scurt, persoa- 
nele care deţineau mai mult (ulei, zahăr, făină, mălai, 
orez, cafea etc.) decât cantitatea admisă lunar pentru o 
familie erau obligate să returneze surplusul la magazin 
spre a primi înapoi banii pe acele produse (la prețul ofi- 
cial). Cei care nu se conformau erau pasibili de pedeapsa 
cu închisoarea, cum la fel erau şi vânzătorii care vindeau 
cantităţi mari de produse. Pentru a înlesni aprovizionarea 
şi a evita mulțimile de oameni sau cetățenii puşi pe 
drumuri, consiliile populare locale trebuiau să se asigure 
că uleiul şi zahărul sunt vândute doar rezidenților în zona 
respectivă. O altă prevedere era interzicerea hrănirii cu 
pâine a animalelor. Putem considera că, pe lângă pe- 
deapsa cu închisoarea, rambursarea banilor la prețul 
oficial, pentru produsele înapoiate la magazin, era tot o 
formă de penalizare din moment ce cei mai mulţi oameni 
oricum ar fi plătit peste valoarea produselor o mită 
consistentă vânzătorului (o mită pe care cu greu ne 
putem imagina că cineva ar fi returnat-o)." 


Marius Stan, Programul ştiinţific de alimentație 
rațională în România socialistă, 2008 


„Foto: Andrei Panc 

„Doamna C(angeopol), mama lui L(iviu), este şefă la 
Alimentara de lângă blocul meu. Azi, pentru prima oară 
de când stau aici, pentru că frigiderul era complet gol, am 
fost la ea şi am rugat-o să-mi dea ceva de mâncare, 
pentru A(ndreea). lată, am ajuns să mă aprovizionez 
paralel, ca ştabii! Mi-a dat un pachet de unt şi doi puli 
scheletici, apoi m-a scos din Alimentară prin spate, cu 
mare grijă, să nu mă vadă zecile de potenţiali cumpă- 
rători în aşteptare. Riscam să luăm amândoi bătaie dacă 
lumea s-ar fi prins că mai sunt vreo zece pachete de unt 
Şi vreo zece pui în magazinul devenit un fel de muzeu. 
Ciudat — în acelaşi timp, îmi era foarte ruşine, dar mă 
simțeam şi un fel de favorizat al sorții. Mă întreb cum se 
simt «ştabii» care zilnic recurg la magazinele speciale ori 
la aprovizionarea pe uşa din spate. Probabil, se simt cu 
totul altfel decât ceilalţi oameni — mai buni, 
mai merituoşi, mai deştepţi etc. lată, 
ruptura dintre conducători şi conduşi pare 
să înceapă de la stomac! Oricum, m-am 
decis să n-o mai deranjez pe D-na C. 
Tremura, săraca, de frică atunci când mă 
strecura printre munții de lăzi din magazia 
alimentarei. Plus că încă mai am un gust 
tâmpit în gură, deşi nu m-am atins nici de 
unt, nici de scheleticii pui." 


Liviu Antonesei, Jurnal din anii ciumei: 
1987-1989, 1995 

„Marea Adunare Naţională a Republicii Socialiste România, 
luând în dezbatere Programul de alimentaţie ştiinţifică a 
populaţiei, elaborat pe baza indicaţiilor şi sub îndrumarea 
nemijlocită a tovarăşului Nicolae Ceauşescu, secretarul 
general al Partidului Comunist Român, preşedintele 
Republicii Socialiste România, constată că, prin prevede- 
rile ce le cuprinde, programul se înscrie în mod armonios 
în politica generală a partidului şi statului nostru -— al cărei 
țel suprem îl constituie asigurarea bunăstării materiale şi 
spirituale a poporului, ridicarea permanentă a calităţii 
vieţii — şi este menit să contribuie la satisfacerea echili- 
brată a cerinţelor de consum alimentar ale tuturor mem- 
brilor societății. 
Având la baza prevederilor sale recomandările ştiinţei, 
obiceiurile, tradiţiile şi specificul cerinţelor [...] unei 
alimentaţii raţionale, programul stabileşte, totodată, 
direcţiile în care cercetarea ştiinţifică, agricultura, industria 
alimentară, comerțul, alimentaţia publică trebuie să 
acţioneze pentru realizarea integrală a obligaţiilor ce le 
revin. [...] 
3. Consiliul de Miniştri va lua măsuri pentru înfăptuirea 
prevederilor programului, urmărind realizarea integrală a 
resurselor de produse agroalimentare, diversificarea şi 
îmbunătăţirea calităţii produselor, repartizarea judicioasă 
a fondului de mărfuri, cu respectarea Programului de 
autoconducere şi autoaprovizionare teritorială. 
Totodată, Consiliul de Miniştri va asigura buna organizare 
a rețelei comerciale şi de alimentaţie publică, profilarea şi 
specializarea corespunzătoare a unităţilor de desfacere, 
livrare ritmică şi buna gospodărire a produselor, îmbună- 
tăţirea servirii cumpărătorilor. [...]' 
Fragment din Hotărârea Marii Adunări Naţionale 
pentru aprobarea Programului de alimentație ştiinţifică 
a populației, 1984 








tudiu de caz 





În 1966, Ceauşescu a avut iniţiativa de a propune o 
politică demografică de creştere a populaţiei prin 
controlul fertilităţii. Dincolo de afirmaţiile propagan- 
dei oficiale despre „vitalitatea, tinerețea şi vigoarea 
națiunii” (sursa 72), Ceauşescu se visa conducă- 
torul unei țări de 30 de milioane de locuitori. 

După instaurarea comunismului, în 1948, avortul 
la cerere fusese interzis, pentru ca, în 1957, el să 
fie din nou legalizat. Prin Decretul 770 din 1966, 
statul era direct implicat, prin organele procuraturii, 
în problema socială, dar privată, a reproducerii. 
Sexualitatea era astfel supusă controlului „de par- 
tid”. Aşa au apărut „decreţeii” începând din 1967 — 
era numele prin care erau desemnaţi copiii născuți 
în anii '60-'70 — când creşterea demografică a fost 
într-adevăr spectaculoasă. Pe termen lung însă, 
rezultatele au fost nesatisfăcătoare, iar în anii '80 
s-a hotărât ca femeile să fie supuse periodic unor 
controale ginecologice. Astfel, statul a pătruns efec- 
tiv în corpul fizic al cetățenilor săi. 


Consecințe: 

e între 1966 şi 1989 au fost documentate 9.452 de 
decese în rândul femeilor care au încercat să 
facă un avort ilegal; 

e în 1989 au fost înregistrate 1.193 de decese. 


Analizați sursele prezentate şi precizați: 


= Care au fost elementele de propagandă oficială 
utilizate de regim pentru a susține programul de 
creştere demografică? 


= Alcătuiţi un inventar al consecințelor negative ale 
Decretului 770/1966. 

„Consiliul de Stat al RPR decretează: 

Art. 1. Întreruperea cursului sarcinii este interzisă. 

Art. 6. În cazuri de extremă urgenţă medicală, când întreru- 

perea cursului sarcinii trebuie imediat efectuată, medicul 

are obligaţia ca înainte de intervenţie sau, când nu este 

posibil, în cel mult 24 ore de la aceasta, să anunțe în scris 

pe procuror, care urmează a constata, pe baza avizului 

medicului legist şi a oricăror alte date, dacă intervenţia 

pentru întreruperea cursului sarcinii a fost necesară. 

Art. 7. Efectuarea întreruperii cursului sarcinii în alte condiţii 

decât cele prevăzute în acest decret constituie infracţiune 

şi se pedepseşte potrivit dispoziţiilor Codului Penal. [...] 
Decret privind interzicerea întreruperilor de sarcină 

(29 septembrie 1966) 





VIAȚA COTIDIANĂ = 129 


POLITICA DEMOGRAFICĂ A REGIMULUI CEAUşESCU 





Sursa: ANIC 

„Comitetul Politic Executiv adresează în acelaşi timp un 
apel întregii populaţii, muncitorilor de la oraşe şi sate, 
pentru a înțelege bine că asigurarea unei creşteri demo- 
grafice normale este o înaltă onoare şi o obligaţie pentru 
fiecare familie şi pentru întregul nostru popor, ce s-a 
mândrit întotdeauna cu familii durabile, cu mulţi copii, pe 
care i-a crescut în dragoste, asigurând în acest fel vitali- 
tatea, tinerețea şi vigoarea întregii naţiuni. Astăzi mai 
mult ca oricând, avem înalta obligaţie de a asigura patriei 
noastre noi şi noi generaţii care să contribuie la înflorirea 
naţiunii noastre socialiste, la triumful socialismului şi 
comunismului în România.” 

Scînteia, 1966 

„Propaganda pronatalistă [...] este îmbibată de carac- 
teristici naţionalist-comuniste, ca întreaga retorică a 
acelei perioade în care, în elanurile sale stalinist-naţio- 
naliste, Ceauşescu însuşi era socotit expresia chinte- 
senţială a «fiinţei naţionale», iar Elena Ceauşescu 
prototipul matern al patriei. Grija politicii oficiale era 
pentru «genele purtătoare de neam», nu pentru oamenii 
reali. Decretul prevedea un minimum de patru copii pentru 
fiecare femeie fertilă mai tânără de 45 de ani, după care 
o femeie avea dreptul legal la avort. Nici «nenăscuţii» nu 
aveau drepturi ca indivizi. Ei era luaţi în seamă doar ca o 
potenţială statistică într-o creştere demografică. Existau 
practici ale maternităţilor de a fi declaraţi copiii născuţi 
doar după 3 zile de la naştere pentru ca, în cazul în care 
mureau până atunci, să fie înregistraţi la avorturi. Naşte- 
rile prin cezariană erau dramatic diminuate, fiindcă permi- 
teau avortul în primii doi ani şi după a doua cezariană. 
Spitalele aveau plan de cezariene, şi femeile care intrau 
în «depăşire de plan» îşi riscau viaţa dacă aveau compli- 
caţi la naştere.” 


Mihaela Miroiu, Drumul către autonomie, 2004 

„Încă nu eram căsătorită în anul 1977, trăiam cu bărbatul 
care urma să-mi devină soţ şi, dintr-un accident, am 
rămas însărcinată. Eram foarte speriată că părinţii nu mă 
vor mai primi acasă pentru că i-am făcut de ruşine, după 
cum mă amenințau că vor face încă din copilărie dacă se 
va petrece o astfel de întâmplare. Prietenul meu m-a pus 
în legătură cu o vecină a lui, soră medicală, care se ocupa 
cu provocarea avorturilor. Era ora 9 seara când m-am dus 
la acea vecină. M-a pus să mă întind pe-o canapea şi mi-a 
pus o sondă. Au început durerile, apoi o hemoragie puter- 
nică. M-am trezit după două zile, la spital, la reanimare. 
Prin nişte relaţii am reuşit să scap de închisoare." 


„Aveam deja doi copii şi era suficient pentru puterile şi 
veniturile mele şi ale soțului meu. Când am rămas din nou 
însărcinată, după sfatul unei prietene, am luat tinctură de 
iod. Am ajuns la spital unde am avortat. Doctorii n-au vrut 
să mă ajute pe motiv că nu le-am spus ce făcusem. Ştiam 
că dacă le-aş spune, mă aşteaptă închisoarea. Mă sim- 
țeam aproape de moarte când doctorii au intervenit. 


Mi-am revenit greu.»” SURSA 


Lavinia Betea, „Interzicerea avorturilor (1966-1989)...”, | „Lecţia fundamentală a politicii demografice româneşti, a 
în Viața cotidiană în comunism, 2004 | cărei piesă centrală a alcătuit-o recriminalizarea avortului, 
este aceea că legea trebuie să protejeze avorturile 
SURSA i 5 sigure. Dosarele istorice comparative ale mortalităţii 
materne în ţările în care avortul este interzis indică 
Rata mortalității materne în diverse țări europene (1988) | limpede faptul că femeile caută în astfel de situaţii căi 
(Mortalitatea maternă înseamnă decesele din cauza ilegale să avorteze atunci când opţiunile de a preveni sau 
maternității la 100.000 de născuţi vii) de a elimina o sarcină nedorită nu le sunt accesibile. Pe 
scurt, femeile îşi riscă viaţa ca să poată obţine controlul 
fertilităţii proprii. Accesul la cunoaşterea metodelor 
contraceptive, atât de către femei, cât şi de către bărbaţi, 
este aspectul critic al practicilor sexuale şi reproductive 
şi, desigur, al controlului fertilităţii.” 





Gail Kligman, Politica duplicității. Controlul 
reproducerii în România lui Ceauşescu, 2000 





Bogdan Murgescu (coord.), Istoria României în texte, 2001 

„Un întreg popor 

Nenăscut încă 

Dar condamnat la naştere, 

Foetus lângă foetus, 

Un întreg popor 

Care n-aude, nu vede, nu înțelege, 
Dar înaintează 

Prin trupuri zvârcolite de femei, 
Prin sânge de mame 

Neîntrebate.” 





= Vizionaţi cele două filme menţionate mai sus şi lec- 
turați poezia Anei Blandiana, Cruciada copiilor. Rea- 
lizați o dezbatere despre condiția femeii în perioada 


Ana Blandiana, Cruciada copiilor, 1984 comunistă. 


Spațiul public 


„Comuniştii sunt văcari: consideră oamenii ca văcarii 
cirezile. Cum poţi gândi egalitatea absolută — că 
aşa trebuie s-o gândeşti ca să fii comunist — când 
nici nu ieşi bine în stradă şi te-ntâlneşti cu ea, cu 
inegalitatea?” (322 de vorbe memorabile ale lui Petre 
Ţuţea, 1993) 


Petre Ţuţea a fost un gânditor a cărui operă a 
fost aproape în totalitate rostită, spusă, orală. 
Aprecierea sa, chiar dacă mai abrupt formulată, 
surprinde exact utopia idealului comunist de socie- 
tate: o mulțime de oameni egali. Gustave le Bon, 
în 1895, definea mulţimea ca 


„o adunare de indivizi oarecare [...] în care perso- 
nalitatea conştientă dispare, sentimentele şi ideile 
tuturor elementelor componente fiind orientate într-o 
aceeaşi direcţie. [...] Pentru a căpăta caracteristici 
speciale, este nevoie de influenţa anumitor stimuli” 
(Gustave le Bon, Psihologia mulțimilor ). 


Lipsa de motivație socială — o stare 
de spirit 


Scopul declarat al comunismului a fost omogeni- 
zarea socială. Oamenii au fost aduşi în spațiul public 
şi transformați în „mulţime', în „mase populare” — 
după expresia folosită de ideologia comunistă. 
Stimulii afectivi utilizaţi în realizarea acestei meta- 
morfoze au fost: dragostea de ţară şi de partid, 
recunoştinţa faţă de eroii neamului, „conducătorul 
iubit” şi idolatrizat, respectul şi mulțumirea pentru 
„grija părintească” a conducătorului. 

Sursa: ANIC 


Manifestaţie oficială pe stadionul „23 August” din Bucureşti 

Pi Da pi AA 

Sursa: ANIC 


SURSA d! 


Salutul Organizaţiei Pionierilor din România era: „Pentru 
gloria poporului şi înflorirea României socialiste, pentru 
cauza partidului — înainte!”. Răspunsul detaşamentului 
sau unităţii de pionieri era: „Tot înainte!”. 

Legământul pionieresc era rostit la primirea în Organi- 
zaţia Pionierilor: „Voi învăţa şi voi munci pentru a deveni 
fiu de nădejde al patriei mele Republica Socialistă 
România. Voi fi credincios poporului şi Partidului Comunist 
Român. Voi respecta neabătut îndatoririle pioniereşti'. 





Foto: Andrei Pandele 


Realitatea din spatele regiei oficiale 

În spaţiile publice — pe stadioane, în pieţe, pe marile bule- 
varde, în săli de sport sau de spectacole — atitudinile mulțimii 
trebuiau să fie entuziasmul şi înflăcărarea faţă de conducător, 
partid, popor, patrie, comunism etc. Expresia acestui tip de 
patriotism erau poeziile, cântecele, dansurile tematice, dese- 
nele realizate din corpuri umane etc. Mitingurile, adunările fes- 
tive, celebrarea unor sărbători oficiale, spectacolele omagiale, 
manifestările din cadrul organizaţiilor de copii (sursa 7 ), tineret 
sau ale „oamenilor muncii” au făcut parte din viaţa cotidiană 
petrecută în spaţiul public. Participarea era obligatorie şi era 
susținută de o recuzită care cuprindea drapele, pancarte cu 
lozinci şi sloganuri, tablouri şi imagini ale conducătorilor — în 
ultimii ani doar ale conducătorului —, care alegorice, flori, sim- 
boluri ale comunismului (secera şi ciocanul, stema Partidului 
Comunist, stema României socialiste). 

Sentimentele colective erau dintre cele mai variate. Respon- 
sabilitatea individuală era respinsă, toate neimplinirile fiind puse 
pe seama sistemului. Pe de o parte, regăsim culpabilizarea 
regimului pentru eşecurile personale şi colective, dar şi pentru 
suferinţa celorlalţi, sau complicitatea directă ori tăcută la abu- 
zZuri, crime şi atrocități. De cealaltă parte, se află neîncrederea 
în regim, conştientizarea sacrificiului inutil şi a lipsei totale de 
libertate. Efectul a fost crearea unui mecanism mental bazat pe 
suspiciune şi nesinceritate, pe căutarea vinovaţilor în altă parte. 
Comportamentul duplicitar a invadat astfel spaţiul public coti- 
dian. Compasiunea, ruşinea, jena, solidaritatea nu se manifes- 
tau în public, ci în tăcere în spaţiul privat. Morala publică a 
devenit complet diferită de etica personală (sursa 2). 

Într-un asemenea context, lipsa de motivaţie socială, gân- 
direa stereotipă, gesturile de autoconservare, oportunismul, 
ambiguitatea discursului, promiscuitatea intelectuală s-au ames- 
tecat pentru a da viaţă „omului nou”. Dacă adăugăm sentimen- 
tele omniprezente de frică şi angoasă (sursa 3) obținem un 
tablou destul de sumbru al modului de manifestare al oamenilor 
în spaţiul public. 


Modelele din spaţiul public 


Reperele morale şi modelele au fost puţine în 
spațiul public românesc în această perioadă. 
Singurele personalităţi acceptate public de 
regim erau cele din cărţile de istorie, al căror 
urmaş direct se considera Nicolae Ceauşescu. 


Cenaclul Flacăra, numit şi „al tineretului revoluţionar”, 
condus de către poetul Adrian Păunescu, era un amestec 
de omagii închinate lui Nicolae Ceauşescu şi de poezie şi 
muzică de calitate (se recita din poezia de dragoste a lui 
Eminescu sau Serghei Esenin, se cânta din Beatles sau 
Bob Dylan). Cenaclul a dezvoltat însă cultul personalităţii 
până la forme aberante, motiv pentru care a şi fost încurajat 
de către Partid. 


Rompres 


SURSA 2 


„Furtul de la stat, de la fabrică sau de la 
colectivă era considerat un mijloc de a 
îndrepta o injustiţie, un act de echitate 
absolut moral. Avem o relatare deosebit 
de pitorească, a unui responsabil la o 
fermă timp de 17 ani. O fermă de stat în 
care se produceau preparate din carne. 
El rezumă astfel relaţia sa cu salariaţii: 
Oamenii încercau să se manifeste 
cinstit, dar nu exista unul care să nu 
încerce să ia ceva. Fie că băga sub 
haină, fie sub cămaşă, toţi încercau să 
ia ceva. Fie o bucată de carne, fie un 
bidon cu lapte, fiecare încerca să ducă 
ceva acasă. [...] Aveam două cabine şi-i 
controlam la ieşire. Uneori se adunau şi 
câte 40 de kilograme de carne. [...] 
Aveam cam 150 de persoane pe care le 
serveam în fiecare lună; la partid, la 
doctori, la directori la Bucureşti... 
Trebuia să acopăr 5-6 tone de carne 
care era furată. Şi toată trebuia aco- 
perită în registre." 


Adrian Neculau, „Context 
social şi practici cotidiene”, în Viaţa 
cotidiană în comunism, 2004 





Cele câteva repere culturale, etice, estetice oferite publicului 
românesc de postul de radio Europa Liberă erau receptate în 
spaţiul privat al locuinței şi oricum nu puteau face obiectul 
vreunui discurs rostit public. 

O prezenţă aparte în spaţiul public au fost sportivii, actorii şi 
cântăreții. Ei erau agreaţi de regim în viaţa publică atâta vreme 
cât, prin performanţele lor sportive, artistice sau culturale, nu 
atentau la moralitatea comunistă sau, mai riscant pentru ei, la 
poziţia privilegiată a conducătorului. Sportivi excepţionali, precum 
llie Năstase (tenis), Nadia Comăneci (gimnastică), Cristian Gaţu 
(handbal), au fost modele care au creat o emulaţie reală în spor- 
turile pe care le-au practicat. În acelaşi timp, regimul a profitat 
de performanțele lor pentru a susține superioritatea sistemului 
comunist de organizare şi pregătire a sportivilor, chiar dacă, 
uneori, frauda era evidentă (dopaj, modificarea datelor de identi- 
tate personală) sau metodele folosite (bătaia, privarea de parii- 
ciparea curentă la activităţile şcolare) atentau la demnitatea şi 
drepturile persoanei. Încheierea carierei sportive a însemnat, 
pentru cei mai mulţi, anonimatul. 





Actriţa Carmen Stănescu 


Actorii Florin Piersic şi Marga Barbu 


Actorii şi cântăreții au populat, la rândul lor, spaţiul public al 
teatrului sau al televiziunii, exprimarea lor artistică fiind însă 
atent supravegheată. De asemenea, popularitatea unora dintre 
ei, textele pe care le-au rostit sau chiar nonconformismul vesti- 
mentar şi al coafurii i-a făcut indezirabili, iar prezenţa lor la 
televiziune, de exemplu, a fost interzisă. 

Altfel, modelele din spaţiul public, prezentate la radio sau 
televiziune, erau „eroii muncii socialiste” — „muncitori, ţărani, 
intelectuali” — care mulţumeau partidului şi secretarului său 
general pentru „condiţiile de muncă şi de viaţă create în România 
socialistă”. Cuvintele-cheie ale discursului public oficial erau: 
tovarăşul Nicolae Ceauşescu, partid, popor, societate socialistă, 
producție, progres, bunăstare materială şi spirituală. 

Sursa: ANIC 


llie Năstase, numărul 1 mondial 
în tenis în anii 1972 şi 1973 


SURSA 3 





„Maniera în care prezenţa eventuală a 
fricii în existența cotidiană din România 
comunistă este acceptată nu e inde- 
pendentă de modul cum se exercită 
puterea socială în perioada respectivă. 
Atitudinile critice la adresa puterii erau 
reprimate cu brutalitate. De aici pericolul 
de a fi anchetat sau arestat, pericol mai 
important, practic, decât cel al foamei 
sau al frigului, căci nu se ştia niciodată 
cum se termină o astfel de procedură. 
Adică lipsa de hrană şi căldură, fiind 
considerate pasagere, ofereau şanse de 
supraviețuire, în timp ce confruntarea cu 
«organele de ordine» era asociată cu 
riscul morţii. [...] Existenţa unei cenzuri 
interne a aparatului psihic pune pro- 
blema intervenţiei mecanismelor de 
apărare în contexte sociale particulare, 
în care se poate vorbi despre o cenzură 
colectivă puternică. [...] Regimul comu- 
nist deţine recordul de a privi bănuitor 
orice persoană. O suspiciune gene- 
ralizată este regula, contribuind la 
întreţinerea unui climat de teamă." 


Radu Clit, „Frica de zi cu zi, 
în Viața cotidiană în comunism, 2004 

: Analizaţi textul lecției aflat sub genericul „Lipsa de 
motivație socială — o stare de spirit” şi argumentați 
acest titlu. 


„ Citiţi textul de mai jos şi identificați branduri pre- 
zente în spațiul public românesc în anii '70 - '80. 


SURSA 4 


„[...] Nu cred să fie cineva în ţara asta care să nu fi 
văzut, să nu fi cumpărat sau să nu fi gustat vreodată o 
eugenie. [...] Poet de-aş fi, i-aş scrie o odă. Ca mulți 
dintre noi, eugenia s-a născut şi şi-a trăit tinerețea în 
socialism; fidelă ca o măicuţă îndrăgostită de Hristos, 
eugenia a servit sistemul cu o devoțiune pe care, hai s-o 
recunoaştem, n-a avut-o nici unul dintre noi. S-a unduit 
după împrejurări şi a fost ce i s-a cerut să fie: dimineaţa, 
era mic dejun pentru elevii-cu-cheia-la-gât-de-la-şcoala- 
-dintre-blocuri; la amiază, aceeaşi eugenie a reprezentat 
un substituit de prânz pentru muncitoarele cu şolduri tot 
mai late sau pentru muncitorii cu pachetul de ţigări îndesat 
în salopetă, la piept; cu acelaşi gramaj, eugenia devenea 
seara cină în gura ştirbă a vreunui pensionar. De fapt, 
atunci eugenia se chema chiar Eugenia (acum, cineva a 
fost într-atât de stupid încât să-i schimbe numele!), iar 
învelişul de hârtie cerată era mai întotdeauna uns şi urât. 
Adevărat spun că, pe cât mă gândesc mai mult, pe-atât 
nu-mi pot imagina România socialistă fără eugenie. 
Dac-ar trebui să alegem un simbol al acelor ani, careva 
dintre dumneavoastră ar spune Dacia, un altul ar alege 
frigiderul Fram cu muchii rotunjite, cineva şi-ar aduce 
aminte de concediul la mare, cineva ar spune parizer, iar 
altcineva ar zice radioul Gloria. Eu aş vota cu eugenia. 
[...] Azi, eugenia de supermarket se cheamă Mars şi vine 
din America. Ceea ce eugenia a fost pentru socialism, 
este batonul de Mars pentru capitalism. Diferenţa dintre 
eugenie şi Mars este diferenţa dintre România şi State, 
redusă la esenţă [...]. 


Adrian Cioroianu, Scrum de secol, 2001 


Alcătuiţi o listă de atitudini, valori şi comportamente 
din ultimele decenii de comunism. Câte dintre ele 
mai sunt prezente astăzi în societatea românească? 


: Comparați spațiul public din lumea românească din 
perioada regimului comunist cu cel din zilele noas- 
tre. 


: Faceţi o comparaţie între modelele şi elitele din 
spațiul public din anii '70-'80 şi cele de astăzi. 
= Parcurgeți toate textele din acest capitol şi alcă- 
tuiţi eseuri pe următoarele teme: 
— „Frica — ieri şi azi” 
— „Reuşita socială - ieri şi azi” 
- „Patriotismul -— ieri şi azi” 
Argumentați faptul că Nadia Comăneci a fost un model 
în viața publică românească în anii '70-'80 şi, în ace- 
laşi timp, un brand românesc. 





Sursa: ANIC 


= Textul de mai jos face referire la ceea ce în ideo- 
logia comunistă se numea „muncă patriotică”. În ce 
condiții sunteți dispuşi astăzi să efectuaţi „muncă 
patriotică”? Consideraţi activitățile de voluntariat 
desfăşurate azi în cadrul unor organizații neguver- 
namentale sau în alte contexte „muncă patriotică”? 
Argumentaţi răspunsul! 


SURSA 5 


„În România lui Ceauşescu, munca forţată era impusă pe 
trei căi: a legilor, a muncilor obligatorii non-profesionale şi 
a condiţiilor coercitive care reglau munca profesională. 
[...] Munca obligatorie prefigura la scară redusă modelul 
general al represiunii impersonale. Fără nicio legătură cu 
profilul profesional, neremunerată, fără durată progra- 
mată, ea nu îşi asuma o funcţie punitivă şi angrena 
practic întreaga populaţie: şoimi ai patriei şi şcolari din 
clasele mici cărora li se normau cantităţile de fier vechi, 
deşeuri de hârtie şi sticle goale pe care erau datori să le 
colecteze, elevi din cursul superior, studenți şi profesori — 
inclusiv universitari — trimişi periodic la ţară pentru 
efectuarea unor munci agricole sezoniere, unde câteo- 
dată cooperau şi cu muncitori scoşi din producţie în 
acelaşi scop, salariaţi de toate categoriile puşi să măture 
străzile în sezonul cald şi să le curețe de zăpadă în 
sezonul rece, transformarea stagiului militar în munca 
forţată pe care zeci de mii de soldaţi, prost hrăniţi şi 
neplătiţi, o depuneau pe marile şantiere, de la Transfăgă- 
răşan la Casa Poporului etc." 


Pavel Câmpeanu, Ceauşescu, anii 
numărătorii inverse, 2002 





= Mediul studențesc a reprezentat un spațiu de ex- 
presie a unei anumite libertăți de inițiativă econo- 
mică şi de opinie critică la adresa regimului, atent 
supravegheată însă de autorități. Identificați în tex- 
tele următoare forme de manifestare ale spiritului 
liber. 


SURSA a) 


„Cineva care la sfârşitul anilor '80 era student la Poli- 
tehnică în Bucureşti ne-a spus cum organiza sesiuni de 
video. Închiria aparatul pentru 500 lei/noapte şi apoi cerea 
o taxă (bilet) de la colegii care voiau să vină la eveni- 
ment. Programul standard al vizionării includea o come- 
die, un film de acţiune/horror şi un film porno. El oferea 
totodată servicii adiționale, precum ţigări bune şi bere. În 
general, institutele politehnice, dar şi Medicina sau IEFS-ul 
ori alte facultăţi ce aveau studenţi străini (din Grecia, 
Iran, lrak, Egipt, Siria, Israel sau, mai rar, lugoslavia) se 
aflau într-o poziţie privilegiată pentru a găsi blugi, tricouri, 
adidaşi, țigări, cafea, valută, cosmetice sau casete. 
Mediul studenţesc avea o cultură foarte originală şi 
adaptativă, cel puţin din punctul de vedere al obținerii de 
bunuri de consum rare. Mai existau şi cărţile care, în 
diferite contexte, erau închiriate pe bani.” 


Liviu Chelcea, Puiu Lăţea, „Cultura penuriei: bunuri, 
strategii şi practici de consum în România anilor '80”, 
în Viața cotidiană în comunism, 2004 


SURSA 





Texte cenzurate ale grupului „Geof” 

= Identificaţi în sursa 7 elemente care, din punctul de 
vedere al cenzurii comuniste, nu puteau fi spuse în 
public. 

SURSA 8 


„Cu totul senzaţional mi s-a părut un spectacol al trupei 
«Divertis» din anii '80, pe vremea când se rupea mereu 
electricitatea. Spectacolul începea pe întuneric cu replica 
«Cine a stins lumina?», iar răspunsul era «E stinsă de la 
tablou!». Doar că, în momentul în care se aprindea 
lumina, mâna actorului — nu mai ştiu dacă era Toni Grecu 
ori Greţcu — era îndreptată spre «tabloul» cu Nicolae 
Ceauşescu, agăţat parcă dintotdeauna pe scena Casei 
Studenţilor! Îmi amintesc şi acum feţele mamoreene ale 
activiştilor, securiştilor şi profesorilor conformişti din acea 
sală. Slavă Cerului, toţi politrucii au fost atât de speriați, 
încât au acoperit toată povestea." 


Liviu Antonesei, „Cenzura noastră cea de toate zilele”, 
în Viața cotidiană în comunism, 2004 


„ Citiţi cele două texte, rememorați-vă copilăria (anii 
de şcoală primară şi din gimnaziu) şi comparați 
elementele care definesc cele două perioade de 
referinţă: anii '70-'80 şi România postcomunistă. 


SURSA 9 


„Ştiu că nu aş fi conceput să nu fiu făcută pionieră în 
prima serie: ar fi fost ceva împotriva normalităţii unui copil 
din RSR care învăţa bine. [...] Glumesc, dar totuşi: ar fi 
fost un soi de nerecunoaştere socială... În privinţa 
semnificației şi a conotaţiilor cravatei de pionier, puţin îmi 
păsa de ele... Nici prin minte nu mi-a trecut vreodată, 
prin clasa a Il-a, când se petrecea evenimentul că ar fi 
vreunele. Nu m-au deranjat nici textele poeziilor patriotice 
care se recitau cu ocazia respectivă, din simplul motiv că 
nu le-am observat vreodată, în mod real, conţinutul. Tot 
ce îmi amintesc din ceremonie este un băiat cu părul 
blond şi ondulat, care îmi plăcea în perioada de atunci. 
În clasa a VIII-a, nu mai purtam cravatele de pionier, le 
luam doar în geantă în caz de... Zăceau acolo făcute 
varză, şifonate ca vai de ele. În toate pozele apăream 
fără. La sfârşitul clasei a VIll-a, mi-am pus-o pe a mea, 
împreună cu inelul transparent, cred, într-o cutie metalică 
cu cheiţă în care îmi ţineam comorile. (Avusesem multe 
amoruri purtând cravata aia la gât sau în buzunar...)” 


laromira Popovici, „Fiorul primei serii” (Dilema veche, 2008) 


SURSA 7 Q 


„Scurta şi ambiţioasa mea carieră pionierească a fost 
recompensată, chiar în vara lui '89, cu o invitaţie la Forumul 
Pionieresc de la Crevedia. [...] Programul pionierilor foru- 
mişti era încărcat. Vizite de lucru la APACA şi la alte fabrici 
şi întreprinderi, întâlniri şi schimb de experienţe cu forumişiii 
din judeţele Ialomița şi Dâmboviţa. Ne plăcea pentru că 
oriunde mergeam ni se dădea ceva, de obicei de mâncare. 
La ferma de vaci, inginerul agronom ne-a dat lapte prins 
şi după aceea a avut proasta inspiraţie să ne îndoape cu 
caise, aşa că peste puţină vreme sute de cravate roşii 
înfloreau ca macii în lanul de porumb din apropiere.” 


Adina Popescu, „God is dead...” (Dilema veche, 2008) 





= Priviţi imaginea de mai jos, citiți textul şi alcătuiți 
un eseu cu tema „Coada -— ieri şi azi.” 

SURSA 4 1 


„Tupeul, minciuna de la obraz, violența încăpăţânată, 
abilitatea de a te fofila, tenacitatea erau arme redutabile 
în această junglă a luptei pentru existenţă — bătrâni care 
se plângeau că sunt operaţi se luptau vitejeşte cu 
bastoanele, se împingeau congestionaţi în faţa ta, înjurau 
cu ochii cât cepele, izbeau cu coatele, lupta era pe viaţă 
şi pe moarte, mulţi strigau după ajutor, se sufocau împinşi, 
erau călcaţi în picioare. Cei mai slabi nu rezistau. Când 
venea marfa, coada creştea ca viteazul din poveste, se 
mişca paroxistic, apăreau toţi membrii familiei, oameni 
răsăriţi din alte părţi — «acum ori niciodată» — şi pe lângă 
ei se fofilau alţii. [...] Intelectualii din cartier, cei fără pile 
în sistem, precum şi scăpătaţii de veche familie bună 
resimţeau aici din plin umilirea şi revolta neputincioasă." 


Paul Cernat, „Cozi şi oameni de rând în anii '80”, 
în Viața cotidiană în comunism, 2004 


REUŞITA SOCIALĂ 





Reuşita socială este unul dintre criteriile de apre- 
ciere, de valorizare a persoanei. Contextul social — 
descris în paginile anterioare — a modelat un profil 
uman profund ancorat în schemele cognitive ale 
ideologiei comuniste şi în practicile sociale dobân- 
dite în viaţa cotidiană. Oamenii au fost siliţi, în lipsa 
alternativelor, să „înveţe' că nu există decât o sin- 
gură realitate socială: cea a societăţii comuniste. 
Astfel, reuşita şi succesul au fost apreciate doar în 
funcţie de setul de valori, opțiuni şi reprezentări 
sociale care le-au fost livrate de sistem. 


= Televiziunea îndeplineşte, de regulă, trei funcții 
sociale importante: informare, educație şi diver- 
tisment. Analizaţi programul TVR prezentat mai 
jos şi vizionați „O zi la Televiziunea Română în 
Epoca Ceauşescu” pe www.emisiunitvr.iiccr.ro. 
Comentaţi măsura în care aceste funcţii erau pre- 
zente în spațiul televizual românesc în anii '80. 


SURSA 4 2 


Vineri, 27 noiembrie 1987 


20,00 — Telejurnal. În întâmpinarea Conferinței Naţionale 
a partidului 


20,20 — Strălucită solie de pace, prietenie şi colaborare. 
Vizita tovarăşului Nicolae Ceauşescu împreună cu 
tovarăşa Elena Ceauşescu în Republica Arabă Egipt 


20,40 — Țara întreagă întâmpină Conferința Naţională a 
partidului. Angajamente onorate (documentar) 


20,55 — Cadran mondial — România şi problemele lumii 
contemporane 


21,10 — Serial ştiinţific: „Univers, materie, viaţă”. 
Emisiune de educaţie materialist-ştiinţifică 


21,40 — Laureaţi ai Festivalului Naţional „Cântarea 
României” 


21,55 — Telejurnal 


22,00 — Închiderea programului 


Privaţiunile de tot felul au creat însă o societate 
paralelă, cu relaţii sociale tipice pentru orice peri- 
oadă de criză. Principiile de funcţionare erau la anti- 
podul celor oficiale, dar erau eficiente fiindcă asigurau 
supraviețuirea şi chiar o oarecare prosperitate. 

Admiraţia socială, dar şi invidia şi suspiciunea 
erau dobândite, spre exemplu, de către oricine purta 
haine din Occident — blugi şi adidaşi în principal — 
(filierele maghiară şi iugoslavă fiind cele mai acce- 
sibile); sau de către cei care erau favorizați de func- 
ționarea sistemului „PCR', adică Pile, Cunoştinţe, 





Relaţii, în obținerea de bunuri „de lux" (cafea, ţigări, 
whisky, cosmetice, electronice — produse străine, 
de regulă) sau chiar de hrană; sau de către cei care 
afişau însemnele prosperității şi ale unei poziţii sociale 
privilegiate: maşină „cu număr mic”, acces la case 
de vacanţă, bijuterii, blănuri, excursii (în ţările socia- 
liste). Numărul persoanelor care făceau parte din 
ultimul grup descris era însă destul de mic. 


Cartea — semn de distincţie socială 


Unul dintre bunurile „de lux" din perioada regimului 
comunist a fost cartea. Ea era disputată nu pentru 
că lumea românească ar fi fost profund preocupată 
de cultură (deşi o mare parte a intelectualilor şi a 
oamenilor simpli şi-a găsit refugiul în lectură), ci 
pentru simplul motiv că era distribuită în deficit. Pe 
de altă parte, unii dintre clienții librăriilor erau per- 
soane care doar în mod excepțional ar fi cumpărat 
cărți: gestionari de Aprozar sau Alimentară, milițieni, 
securişti, frizeri, mecanici auto etc. şi care, în virtu- 
tea faptului că „puteau', acumulau chiar şi produse 
culturale. Ele erau semnul, mai discret, dar recu- 
noscut public, al reuşitei şi distincţiei sociale. De la 
apariția unor romane considerate subversive (cele 
mai căutate erau cărțile lui Marin Preda, Delirul şi 
Cel mai iubit dintre pământeni), până la publicarea 
Istoriei literaturii române a lui George Călinescu, 
totul a făcut obiectul unui trafic asemănător cu cel 
al hranei sau al produselor „de lux” enumerate în 
această pagină. În plus, ele erau vândute „la pachet” 
cu alte cărţi care zăceau în librării fără cumpărători. 


: Care considerați că sunt astăzi produsele care con- 
feră „distincție socială”? Cartea se mai află printre 
acestea? 





îgu$I TA Soia 


Caricatură de Dan Perjovschi, 2008 


VIAȚA COTIDIANĂ = 137 


= Textele următoare fac referire la ocupații şi meserii 
în timpul regimului comunist. Alcătuiţi o listă cu 
elemente care justifică, în ochii oamenilor obişnuiţi, 
prestigiul acestora. 


SURSA 7 3 


„Comunismul a dat un sens aparte ideii de reuşită 
socială. Tot ceea ce era interzis sau dificil de obţinut 
devenea criteriu al reuşitei sociale. Un loc la o cantină, la 
un restaurant, la un magazin sau proximitatea unor 
persoane plasate în aceste poziţii producea invidie, 
admiraţie, pentru că acest lucru era la vedere. Când 
cineva mergea pe stradă cu o pungă relativ transparentă 
din care se vedeau portocale, banane, un salam sau 
altceva se năştea imediat gândul: de unde le are? 
Exista chiar şi un banc: un taximetrist aduce acasă un 
bărbat beat. Nevasta lui îi plăteşte, dându-i un bacşiş 
care nu l-a mulțumit pe taximetrist. El îi reproşează 
nevestei, spunându-i că se aştepta la mai mult de la un 
gestionar. La aceste vorbe, nevasta, amuzată, dar şi 
amărâtă, îi răspunde: 

— Nici vorbă, domne! E inginer. Când se îmbată se dă 
drept gestionar. 

lată ce visa bietul inginer să fie, pentru a se bucura de 
puterea şi prestigiul contextual al gestionarului.” 


Aurora Liiceanu, „Cotidianul comunist”, 
în Viața cotidiană în comunism, 2004 


SURSA 4 4 


„Din colecţia de mituri reunite în mitologia comunistă, nici 
unul nu a beneficiat de un prestigiu mai mare ca mitul 
inginerului. El a concentrat imaginea ideală a intelectua- 
lului nou, a omului nou în genere, căci acesta trebuia să 
fie şi intelectual. Explicaţia cuprinde două elemente 
principale. 

[...] Meseria de inginer se prezenta ca trăsătura de unire 
dintre munca fizică şi munca intelectuală. Inginerul este 
în acelaşi timp un muncitor şi un savant, un muncitor care 
ştie să întreprindă calcule complicate şi un savant care 
ştie să pună în mişcare o maşină. Dacă meseria aceasta 
n-ar fi existat, ar fi inventat-o cu siguranță comunismul. 
Un muncitor care ajungea la un anume nivel de cultură, 
devenea aproape obligatoriu inginer. Una dintre marotele 
comunismului — contrastul dintre munca fizică şi intelec- 
tuală şi necesara lichidare a acestuia — îşi găsea astfel 
soluția definitivă. Muncitorul se înălța fără a-şi trăda clasa, 
fără să se îndepărteze de producţie, de practică, criteriile 
unice ale adevărului.” 


Lucian Boia, Mitologia ştiinţifică a comunismului, 1999 


Priviţi caricatura şi rezolvați următoarele cerinţe: 


= Identificați elementele simbolice care ilustrează „reu- 
şita socială” în perioada comunistă. 

= Care este mesajul pe care această imagine îl trans- 
mite privitorului de astăzi? 


10 POLITICA EXTERNĂ 





10... Politica externă a României în timpul 
lui Gheorghiu-Dej 


În memoriile sale, fostul premier britanic, Winston Churchill, reda 
dialogul său cu Stalin din octombrie 1944 : 


„„„„Armatele voastre se găsesc în România şi Bulgaria [...] Vom 
evita să ne ciocnim pentru chestiuni care nu au valoare de sancțiuni. 
În ceea ce priveşte Marea Britanie şi Rusia, ce ziceţi de o prepon- 
derenţă de 90% în România pentru dumneavoastră, 90% în Grecia 
pentru noi şi o egalitate de 50% în lugoslavia [...] Eu am pus hârtia 
în faţa lui Stalin, căruia i s-a tradus. El s-a oprit un timp lung. Apoi 
a luat un creion, a trasat o linie groasă în semn de aprobare şi ne-a 
înapoiat-o”. 


Reprezintă această întâlnire începutul procesului de sovietizare 
a României? Se putea opune societatea românească Moscovei? 
Era Europa capabilă să treacă printr-un nou război? 

Constituirea guvernului Groza în martie 1945 a reprezentat 
începutul unei noi orientări în diplomaţia românească. Schim- 
barea a fost făcută treptat, mai ales că, până în noiembrie 1947, 
Ministerul de Externe a fost condus de Gheorghe Tătărescu, 
văzut de câtre occidentali ca un garant al continuității cu vechea 
direcţie interbelică. Imediat după eliberarea sa din funcţie şi 
concomitent cu înlocuirea unor diplomaţi importanți cu activişti 
de „origine sănătoasă”, politica externă românească devine total 
pro-moscovită. 

Anul 1947 a marcat şi o schimbare radicală a politicii ameri- 
cane în ceea ce priveşte Europa, prin lansarea doctrinei Truman 
şi a planului Marshall (sursele 4 şi 5 ). Moscova a 
reacționat însă imediat şi a respins Planul Marshall, 
impunând aceeaşi linie şi ţărilor-satelit, inclusiv 
României. De acum înainte, URSS işi va întări P& 
controlul asupra acestora, prin rapida implemen- 35 
tare a instituţiilor de tip sovietic, încercând astfel 
o contraofensivă la politica SUA. 

Ca alternativă la NATO (sursa 7), la 14 mai 
1955, statele comuniste (mai puțin lugoslavia) 
semnează în capitala Poloniei un pact de alianţă 
militară cunoscut sub numele de Tratatul de la 
Varşovia (sursa 8). Prin crearea acestuia, URSS 
a obținut un instrument-cheie privind intensifica- 
rea integrării țărilor satelit şi menţinerea lor sub ni 
ascultare. 


A-DICȚIONAR-— 


= Acordul de procentaj — Acord încheiat 


între Stalin şi Churchill, în octombrie 


1944, prin care s-a stabilit, procentual, 
influența sovietică în ţările din Europa 
Centrală şi de Est. 


Cominform -— Biroul partidelor comu- 
niste şi muncitoreşti cu sediul la 
Moscova. 


Război Rece — starea de neîncredere 
şi ostilitate reciprocă, între lumea 
comunistă şi cea occidentală, între 
1945 şi 1989. 


Politica de îndiguire — doctrina SUA 
de stăvilire a expansiunii comunis- 
mului în lume. 












Decesul lui Stalin, în 1953, nu a fost de natură să determine 
vreo schimbare substanţială în atitudinea liderilor români față de 
Moscova. Fideli sovieticilor, conducătorii PMR au continuat să 
scoată în evidenţă rolul jucat de Kremlin pe scena internaţională, 
cu accent pe tematica Războiului Rece. În 1955, România adera 
totuşi la Organizaţia Naţiunilor Unite. Implicarea lui Gheorghiu- 
-Dej în evenimentele ulterioare înfrângerii revoluţiei maghiare 
din 1956 (facilitarea tranzitului Armatei Roşii spre Ungaria şi 
reținerea la Snagov a fostului prim-ministru maghiar Imre Nagy) 
(sursa 9) a constituit totuşi un avantaj în vederea retragerii mili- 
tare sovietice din România. Plecarea Armatei Roşii din România 
şi apoi a consilierilor sovietici făcea însă parte dintr-un plan mai 
vast, prin care Moscova înlocuia controlul militar cu pârghii de 
control politico-economice. 

Izbucnirea conflictului sovieto-chinez în 1962, precum şi de- 
clanşarea crizei rachetelor din Cuba, au permis autorităţilor de 
la Bucureşti o distanțare treptată de Kremlin. Pe măsură ce 
„schisma” căpăta vizibilitate, diplomaţia românească şi-a atribuit 
tot mai pronunţat un rol de mediator între Moscova şi Beijing, 
fără ca rezultatele să fie însă unele importante. 

La presiunea Kremlinului, în 1962, CAER a lansat aşa-numitul 
Plan Valev (sursa 712), care propunea o diviziune a muncii în 
cadrul blocului socialist, între anumite complexe supranaţionale, 
fie agrare, fie industriale. Punctul culminant al tensionării relaţiei 
cu URSS l-a reprezentat „Declaraţia din aprilie 1964" (sursa 713) 
a conducerii PMR, ce a relevat dezacordul evident cu Moscova, 
pe fondul neacceptării Planului Valev. Devierea PMR de la linia 
moscovită a reprezentat momentul 
de debut al comunismului naţional, 
care asimila o seamă de valori şi 
precepte naţionaliste, fără a repudia 
însă, de manieră categorică, inter- 
naționalismul proletar. Această nouă 
linie avea să întărească legitimitatea 
PMR-ului în rândul populaţiei româ- 
neşti, pe fondul creşterii pretențiilor 
sale de „patriotism. 


[_] Țările din tabăra comunistă 
aflate sub influența URSS 


[] Țările din tabăra vestică 


II Țările comuniste desprinse 
de influenţa sovietică 


[E] Tările capitaliste neutre 

SURSA 1 
Winston Churchill — discurs la Fulton, 


Missouri (5 martie 1946) (fragment): 
„De la Stettin, în Baltica, la Trieste, în 
Adriatica, o cortină de fier s-a lăsat peste 
Continent. În spatele acestei linii se află 
toate capitalele vechilor state din Europa 
centrală şi răsăriteană. Varşovia, Berlin, 
Praga, Viena, Budapesta, Bucureşti şi 
Sofia, toate aceste oraşe faimoase şi 
populaţiile din jurul lor se află în ceea ce 
eu trebuie să numesc sfera sovietică; şi 
toate se află, într-o formă sau alta, nu 
numai sub influenţa sovietică, ci şi sub 
un control foarte strict de la Moscova şi, 
în multe alte cazuri, în creştere. [...] 
Partidele comuniste, care erau extrem 
de modeste în toate aceste state 
răsăritene ale Europei, au fost aduse la 
putere în ciuda numărului redus al 
membrilor lor şi încearcă, prin orice 
mijloace, să obţină un control totalitar”. 


Lucian Leuştean, „Câteva documente 
fundamentale pentru începutul 
Războiului Rece”, în Analele Ştiinţifice 
ale Universității „Alexandru loan Cuza” 
din laşi, Seria Istorie, 

tomuri XLVIII-XLIX, 2002-2003 











140 = O ISTORIE A COMUNISMULUI DIN ROMÂNIA 


: Pe baza lecţiei şi a surselor 1-3, identificaţi con- 
textul internațional în care comuniştii din România 
au ajuns la putere. 


SURSA 2 


Winston Churchill — discurs la Fulton, Missouri 

(5 martie 1946) (fragment): 

„Atena singură, Grecia cu splendorile sale nemuritoare, 
este liberă să-şi decidă viitorul în cadrul unor alegeri aflate 
sub observaţie britanică, americană şi franceză. Guvernul 
polonez, dominat de ruşi, a fost încurajat să comită 
abuzuri enorme şi greşite asupra Germaniei, iar acum are 
loc expulzarea în masă a milioane de germani, la o scară 
dureroasă şi de neimaginat. [...] Dacă acum guvernul 
sovietic încearcă, printr-o acţiune separată, să constru- 
iască o Germanie procomunistă în zonă, aceasta va cauza 
noi dificultăţi serioase în zonele americană şi britanică şi 
va da Germaniei învinse posibilitatea de a se oferi la 
licitaţie sovieticilor sau democraţiilor occidentale. Oricare 
ar fi concluziile ce pot fi trase din aceste fapte — şi faptele 
există —, aceasta cu siguranţă nu este Europa Eliberată 
pe care noi am luptat să o realizăm [...]. 


Lucian Leuştean, „Câteva documente fundamentale 
pentru începutul Războiului Rece”, în Analele Ştiinţifice 
ale Universității „Alexandru loan Cuza” din laşi, 

Seria Istorie, tomuri XLVIII-XLIX, 2002-2003 


SURSA 3 


Replica lui Stalin la discursul lui Churchill: 

„Nu trebuie uitate circumstanțele. Nemţii au invadat 
Uniunea Sovietică prin Finlanda, Polonia şi România. 
Nemţii au putut să-şi organizeze invazia prin aceste ţări 
pentru că în acel moment guverne ostile Uniunii Sovietice 
erau acolo la putere. Ce este atât de surprinzător în 
faptul că Uniunea Sovietică, dorindu-şi un viitor sigur, 
încearcă să vadă în aceste ţări guverne loiale, prin 
atitudinea lor, Uniunii Sovietice?”. 


Ben Walsh, Modern World History, 2002 








: Analizați sursele 4-6 şi identificați interesele SUA 
în sud-estul Europei 

. De ce credeți că Stalin a impus statelor răsăritene 
refuzul Planului Marshall? Pentru economia Româ- 
niei, acest refuz a fost o măsură benefică? 

= Aplicarea Planului Marshall şi a Doctrinei Truman 
au afectat interesele Kremlinului? Cum? 


SURSA 4 


Doctrina Truman 

(Washington, 12 martie 1947) (fragment): 

„Grecia trebuie ajutată, dacă se doreşte ca ea să devină 
o democraţie capabilă să se ajute singură şi să se res- 
pecte. Statele Unite trebuie să furnizeze această asistenţă. 
[...] Viitorul Turciei ca stat independent şi sănătos din 
punct de vedere economic este în mod limpede nu mai 
puţin important pentru popoarele doritoare de pace din 
lume decât viitorul Greciei. [...] Dacă vom eşua să ajutăm 
Grecia şi Turcia în acest moment hotărâtor, efectele asupra 
Occidentului, ca şi cele asupra Orientului vor fi serioase 
pe termen lung. Trebuie să acţionăm imediat şi hotărât! 
De aceea, rog Congresul să ofere autoritatea de a ajuta 
Grecia şi Turcia cu suma de 400 milioane $ în perioada 
de până la 30 iunie 1948". 


Lucian Leuştean, art. cit. 


SURSA 5 


Planul Marshall (fragment din discursul secretarului 

de stat al SUA la Universitatea Harvard, 5 iunie 1947): 
„Este logic ca Statele Unite să facă tot ce le stă în putinţă 
pentru a ajuta la restaurarea unei sănătăţi economice 
normale în lume, fără de care nu va putea exista stabi- 
litate politică şi nici pace. Politica noastră nu este direc- 
ționată împotriva vreunei ţări sau doctrine, ci împotriva 
foamei, sărăciei, disperării şi haosului. Scopul ei trebuie 
să fie renaşterea în lume a unei economii funcţionale, 
astfel încât să permită apariţia condiţiilor sociale şi poli- 
tice în care instituţiile libere pot exista. Asistenţa noastră, 
în opinia mea, nu trebuie concepută pe bază fragmen- 
tară, în funcţie de crizele care apar. Orice asistenţă pe 
care guvernul nostru o poate oferi în viitor trebuie să fie o 
cură, nu un paleativ”. 


Lucian Leuştean, art. cit. 


SURSA ai 


„Marshall a sugerat că era nevoie de aproape 17 miliarde 
de dolari pentru a reclădi prosperitatea Europei. «Politica 
noastră», declara el, «este orientată împotriva foametei, 
sărăciei, disperării şi haosului». În decembrie 1947, 
Truman a trimis planul către Congres pentru votare. 
Pentru scurt timp, Congresul american a refuzat să dea 
aceşti bani şi mulţi americani deveniseră îngrijoraţi de 
implicarea lui Truman în afacerile europene. 17 miliarde 
însemnau totuşi foarte mulţi bani." 


Ben Walsh, Modern World History, 2002 





= Analizați sursele 7 şi 8. Există diferențe de limbaj 
semnificative? 

= Realizaţi un dosar de presă, din cotidienele peri- 
oadei, despre crearea acestor alianţe. 

= Pe baza povestirilor de familie, care credeți că au 
fost aşteptările populaţiei față de „venirea ameri- 
canilor”? 

= Astăzi, NATO are obiective identice ca în urmă cu 
50 de ani? Argumentaţi răspunsul. 


SURSA / 


Tratatul Atlanticului de Nord (fragment): 
„Art. 5. Părţile convin că un atac armat împotriva uneia 
sau mai multora dintre ele, în Europa sau în America de 
Nord, va fi considerat un atac îndreptat împotriva tuturor 
Şi, în consecinţă, sunt de acord ca, dacă are loc un ase- 
menea atac, fiecare dintre ele, în exercitarea dreptului la 
autoapărare individuală sau colectivă recunoscută prin 
art. 51 din Carta Naţiunilor Unite, va asista Partea sau 
Părţile atacate, prin efectuarea imediată, individual sau 
de comun acord cu celelalte părţi, a oricărei acţiuni pe 
care o va considera necesară, inclusiv folosirea forței 
armate, pentru restabilirea şi menţinerea securităţii zonei 
nord-atlantice. Orice astfel de atac armat şi toate măsu- 
rile adoptate ca rezultat al acestuia vor trebui raportate 
imediat Consiliului de Securitate. Aceste măsuri vor 
înceta după ce Consiliul de Securitate va adopta măsurile 
necesare pentru restabilirea şi menţinerea păcii şi 
securităţii internaţionale". 

Manualul NATO, 2001 


Citiţi sursele 9-11 şi răspundeţi la întrebări: 

= Care a fost atitudinea liderilor comunişti Gheorghe 
Gheorghiu-Dej şi Emil Bodnăraş cu privire la repri- 
marea Revoluţiei maghiare? 

= Care au fost cauzele retragerii trupelor sovietice 
de pe teritoriul românesc? 

„ Care credeți că au fost efectele retragerii trupelor 
sovietice din România pentru politica externă a 
țării? 

= In ce măsură contextul internațional era favorabil 
după retragerea din 1958 unei distanțări a României 
față de Uniunea Sovietică? 

SURSA 8 


Tratatul de la Varşovia (fragment): 

„Art. 3. Părţile contractante se vor consulta între ele 
asupra tuturor problemelor internaţionale importante care 
afectează interesele lor comune, călăuzindu-se după 
interesele întăririi păcii şi securităţii internaţionale. Ele se 
vor consulta neîntârziat în interesul asigurării apărării 
comune şi menţinerii păcii şi securităţii ori de câte ori, 
după părerea oricăreia dintre ele, se va ivi primejdia unui 
atac armat împotriva unuia sau mai multor state semna- 
tare ale tratatului...”. 

„Art. 7. Părţile contractante se obligă să nu ia parte la nici 
un fel de coaliţii sau alianţe şi să nu încheie nici un fel de 
acorduri ale căror scopuri ar fi în contradicţie cu scopurile 
prezentului tratat. Părţile contractante declară că obliga- 
țiile decurgând din tratatele internaţionale în vigoare nu 
sunt în contradicţie cu prevederile prezentului tratat”. 


„m Sursa: ANIC 

„România a fost cel mai activ aliat al Uniunii Sovietice în 
timpul crizei ungare. Sprijinul dat Uniunii Sovietice a trecut 
dincolo de arena politică, în domeniul asistenţei practice 
şi al încurajărilor deschise. Gheorghiu-Dej şi Bodnăraş au 
fost primii conducători străini care au vizitat Budapesta 
după invazia sovietică, iar în comunicatul oficial şi-au 
exprimat părerea că acţiunea sovietică «era necesară şi 
corectă». Guvernul român s-a făcut ecoul propagandei 
sovietice, denunţând «contrarevoluţia» ca operă a «fas- 
ciştilor reacţionari» provocaţi de «imperialiştii occidentali». 
Forțelor sovietice li s-au oferit baze suplimentare pe 
pământ românesc, drumurile au fost lărgite, iar traficul 
feroviar a fost întrerupt pentru a permite transporturile 
militare. Satisfacţia sovietică faţă de rolul României în 
timpul lunilor octombrie şi noiembrie 1956 a fost în 
avantajul ţării doi ani mai târziu, când Hruşciov a hotărât 
să retragă trupele sovietice.” 


Dennis Deletant, „Impactul revoltei maghiare în România”, 
în Analele Sighet nr. 8, Fundaţia Academia Civică, 2000 

„Convergenţa intereselor cu Uniunea Sovietică, şi nu doar 
o obedienţă servilă, a determinat poziția adoptată de 
Gheorghiu-Dej şi de tovarăşii săi. Aceştia aveau două 
mari preocupări: o revoltă victorioasă la Budapesta 
împotriva regimului comunist s-ar fi putut întinde până la 
comunitatea celor două milioane de maghiari din Transil- 
vania, ceea ce ar fi constituit scânteia unei revolte anti- 
comuniste în România [...]. Temerile lor erau alimentate 
de participarea studenţilor şi muncitorilor maghiari la 
demonstrațiile de la Cluj, de la Timişoara şi din Regiunea 
Autonomă Maghiară. Hruşciov şi Malenkov au efectuat o 
vizită secretă la Bucureşti la 1 noiembrie 1956, pentru a 
discuta criza ungară cu conducătorii români, bulgari şi 
cehoslovaci şi, potrivit unor rapoarte occidentale, Hruşciov 
a cerut ca trupele române să fie folosite pentru zdrobirea 
revoltei de la Budapesta. Gheorghiu-Dej şi Bodnăraş se 
pare că au replicat că, datorită numărului mare de maghiari 
din armata română, precum şi simpatiei generale pentru 
Ungaria, armata nu prezenta suficientă încredere pentru 
astfel de operaţiuni. [...] Un lucru este clar: Gheorghiu-Dej 
şi Bodnăraş au insistat pentru o intervenţie militară fermă 
împotriva guvernului lui Imre Nagy, iar trupele sovietice, 
staționate în România, au fost printre primele care au 
trecut graniţa ungară la 26 octombrie, pentru a consolida 
prezenţa sovietică acolo. Unul dintre principalii sprijinitori, 
din cadrul Partidului Comunist Roman, ai unei intervenții 
în Ungaria a fost Emil Bodnăraş. [...] Se pare, de aseme- 
nea, că a avut un rol în aranjamentele pentru deținerea 
lui Imre Nagy în România, întrucât la 21 noiembrie, atât 
el, cât şi Gheorghiu-Dej, i-au făcut o vizită lui Janos Kadar, 
noul prim-secretar al Partidului Muncitoresc Socialist Ungar, 
iar a doua zi Nagy a fost răpit de ofiţeri KGB şi a fost 
transportat cu avionul la Bucureşti, unde i s-a acordat ceea 
ce ministrul de Externe român, Grigore Preoteasa, numea 
«azil». De fapt, Nagy a fost deţinut împreună cu alți 
membri ai guvernului său într-un imobil al Securității, 
într-o localitate din nordul Bucureştiului.” 


Dennis Deletant, România sub regimul comunist, 1997 





Premierul maghiar Matyas Rakosi (1892-1971) 
şi Gheorghe Gheorghiu-Dej, pe aeroportul 
Băneasa, cu un an înainte de Revoluţia din 1956 


Sursa: Rompres 





Retragerea trupelor sovietice — Galaţi, 1958 

„Potrivit memoriilor lui Hruşciov, Bodnăraş a fost cel care, 
în calitate de ministru al Forţelor Armate, a ridicat primul 
problema retragerii trupelor sovietice din România, în 
timpul vizitei liderului moscovit din iunie 1955. [...] A sugera 
o astfel de măsură atât de curând după moartea lui Stalin 
era un act de extremă cutezanţă şi ar fi putut implica, aşa 
cum scrie Sergiu Verona, «o oarecare clarviziune şi poate 
chiar un joc politic». Situaţia internaţională din anul 1955 
nu-i permitea conducătorului sovietic să reacționeze 
imediat la această propunere, dar ideea retragerii îi 
fusese inoculată. [...] 
Elementul-cheie de politică externă a fost măsura unila- 
terală sovietică de a retrage un număr limitat de trupe din 
întreaga Europă Răsăriteană care, aşa cum spera Hruşciov, 
ar fi putut provoca un răspuns similar din partea NATO. 
Nu este nici o coincidenţă faptul că sovieticii au anunţat 
retragerea din România la 24 mai 1958, în aceeaşi zi când 
au fost reduse cu 119.000 de oameni efectivele sovietice 
din Europa Răsăriteană. Poziţia strategică a României, 
flancată de alte state membre ale Tratatului de la Varşovia, 
a făcut ca propunerea de retragere a trupelor să nu 
neliniştească Uniunea Sovietică din punct de vedere al 
securităţii, orice temeri legate de calitatea României de a 
fi un aliat demn de încredere fiind risipite de acţiunile 
acesteia din timpul revoluţiei ungare. [...] 
Impactul cel mai semnificativ al retragerii sovietice asupra 
conducerii române a fost unul de natură psihologică. 
România era încă prinsă în blocul sovietic, bazele navale 
şi aeriene sovietice rămăseseră pe teritoriul românesc, 
iar diviziile sovietice din Ucraina de Sud şi de dincolo de 
Prut, din Republica Sovietică Socialistă Moldovenească, 
puteau să intre oricând în caz de necesitate. Cu toate 
acestea, oricare ar fi fost raţiunile sovietice pentru retra- 
gere, Gheorghiu-Dej putea s-o privească ca pe o conce- 
sie obținută de la sovietici şi, cu încrederea astfel obținută, 
putea să se angajeze, deşi cu prudenţă, într-o politică ce 
plasa România deasupra intereselor sovietice.” 

Dennis Deletant, România sub regimul comunist, 1997 





Pe baza surselor 12-14 răspundeți la următoarele 
întrebări: 


De ce credeţi că România nu a acceptat planul Valev? 
La ce stat face referire declarația lui Gheorghe 
Gheorghiu-Dej din sursa 13? 

: De ce credeți că au fost reluate relațiile cu lugo- 
slavia şi promovată apropierea de China? 
Analizaţi poziția României pe plan extern în primii 
şi ultimii ani ai regimului Dej. Există diferențe? 

„În 1964, pe vremea lui Gheorghe Gheorghiu-Dej, se 
publica la Moscova «Planul Valev». Valev era un econo- 
mist agreat la Moscova. Planul detalia transformarea 
României într-un stat exclusiv orientat spre furnizarea de 
materii prime şi specializat în agricultură. Aceasta însemna 
eliminarea industriei de toate tipurile şi integrarea, practic, 
subordonarea economică a României în sistemul econo- 
miei sovietice. Planul a fost respins imediat de regimul 
comunist de la Bucureşti prin «Declaraţia din aprilie» 
(30 aprilie 1964). Această Declaraţie fixa poziţia de inde- 
pendenţă a României faţă de tutela Moscovei, dar şi de 
respingere a unor reforme de destalinizare aplicate 
nomenclaturii de partid.” 
Virgiliu Toma, „Războiul Rece şi Cortina de fier — 
coşmarul ţărilor supuse Moscovei”, România liberă, 
14 octombrie 2005 

„Declaraţia din aprilie 1964": 

„Suveranitatea statului socialist presupune ca el să dispună 
efectiv şi integral de mijloacele îndeplinirii practice a acestor 
atribuţii, deținând în mâinile sale totalitatea pârghiilor de 
conducere ale vieţii economice şi socialiste. Trecerea unor 
asemenea pârghii în competenţa unor organe suprastatale 
sau extrastatale ar transforma suveranitatea într-o noţiune 
lipsită de conţinut [...] Orice ştirbire sau încălcare a lor nu 
poate decât să creeze surse de neînţelegeri şi disensiuni 
[...] Sunt afectate relaţiile economice, se reduc schimburile 
comerciale, se înrăutățesc relaţiile politice reciproce, se 
creează o atmosferă de neîncredere şi tensiune între ţările 
respective, ceea ce slăbeşie unitatea şi forţa întregului 
sistem mondial socialist. [...] Nu există şi nu poate exista 
un partid părinte şi un partid fiu, partide superioare şi 
partide subordonate, dar există marea familie a partidelor 
comuniste şi muncitoreşti egale în drepturi, nici un partid 
nu are şi nu poate avea un loc privilegiat, nu poate 
impune altor partide linia şi părerile sale. [...] 

Dată fiind diversitatea condiţiilor de construcţie socialistă 
nu există şi nu pot exista tipare sau reţete unice, nimeni 
nu poate hotări ce este just şi ce nu pentru alte ţări sau 
partide. Elaborarea, alegerea sau schimbarea formelor şi 
metodelor construcției socialiste constituie un atribut al 
fiecărui partid marxist-leninist, un drept suveran al fiecărui 
partid socialist [...]'. 


Declaraţie cu privire la poziția Partidului 
Muncitoresc Român în problemele mişcării 
comuniste şi muncitoreşti internaționale, adoptată la 
Plenara lărgită a CC al PMR din aprilie 1964, 1964 

Vasile Şandru, martor la întrevederea Gheorghe 
Gheorghiu-Dej — losif Broz Tito din 7 septembrie 1964: 
„În timpul vizitei sale oficiale în lugoslavia, în luna noiem- 
brie 1963, Gheorghiu-Dej a evitat orice aprecieri de natură 
ideologică la adresa socialismului iugoslav, stabilind o 
relaţie bună cu Tito. Liderul iugoslav manifesta, de altfel, 
un respect deosebit faţă de conducătorul PCR. 

În vara anului 1964 (iunie), cei doi lideri s-au văzut din 
nou: Gheorghiu-Dej l-a invitat pe Tito la o vânătoare în 
Banat. A fost, de fapt, o substanţială întâlnire de lucru. 
Conducătorul român l-a informat pe Tito despre «planul 
Valev» şi reacția PCR de a-l respinge, dată fiind intenţia 
URSS de a-i rezerva României rolul de furnizor de materii 
prime şi produse agricole neprelucrate. În urma acestor 
contacte, Tito [...] fără ton de reproş, i-a spus liderului 
român că are «impresia că PCR îi cam mângâie» pe 
chinezi, susținând necesitatea unei atitudini critice faţă de 
«dogmatismul» PC Chinez. Gheorghiu-Dej nu s-a lăsat 
convins, explicându-i lui Tito poziţia principială hotarâtă 
de conducerea PCR, exprimată în Declaraţia din aprilie 
1964. [...] Evoluţia evenimentelor a confirmat corectitu- 
dinea poziţiei lui Gheorghiu-Dej. La 14 octombrie 1964, 
deci după cinci săptămâni [...], Hruşciov a fost debarcat. 
La conducerea PCUS a venit Leonid Brejnev. Relaţiile 
iugoslavo-sovietice au cunoscut o anumită răceală, ca 
urmare a reînnoirii poziţiei critice a PCUS faţă de «revi- 
zionismul» iugoslav. În acelaşi timp, conducerea iugo- 
slavă şi-a modificat treptat poziţia faţă de PC Chinez. La 
începutul anilor '70, relaţiile pe linie de stat dintre cele 
două ţări, serios deteriorate în anii anteriori, s-au norma- 
lizat. Au contat şi influenţa şi prestigiul de care se bucura 
China în rândul mişcării țărilor nealiniate. În final, poziţia 
lugoslaviei față de China a devenit practic asemănătoare 
celei a României. 


Vasile Şandru, „7 septembrie 1964. 
Martor la întrevederea Gheorghe Gheorghiu-Dej — 
losif Broz Tito”, Magazin istoric, nr. 5/1998 


Sursa: ANIC 

10.2. Regimul Nicolae Ceauşescu 
de la disidenţă la izolare diplomatică 


Odată cu venirea la putere a lui Nicolae Ceauşescu, politica de 
distanțare a Bucureştiului față de linia moscovită este accelerată. 
Teoria „căii naţionale a comunismului românesc' a fost repede 
îmbrăţişată de statele democratice, care aveau interesul de a 
lărgi breşa României față de Moscova. 

Denunţarea de către Bucureşti a invaziei sovietice în Ceho- 
slovacia în 1968 (Primăvara de la Praga) a adus un important 
capital de imagine Partidului Comunist Român şi liderului său. 
Ceauşescu a jucat cu mare abilitate cartea antisovietismului şi a 
politicii de independenţă şi, prin discursul ţinut la 21 august 
1968, a fundamentat naţional-comunismul (sursele 7 şi 2). 

Noua orientare a României pe scena relaţiilor internaţionale a 
fost încurajată de Statele Unite. Prima vizită a unui preşedinte 
american la Bucureşti, Richard Nixon, în 1969, a avut loc odată 
cu amplificarea politicii de individualism în cadrul blocului sovie- 
tic. Nu întâmplător, România a beneficiat de o serie de favoruri 
economice, în urma cărora ţara era acceptată în GATT şi în FMI, 
încheind ulterior acordul cu BIRD (dicționar). 

Relaţiile cu statele democratice au fost reflectate şi de vizitele 
lui Nicolae Ceauşescu la Washington şi Paris, unde, în cadrul 
întrevederilor cu preşedinţii Richard Nixon şi Georges Pompidou 
a fost subliniat rolul jucat de România pe scena europeană. 
Semnarea Actului Final de la Helsinki în 1975 (sursa 3) a dat 
populaţiei din România speranţele unei importante liberalizări. 

În anii următori, Ceauşescu a urmărit consolidarea poziţiei 
sale în arena internaţională, prin menţinerea relațiilor cu Israelul 
şi prin reluarea relaţiilor diplomatice cu Germania Federală. 
Niciodată nu s-a pus însă problema pără- 
sirii Tratatului de la Varşovia sau a CAER, 
aşa cum a fost pusă în timpul evenimentelor 
de la Budapesta din 1956 sau de la Praga 
din 1968. 

După anul 1980 însă, contactele diplo- 
matice cu lumea occidentală s-au restrâns. 
Nicolae Ceauşescu a încercat să se implice 
în rezolvarea tensiunilor dintre Israel şi sta- 
tele arabe, precum şi în conflictele din Africa, 
fără prea mare succes însă. Ultimii ani ai 
regimului comunist s-au caracterizat din punct 
de vedere diplomatic prin relaţii cu ţări din 
lumea a treia şi din Liga Arabă, care le-au 
înlocuit treptat pe cele cu Occidentul. 


OGDICȚIONAR 


= BIRD — Banca Internaţională pentru 
Reconstrucţie şi Dezvoltare. 


FMI — Fondul Monetar Internaţional. 


GATT — Acordul General pentru Tarife 
şi Comerţ. 


Glasnost — tentativă de democra- 
tizare în URSS, prin promovarea 
adevărului despre realităţile sovietice. 


Perestroika — încercare de restruc- 
turare şi modernizare a sistemului 
economic din URSS, prin introducerea 
inițiativei private. 

Venirea lui Mihail Gorbaciov la conducerea 
URSS a condus la o liberalizare în cadrul regi- 
murilor comuniste şi la o relaxare a relaţiilor dintre 
cele două blocuri separate de Cortina de Fier. 
Politica de destindere şi dialog promovată de liderii 
sovietici în relaţiile cu statele democratice avea 
să constituie, de altfel, factorul esenţial în pră- 
buşirea sistemului comunist şi în destrămarea 
URSS, fapt ce a marcat sfârşitul Războiului Rece. 
Cu diferite ocazii însă, Ceauşescu a criticat noul 
curs în orientarea Moscovei, refuzând deschi- 
derea promovată de Gorbaciov. Între timp, poli- 
tica de „independenţă' a Bucureştiului căpătase şi a: 
accente anti-occidentale, cancelariile vestice pier- a p Sursa: Muzeul Naţional de Istorie 
zându-şi interesul pentru relațiile privilegiate cu Nicolae Ceauşescu, primit cu onoruri de regina Elisabeta 
România. Ultimii ani ai regimului Ceauşescu s-au a i-a a Marii Britanii (n. 1926) la Londra, în 1978 
caracterizat, pe de o parte, prin izolarea României 
de către Occident şi, pe de altă parte, prin relaţiile 


dificile cu ţările care îmbăţțişaseră linia gorba- __SURSA2 | 


cevistă. 








„Denunţarea invaziei Cehoslovaciei 
de către Ceauşescu a fost un act de 
curaj, pentru care el şi ţara au 
câştigat respectul lumii întregi [...] 
Puţini ar fi putut prezice că după trei 


. Pe baza surselor 1 şi 2, identificați poziţia României faţă de invazia ani de la triumful său din 1968, 
Cehoslovaciei, în 1968. Ceauşescu îşi va dezvălui tendinţele 

. Ce se înțelege prin pericolul contrarevoluţiei în Cehoslovacia? autocrate, intolerante şi capricioase, 

= Acest discurs poate fi considerat o continuare a „Declaraţiei din aprilie care mai târziu vor deveni dominante.” 
1964"? 


Dennis Deletant, România sub 


„ Ce beneficii a avut, pe plan internaţional, regimul Ceauşescu după regimul comunist, 1997 
anul 1968? 

„ Realizați un portofoliu de istorie orală despre starea de spirit a populației 
în acele zile. 


SURSA 4 








„Pătrunderea trupelor celor cinci ţări socialiste în Ceho- 
slovacia constituie o mare greşeală şi o primejdie gravă 
pentru pacea în Europa, pentru soarta socialismului în 
lume. După noi, a fost comisă o mare şi tragică eroare, 
care nu poate decât să aibă urmări grave, pentru soarta 
unităţii sistemului socialist, a mişcării comuniste şi 
muncitoreşti internaţionale. Este de neconceput în lumea 
de astăzi ca un stat socialist — ca state socialiste — să 
încalce libertatea şi independenţa altui stat. Nu există nici 
o justificare, nu poate fi acceptat nici un motiv pentru a 
admite, pentru o clipă numai, ideea intervenţiei militare în 
treburile unui stat socialist frate. [...] S-a spus că în 
Cehoslovacia există pericolul contrarevoluţiei; se vor găsi 
poate mâine unii care să spună că şi aici, în această Nicolae Ceauşescu şi Alexander Dubtek (1921-1992) la 


adunare, se manifestă tendințe contrarevoluționare.” Praga, cu doar câteva zile înainte de ocuparea Cehoslovaciei 
de către trupele Tratatului de la Varşovia, în august 1968 





Nicolae Ceauşescu, Cuvântarea rostită la 21 august 1968 

= Analizați sursa 3 şi identificați cele mai importante 
principii ale Actului Final de la Helsinki. 

: Pe baza lecţiei şi a surselor 4 şi 5, explicaţi de ce a 
dorit Ceauşescu întărirea relațiilor cu Occidentul? 

= Identificaţi în sursa 5 motivele acordării şi ridicării 
Clauzei națiunii celei mai favorizate. 


SURSA 3 


Actul Final al Conferinţei pentru securitate şi coope- 
rare în Europa, elaborat la Helsinki, 1 august 1975: 
„VII. Respectarea drepturilor omului şi libertăţilor funda- 
mentale, inclusiv a libertăţii de gândire, conştiinţă, religie 
sau de convingere. 

Statele participante vor respecta drepturile omului si 
libertăţile fundamentale, inclusiv libertatea de gândire, 
conştiinţă, religie sau de convingere pentru toţi, fără 
deosebire de rasă, sex, limbă sau religie. 

Ele vor promova şi încuraja exercitarea efectivă a dreptu- 
rilor şi libertăţilor civile, politice, economice, sociale, 
culturale şi altele care decurg toate din demnitatea 
inerentă persoanei umane şi sunt esenţiale pentru libera 
şi deplina sa dezvoltare. 

În acest cadru, statele participante vor recunoaşte şi 
respecta libertatea individului de a profesa şi practica, 
singur sau în comun, religia sau convingerea acţionând 
după imperativele propriei sale conştiinţe. 

Statele participante pe teritoriul cărora există minorităţi 
naţionale vor respecta dreptul persoanelor care aparțin 
acestor minorităţi la egalitate în faţa legii, le vor acorda 
posibilitatea deplină de a se bucura în mod efectiv de 
drepturile omului şi libertăţile fundamentale şi, în acest 
mod, vor proteja interesele lor legitime în acest domeniu. 
Statele participante recunosc importanţa universală a 
drepturilor omului şi libertăţilor fundamentale, a căror 
respectare este un factor esenţial al păcii, justiţiei şi 
bunăstării necesare pentru a asigura dezvoltarea relaţiilor 
amicale şi a cooperării între ele, ca şi între toate statele. 
Ele vor respecta în mod constant aceste drepturi şi libertăţi 
în relaţiile lor reciproce şi se vor strădui, individual şi în 
comun, inclusiv în cooperare cu Naţiunile Unite, să 
promoveze respectarea universală şi efectivă a lor. 
Ele confirmă dreptul individului de a cunoaşte 
drepturile şi îndatoririle sale în acest domeniu şi de 
a acţiona în consecinţă. 

În domeniul drepturilor omului şi libertăţilor funda- 
mentale, statele participante vor acţiona în confor- 
mitate cu scopurile şi principiile Cartei Naţiunilor 
Unite şi cu Declaraţia universală a drepturilor 
omului. Ele îşi vor îndeplini, de asemenea, obliga- 
țiile aşa cum sunt enunțate în declaraţiile şi 
acordurile internaţionale în acest domeniu, inclusiv, 
între altele, pactele internaţionale referitoare la 
drepturile omului, prin care ele ar putea fi legate”. 


Buletinul Oficial al României, 
nr. 92, 13 august 1975 


.—.———— 

„În ideologia regimului comunist român s-au amestecat 
populismul naţionalist, demagogia socială şi ataşamentul 
ferm faţă de preceptele de bază ale stalinismului. Acest 
conglomerat era impregnat de o ambiguitate care îşi avea 
originea în ambiția lui Ceauşescu de a poza într-un diplomat 
cu vederi largi, imun faţă de interpretările dogmatice sau 
sectare ale vieţii internaţionale. Mai mult, secretarul gene- 
ral a înfruntat Uniunea Sovietică în legătură cu anumite 
probleme [...], iar părerile sale polemice cu privire la aceste 
subiecte au fost transformate în doctrină oficială de partid.” 


Vladimir Tismăneanu, Stalinism pentru eternitate, 2005 

„Oficial, «CLAUZA» a părut un semn de prețuire al ameri- 
canilor pentru suita de «succese» pe care Ceauşescu le 
înregistrase în culisele unei politici externe foarte inspi- 
rate. Obţinerea clauzei venea, într-adevăr, în trena unor 
veritabile victorii în politica externă, adevărate lovituri de 
maestru date de Ceauşescu. [...] Clauză care avea să fie 
reînnoită an de an. Până în 1988. Atunci când, sub 
pretextul încălcărilor flagrante şi repetate ale drepturilor 
omului, «regimul Ceauşescu» nu a mai primit clauza. [...] 
Neoficial, în spatele ridicării clauzei stau mai multe «bile 
negre» înregistrate de Ceauşescu, dar, de fapt, încasate 
de poporul român: de la atitudinea obraznică a lui Ceau- 
şescu față de atacarea Libiei prietene de către regimul 
Reagan până la pariul nebunesc de a-şi plăti datoriile 
către SUA pe spatele suferințelor şi înfometării sistema- 
tice a poporului român. Şi de la dărâmarea satelor şi a 
bisericilor până la îngrădirea unor drepturi şi înăbuşirea 
unor revolte. Până la urmă, Ceauşescu a denunţat 
clauza, înainte de publicarea oficială a hotărârii SUA. 

Pe 26 februarie 1988, guvernul SUA a anunţat oficial că, 
începând cu 3 iulie acelaşi an, «va înceta acordarea 
clauzei naţiunii celei mai favorizate»." 


Christian Levant, „Cum a pierdut România clauza”, 
Adevărul, 23 februarie 2008 

Citiţi sursele 6 şi 7 şi rezolvați sarcinile: 

= Explicaţi schimbarea atitudinii Occidentului față de 
Ceauşescu, mai ales după venirea la putere a lui 
Mihail Gorbaciov. 

= Identificaţi care era poziția lui Ceauşescu față de 
perestroika. Formulați un punct de vedere cu pri- 
vire la această poziţie. 

: Realizaţi o cercetare pe tema „Ce a adus nou în 
Europa de Est politica lui Mihail Gorbaciov?”. 


SURSA ai 


„Ceauşescu a fost încurajat să fie «partenerul indiscipli- 
nat» din Tratatul de la Varşovia şi CAER. El a refuzat să 
participe la mecanismele de integrare militară şi econo- 
mică a ţărilor din blocul sovietic, refuzând «imixitiunea în 
treburile interne». Fireşte, Occidentul a privit cu aprobare 
aceste atitudini. Pragmatismul a făcut ca asupra politicii 
sale interne, din ce în ce mai capturată de cultul persona- 
lităţii şi naționalism extremist, şi care înregistra un eşec 
economic de proporții, acelaşi Occident să păstreze 
tăcerea. Dar odată cu apariţia lui Mihail Gorbaciov la 
vârful PCUS, această atitudine complezentă s-a schimbat 
radical. [...] Rolul lui Ceauşescu scade simţitor. Numărul 
vizitelor lui în capitalele străine se reduce radical. Cel al 
vizitelor de grad înalt la Bucureşti, de asemenea. Mass- 
-media occidentală, favorabilă până la un punct, îşi schimbă 
tonul. Comparaţia nu se mai face între obositul şi neosta- 
linistul, coruptul Leonid Brejnev şi mai tânărul Ceauşescu, 
«liderul unei ţări mici care se opune curajos unui gigant 
ameninţător» [...], ci între Ceauşescu, care de 20 de ani 
se află la putere, neostalinistul, naţionalistul, rigidul 
Ceauşescu şi tânărul, dinamicul, reformatorul Gorbaciov. 
Ceauşescu îşi pierde toate atuurile, iar Occidentul nu 
întârzie să îşi manifeste interesul. Ceauşescu este izolat 
pe plan internaţional, suportul pentru atitudinile noncon- 
formiste scade. Plata datoriei externe, la care se anga- 
jase din 1982, nu este menită să încurajeze legăturile 
economice, atâta vreme cât erau interzise alte credite şi 
importurile de tehnologie, know-how, astfel încât acestea 
se reduc drastic. [...] 

Mihail Gorbaciov vine în vizită oficială în România între 
25 şi 27 mai 1987/. Este ultima ţară din blocul sovietic pe 
care o vizitează. În cadrul convorbirilor, Ceauşescu 
pretinde că România nu are nevoie de reformă, pentru că 
politica sa corespunde intereselor poporului român şi 
pentru că a introdus reforme încă din anii '60. Gorbaciov 
îi spune lui Ceauşescu într-o discuţie particulară «Dum- 
neavoastră ţineţi ţara într-o stare de frică, după ce aţi 
izolat-o de lume».” 


Stelian Tănase, „Anii comunismului târziu”, 
în Sfera Politicii, nr. 126-127 

„Gorbaciov, după ce a aplicat şi a eşuat cu perestroika în 
URSS, s-a gândit că reformele sale nu puteau să funcţio- 
neze în Rusia dacă nu erau aplicate şi în celelalte ţări ale 
Pactului de la Varşovia. De fapt, nici măcar el nu ştia 
foarte bine ce vroia cu perestroika. Ceauşescu a pornit 
de la ideea că direcţia aleasă de Gorbaciov avea să dis- 
trugă comunismul. Şi i-a spus acest lucru în față. Şi a avut 
dreptate. Chiar dacă intenţiile lui Gorbaciov nu au fost 
acestea, până la urmă a reuşit să distrugă comunismul. 
[...] De altfel, noi făcuserăm deja astfel de reforme în anii 
'60 şi rezultatele nu fuseseră extraordinare. Deschiderea 
prea largă a sistemului putea să însemne pierderea 
controlului. [...] Şi mai trebuie ştiut că românii au avut 
mereu rezerve în privinţa Rusiei. Deja comunismul fusese 
impus de forțele sovietice. Existau deci reticenţe față de 
orice model sovietic. În plus, naţional-comunismul era 
foarte iubit de români. Totuşi, venirea la putere a lui 
Gorbaciov a însemnat pentru celelalte ţări est-europene 
un moment de destindere a tensiunii legate de ocupaţia 
militară sovietică. Gorbaciov a avut o politică externă 
foarte inteligentă, care i-a adus susţinere în multe ţări 
comuniste. Dar pentru România nu era cazul. Trupele 
sovietice nu mai erau aici, noi ne eliberaserăm deja 
într-un fel.” 


Interviu cu Ştefan Andrei, aprilie 2002, arhivă personală 

„Pentru noi evreii, germanii şi petrolul sunt cele mai 
profitabile produse de export”. Aşa estima Nicolae 
Ceauşescu situaţia comerțului exterior al României 
după 1975. Numai că petrolul era aproape epuizat. 
Vânzarea cetățenilor români, de altă naţionalitate, 
pe sume consistente, a reprezentat una dintre cele 
mai cinice acţiuni ale sistemului comunist. Pentru 
regimul de la Bucureşti plecarea evreilor şi germa- 
nilor a reprezentat o problemă complexă, în care 
conjuctura politică internaţională şi interesele finan- 
ciare de moment au primat. 

Deţinând cea mai numeroasă comunitate evre- 
iască din blocul sovietic, după URSS, România a 
facilitat, între 1950-1952, emigrarea evreilor, permi- 
țându-se plecarea a aproximativ 100.000 de per- 
soane spre Țara Sfântă. Tratativele dintre Israel şi 
România, pentru aprovizionarea celei din urmă cu 
diverse utilaje, precum şi nevoia crescândă de valută, 
au influenţat creşterea numărului de vize acordate. 
Emigrările au avut de la început un caracter politic 
şi economic, statul român urmărind un câştig mate- 
rial substanţial. Motivația economică nu privea numai 
încasările de valută, ci şi importul preferenţial de 
tehnologie, procurarea de îngrăşăminte pentru agri- 
cultură, construirea unei fabrici de antibiotice şi 
obținerea de credite în condiţii preferenţiale. 

Odată ajuns la putere, Nicolae Ceauşescu a apli- 
cat politica „evrei contra valută”. Acordurile dintre 
România şi Israel, purtate prin intermediul servi- 
ciilor secrete, umpleau trezoreria statului român, 

întrucât plăţile erau de cel puţin 2000 $ pentru o 
persoană, putând ajunge în anumite cazuri până 
la 50.000 $. 

Odată ce dificultăţile economice ale României 
creşteau, preţul cerut pentru fiecare emigrant evreu 
se mărea, în funcţie de vârstă, şcolarizare, funcţie 
deţinută. Aceste sume intrau în diferite conturi se- 
crete ale Securităţii, deschise la bănci din Occident. 

Sistemul comunist din România nu şi-a vândut 
doar evreii. Încurajat de succesul trocului cu Israelul, 
Nicolae Ceauşescu a iniţiat o operaţiune similară 
cu etnicii germani, vânzarea lor urmând în linii mari 
aceleaşi direcţii. România a fost de acord să per- 
mită emigrarea anuală a circa 11.000-13.000 de 
etnici germani în schimbul a aproximativ 4.000- 
-8.000 de mărci germane de persoană. În plus, 
România primea pentru fiecare 10.000 de etnici 
germani plecaţi un bonus de 1 milion de mărci ger- 
mane, dar şi împrumuturi fără dobândă din RFG. 

Din 1965, dar mai ales după 1980, taxelor pe 
cap de persoană emigrată plătite oficial de statul 
german |i s-au adăugat bunuri materiale sau sume 
de bani plătite de familie pentru a urgenta acor- 
darea vizei de plecare. În încercarea de a stoarce 
şi mai mulţi bani de la familiile celor care doreau să 
părăsească România, aflate în RFG, s-a adoptat 
„Decretul privind obligaţiile persoanelor care cer şi 
li se aprobă să se stabilească definitiv în străinătate 
de a plăti integral datoriile pe care le au față de 
stat...” Sumele exorbitante cerute prin aplicarea 
acestui decret au provocat proteste internaţionale, 
astfel încât s-a renunţat la unele dintre plăţile ce- 
rute. Potrivit unor calcule, în perioada lui Nicolae 
Ceauşescu au fost plătite, pentru persoanele emi- 
grate în RFG, taxe totalizând aproape 1,5 miliarde 
mărci germane, la care s-au adăugat taxele de şco- 
larizare, consulare, precum şi mita acordată ofi- 
țerilor superiori din Securitate pentru accelerarea 
acordării vizelor. 








: Formulaţi un punct de vedere despre atitudinea 
României, Israelului şi a Germaniei federale față de 
chestiunea emigrării etnicilor evrei şi germani. 

: Realizaţi un portofoliu de istorie orală referitor la 
modalitatea de obținere a paşaportului de către cetă- 
țenii români în perioada Ceauşescu. 

„Deşi inițial Dej dăduse ordine prin care interzicea comer- 
țul efectiv cu ființe umane, încasările din astfel de vânzări 
mergeau strună şi profiturile se tot acumulau în Trezore- 
ria română. Alexandru Drăghici, fost membru al Biroului 
Politic şi ministru de Interne, a declarat în 1969, în timpul 
unei anchete privind activitatea biroului său: «În momentul 
în care am plecat de la Ministerul de Interne am vărsat în 
cont la Banca de Stat 6.250.000 dolari de la cei care 
plecau afară şi plăteau în valută. [...] În perioada trocului, 
Israelul depunea anual anumite sume de bani în conturile 
guvernului român în schimbul emigrării. La începutul anilor 
'60, moment în care exporturile României câtre Israel erau 
mai mici decât exporturile Israelului în România, banii 
gheaţă plătiți de Israel erau folosiţi pentru a echilibra 
balanţa comercială dintre cele două ţări. [...]» 

În 1961, 12.150 de persoane au primit permisiunea de a 
emigra în Israel. Tot în 1961, România a exportat în Israel 
bunuri evaluate la 1 milion de dolari şi a importat altele în 
valoare de 2,2 milioane de dolari. «Balanța de plăţi se 
considera însă echilibrată, socotindu-se şi suma de peste 
un milion de dolari existentă la 31 decembrie în Banca 
Israelului în favoarea RPR. Suma provine din încasări 
necomerciale, legate de unele cheltuieli cu cei ce pleacă 
în Israel.» [...] Vânzarea de evrei români era de-acum 
integrată în balanţa comercială dintre cele două ţări.” 


Radu loanid, Răscumpărarea evreilor, 2005 

„Este adevărat, a fost Alia (plecarea evreilor în Israel) şi 
înainte de 1975. Au plecat în cei 30 de ani, înainte de 
1975, sute de mii de evrei, dar cu multe şi chinuitoare 
greutăți. 

Numeroşi solicitanţi de paşapoarte îşi pierdeau serviciul 
Şi nici nu li se aproba plecarea. Era deci un risc să te 
înregistrezi pentru plecare. Puteai rămâne muritor de 
foame, copiii să fie eliminaţi din universităţi şi până la 
urmă nici să nu poţi pleca. 

Acordarea clauzei cu sprijinul nostru a dus la înlăturarea 
acestor piedici şi de atunci fiecare evreu care voia să 
plece nu întâmpina nici o piedică la obţinerea paşaportului. 
Acordarea clauzei ne-a uşurat în acelaşi timp marea 
acțiune de ajutorare pentru evreii săraci, bătrâni, bolnavi 
din România.” 


Moses Rosen, Primejdii, încercări, miracole, 1991 

„Adevărul este că un borcan de dulceaţă de prune româ- 
nească se putea cumpăra din Israel la prețul unui borcan 
gol. Guvernul israelian dădea uneori instrucţiuni întreprin- 
derilor să facă afaceri cu România, chiar dacă era nepro- 
fitabil. Să luăm, de exemplu, cazul negocierilor dintre 
firma română de comerţ exterior Industrial Export şi 
compania israeliană de transport ZIM. ZIM avea nevoie 
de patru nave maritime de marfă. După cum relatează 
ambasadorul român V. Georgescu, directorul de la ZIM 
i-a mărturisit că primise instrucţiuni de la guvernul ţării 
sale să nu cumpere nave de la companiile iugoslave sau 
norvegiene care ofereau un preţ mai mic. Cargoboturile 
trebuiau cumpărate din România, deoarece existau 
interese speciale, mai importante decât cele economice.” 


Radu loanid, Răscumpărarea evreilor, 2005 


SURSA 1 1 


„Minoritatea evreiască din România s-a redus drastic în 
urma emigrării. Până în 1988, populaţia de evrei rămasă 
în ţară scăzuse la aproximativ 23.000, dintre care jumă- 
tate aveau 65 de ani sau mai mult. Autorităţile române 
ajunseseră să improvizeze găsirea de candidaţi evrei la 
emigrare pentru a-şi îndeplini cota. În 1989, Ceauşescu 
a ordonat CIE să permită şi persoanelor de etnie română 
căsătorite cu evrei sau cu evreice să plece în Israel, cerând 
sume mai mari de persoană. [...] În acel an, 941 de evrei 
români au plecat în Israel, iar Banca Leumi a depus 

2,2 milioane de dolari în trei rate în contul TN-75 contro- 
lat de Ceauşescu şi în contul AA al Securităţii.” 


Radu loanid, Răscumpărarea evreilor, 2005 





11.1. Rezistența armată anticomunistă 
(1944 — începutul anilor '60) 


Probabil că voi percepeţi perioada comunistă ca fiind, în cea mai 
mare parte, una a adeziunilor şi a laşităţilor generalizate. Aţi ştiut 
până acum că în anii 40-60 au existat totuşi oameni care au îndrăz- 
nit să spună „Nu! regimului comunist? Opoziția lor deschisă față 
de regimul totalitar a făcut ca partizanii anticomunişti să nu-şi 
găsească locul în manualele de istorie decât după 1989, aşa că 
bunicii şi părinţii voştri nu au putut învăţa la şcoală despre rezis- 
tența armată anticomunistă. Voi aveţi acum posibilitatea să învăţaţi 
despre ceea ce, multă vreme, copiii nu au putut afla în România. 

Rezistenţa armată anticomunistă s-a manifestat în România 
între anii 1944-începutul anilor 1960, însă cu maximă intensitate 
până la începutul anilor '50. Începută în ultimul an al celui de-al 
doilea război mondial ca o luptă contra ocupației sovietice — 
fenomenul a fost cunoscut în diverse ţări din estul Europei — 
rezistența s-a transformat repede şi a continuat mai bine de un 
deceniu şi jumătate ca o luptă împotriva regimului de inspiraţie 
sovietică de la Bucureşti. 

Între anii 1944-1947 au existat mai multe grupuri înarmate. 
Cele mai importante şi mai cunoscute s-au dovedit organiza- 
țiile „T, iniţiată de Remus Țețu, „Tinerimea 
Liberă”, condusă de Mircea Ştefanovici, 
„Haiducii lui Avram lancu -— Divizia Suma- 
nelor Negre”, inițiată de Gavrilă Olteanu, 
„Mişcarea Naţională de Rezistență”, avân- 
du-l în frunte pe generalul Aurel Aldea etc. 
Distruse de sovietici şi de comunişti, aceste 
organizații aveau să lase locul în perioada 
următoare unor grupuri de gherilă propriu- 
-Zisă, care au activat după anul 1948 mai 
ales în regiunile montane şi împădurite ale 
țării, unde condiţiile geografice pentru re- 
zistență erau în mod evident favorabile. 
Pe aproape întreg teritoriul României, s-au 
evidenţiat numeroase grupuri, printre care 
cele conduse de Gavril Vatamaniuc şi Vasile 
Motrescu în Bucovina, locotenent-colonelul 
lon Uţă în Banat, maiorul Nicolae Dabija şi 
Theodor Şuşman în Munţii Apuseni, Nicolae 
Pop şi Atanasie Oniga în Munţii Țibleşului, 


REZISTENȚĂ şi DISIDENȚĂ 

Discursul ținut de lon Gavrilă la 
cabana Bâlea Cascadă, în fața unor 
excursionişti, 17 august 1952: 
„Spuneţi, vă rog, oamenilor din ţară că 
mai există un colţ din regatul României 
care nu şi-a plecat capul înaintea 
comuniştilor. Şi-atâta timp cât ne vor sta 
capetele pe umeri, acest colț de ţară va 
fi liber. Spuneţi-le să-şi păstreze încre- 
derea că într-o zi toată România va fi 
liberă. Rugaţi-vă să vă ajute şi să ne 
ajute Dumnezeu”. 
lon Gavrilă-Ogoranu, Brazii se frâng, 
dar nu se îndoiesc. Din rezistența 
anticomunistă în Munţii Făgăraş, 
vol. |, 1993 

locotenent-colonelul Gheorghe Arsenescu, locotenentul Toma 
Arnăuţoiu şi grupul lon Gavrilă-Ogoranu în Munţii Făgăraş etc. 
Momentul de vârf al rezistenţei armate a fost atins la sfârşitul 
anilor '40 şi începutul anilor '50. Ultimele grupuri constituite — 
aflate însă de câţiva ani în pasivitate — au fost lichidate în 
1957-1958, iar ultimii partizani-fugari izolați au fost anihilaţi la 
începutul anilor '60. 

În rezistență s-au implicat deopotrivă oameni care făcuseră 
parte din diferite partide politice, precum şi oameni fără aparte- 
nenţă politică, cei din urmă fiind în majoritate. Conducătorii gru- 
purilor de rezistență au avut în general un capital simbolic în 
regiunile în care au acţionat, nu însă la nivelul întregii ţări. Nu a 
existat un centru de comandă, cu toate că s-au făcut încercări în 
vederea constituirii unor comandamente care să coordoneze 
acţiunile rezistenței. Grupurile de rezistenţă au încercat să supra- 
vieţuiască până la apariţia unui context favorabil înlăturării siste- 
mului comunist, existând speranţa că va începe un război între 
occidentali şi sovietici, iar aceştia din urmă vor fi alungaţi din 
România. Mitul salvaţionist „Vin americanii!” a fost răspândit în 
România anilor '40-'50, întreţinând speranţele (sau iluziile) unei 
părți, se pare, destul de extinse a populaţiei. 

Membrii grupurilor anticomuniste de rezistenţă au fost etiche- 
taţi de către PCR şi Securitate drept „bandiţi”, „reacţionari , 
„legionari', „duşmani ai poporului”, „agenţi ai imperialismului” 
ş.a.m.d., în vreme ce ei s-au considerat partizani sau luptători 
anticomunişti. Numărul partizanilor nu a fost niciodată prea ridi- 
cat, iar resursele de care au dispus aceştia au fost şi ele reduse: 
arme uşoare, mai ales din cele rămase din timpul celui de-al 
doilea război mondial, echipament improvizat, alimente şi medi- 
camente oferite de localnici. Ajutorul acordat partizanilor a venit 
de la o parte a populaţiei care locuia în aşezările din zonele 
montane, mai ales din partea mem- 
brilor familiei, a prietenilor şi a unor 
oameni care aveau simpatii politice, 
iar în unele locuri şi convingeri relig- 
joase asemănătoare. Acţiunile contra 
partizanilor au fost duse de Securi- 
tate şi Miliție, ajutate de largi rețele 
de informatori. În cele din urmă, după 
confruntări armate, după distrugerea 
rețelelor de sprijin, grupurile de par- 
tizani au fost anihilate. Numeroşi 
partizani au fost ucişi în luptă, alţii 
au ajuns în faţa tribunalelor militare 
care i-au condamnat la moarte sau 
la ani grei de închisoare, la fel cum 
s-a întâmplat şi cu mulţi dintre susți- 

i 4 - Luc 


Lucreția Jurj (1928-2004) a luptat timp de 
patru ani în rezistența armată din Munţii 
Apuseni, făcând parte din grupul Şuşman. 
Aici este înfăţişată imediat după capturare, 
în anul 1954. A fost eliberată după zece 
ani de detenție, bolnavă de tuberculoză. 


Sursa: CNSAS 





Maiorul Nicolae Dabija (1907-1949) şi locotenent-colonel Gheorghe Arsenescu 


nătorii lor. (1907-1962), lideri ai unor grupuri de rezistenţă din Munţii Apuseni, respectiv 


Munţii Făgăraş 

Analizaţi sursele 2-6 şi răspundeți la întrebări: 

: Care erau scopurile şi speranțele acțiunilor parti- 
zanilor? 

= Cum trăiau luptătorii anticomunişti în clandesti- 
nitate, îndeosebi în munți? 


SURSA 2 


Cele 30 de principii ale Organizației „T”, 

1945 (fragmente): 

„1. «T» este o organizaţie politică. 2. «T» are un caracter 
naţionalist. 3. «T» vede în rege simbolul naţiunii. 4. «1» 
are ca fundament ideologic liberalismul social. 5. «T» luptă 
pentru libertatea omului şi a societăţii în care acesta 
trăieşte. [...] 9. «T» propovăduieşte o concepţie socială: 
ridicarea omului la [un] nivel cultural şi un standard de 
viață cât mai înalt şi nu socialismul, care vizează coborâ- 
rea tuturor la un nivel atât de jos încât să nu mai poată 
înțelege tragedia unei atari vieţi. 10. «T» apără familia. 
11. «T» garantează proprietatea. 12. «1» respinge ine- 
galităţile sociale. 13. «T» respinge intoleranţa religioasă. 
14. «T» sprijină formarea unui stat iudeu. [...] 19. «T» nu 
recunoaşte regimurile ajunse la putere pe alte câi decât 
votul universal şi secret; le socoteşte pe acestea ca 
instaurate prin fraudă publică. [...] 21. «T» nu este o 
organizaţie teroristă. [...] 24. «T» luptă pentru libertate, 
fără să fie anarhistă. 25. «T» nu este, nici prin idei, nici 
prin metode [pentru] revoluţie, ci [pentru] evoluţie. [...] 
2f. «T» are un singur duşman: autoritarismul dictatorial şi 
despotic, orice haină ar îmbrăca şi ori de unde ar veni. 
[...] 30. «T» luptă pentru o Românie constituţională, 

social-liberală şi naționalistă. 
Petre Țurlea, Procesul organizației „T”, 2000 


Sursa: C SAS 








SURSA 3 


Mărturia lui Gavril Vatamaniuc despre scopul 
şi speranțele partizanilor: 
„Eram conştienţi că forţele noastre erau prea slabe pentru 
a putea înlătura regimul instaurat de sovietici. Era o dispro- 
porţie uriaşă de forțe în defavoarea noastră. Scopul nostru 
era de a întreține vie flacăra speranţei în rândurile maselor 
de ţărani exploataţi şi batjocoriţi de comunişti, speranţa în 
izbăvirea României prin venirea americanilor pe care-i 
aşteptam ca eliberatori. Declanşarea războiului între 
americani şi sovietici era momentul potrivit pentru a trece 
cu adevărat la acţiune. Aveam sute de sprijinitori care 
abia aşteptau acest moment pentru a ni se alătura. Unii 
dintre aceştia aveau şi arme, pe care le ţineau ascunse, 
în acest scop. Abia atunci urma să înceapă adevăratul 
război de partizani”. 
Adrian Brişcă, „O zi din viaţa unui partizan. Documente...”, 
în Arhivele Totalitarismului, VI, nr. 3/1995 


SURSA 4 


Mărturia Lucreţiei Jurj-Costescu 

despre viața partizanilor: 

„A fost o viaţă care nu se poate imagina [...] Trebuie să fii 
tare şi să ai credinţă foarte adâncă în suflet ca să duci 
crucea pe care am dus-o noi acolo. [...] Eram şi supăraţi 
de multe ori... Mai plângeam... Mai ales Şuşman bătrânu'. 
A avut o familie aşa de frumoasă, gospodărie şi s-a ras 
de pe fața pământului: soţia i-a murit, pă copii i-o trimis 
cu domiciliu obligatoriu, când i-o murit soţia nu s-a putut 
duce la înmormântare”. 


Octavian Coman, „Trebuie să ai curaj, 
trebuie să spui nu', Memoria, nr. 49, 4/2004 


SURSA 5 


Mărturia lui lon Sculici, zis Micşoni, despre suferința 
celor din rezistență: 

„A fost atâta suferinţă că nu poate fi spus[ă] în cuvinte. 
Chiar dacă am povesti nu ne-ar crede nimeni pentru că 
oamenii nu înțeleg suferința decât dacă o trăiesc pe 
pielea lor. Dacă am povesti tot ce ni s-a întâmplat s-ar 
putea scrie trei Evanghelii. Dar pe cine mai interesează 
să mai vorbeşti despre suferință?”. 


lon-Traian Ştefan, „Mercina -— satul arestat”, 
Analele Sighet, vol. 9, 2001 


SURSA ai 


lon Mâţ, zis „Haiducul”, despre adăposturile de iarnă 
ale partizanilor din Munţii Țibleşului: 

Arăta „[c]a un bârlog încăpător, săpat în pământ, acoperit 
cu lobe din lemn de fag, peste care am pus pământ, peste 
pământ frunze şi am plantat boscheţi. Era imposibil să fie 
descoperit, doar dacă cineva venea şi dădea cu nasul în 
uşa bordeiului [...] înăuntru, buncărul era podit, tot cu lobe, 
peste care am pus cetină de brad, iar peste cetină piei de 
oaie. Dormeam [partizanii] aşezaţi pe două rânduri. 


Ştefan Bellu, Pădurea răzvrătită, 1993 

Citiţi sursele 7-8 şi rezolvați sarcinile: 


: Care au fost forțele implicate în lupta împotriva 

rezistenței armate anticomuniste şi cum s-au com- 

portat acestea cu partizanii capturați? 

Sesizați diferențe între limbajul documentelor în- 

tocmite de Securitate şi mărturiile care provin de la 

foştii partizani? 

: După citirea sursei 7, cine credeţi că a avut o ati- 
tudine demnă, securiştii — aşa cum se menţionează 
în document — sau partizanii? Motivaţi răspunsul. 


SURSA , 


Raport al Securității privind execuţia condamnaților 
la moarte din grupul maiorului Nicolae Dabija, Sibiu, 
28 octombrie 1949: 

„Raportăm că în dimineaţa zilei de 28 octombrie 1949, în 
urma respingerii cererilor de grațiere a celor 7 condam- 
naţi la moarte din lotul Dabija şi anume: Dabija Nicolae, 
Onea Titus, Scridon loan, Opriţă Gheorghe, Mihălţan 
Traian, Raţiu Augustin şi Bolfea Silvestru. Susnumiţii au 
fost ridicaţi din Penitenciar[ul Sibiu] la orele 4,30 fără ali 
se spune motivul şi au fost transportaţi de organele 
noastre [ale Securităţii] la locul execuţiei. La orele 5, au 
fost aşezaţi în linie condamnaţii Dabija Nicolae şi Scridon 
loan, cărora li s-a citit degradarea, primul din gradul de 
Maior de rezervă, iar al doilea din gradul de Plutonier de 
rezervă. După aceea au fost aşezaţi în linie [...] au fost 
legați la ochi, în care moment Dabija s-a exprimat că el 
nu vrea să fie legat la ochi, fără a i se îndeplini această 
dorință. Au fost aşezaţi pe locul execuţiei şi, înainte de 
deschiderea focului, condamnaţii au început pe rând să-şi 
manifeste anumite exprimări astfel: Mihălţan Traian a 
spus: «Cu aceeaşi monedă vă vom plăti!»; Bolfea Silvestru 
a spus: «Doamne ajută!»; iar Dabija Nicolae a strigat: 
«Trăiască România!». 

A urmat apoi împuşcarea lor [...] Plutonul de execuţie s-a 
comportat conform instrucţiunilor primite de la comandan- 
tul de pluton care, după execuţie, a spus ostaşilor: «Tova- 
răşi, ne-am îndeplinit datoria față de clasa muncitoare». 
Cadavrele celor 7 au fost transportate de la locul execu- 
ției şi au fost îngropate de către organele de Securitate 

sub supravegherea noastră directă”. 


***, „Grupul de rezistență «maior Nicolae Dabija»”, 
în Memoria, nr. 13/1995 








SURSA 8 


Torturile aplicate susținătorilor partizanilor de către 
Securitate: 

„Când m-a bătut cel mai rău Cârnu [un securist], m-a dus 
la miliţie [in Nucşoara, județul Muscel], într-o cameră. A 
tras o masă. Avea un cârlig mare la mijloc acolo. [...] 
Miliția era ţinută în casele lui Arnăuţoiu. Şi a tras Cârnu 
un scaun lângă masă, m-a legat cu mâinile la spate după 
spătar, cu frânghie, aşa, după aia a suit scaunul pe alt 
scaun şi, aveam coadă, [...] şi a urcat scaunele pe masă 
şi mi-a legat coada acolo sus în cârlig. Şi era un lanţ şi a 
băgat lanţul aici, după frânghie, cum eram legată la 
mâini. Şi mi-a fost frică [...], că atunci eram şi eu grăsuţă, 
nu prea tare [...], şi stam şi țineam şi spuneam — dom- 
nule, împuşcaţi-mă, tăiaţi-mi capu”, scoateţi-mi ochii, 
tâiaţi-mi limba, nu ştiu de ei [de partizani, nota noastră], 
nu mă întrebaţi, că nu ştiu! Nu mă chinuiţi, nu mă lăsaţi 
fără mâini, mai bine împuşcaţi-mă! [...] Când m-a urcat de 
tot acolo, mi-a dat drumu' la coadă, mi-a dezlegat păru' şi 
m-a lăsat numa-n mâni. Da' păr tot nu am... şi după aia 
[...], m-a dat jos, m-a dezlegat la mâni, era o căldare de 
apă pă sobă acolo şi a muiat un sac în apă, l-a stors, 
mi-a luat fota aia după mine şi-a pus sacu aşa, peste 
mine. Şi a băgat pă mâna dreaptă un d-ăla dă cauciuc, 
aşa, cu şnur. [...] şi m-a făcut toată numai dungi groase 
cât mâna. [...] Ce să fac? Am răbdat. Am răbdat'. 


Povestea Elisabetei Rizea din Nucşoara. Mărturia lui 
Cornel Drăgoi, culese şi editate de lrina Nicolau şi 
Theodor Niţu, prefaţă de Gabriel Liiceanu, 1993 

5 DIN BUCOVINA 


La sfârşitul anului 1944, la numai 24 de ani, Vasile 
Motrescu -— un tânăr țăran din comuna Vicovu de 
Jos, judeţul Suceava -— se alătură partizanilor din 
pădurile din zona Rădăuţiului pentru a lupta împo- 
triva invaziei sovietice şi a comunismului. Timp de 
14 ani avea să participe la numeroase acţiuni îm- 
potriva autorităţilor şi să trimită sistematic scrisori 
Miliției şi Securităţii, în care denunța neajunsurile 
şi nedreptăţile trăite de ţăranii din Bucovina din 
cauza colectivizării. În ianuarie 1958 va fi însă prins 
de Securitate şi executat, la vârsta de 38 de ani. 


SURSA 9 


Crâmpei din viața lui Vasile Motrescu, 

conform propriului jurnal: 

„3 aprilie 1953 (Vinerea Paştilor): Amărât şi plin de 
gânduri am petrecut şi această zi, de cum m-am sculat 
am ieşit la soare şi citesc în Biblie şi mă gândesc că vin 
Sfintele Paşti şi sunt aicilea. Paşti petrecut în necaz. Sunt 
disperat şi fără nici o nădejde şi eu în mila Domnului, 
până se va îndura Dumnezeu şi mă va strânge de pe 
pământul celor vii. Stau la soare şi mă gândesc la cei 
dragi de acasă, cum de Paşti orice suflet cât de sărac şi 
tot se bucură cel puţin de libertate şi e la un loc cu toți 
oamenii. Numai eu stau pe Rustii [pustii] şi îmi plâng 
păcatele singur şi fără nici o mângâiere, flămând, trist, 
deznădăjduit, cu mintea încordată, acuzând şi iertând tov. 
de viaţă şi pe toţi vrăjmaşii sufletului meu. Cât necaz, 
câtă trudă, durere, suferință, oboseală şi gânduri fără nici 
un rost am întâmpinat într-aceşti 4 ani de prigoană, 
temniță şi captivitate, trupul meu istovit şi mintea mea 
istovită [...]. În vârful Gruetului, pe un fag am găsit scris 
numele meu, încă din 1944 toamna de când stam fugar 
pe aceste meleaguri de frica ruşilor şi atunci am trăit tot 
greu, dar nu ca acum. Atunci eram prigonit de ruşi, acum 
sunt de fraţii mei, de români [...].. 


„4 aprilie 1953: M-am sculat de dimineaţă şi mi-am făcut 
mâncare, am mâncat şi, cu ajutorul lui Dumnezeu, am 
pornit spre sat [...] De la Sleagan la Leon am venit prin 
Altonca Pataieta şi în cot la Petrea lui Anton stau şi scriu 
aceste rânduri uitându-mă pe țarina dezbrăcată de 
zăpadă, trist, amărât dau târcoale afară pe marginea 
satului, aşteptând să vină întunericul să mă duc să 
găsesc o bucată de pască şi un ou roşu şi tot noaptea să 
mă întorc înapoi şi să le mănânc cu lacrimi în văgăunile 
munţilor, acestea sunt Paştile anului 1953, al cincilea 
Paşti petrecut în prigoană. [...] 

Dar totuşi mă simt fericit când mă gândesc la cei de prin 
temnițe căci mulţi ar dori să aibă fericirea aceasta cu 
toate că eu nu o doresc nici vrăjmaşilor mei." 


Jurnale din rezistența anticomunistă. 
Vasile Motrescu, Mircea Dobre, 1952-1953, 2006 


VASILE MOTRESCU şi REZISTENȚA ARMATĂ ANTICOMUNISTĂ 

Un partizan înaintea morţii (scrisoarea lui George 
Ungureanu către Sofia-Silvia Chirilă [Motrescu]): 
În 1958, Vasile Motrescu se afla în celula „zero” de la 
penitenciarul Botoşani, iar un coleg de detenţie i-a obser- 
vat comportamentul: „Mereu se ducea într-un colţ al 
celulei şi se ruga, plângând, în genunchi. Avea mustrări 
de conştiinţă că atrăsese după el, în închisoare, zeci de 
oameni nevinovaţi, printre care pe mama şi pe tatăl lui, 
pe cei trei fraţi ai săi, precum şi pe soţia sa pe care o 
auzea plângând, într-o celulă alăturată. Se gândea la 
copiii lui şi se întreba ce veţi fi făcând fără mamă şi fără 
tată, printre străini [...] Cât am stat cu el, n-a mâncat 
altceva decât surogatul de cafea, fără pâine. Mâncarea 
lui mi-o dădea mie: «Pentru ce să mănânc, pentru 
viermi? Mie nu-mi mai trebuie nimic!»". Ultima dorinţă 
exprimată de Motrescu a fost să fie înmormântat în 
comuna sa natală, Vicovu de Jos, iar copiii săi, Sofia şi 
George, să aibă Biblia în casă. 

Adrian Brişcă, „O zi din viaţa unui partizan. 


» 


Documente...”, în Arhivele Totalitarismului, nr. 31/1995 


: Dacă în localitatea voastră mai sunt în viață foşti 
partizani sau susţinători ai acestora, încercați să 
realizați un interviu cu unul dintre ei şi apoi să-i 
prezentați mărturia în fața colegilor. 

: Credeţi că lupta partizanilor a avut un sens? 

Disidenţa (anii '70-'80) 


În afara rezistenței armate din anii '40-'50, au 
existat şi alte forme de opoziţie care au evitat 
deliberat să atace elementele constitutive ale regi- 
mului comunist, unii oameni exprimându-şi totuşi 
protestele față de abuzurile acestuia. Disidenţa 
(dicționar) a constituit o opoziţie în interiorul siste- 
mului comunist în vederea transformării acestuia, 
folosind orice pârghie juridică posibilă pentru a 
obţine slăbirea de către partidul-stat a controlului 
asupra cetățenilor. A fost vorba de aplicarea aşa- 
-numitei „tactici legaliste'”. De pildă, Constituţia 
României, care includea unele principii moderne — 
libertatea cuvântului, dreptul de asociere etc. —, a 
fost invocată de disidenţi, cerându-se punerea în 
practică a prevederilor ei. 

Spre deosebire de alte ţări din regiune, în 
România, disidenţa a fost redusă, pe de o parte 
din cauza lipsei unei tradiţii civice, iar pe de altă 
parte din cauza cooptării masive a intelectuali- 
tăţii de către partidul-stat. Momentul fondator şi 
totodată cel mai important al disidenţei româneşti 
este considerat cel al „Mişcării Goma”. Iniţiată şi 
coagulată în jurul scriitorului Paul Goma, această 
mişcare s-a manifestat în 1977. Spre deosebire 
de alte fenomene asemănătoare din țările cen- 
tral-europene, „Mişcarea Goma” (studiul de caz ) 
a fost înăbuşită foarte repede, prin emigrarea 
forţată a liderului. Un alt grup organizat de contes- 
tatari a activat la sfârşitul anilor '70. Comitetul 
Creştin Român pentru Apărarea Libertăţii Reli- 
gioase şi de Conşitiinţă (ALRC) a fost inițiat în 
1978 de pastorul baptist Pavel Nicolescu şi milita 
pentru libertatea religioasă (sursa 4). 

La sfârşitul anilor '70 şi în anii 80, împotriva 
regimului comunist s-au manifestat în mod indi- 
vidual diverse persoane. Chiar dacă nu au putut 
coagula în jurul lor grupuri semnificative de oameni, 
disidenţii au reuşit să obţină notorietatea atât de 
necesară deopotrivă pentru diseminarea ideilor 
şi acţiunilor lor, cât şi pentru propria protecţie. 
În afară de cei amintiţi mai sus, cele mai im- 
portante voci ale disidenţei individuale au fost: 
filologul Doina Cornea, matematicianul Mihai 
Botez, istoricul Vlad Georgescu, preotul ortodox 


Sursa: Academia Civică 





A-DICȚIONAR-— 


Disident — persoană integrată într-un sistem politic, care 
la un moment dat îşi declară dezacordul față de funda- 
mentele ideologice sau faţă de practicile acelui sistem. 
Exprimarea publică a acestei poziții, şi nu doar într-un 
spaţiu privat restrâns, constituie o condiţie esenţială a 
statutului de disident. 


SURSA 1 


Scrisoare deschisă a lui Dorin Tudoran 

către Nicolae Ceauşescu, 1 august 1984: 

„Ca scriitor, cetăţean şi părinte m-am convins definitiv că 
între credințele mele cele mai profunde despre Om şi 
Drepturile sale inalienabile, Libertate şi Democraţie, Dialog 
şi Opinie, Cinste şi Echitate, Cultură şi Educaţie, Patrio- 
tism şi Sacrificiu etc. şi realităţile româneşti de azi există 
o prăpastie de netrecut. Ani la rând, am luptat din greu cu 
mine însumi spre a găsi o soluţie, o cale onorabilă de a 
mă adapta unui climat străin convingerilor mele, fără a 
leza fundamental aceste credințe. Inutil. Ceea ce nu 
înțeleg şi nu pot accepta în aceste realităţi mi-a devenit 
din ce în ce mai străin. 


Dorin Tudoran, Kakistocrația, 1998 

Gheorghe Calciu Dumitreasa, scriitorul Dorin 
Tudoran, inginerul Radu Filipescu, fizicianul Gabriel 
Andreescu, scriitorul Dan Petrescu, poetul Mircea 
Dinescu, inginerul Gh. Ursu (asasinat din cauza 
jurnalului său, în arestul de la Rahova), muncitorul 
lulius Filip, grupul de jurnalişti de la România 
Liberă, Liviu Babeş (schiorul care şi-a dat foc 
pe pârtie în semn de protest față de politica lui 
Nicolae Ceauşescu) etc. La sfârşitul anilor '80 
nemulțumirile împotriva regimului Ceauşescu au 
început să se manifeste şi în rândurile membrilor 
nomenclaturii comuniste. Cel mai cunoscut caz a 
fost cel al „Scrisorii celor 6' (capitolul 3 ). 

Pentru combaterea disidenţei, Securitatea a 
acționat cu brutalitate, recurgând la intimidare, 
discreditare, arestare, uneori la judecarea şi con- 
damnarea contestatarilor, în alte cazuri la forțarea 
emigrării acestora etc. În apărarea disidenţilor din 
România s-au implicat unele guverne occidentale, 
organizații internaţionale pentru apărarea dreptu- 
rilor omului, cercuri de intelectuali din Vest, posturi 
de radio străine (Europa Liberă, Vocea Americii, 
BBC etc.) şi nu în ultimul rând exilul politic româ- 
nesc, acesta din urmă jucând un rol important în 
sensibilizarea opiniei publice apusene. 

Rolul istoric al disidenţei a fost important în țările 
din Europa Centrală, însă marginal în România. 
În timp ce în Polonia şi Cehia foştii disidenţi au 
ajuns la putere în momentul prăbuşirii regimurilor 
comuniste, în România ei au avut de purtat o 
luptă de lungă durată şi după 1989, de această 
dată împotriva liderilor din eşalonul doi al PCR. 


: Pe baza surselor 1-3, identificați ce drepturi re- 
vendicau Dorin Tudoran, Mircea Dinescu şi Radu 
Filipescu? 


SURSA 2 


Manifest lansat de Radu Filipescu 

în Bucureşti, mai 1983: 

„Manifest 

Oameni, care vreţi să înlăturați regimul catastrofal al lui 
Ceauşescu, veniţi duminică, 22 mai şi în toate duminicile 
următoare între orele 13 şi 21 în centrul Bucureştiului. 
Arătaţi-vă nemulţumirea mergând pe stradă. Aşa veți 
prinde curaj să vă strigaţi hotărârea. Duminica să devină 
o zi a rezistenţei, până când vom ajunge la o viaţă mai 
bună! Veniţi cât mai mulți în centrul oraşului! 

Strada”. 


Herma KGpernik Kennel, Jogging cu Securitatea. 
Rezistenţa tânărului Radu Filipescu, 1998 

Mircea Dinescu despre situaţia din România 
într-un interviu acordat ziarului Liberation şi publicat 
pe 17 martie 1989: 


„Părerea personală a fost abolită. Orice încercare de a 
rosti adevăruri neplăcute este etichetată drept erezie şi 
este prompt pedepsită. Astăzi, când citeşti Constituţia, ţi 
se pare un basm din O mie şi una de nopți. Nu numai că 
drepturile fundamentale ale omului nu au permis de rezi- 
denţă în România, dar toate acele organe care ar trebui 
să le apere, fără să mai amintim de poliţie şi serviciul de 
securitate, au devenit instrumente de intimidare şi tero- 
rizare a populaţiei... 

Întrebaţi de ce tac artiştii? În această parte de lume n-o 
să găsiţi mulţi fanatici sau kamikaze. Chiar şi poeţii noştri 
erau capi de familie la locul lor care puteau să scrie 
poezii şi articole antimonarhice în perioade de maximă 
putere a regelui. Când vremurile sunt întrucâtva mai 
blânde, unii dintre noi au curajul să exprime realitatea. 
Dar redevenim laşi şi josnici de îndată ce vremurile se 
înrăutățesc. Oamenii s-au obişnuit să urmărească, să 
aştepte ca statuile să fie date jos, căci ce altceva credeți 
că este socialismul decât dărâmarea statuilor. Soții 
Ceauşescu colecţionează titluri de doctor şi titluri acade- 
mice întocmai cum unii colecționează pălării englezeşti... 
şi probabil sunt mai familiarizați cu istoria fotbalului decât 
cu istoria marxismului, pe care îl susţin... Îşi închipuie că 
Manifestul Partidului Comunist este o foaie pe care Marx 
obişnuia să o lipească pe ziduri noaptea... i învață pe 
țărani cum să apuce sapa, le explică muncitorilor în care 
parte a cuiului să bată... şi îi învaţă pe scriitori să scrie de 
la stânga la dreapta'. 


Dennis Deletant, Ceauşescu şi Securitatea, 1998 





= Valorile ALRC expuse în sursa 4 erau dezirabile 
doar în societatea comunistă sau şi într-o socie- 
tate liberal-democratică? 


SURSA 4 


Program de revendicări al Comitetului Creştin Român: 
„Apărarea Libertăţii Religioase şi de Conştiință” 
(ALRC), 5 iulie 1978: 

„Ca cetăţeni loiali, care-şi iubesc patria şi neamul din 

care fac parte, precum şi în calitate de creştini [...] dorim 

să ne aducem modesta noastră contribuţie la apărarea 
drepturilor fundamentale ale omului, la respectarea 
prevederilor constituționale [...] [ln poziția Partidului 

Comunist Român faţă de religie nu s-a produs în principiu 

nici o schimbare, şi astăzi fiind folosite aceleaşi metode şi 

practici neschimbate de 30 de ani. / 

[...C]erem organelor centrale de partid şi de stat [...]: 

1. Dreptul asociaţiilor religioase de a exista nestin- 
gherite şi de a fi recunoscute de lege. [...] 

2. Dreptul de-a practica religia şi asocierea în Biserici, 
case particulare şi în public, fără a fi nevoie de apro- 
bare oficială [...]. Încetarea amestecului departamen- 
telor cultelor în problemele interne ale bisericii [...]. 

5. Dreptul de a manifesta în mod public opinia religioasă 
aşa cum există în prezent pentru propaganda anti- 
religioasă. Dialog liber între creştini şi marxişti la 
radio, televiziune şi în presă. [...] 

16. Necesitatea unei reforme care să aşeze relaţiile 
dintre stat şi biserică pe o nouă bază, în care arbi- 
trariul şi persecuția să fie înlocuite cu respectul 
reciproc, loialitatea faţă de constituţie [...] Noi nu 
suntem marxişti, ci creştini [...] Idealul partidului şi 
guvernului român este un stat liber. Idealul nostru, al 
creştinilor, este o biserică liberă într-un stat liber”. 


Arhivă personală 

Sursa: Fundaţia Meriloriaibi Durerii 








Citiţi sursele 5-6 şi răspundeți la întrebări: 

: Care credeţi că sunt explicațiile accentului pus de 
Doina Cornea pe etică şi necesitatea apelului la 
adevăr ca valoare socială, nu doar filosofică? 

: Credeţi că valorile democratice şi liberale la care 
făcea apel Doina Cornea în sursa 6 erau cunoscute 
de populația României? 


SURSA 5 


Doina Cornea despre bazele renaşterii națiunii române, 


într-un text transmis la radio Europa Liberă, 1984: 


„Poporul român trăieşte, de vreo patruzeci de ani, în scă- 
dere spirituală, tocmai datorită faptului că, după atâtea 
compromisuri şi falsuri acceptate, a pierdut sensul exis- 
tenței şi orientarea înspre Adevăr. Dar pierderea valorilor, 
pierderea adevărului înseamnă devitalizare, sterilitate, 
Ipsa de speranţă, de afectivitate, de creaţie. [...] 


[C]a un prim pas, dar totodată şi ca un 
imperativ categoric, se cere reaşezarea 
noastră în adevăr şi în autenticitate. 
Numai redând spaţiului nostru interior 
adevăratele sale dimensiuni, numai aşa 
se va schimba ceva în viața noastră 
comună. Numai eliberându-ne, în interior, 
de falsuri, de laşităţi şi de teamă, vom 
redobândi libertatea după care tânjim. 
Odată instalaţi în adevăr, în centrul nostru 
spiritual, ne vom simţi apăraţi, vom fi mai 
puţin vulnerabili, viaţa noastră va căpăta 
o orientare care ne va feri de toate înstrăi- 
nările şi ne va da tăria să înfruntăm toate 
agresiunile”. 
Doina Cornea, 
Puterea fragilității, 2006 

SURSA a) 


Doina Cornea -— Scrisoare deschisă către Nicolae Ceauşescu, 23 august 1988: 


„Pe măsură ce abuzurile, represiunile, corupția, nedrep- 
tatea, falsul şi dezinformarea se înteţesc, de sus şi până 
jos, creşte şi îngrijorarea, jalea, nesiguranța populaţiei. 
Deoarece atât prin politica dvs. internă cât şi prin cea 
externă actuală, atât prin politica economică cât şi prin 
cea socială expuneţi la mari riscuri viitorul ţării, securita- 
tea ei, bunul ei renume internaţional, dar şi integritatea 
fizică, morală şi spirituală a populaţiei, îndrăznim să vă 
adresăm următoarea rugăminte, care ar cuprinde de fapt 
o alternativă, două soluții posibile pentru evitarea unui 
dezastru iminent şi ireparabil: 

a) fie să renunţaţi, împreună cu nomenclatura care vă 
susține, la conducerea ţării, în cazul în care nu vreţi 
să renunțaţi la linia de guvernare adoptată pentru a nu 
recunoaşte că este greşită; ar fi un act prin care aţi da 
într-adevăr dovadă de responsabilitate şi abnegaţie, 
iar poporul român v-ar fi recunoscător, aşa cum v-a 
fost recunoscător când — prin anii '60 — i-aţi redat un 
fel de respiraţie, de speranţă; 

b) fie să procedaţi la introducerea unor reforme — începând 
cu principiul pluralismului democratic, cel al separării 
puterii administrative şi juridice de puterea de partid, 
cel al competenţei şi al moralității în alegerea cadrelor 

Paul Goma a intrat în atenţia Securităţii în anii '50, 
când a şi fost arestat şi întemnițat pentru „vina” de 
a fi fost în dezacord cu regimul comunist. În august 
1968, în contextul invaziei sovietice în Cehoslo- 
vacia şi a temerii că şi România va fi atacată, Goma 
s-a înscris în PCR pentru a putea intra în gărzile 
patriotice şi a avea astfel posibilitatea de a lupta cu 
sovieticii, care cu aproape trei decenii înainte ane- 
xaseră provincia sa natală, Basarabia. Goma s-a 
dovedit în continuare un personaj incomod pentru 
regimul comunist, el exprimându-şi în diferite rân- 
duri opiniile critice la adresa regimului comunist. 

În ianuarie 1977, când în Cehoslovacia s-a con- 
stituit mişcarea disidentă Carta '77, Paul Goma i-a 
trimis o scrisoare liderului acesteia, Pavel Kohout, în 
care îşi exprima solidaritatea cu disidenţii cehi şi 
slovaci. După doar o lună, Goma i-a trimis o scri- 
soare lui Nicolae Ceauşescu, în care îl invita să 
semneze împreună documentul programatic al 
Cartei '77. De asemenea, Paul Goma şi alte şapte 
persoane au adresat participanţilor la Conferinţa 
pentru Securitate şi Cooperare, care se ţinea la 
Belgrad, în februarie 1977, o scrisoare deschisă, în 


de răspundere, indiferent de apartenenţa lor politică, 

până la cel al liberalizării societăţii, economiei, 

instituţiilor şi culturii. [...] 
[CJerem reorientarea — de principiu — a societăţii pe alte 
baze: în primul rând, pe baza adevărului, a adevărului 
istoric, în vederea plasării identităţii noastre, apoi pe baze 
democratice şi liberale. Doar un climat de libertate 
farorizează ecloziunea forțelor spirituale creative ale 
individului ca ființă responsabilă, cu o reală conştiinţă de 
sine. Nu poate exista o responsabilitate colectivă. Simţul 
răspunderii nu poate fi viu decât în individ şi prin individ. 
De asemenea, cerem reorientarea societăţii noastre pe 
baze religioase: numai religia cultivă legătura omului cu 
adevărul ontologic (esenţa lumii) şi totodată cu Dumnezeu; 
şi tot religia întemeiază şi cultivă virtuțile şi valorile 
spirituale, fără de care o societate decade. Ideologiile 
reducţioniste, maniheiste sărăcesc şi debilitează fiinţa 
umană, slăbindu-i virtuțile. Dorim deci o societate clădită 
pe adevăr, dreptate, libertate, pe credinţă şi încredere 
între oameni. O societate bazată pe raporturi de simpatie, 
de solidaritate şi de iubire, nu de suspiciune, de teamă şi 
de adversitate”. 


Doina Cornea, Puterea fragilității, 2006 


PAUL GOMA şi ROLUL SĂU ÎN DISIDENŢA DIN ROMÂNIA 





care protestau împotriva opresiunii şi a încălcării 
drepturilor constituționale în România. Ulterior, scri- 
soarea a fost semnată de mai mult de 200 de per- 
soane, dintre acestea doar câteva fiind nume 
cunoscute. Textele redactate de Paul Goma au fost 
expediate şi posturilor de radio occidentale, care 
le-au difuzat ulterior. Arestat şi interogat de Securi- 
tate, hărțuit după punerea în libertate, Paul Goma a 
fost nevoit să emigreze. Aceasta a însemnat şi 
sfârşitul mişcării iniţiate de scriitorul român. 

Analizaţi sursele 7-9 şi răspundeți la întrebări: 

= De ce au trimis Paul Goma şi ceilalți semnatari 
scrisoarea lor către Conferința pentru Securitate şi 
Cooperare în Europa, în februarie 1977? 

: Cum apreciați limbajul şi atitudinea lui Nicolae 
Ceauşescu faţă de acţiunea lui Paul Goma? 


SURSA 4 


Scrisoare deschisă adresată de Paul Goma şi alte 
şapte persoane participanţilor la Conferinţa pentru 
Securitate şi Cooperare în Europa, de la Belgrad, 
februarie 1977: 

„Scrisoare deschisă adresată participanţilor la Conferinţa 
de la Belgrad [...P]rotestăm împotriva tuturor formelor de 
opresiune — fizică, morală, intelectuală —, forme prin care 
în închisori politice, în lagăre, în spitale de psihiatrie, în 
GULAG-uri mai vechi sau mai noi, prin violenţă şi minciună, 
se calcă în picioare noţiunile de libertate şi demnitate. [...] 
[D]repturile garantate prin legile interne şi convențiile 
internaţionale ratificate de guvernele statelor totalitare nu 
sunt respectate; articolele din Constituţia RSR [Republica 
Socialistă România] referitoare la drepturile civice (art. 17); 
dreptul la muncă (art. 18); dreptul la instruire (art. 21); la 
asociere (art. 27); libertatea cuvântului, a presei, a întru- 
nirii, a mitingurilor, a demonstrațiilor (art. 28); libertatea 
conştiinţei (art. 30); inviolabilitatea persoanei (art. 31); a 
domiciliului (art. 32); secretul corespondenţei şi al convor- 
birilor telefonice (art. 33). De asemenea, nu este respec- 
tat dreptul la libera circulaţie a persoanelor, a ideilor, a 
informaţiei, iar dreptul la cetățenie este transformat într-o 
obligaţie care nu serveşte cauza progresului. [...] Consi- 
derăm [...] că este inadmisibilă extinderea principiilor 
neamestecului în treburile interne (ale unui stat) asupra 
drepturilor (individuale) cetăţeneşti fundamentale”. 


Paul Goma, Culoarea curcubeului '77..., 2005 


SURSA 8 


Scrisoarea lui Paul Goma către Pavel Kohout, 
lider al Cartei 77, ianuarie 1977: 


„Mă declar solidar cu acţiunea voastră. Situaţia voastră 
este şi a mea; situaţia Cehoslovaciei este — cu deosebiri 
fundamentale — şi a României. Trăim, supraviețuim în 
acelaşi Lagăr, în aceeaşi Biafra (capitală: Moscova). Voi, 
cehii şi slovacii, aţi avut un 68; ungurii, un '56; polonezii: 
'56, '71 şi... mereu; germanii din Est au avut un Berlin şi 
au un Biermann. Noi, românii, nu avem asemenea repere. 
Dar nu totdeauna suferinţa este direct proporţională cu 
intensitatea strigătului de revoltă. Voi (ca, de altfel, polo- 
nezii, germanii din Est, ungurii şi bulgarii) voi sunteţi sub 
ocupaţie rusească; noi, românii, ne aflăm sub ocupaţie 
românească -— la urma urmei, mai dureroasă, mai eficace 
decât una străină. Trăim cu toţii sub acelaşi călcâi [...]. 
Aceeaşi lipsă de drepturi elementare, aceeaşi batjocorire 
a omului, aceeaşi neruşinare a minciunii — peste tot. 
Peste tot: sărăcie, haos economic, demagogie, nesigu- 
ranţă, teroare. Ciomag-Căluş-Corupţie — iată (în limba 
română) cei trei C cu care cei doi C [eauşescu] ne-au 
împins concetăţenii, pe scara istoriei, cu mii de ani îndărăt. 
[...] Dar iată, s-a dovedit (şi se va dovedi în continuare) 
că se poate lupta împotriva degradării programatice la 
care este supus omul la noi, în socialismul-stalinist. [...] 
Sunt alături de voi — cehi şi slovaci, unguri, polonezi, 
germani. 


Paul Goma, Scrisori întredeschise. 
Singur împotriva lor, 1995 


SURSA 9 


Nicolae şi Elena Ceauşescu despre măsurile luate cu privire la Paul Goma şi mişcarea condusă de acesta 


Nicolae Ceauşescu: 

„[...] De altfel, acesta este un măgar, aşa de ultimă speţă 
Şi eu le-am dat aprobare să-l aresteze, dar cu întârziere, 
după ce a depus documentele, la ambasada americană. 
De ce trebuia să staţi să depună documentele [?] Avem 
din acest punct de vedere nişte carenţe foarte serioase în 
activitatea organelor noastre de securitate. [...] Am 
convocat întreaga conducere, până la şefii de secţie din 
Ministerul de Interne, din direcţiile acestea, pentru că 
trebuie să punem foarte serios ordine aici. În primul rând, 
trebuie pus capăt oricăror activităţi şi legături ale lui Goma 
cu orice legături cu ambasade străine. Trebuie arestat şi 
trimis în judecată pentru spionaj . Cu referire la Vlad 
Georgescu: „să-l trântim 20-25 de ani şi să muncească 
până o învăţa istoria bine. Aşa să le facem la toţi aceştia, 
imbecili; nici un fel de inimă faţă de asemenea oameni". 


Elena Ceauşescu: „Libertatea este libertate, dar pentru 
a-şi bate joc de popor (sic!), de eforturile lui, pentru 
aceştia nu există nici un fel de libertate”. 
Nicolae Ceauşescu: „Irebuie loviți, propriu-zis, fără 
cruțare. Aceasta ca măsură generală, tovarăşi, care să 
fie luate peste tot unde avem asemenea oameni. Să 
discutăm pe aceea (sic!), care nu au asemenea mani- 
festări, să-i facem să înţeleagă, să-i determinăm ca 
fiecare să-şi vadă de treabă acolo unde este pus. Cu 
acesta care este aici, cu Goma, nici un fel de mişcare. 
Întrerupt telefonul, orice legături, cum încearcă să ia 
legătura cu ambasadorul, arestat public, pentru spionaj şi 
trimis în judecată. Fără nici un fel de discuţii şi cu toți 
care vor proceda aşa'. 
ANIC, fond CC al PCR — 
Cancelarie, dosar nr. 42/1977 

11.3. Mişcările muncitoreşti (anii '70-'80) 


Peste tot în lume, partidele comuniste s-au pre- 
tins reprezentantele clasei muncitoare. Condiţiile 
grele de viaţă, fixarea unor norme de muncă difi- 
cile i-au determinat însă deseori pe muncitorii din 
țările comuniste să se revolte. Nici regimul co- 
munist din România nu avea să fie scutit de astfel 
de proteste. 


Protestele muncitoreşti 


La 1 august 1977, sub conducerea inginerului 
Constantin Dobre, minerii din Valea Jiului au intrat 
în grevă, solicitând îmbunătăţirea condiţiilor de 
lucru şi mărirea salariilor. Sosit la Lupeni şi huiduit 
de mineri, Ceauşescu a fost nevoit să îndeplinească 
o parte din cereri, declanşând însă, în paralel, o 
represiune mascată. Circa 4.000 de grevişti au 
fost obligaţi să părăsească Valea Jiului, unii dintre 
ei fiind arestaţi, anchetați şi condamnați. 

Ca urmare a lipsurilor alimentare şi a condiţiilor 
dificile de muncă, în anii '80 au avut loc mai multe 
proteste în diverse centre industriale din România, 
fără ca ele să capete însă amploarea grevei din 
1977 (Motru, bazinul minier Maramureş, Timişoara, 
laşi, Cluj şi Turda). 

Cel mai important protest muncitoresc din anii 
'80 s-a desfăşurat însă la Braşov, în 15 noiembrie 
1987. leşirea în stradă a muncitorilor de la Uzina 
de Autocamioane „Steagul Roşu', determinată de 
revendicări de ordin economic, a atras sprijinul 
populaţiei braşovene. Mărşăluind pe străzile ora- 
şului, peste 8.000 de oameni au strigat lozinci 
explicit anticomuniste, precum „Jos Ceauşescu!" 
Şi „Jos dictatura!'. Pentru prima dată, o manifes- 
taţie politică anti-regim avea loc în România lui 
Nicolae Ceauşescu. Intervenţia forțelor de Securi- 
tate şi de Miliție a condus la reprimarea demon- 
strației şi la arestarea a 500 de persoane. După 
ce au fost anchetați în mod violent, 61 de mun- 
citori au fost judecaţi, condamnaţi şi deportaţi, în 
vreme ce alții au fost obligaţi să-şi schimbe locul 
de muncă. 


Sindicatele libere 


În anii '70-'80, câteva sindicate libere s-au opus 
înregimentării oficiale a muncitorilor din România. 
lnițiat de medicul lonel Cană şi economistul 
Gheorghe Braşoveanu, Sindicatul Liber al Oame- 
nilor Muncii din România (SLOMR) a atras, în 
1979, 2.000 de membri, fiind însă desfiinţat în 
scurt timp de intervenţia Securității. În iunie 1988, 
şase muncitori din Zărneşti au constituit un sindi- 
cat liber. O voce critică a avut şi Vasile Paraschiv, 
un muncitor care a trecut de la convingeri comu- 
niste la anticomunism, dovedindu-se un personaj 
incomod, motiv pentru care a fost arestat, bătut 
de Securitate şi internat în spitale de psihiatrie. 

Protestul anticomunist de la Motru: 

„Pe lopețţile tip «inima lui Stalin» se inscripţionează lozinci: 
«Vrem pâine», «Ceauşescu - PCR, pâinea noastră unde 
e?», «Jos Ceauşescu», «Jos dictatorul» etc. [...] Alte 
lozinci sunt strigate de sutele de participanţi: «Dăm cărbune 
şi vrem pâine, pentru ziua cea de mâine»; «Noi suntem 
cu toți ortaci, toţi minerii suntem frați»; «Au avut dreptate 
Petroşanii»; «Ceauşescu — PCR, pâinea noastră unde e, 
ai dat-o peste hotare, ca noi să murim de foame» etc.'. 


Gheorghe Gorun, Rezistența la comunism. 
Motru '981, 2005 


Le « gânie des Garpatihes » 
&pouvante les Roumains 


Diz jours aprăs es deneutea dă Brasov, un ivuriste francais nouri a rapportă des des 

„ Care erau principalele revendicări ale minerilor din 
Valea Jiului? 


= Autoritățile îşi asumau sau nu responsabilitatea în 
vreun fel pentru lipsurile semnalate de muncitori? 

Selecţii din cele 17 revendicări ale minerilor grevişti 
din Valea Jiului: 

„[Rleintroducerea programului de şase ore; reducerea 
vârstei de pensionare la cincizeci de ani; revenirea la 
acordarea de ajutoare sociale şi pensii de invaliditate 
anulate de Legea 3/1977; îmbunătăţirea condiţiilor de 
lucru şi de securitate în mină; îmbunătăţirea aprovizionării 
de locuri de muncă în industria uşoară din Valea Jiului 
pentru femei (cu alte cuvinte, crearea de locuri de muncă 
pentru soțiile şi fiicele minerilor); eliminarea corupţiei la 
toate nivelurile; autorizarea transferurilor fără penalizări; 
înlocuirea medicilor care erau în subordinea directă a 
secretarului de partid; revenirea la drepturile pe care le 
aveau minerii în 1955-1957 (salopete şi echipament de 
lucru gratuite, două mese calde pe zi gratuite); suprima- 
rea penalităţilor salariale; crearea de comitete muncito- 
reşti la nivel de întreprindere abilitate să destituie directorii 
incapabili sau corupți; informaţie corectă prin mass-media 
despre cauzele şi desfăşurarea grevei; semnarea unui 
acord prin care Ceauşescu în persoană să se angajeze 
că nici un grevist nu va avea de suferit [de pe urma 
participării la grevă]. 


CPADCR, Raport final, 2007 

SURSA 3 


Mărturia unui activist PCR despre întâlnirea lui 
Nicolae Ceauşescu cu greviştii de la Lupeni: 
„Ceauşescu a început să vorbească aşa cum îl ştiam noi: 
cu partidul, cu creşterea nivelului de trai ş.a.m.d. Dar 
lumea bâzâia. Nu ţipa nimeni. După aceea a început să 
arate ce-l durea mai tare, programul nou de lucru de 

6 ore. Aşa cum l-au cerut greviştii. Cică în ţările mai 
dezvoltate se lucrează 8 ore. Ei, aici, lumea de aproape 
n-a strigat dar a fost un murmur total de neaprobare. [...] 
Ceauşescu a vorbit că se vor îmbunătăţi aprovizionarea 
şi sănătatea. [...] Ceauşescu, vorbind aşa, a fost de 
foarte multe ori dezaprobat. Puternic dezaprobat, şi ca 
om mă gândeam că pentru prima dată se întâmpla aşa 
ceva. Vreau să spun că lui Ceauşescu îi lipseau coerenţa 
şi siguranţa. [...] La fiecare problemă pe care a spus-o 
Ceauşescu, n-a fost nici semn de aprobare. Ba, chiar, au 
fost foarte multe proteste. Un nuuuuuuu prelung. Chiar 
dacă nu s-a urlat, un zumzet general a fost tot timpul. 
Cine ştie în spate ce s-o fi strigat. Erau, cred, 40.000 de 
oameni. Discursul a fost scurt. N-a vorbit mult. A împăcat 
spiritele, asta a fost realitatea. Până la urmă a fost de 
acord cu programul”. 


Marian Boboc, Mihai Barbu, 
Strict secret. Lupeni 1977..., 2007 


SURSA 4 


Nicolae Ceauşescu despre greva minerilor 

din Valea Jiului: 

„Nemulțumirile care s-au manifestat în Valea Jiului au fost 
rezultatul unei proaste activităţi de conducere a ministeru- 
lui, a conducerii ministerului, a tovarăşului Almăşan, care 
ani de zile a dezinformat despre felul în care s-au aplicat 
măsurile stabilite de Comitetul Central. Cu trei ani în urmă 
am elaborat un program de mecanizare în Valea Jiului 
care nu s-a realizat. Am stabilit prin lege un program de 
lucru, este adevărat şi cel cu 6 ore în trecut şi acesta nu 
era definitiv, experimental, ţinând seama că pregăteam 
aceasta, dar în loc să se lucreze 42 ore pe săptămână, 
s-a lucrat foc continuu. [...] Dacă ar fi să spun aşa, faptul 
că s-au manifestat aceste stări de lucruri, eu l-aş consi- 
dera pozitiv că ne-a atras atenţiunea asupra unor stări de 
lucruri din Valea Jiului, inadmisibile, tovarăşi. Ele demon- 
strează controlul nostru prost, şi de partid şi de stat, şi 
organele noastre care nu-s nici de interne, nici controlul 
muncitoresc, dar, desigur, principalul, controlul nostru de 
partid, care s-a dovedit că e formal şi lucrează la supra- 
față, pentru că nu se putea ca o perioadă îndelungată să 
nu se realizeze toate acestea, cele stabilite, şi noi să nu 
cunoaştem şi să nu putem interveni". 


ANIC, fond CC al PCR-Secţia Cancelarie, dos. 121/1977 

: Care credeți că a fost semnificația evenimentelor 
de la Braşov (1987) pentru regimul lui Nicolae Ceau- 
şescu? 

. Ce ştiţi despre condiţiile de lucru din fabricile din 
România comunistă? Întrebaţi-vă părinţii şi bunicii 
despre cum se trăia şi cum se muncea atunci, apoi 
realizați un scurt eseu pe această temă. 


SURSA 5 


Manifestația de la Braşov, 15 noiembrie 1987, în 
memoria unui participant (Marius Nicolăescu): 

„A început lumea să cânte Deşteaptă-te, române! — şi chiar 
nu-l mai auzisem de mult —, am ajuns în centru, la Comi- 
tetul judeţean de partid sau cum îi zicea, apoi la Primărie. 
Acolo, datorită furiei împotriva sistemului, nu împotriva 
unor oameni — pentru că, pe vremea aceea, oamenii de 
rând nu mai aveau nici cea mai vagă idee cine e primar 
sau cine e consilier judeţean —, am izbucnit cu toţii. Şi nu 
eram doar muncitori, se strânseseră oameni de tot felul. 
Revolta nu a fost doar a uzinei noastre sau a unui grup 
oarecare, ci a braşovenilor. Am văzut lângă noi şi copii, şi 
bătrâni, oameni care nu mai aveau de-a face cu vreo 
presupusă organizare muncitorească a revoltei, cetățeni 
ai oraşului care s-au alăturat grupului iniţial de protesta- 
tari. Ne era foame şi deveniserăm nişte oameni însin- 
guraţi, pentru că în regimul comunist erai chiar un om 
singur. Nu puteai să ai încredere nici măcar în soţia ta, 
nu ştiai niciodată cine e informatorul de lângă tine. Se 
ajunsese atât de departe... 

Când am ajuns în centrul oraşului, am aruncat tabloul lui 
Ceauşescu de pe clădire împreună cu cineva. După care 
am coborât, voiam să-i dau foc”. 


Marius Oprea, Stejărel Olaru, Ziua care nu se uită, 2002 





SURSA ai 


Manifestația din 15 noiembrie 1987 în memoria 
unui ofițer de Securitate: 


„[Îln anul 1987 situaţia în rândul populaţiei judeţului 
B[raşov], ca de altfel la nivelul întregii ţări, ajunsese 
extrem de tensionată: alimentele erau din ce în ce mai 
greu de procurat, marile uzine lucrau în pierdere, pieţele 
de export se pierdeau una după alta şi, colac peste pupăză, 
dificultățile economico-financiare se agravaseră până 
într-atât încât chiar şi salariile muncitorilor se plăteau cu 
rețineri substanţiale şi cu mare întârziere. [...NJemulţumi- 
rile şi tensiunile, în mare aceleaşi ca şi în restul ţării, erau 
provocate de mizeria cruntă în care se zbătea majoritatea 
populaţiei, adusă în această stare de «politica înțeleaptă 
a marelui cârmaci», bazată pe raţionalizarea alimentelor 
şi a benzinei (cotele acordate fiind ridicol de mici), interzi- 
cerea circulaţiei autoturismelor private tot a doua dumi- 
nică, frecventele şi îndelungatele întreruperi de curent 
electric, frigul din apartamente datorat economisirii dincolo 
de orice limite raționale a combustibililor, la care în ultimul 
timp se adăugaseră şi consecinţele nefaste ale falimen- 
tului economiei socialiste reflectate în creşterea enormă a 
stocurilor de produse industriale nevandabile şi, implicit, 
în imposibilitatea efectuării la timp şi în integralitate a 
plăţii salariilor pentru zeci de mii de muncitori. [...E]ra 
evident că în mod inexorabil şi iminent o astfel de stare 
generală de nemulţumire va degenera în manifestări 
colective de protest. Şi, într-adevăr, nemulţumirea a irupt 
în toamna anului 1987 [15 noiembrie], într-o zi de dumi- 
nică în care se desfăşura mascarada simulacrului de 
alegeri pe care periodic regimul ceauşist o punea în 
scenă. lar amploarea revoltei a fost pe măsura profun- 
zimii tensiunilor acumulate. Aceasta a pornit sub forma 
unui marş de protest a câtorva sute de muncitori, dar 
cărora, pe traseu, li s-au alăturat mii de oameni care au 
asediat efectiv clădirile Comitetului județean de partid şi 
Primăriei. O parte dintre manifestanți au pătruns cu forța 
în sedii, au spart uşile birourilor, au aruncat pe geam 
steagurile partidului, portretele iubiților conducători [ale 
soţilor Ceauşescu], lozincile conţinând vestitele sloganuri 
comuniste, dar şi obiecte neutre şi nevinovate cum ar fi 
televizoare, calculatoare, cărţi, dosare conținând docu- 
mente etc. Grupurile de persoane aflate în stradă au dat 
foc steagurilor, portretelor şi lozincilor, au strigat lozinci 
anticomuniste şi au mâzgălit pereţii celor două sedii cu 
inscripţii aşa-zis ostile, de genul: Jos Ceauşescul!, Jos 
comunismul! Vrem libertate şi pâine! şi altele asemă- 
nătoare”. 


Simion Airinei, Un sfert de veac de Securitate, 2002 








= În ce măsură sindicaliştii liberi din România au 
constituit o amenințare pentru regimul comunist? 

: Căutați informaţii despre sindicatul polonez Soli- 
daritatea şi comparați activitatea lui cu cea a sindi- 
catelor libere din România. 

= Interesați-vă dacă în oraşul vostru au existat pro- 
teste ale muncitorilor. Dacă da, în ce au constat 
acestea? 


SURSA 4 


Programul SLOMR 

Sindicatul îşi propunea „să lupte împotriva concedierilor 
şi pensionărilor abuzive, a condiţiilor mizere de lucru, 
igienă şi securitate la locul de muncă, a ridicării normelor, 
a programului de lucru prelungit neplătit şi a mobilizării la 
muncă aşa-zis «voluntară», la mitinguri şi manifestații”. 
De asemenea, cerea „revizuirea legilor pensiilor, respec- 
tarea timpului liber şi reducerea săptămânii de lucru”. 


CPADCR, Raport final, 2007 


SURSA 8 


Notă a Securităţii despre activitatea 

lui Vasile Paraschiv la Paris, iunie 1978: 

„Vasile Paraschiv doreşte să «dovedească» factorilor 
responsabili din țară că prin tot ce s-a întreprins împotriva 
lui — arestări, «persecuții», «nedreptăţi» — au fost «încăl- 
cate» Constituţia şi Codul principiilor eticii şi echităţii 
comuniste. [...] Vasile Paraschiv, împreună cu un grup 
de aşa-zişi muncitori liberi din URSS, R.P. Polonă, 

R.S. Cehoslovacă, precum şi reprezentanţi ai celor patru 
centrale sindicale din Franţa, a participat la un «interviu- 
-dialog» organizat de Radio-televiziunea franceză pe 
tema pretinsei lipse a libertăţii sindicale şi încălcarea 
drepturilor muncitorilor în ţările din Est. Participanţii au 
lansat un «apel» către organizațiile sindicale occidentale 
pentru «sprijinirea sindicatelor libere şi indepedente din 
țările din Est în lupta lor pentru apărarea drepturilor 
muncitorilor». La conferinţa organizată au participat şi 
ziarişti de la principalele cotidiene şi reviste din Franţa 
care, preluând declaraţiile celor intervievaţi, au lansat o 
propagandă publicitară ostilă împotriva ţărilor vizate”. 


Vasile Paraschiv, Lupta mea pentru 
sindicate libere în România, 2005 

SURSA 9 


Declaraţia lui Vasile Paraschiv în ancheta Securităţii 
cu privire la poziția sa politică, 13 noiembrie 1976: 
„Subsemnatul Paraschiv Vasile [...dleclar că în anul 1946 
am intrat în rândurile Partidului Comunist Român şi am 
participat activ la toate acţiunile ce au fost iniţiate de 
PCR şi în mod deosebit la succesul alegerilor de la 

19 noiembrie 1946. Pe parcursul anilor, respectiv până 
[...] când am ieşit din partid, eu am urmărit cu atenţie 
modul cum Partidul Comunist Român ca partid de guver- 
nământ a aplicat în practică şi a respectat principiile şi 
propria sa linie politică, legile ţării şi drepturile legale ale 
muncitorilor în general, drepturile omului, astfel că, în 
1969, am ajuns la concluzia că — după atâţia ani de guver- 
nare — legile ţării şi drepturile omului în ţara noastră nu 
sunt respectate în fapt, ci doar în vorbe şi s-a continuat 
cu abuzuri la toate nivelurile, de jos şi până sus şi se 
continuă şi azi, pe linie de partid şi de stat. La început am 
avut mare încredere în Partidul Comunist Român, în politica 
sa, în idealul şi scopul declarat şi m-am consacrat fără 
rezerve atingerii acestui scop. Dar toate aceste abuzuri şi 
ilegalităţi ce au fost săvârşite de organele de stat şi de 
partid de jos şi până sus mi-au zdruncinat în mod grav 
încrederea în Partidul Comunist Român, iar în urma 
dezvăluirilor publice a abuzurilor săvârşite de conducerea 
partidului şi statului la Plenara CC al PCR din aprilie 
1968 şi făcând o legătură şi cu abuzurile dezvăluite de 
Congresul al XX-lea al PCUS în anul 1962, am ajuns la 
concluzia că în aceste condițiuni eu nu mai pot să rămân 
în rândurile Partidului Comunist Român, locul meu nefiind 
în acest partid în condiţiile arătate mai sus şi astfel în 
anul 1969 am hotărât să mă retrag din partid. [...] [Eu mă 
consider nevinovat, deoarece acestea sunt ideile şi 
părerile mele şi am dreptul să mi le exprim oral şi în scris 
şi să le difuzez cui doresc, în conformitate cu prevederile 
Constituţiei țării, cu celelalte norme juridice şi cu preve- 
derile actului final de la Helsinki”. 


Vasile Paraschiv, Lupta mea pentru 
sindicate libere în România, 2005 









164 = O ISTORIE A COMUNISMULUI DIN Ri 


11.4. Alte forme de opoziţie 


Mişcările studenţeşti din 1956 


În Europa de Est au avut loc mişcări politice şi 
sociale de amploare în anii '50, mai întâi în 
Germania de Est/RDG (1953), apoi în Polonia şi 
în Ungaria (1956). Cele mai importante au fost 
cele din Ungaria, populaţia înlăturând regimul de 
extracție stalinistă în toamna anului 1956. Noul 
guvern, condus de Imre Nagy, anunţa un program 
de reforme politice, care prevedea inclusiv neu- 
tralitatea Ungariei, ceea ce implica retragerea din 
Tratatul de la Varşovia. Această mişcare a deter- 
minat intervenţia în forță a trupelor sovietice care, 
după lupte grele purtate îndeosebi în Budapesta, 
au înăbuşit Revoluţia maghiară, guvernul-mario- 
netă instalat de Kremlin dezlânțuind teroarea. 
Evenimentele din Ungaria au devenit repede 
cunoscute, îndeosebi prin intermediul posturilor 
de radio străine, în celelalte ţări din Est, inclusiv 
în România. Printre cele mai informate medii din 
România erau cele studenţeşti, tinerii acumulând 
nemulțumiri specifice față de condiţiile de studiu, 
cele din cămine, cantine etc. sau de ordin general, 
considerate de PCR monopolul său, spre exem- 
plu, relaţiile cu URSS, prezenţa trupelor sovietice 
în România, colectivizarea forțată a agriculturii, 
dar şi ipocrizia liderilor comunişti. Regimul comu- 
nist cunoştea starea de spirit a studenţilor atât 
datorită organizaţiilor politice, de partid şi UTM, 
cât şi informatorilor. Partidul considera că, la 


Analizați sursele 1-3 şi realizați următoarele activităţi: 

: Precizați care dintre revendicările studenților sunt 
de ordin social şi care sunt revendicări politice? 
(sursa 1) 

= Cum explicați atitudinea profesorilor care s-au dezis 
de studenții protestatari? (sursa 2) 

= În ce măsură studenţii din România anului 1956 
erau „copiii regimului”? (sursa 3) 


SURSA 1 


Memoriu al studenților din Timişoara, 

30 octombrie 1956: 

„|. În vederea asigurării dezvoltării continue a vieţii 

economice în ţara noastră şi cointeresării oamenilor 

muncii în problema construirii socialismului cerem: 

a) Lichidarea definitivă a cultului personalităţii prin 
asigurarea autoconducerii de către clasa muncitoare, 
dându-se posibilitatea fiecărui om al muncii să-şi 
exprime deschis nemulțumirile asupra problemelor 
interne ale ţării, fără a-i fi periclitată integritatea 
personală. 

b) Desființarea actualului sistem de norme ce nu cores- 
punde utilajului de care dispune economia noastră şi 
depăşeşte posibilităţile fizice ale muncitorilor. 

c) Reducerea considerabilă a cotelor şi impozitelor care 
ruinează ţăranii cu gospodărie individuală. [...] 

e) Pentru dezvoltarea continuă a învăţământului din țara 
noastră, să se asigure existența materială a fiecărui 
elev şi student prin atribuirea de burse fără a ţine cont 
de situaţia profesională şi atribuirea de burse speciale 
pentru învăţătură”. 


Arhiva CNSAS, Fond Penal, dosar 799, vol. 5 








jumătatea anilor '50, studenţii erau de partea sa, 
fiind în bună măsură propria creaţie prin sistemul 
de selecţie şi prin micile avantaje oferite. 

La sfârşitul lunii octombrie — începutul lunii 
noiembrie a anului 1956 au avut loc acţiuni de pro- 
test ale studenţilor din Cluj, Timişoara şi Bucureşti, 
cu participarea tinerilor de diferite etnii, dar şi a 
câtorva profesori, tineri şi ei, nonconformişti. În 
toate cele trei locuri, studenții au insistat pentru 
slăbirea controlului ideologic al regimului, pentru 
condiţii de viaţă şi de studiu mai bune, dar şi 
pentru retragerea trupelor sovietice din România, 
ei făcând legătura între regimul de la Bucureşti şi 
cel de la Moscova. Cea mai mare şi mai coerentă 
adunare de protest a avut loc la Timişoara, în 30 
octombrie 1956, unde au participat circa 3.000 de 
studenți. 

Din păcate, populaţia nu s-a solidarizat nicăieri 
cu studenții protestatari, nici măcar studenții din 
alte centre universitare nu au făcut-o, în parte 
pentru că nu existau informaţii despre mişcările 
acestora, dar şi din cauza fricii care pusese în 
bună măsură stăpânire pe societatea românească. 
Represiunea a fost dură, numeroşi studenți fiind 
exmatriculaţi, arestaţi, anchetați, mulți au fost 
bătuţi, zeci dintre ei fiind condamnaţi de tribu- 
nalele militare la diferite termene de detenţie. 
Centrele universitare au fost supuse unui control 
şi mai strict, inclusiv condiţiile de admitere în fa- 
cultăţi devenind mai dure. În general, mişcările 
studenţeşti din 1956 au marcat o recrudescenţă a 
represiunii în România. 

SURSA 1 


(continuare) 


Memoriu al studenților din Timişoara, 

30 octombrie 1956: 

„II. Pentru întărirea continuă a relaţiilor de prietenie, cola- 

borare şi ajutor reciproc între toate statele, relaţii bazate 

pe principiul egalităţii în drepturi şi respectării suvera- 
nităţii fiecărui stat, cerem: 

a) Retragerea imediată a trupelor sovietice staționate pe 
teritoriul patriei noastre întrucât, neexistând pericolul 
încercuirii capitaliste şi a unei eventuale agresiuni, 
prezenţa lor este nemotivată. [...] 


III. Cerem Partidului Muncitoresc Român şi Guvernului 

RPR ca în opera de construire a socialismului să se 

conducă după situaţia specifică ţării noastre fără a se 

imita un sistem sau altul. 

Considerăm că problemele sus menţionate sunt în 

asentimentul oamenilor muncii din ţara noastră ai cărei fii 

suntem şi cerem ca Partidul şi Guvernul să ia notă de ele 

şi să caute să le satisfacă pentru a evita situaţia creată în 

Republica Populară Ungară. [...] 

1. Limba rusă desfiinţată sau facultativă. [...] 

3. Pentru studenții ţărani [de origine ţărănească] — să li se 
acorde burse fără a ţine cont de starea materială. [...] 

5. Libertatea presei şi a cuvântului”. 


Arhiva CNSAS, Fond Penal, dosar 799, vol. 5 

Exilul românesc 


Ca urmare a instalării comunismului în România, 
numeroşi români au fost nevoiţi să plece sau au 
încercat să se salveze în Occident, spre exemplu, 
regele Mihai, fostul premier Nicolae Rădescu, 
politicienii Grigore Gafencu, Constantin Vişoianu, 
Alexandru Cretzianu, Mihail Fărcăşanu, scriitorii 
Monica Lovinescu, Virgil lerunca, Mircea Eliade 
etc. Exilaţii români au considerat la început că 
rămânerea lor acolo va fi temporară. Însă destul 
de repede au realizat că şederea avea să fie de 
lungă durată. Pentru a-şi eficientiza acţiunile, 
aceştia au constituit de-a lungul timpului diferite 
asociaţii, unele fiind şi rezultatul diferenţelor de 
opinie, orgoliilor, disputelor interne ş.a.m.d. Prin- 
tre cele mai cunoscute asociaţii politice ale exilului 
românesc au fost Comitetul Naţional Român, Liga 
Românilor Liberi şi, ulterior, Uniunea Mondială a 
Românilor Liberi. De asemenea, exilații au înfiin- 
țat numeroase publicaţii cu caracter informativ, 
cultural şi ştiinţific. În cadrul posturilor de radio 
Europa Liberă, BBC, Vocea Americii ş.a. s-au 
constituit secţii de limbă română, în care au acti- 
vat reputați analişti şi jurnalişti, ce au jucat un rol 
important în informarea corectă a cetățenilor 
români asupra evenimentelor din propria ţară sau 
din lume, într-o vreme în care accesul la informaţii 
era atent controlat de partidul-stat. 


SURSA 2 


Scrisoare a membrilor corpului didactic de la 
Institutul Politehnic din Timişoara către Comitetul 
Central al PCR şi către Gheorghe Gheorghiu-Dej, 
prin care erau condamnate protestelor studenţeşti, 
2 noiembrie 1956: 
„Membrii Corpului Didactic al Institutului Politehnic din 
Timişoara, adunaţi în şedinţă, azi 2 nov. 1956 au luat la 
cunoştinţă cu indignare de acţiunea huliganică a unor 
studenţi inconştienţi, îndreptată împotriva ordinii din 
oraşul nostru. 
Ne luâm angajamentul să muncim cu şi mai multă 
abnegaţie, pentru a creşte ingineri bine pregătiţi politic şi 
profesional, ataşaţi de Partid, de regimul de Democraţie 
Populară. 
Ne exprimăm ataşamentul față de Partidul Muncitoresc 
Român'. 
Mihaela Sitariu, Oaza de libertate. 
Timişoara, 30 octombrie 1956, 2004 


SURSA 3 


Protestele studenților din Timişoara, octombrie 1956, 
în memoria unui participant (Heinrich Drobny): 

„se ştia că noi am fost lideri şi studenţi buni [...], pentru 
că 1956 a fost, de fapt, una dintre primele mişcări anti- 
regim nu venită din vechile structuri, ci tocmai dinspre 
noi, care eram «copiii noii orânduiri». Asta am sesizat-o 
şi noi, că suntem copiii regimului şi ne ridicăm împo- 
trivă... Societatea socialistă se revolta, nu fostele forme 
de organizare...”. 


Mihaela Sitariu, Oaza de libertate. 
Timişoara, 30 octombrie 1956, 2004 


SURSA 4 


Atmosfera din cadrul exilului anticomunist de la Paris, sfârşitul anilor '40 — începutul anilor '50: 


„[N]oi toţi, studenţi sau de abia ieşiţi din studenţie, care 
ne aflam la Paris destul de numeroşi pentru a transforma 
Boulevard St. Michel într-un fel de Calea Victoriei desţă- 
rată, împărtăşeam aceeaşi inconştienţă a vârstei. Nu 
cunosc decât o singură excepţie, pe Virgil lerunca. Îşi 
plimba printre noi pesimismul activ şi era unicul pe care 
nu l-am văzut vreodată ciocnind de Anul Nou sau la o 
sărbătoare cu rituala formulă «la anul la Bucureşti!». Eu 
însămi sosisem aici cu ferma credinţă că trebuie convins 
Malraux să alcătuim brigăzi internaţionale pentru elibe- 
rarea României. Căzusem într-un Paris convalescent 
după război şi incapabil să se pregătească pentru un 
altul, printre intelectuali marxişti, marxizanţi, marxieni, 
comunişti, tovarăşi de drum şi de ideologie pentru care 


Moscova era un fel de Meccă a antifascismului. Printre 
reprezentanţii marilor puteri care alcătuiau tribunalul de la 
Nurnberg, reprezentanţii Gulagului judecau pe respon- 
sabilii lagărelor naziste. 
Nu puteai invoca satelizarea Estului fără a fi tratat de 
fascist. Dar îndârjirea noastră de a nu admite împărțirea 
Europei şi nedreptatea flagrantă a păcii nu se lăsa 
întinată de contactul agresiv cu realitatea. Scoteam ziare, 
ne agitam, ţineam reuniuni, băteam la toate porţile, voiam 
să deschidem nişte ochi care aleseseră, în deplină 
cunoştinţă de cauză, să rămână închişi. Nu doar vitalitatea 
vârstei explica o astfel de atitudine în contratimp. La anii 
lui foarte maturi, un Grigore Gafencu făcea, la alt nivel, 
acelaşi lucru [...]. 

Monica Lovinescu, 


prefață la Adriana Georgescu, La început a fost 
sfârşitul. Dictatura roşie la Bucureşti, 1992 


REZISTENȚĂ şi DISIDENȚĂ ÎN TIMPUL REGIMULUI COMUNIST = 167 


„ Din ce motive s-au ridicat studenții împotriva re- 
gimului? 

„ Credeţi că acţiunile studenților din România anului 
1956 au fost expresia disperării sau manifestarea 
spiritului de frondă? 

= Realizaţi un eseu despre rolul exilului românesc în 
lupta împotriva regimului comunist din România. 

Fost secretar politic al lui luliu Maniu, arestat şi 
condamnat alături de acesta şi de alţi lideri ai Parti- 
dului Naţional-Țărănesc în 1947, Corneliu Coposu 
(1914-1995) a fost deţinut în diverse închisori până 
în 1962, iar din acel moment şi până în 1964 în 
domiciliu obligatoriu. Atent supravegheat de Securi- 
tate după eliberare, Corneliu Coposu şi-a menţinut 
crezul politic democratic, întrețţinând relaţii cu foşti 
politicieni ţărănişti care supraviețuiseră detenţiei. 
În anul 1987, a afiliat PNȚ, din clandestinitate, la 
Internaționala Creştin-Democrată. Imediat după pră- 
buşirea regimului comunist, în decembrie 1989, a 
anunţat revenirea în viaţa politică a PNȚ, la al cărui 
nume a alăturat şi precizarea ideologică, Creştin şi 
Democrat. La începutul anilor '90, Corneliu Coposu 
avea să devină un simbol al luptei pentru demo- 
cratizarea României, pentru scăparea ei din brațele 
comunismului rezidual. 


SURSA 


DESTINUL UNUI DEMOCRAT - CORNELIU COPOSU 





Sursa: Fundaţia Corneliu Coposu 





Corneliu Coposu urmărit de Securitate, alături de alţi indezirabili anticomunişti, într-o notă a poliţiei politice, 


28 februarie 1978: 

„Un [...] anturaj [...] din Bucureşti este al lui Coposu 
Cornel, format din Hudiţă lon, Radocea Cornel, Petcu 
Ştefan, Demetrescu Camille, Şerban Ghica, Diaconescu 
lon, Cernovodeanu Dan, Huiu loan din Arad, Boilă Matei 
din Cluj — cunoscuţi la rândul lor — cu poziţie duşmănoasă 
faţă de politica statului şi partidului nostru. Legătura cu 


aceştia Coposu Cornel o realizează de regulă, individual, 
în cerc restrâns, cu diferite ocazii, însă cu destulă pru- 
denţă. În anturajul acestuia s-au făcut aprecieri pozitive 
asupra curajului şi acţiunilor ostile ale lui Paul Goma, dar 
au regretat faptul că o astfel de activitate nu a fost între- 
prinsă de o persoană cu trecut politic”. 


Tudor Călin Zarojanu, Viaţa lui Corneliu Coposu. Cu 
documente din Arhiva fostei Securități, 2005 


şi Întrebaţi-i pe părinţii şi bunicii voştri ce ştiu despre 
Corneliu Coposu, apoi prezentați în clasă ceea ce ați 
aflat. Există divergențe de opinie? Cum le explicaţi? 


ANUL 1989 





12.1 . Evenimentele din România 


Nu există eşec absolut şi nici succes deplin. Anul 1989 nu a 
însemnat sfârşitul total al comunismului şi nici victoria completă 
a democraţiei şi liberalismului. Imaginea de mai jos poate fi o 
bună metaforă pentru ceea ce au reprezentat evenimentele din 
decembrie 1989 în România. Ce vedem? Un soldat — îmbrăcat 
într-o uniformă care-i cade rău, în faţa unei linii de tancuri care 
apără o clădire în ruine ce încă mai fumegă — mătură. Poate fi 
mizeria comunismului...? Poate îşi mătură propriile iluzii sau 
coşmarul din ultimele zile...? Sau, pur şi simplu, face curăţenie 
prin ograda de la ţară... vine duminica...! Găsiţi voi o poveste care 
să se potrivească cel mai bine cu „decembrie 1989, în România"! 


Contextul internaţional 


În Europa de Est, timp de jumătate de secol, regimurile comu- 
niste s-au menţinut la putere datorită „sperietoarei” sovietice. 
Pericolul intervenţiei ruseşti a fost iminent şi ameninţător în toată 
această perioadă. Exemplul acţiunilor din 1956 în Ungaria şi din 
1968 în Ceholsovacia a limitat mulţi ani iniţiativele locale de 
revoltă anticomunistă şi de reformare din interior a sistemului. Pe 
de altă parte, resemnarea generată de aranjamentele interna- 
ționale din 1945 a subţiat serios rândurile celor care ar fi dorit să 
se integreze într-o mişcare de opoziţie faţă de comunism. 

În 1985, instalarea la putere în URSS a lui Mihail Gorbaciov 
nu anunţa nimic spectaculos. Renunţarea sa la doctrina Brejnev 
(dicționar ) şi măsurile de a reforma sistemul nu erau rezultatul 
unui impuls liberal, ci o încercare de regenerare a unui sistem 
birocratic incompetent şi corupt. Reformele 
inițiate de Gorbaciov sunt cunoscute sub 
numele de perestroika. Această politică a 
fost efectul iniţiativei sale de a acorda o mai 
mare libertate de expresie privind deciziile 
de reformare a sistemului. Perestroika şi 
glasnost (ceea ce se traduce prin „deschi- 
dere' sau în cuvintele consacrate la noi 
„fața umană a socialismului”) au dus la 
un discurs politic care a oscilat între do- 
rința de schimbare şi teama că reformele 
ar putea destabiliza sistemul (sursa 3). 
Gorbaciov părea a fi un comunist prag- 
matic şi disciplinat. 


Sursa: www.revolutie.ro 


E 


Sursa: ANIC 





A-DICȚIONAR-— 


Doctrina Brejnev vine de la numele lui 
Leonid Ilici Brejnev, secretar general al 
PCUS între 1964-1982. „Slăbirea orică- 
reia dintre verigile sistemului mondial al 
socialismului afectează direct toate ţările 
socialiste, care nu pot rămâne indepen- 
dente. Fiecare partid comunist e respon- 
sabil nu numai în fața propriului popor, 
dar şi în faţa tuturor ţărilor socialiste, a 
întregii mişcări comuniste.” 

Pravda, 26 septembrie 1968 








discurs la Strasbourg care a fost in- 
terpretat ca o deschidere față de ac- 
țiunea dată reformatorilor din Europa 
de Est (sursa 2). Efectul de domino 
a fost imediat. În Polonia, Ungaria, 
Republica 
Cehoslovacia, Bulgaria, liderii şi par- 
tidele comuniste au fost înlăturați de 
la putere. La 9 noiembrie 1989, Zidul 
Berlinului este dărâmat şi astfel sim- 
bolul material al „cortinei de fier' se 
prâbuşeşte. 


Decembrie 1989, România 


La jumătatea lunii decembrie 1989, în 


În vara anului 1989, el a ţinut un 


Democrată Germană, 


România, nimic nu anunţa ceea ce 

avea să urmeze. Ceauşescu părea să reziste în faţa presiunii 
externe generată de contextul internaţional. El continua să-şi 
susțină ideile antisovietice care, în urmă cu două decenii, îi 
aduseseră succesul în Occident. Însă autonomia faţă de URSS 
era interpretată acum ca o expresie a stalinismului dur. Eveni- 
mentele l-au surprins nepregătit, incapabil să înțeleagă reali- 
tatea, confuz şi neinspirat în decizii. lată mai jos o cronologie a 
evenimentelor. Activităţile de învăţare vă vor completa imaginea 
despre evenimentele din decembrie 1989 din România. 


16 decembrie: la Timişoara, s-a încercat evacuarea din oraş 
a pastorului Bisericii Reformate (calvine) — Laszlo T6kes. Cre- 
dincioşii, dar şi alţi locuitori ai oraşului, se opun, iar protestul se 
transformă într-unul anticeauşist şi anticomunist. Revolta ia 
proporții, iar în zilele următoare represiunea forțelor de ordine 
se soldează cu zeci de morţi şi sute de răniţi şi arestaţi. 40 de 
cadavre sunt incinerate fără bază legală şi fără ca familiile 
victimelor să fie anunţate. 

21 decembrie: la Bucureşti, Ceauşescu convoacă un miting 
în care condamnă acţiunile populaţiei din Timişoara (catalogate 
drept acte de „huliganism') şi pretinde apărarea în continuare 
a „cuceririlor socialismului”. Adunarea este întreruptă şi o 
parte a participanţilor se regrupează în Piaţa Universității. 
Noaptea are loc o violentă reprimare a manifestanţilor. 

22 decembrie: populaţia Bucureştiului ocupă centrul capi- 
talei. Ceauşescu fuge din Bucureşti, dar este prins şi arestat 
la Târgovişte. Puterea este preluată de Consiliul Frontului 
Salvării Naţionale. Urmează trei zile de confruntare cu „tero- 
riştii”, presupuşi partizani ai lui Nicolae Ceauşescu, niciodată 
identificaţi, într-un război de gherilă urbană, soldat cu nume- 
roase victime. 

25 decembrie: Nicolae şi Elena Ceauşescu sunt judecați 
sumar de un tribunal militar excepțional, condamnaţi la moarte 
şi executați. 

Sursa: Rompres 





SURSA 1 


Bilanțul uman al evenimentelor din 
decembrie 1989 în România: 


1104 morţi 

— dintre care 543 în Bucureşti; 

— 162 înainte de 22 decembrie; 

— 942 după 22 decembrie; 

3352 răniţi 

— 1879 la Bucureşii; 

— 1107 înainte de 22 decembrie; 
— 2245 după 22 decembrie; 
Ministerul Apărării Naţionale (MApN) 
a avut 260 de morţi şi 545 de răniţi; 
333 de morți şi 648 de răniţi au 
rezultat din acţiunile personalului 
MApN; 

Ministerul de Interne (MI) a avut 

65 de morţi şi 73 de răniţi; 

63 de morți sunt urmarea acțiunilor 
personalului MI. 


708 morţi au rezultat din acţiuni care 
nu au fost lămurite încă. 


Ruxandra Cesereanu, Decembrie '89. 
Deconstrucţia unei revoluții, 2004 





170 = O ISTORIE A COMUNIS 


: Analizați sursele 2 şi 3 şi precizaţi rolul lui Mihail 
Gorbaciov în prăbuşirea regimurilor comuniste din 
Europa de Est. 


SURSA 2 


„Faptul că statele Europei aparţin unor sisteme sociale 
diferite este o realitate. Recunoaşterea acestui fapt istoric 
şi respectarea dreptului suveran al fiecărui popor de a-şi 
alege sistemul social în funcţie de propria dorinţă sunt 
cele mai importante premise pentru un proces european 
normal. În unele ţări, ordinea politică şi socială s-a 
schimbat în trecut şi, la fel de bine, se poate schimba şi 
în viitor, dar aceasta este exclusiv o problemă a popoare- 
lor în cauză şi a opțiunii lor. Orice amestec în afacerile 
interne, orice încercare de a limita suveranitatea statelor — 
prietene, aliate sau alte state — este inadmisibilă.” 


Mihail Gorbaciov, Pravda, 7 iulie 1989 


SURSA 3 


„Orice dictatură birocratică se prăbuşeşte în întregul ei ori 
de câte ori o parte a întregului nu mai funcționează 
într-un sens represiv — economia, politicul sau mediile de 
informare. Acesta e motivul pentru care într-o dictatură 
birocratică e imposibil să adaugi pur şi simplu libertăţi 
constituționale, drepturile omului sau o economie pros- 
peră, la funcţia de represiune existentă, care e dominantă. 
Este un lucru imposibil democratizarea unei dictaturi — 
indiferent de noblețea motivelor. Sistemul funcționează ca 
un întreg şi se prăbuşeşte ca un întreg." 


Ivan Svitak, Perestroika prematură 





Analizaţi sursele 4-9 şi fotografiile din timpul eve- 
nimentelor din decembrie '89 şi evaluați: 


: starea de spirit a populației în zilele de 16-25 de- 
cembrie 1989; 

: reacția autorităților față de evenimentele de la 
Timişoara şi Bucureşti; 

= proiectele politice care erau avute în vedere de către 
participanții la evenimente. În ce măsură documen- 
tele fac referire la eliminarea sistemului comunist 
în ansamblu sau doar a regimului Ceauşescu? 
Argumentaţi răspunsul. 


Cum interpretaţi articolul din ziarul Scînteia Poporului 
(Sursa 7), care în 23 decembrie doreşte continuarea 
socialismului în România? 


SURSA 





Programul politic al Frontului Democratic Român, 
iniţiat de revoluționarii de la Timişoara 


în 21 decembrie 1989 

L Din însărcinarea COMITETULUI DE ACȚIUNE al FRONTULUI DEMO: 
ERATI ROMÂN, dăm cilire următoarei proclamaţii : Ni e 
| Dl 


IL I: FRONTUL DEMOCRATIC ROMÂN este o organizație politică constituită!” 
"la TIMIȘOARA pentru a realiza un dialog cu guvernul român, în scopul democrati="| 
zării țării. FRONTUL DEMOCRATIC ROMÂN condiționează : începerea acestui, dia- i 
“legeu; demisionarea tiranului "Nicolae Ceauşescu. a [E i i ÎI 


+] 
Ai e: 


4: +1, Propunem. guvernului român ca bază de' discuții. „următoarele 
revendicări : ' Fii II a „AC 


1. 
:1. Organizarea de alegeri libere ; - î pe 
2. Libertatea cuvintului, presei, radioului și televi iziunii ; . ,."| 
dă Pi 3. Deschiderea imediată a granițelor de stat ; i 3 : 
psi :::4. Integrarea României in rindul statelor care Era picaaă şi respectă drep: 
turile. fundamentale. ale omului ; Li sales bit dă 

ce ii! 6. Revitalizarea economiei naționale ; ni ri 44 E lziiza Zi? 
-"1:. Reforma invăţămintului în spirit democratie ; air „i ăi “fă E i 
8. Dreptul de a manilesta liber : tat dea Mle 
9. Libertatea reală a cultelor religioase ; 
"10, „Îmbunătăţirea asistenței medicale şi alimentaţiei pubilee sula 


să A SNL Referitor la evenimentele din Timişoara : 

apti ci e “Cerem cu fermitate să fie traşi la răspundere cei care: au dat oră și 
tragă în popor i i eta i. ai i 
TĂI i Li Cerem restituirea decedaţior, peniru a “fi îngropaţi după datină, 

SURSA 5 


Comunicatul către ţară al CFSN (22 decembrie 1989): 

„Cetăţeni şi cetățene, 

Trăim un moment istoric. Clanul Ceauşescu, care a dus 

țara la dezastru, a fost eliminat de la putere. Cu toții ştim 

şi recunoaştem că victoria de care se bucură întreaga 
țară este rodul spiritului de sacrificiu al maselor populare 
de toate naţionalităţile. [...] 

În acest moment de răscruce am hotărât să ne constituim 

în Frontul Salvării Naţionale, care se sprijină pe armata 

română şi care grupează toate forțele sănătoase ale ţării, 
fără deosebire de naţionalitate, toate organizaţiile şi 
grupările care s-au ridicat cu curaj în apărarea libertăţii şi 
demnităţii în anii tiraniei totalitare. 

Scopul FSN este instaurarea democraţiei, libertăţii şi 

demnităţii poporului român. Din acest moment se dizolvă 

toate structurile de putere ale clanului Ceauşescu. 

Guvernul se demite, Consiliul de Stat şi instituţiile sale îşi 

încetează activitatea. Întreaga putere în stat este preluată 

de Consiliul FSN. 

Ca program, Frontul propune următoarele: 

1. Abandonarea rolului conducător al unui singur partid 

şi statornicirea unui sistem democratic pluralist de 

guvernământ. 

. Organizarea de alegeri libere în cursul lunii aprilie. 

. Separarea puterilor legislativă, executivă şi judecăto- 
rească în stat şi alegerea tuturor conducătorilor 
politici pentru unul sau, cel mult, două mandate. 
Nimeni nu mai poate pretinde puterea pe viaţă. [...] 
4. Restructurarea întregii economii naţionale pe baza 

criteriilor rentabilităţii şi eficienţei. Eliminarea metode- 
lor administrativ-birocratice de conducere economică 
centralizată şi promovarea liberei iniţiative şi a compe- 
tenței în conducerea tuturor sectoarelor economice. 

5. Restructurarea agriculturii şi sprijinirea micii producţii 
ţărăneşti. 

6. Reorganizarea învățământului românesc potrivit 
cerințelor contemporane. [...] Trecerea presei, 
radioului, televiziunii, din mâinile unei familii despo- 
tice în mâinile poporului. 

7. Respectarea drepturilor şi libertăţilor minorităţilor 
naţionale şi asigurarea deplinei lor egalităţi în drepturi 
cu românii. [...] 

9. Întreaga politică externă a ţării să servească promo- 
vării bunei vecinătăţi, prieteniei şi păcii în lume, inte- 
grându-se în procesul de construire a unei Europe 
unite [...]. Vom respecta angajamentele internaţionale 
ale României şi, în primul rând, pe cele privitoare la 
Tratatul de la Varşovia. 

10. [...] Respectul deplin al drepturilor şi libertăţilor omului, 

inclusiv al dreptului de deplasare liberă. [...]. 


O N 

SURSA ai 


Sloganuri lansate la Timişoara şi Bucureşti: 

„Jos dictatorul!”; „Jos Ceauşescu!"; „Jos cizmarul!”; „Jos 
dictatura!”; „Jos analfabeta!”; „Moarte tiranului!”; „Liber- 
tate, libertate!”; „Azi în Timişoara / mâine-n toată țara!'; 
„Nu plecăm acasă / morţii nu ne lasă!'; „Noi suntem 
poporul!”; „Trăim, murim / dar liberi vrem să fim!'; „Nu vă 
fie frică, / Ceauşescu pică!”; „Jos comunismul!”; „Asasinii!”; 
„Şi noi am fost soldaţi / Şi nu am tras în fraţi!'; „Fără 
violenţă!”; „Timişoara! / Timişoara!”; „Timişoara-n sânge / 
Bucureştiul plânge!”; „Armata e cu noi!'; „Ole, ole, Ceau- 
şescu nu mai e!'; „Ceauşescu judecat pentru sângele 
vărsat!”; „Ceauşescu nu uita / vrem pantofi din pielea ta!”; 
„Ceauşescu Anul Nou / o să-l facă în cavou”. 


SURSA 4 


Trăiască libertatea, trăiască răspunderea: 

„S-a încheiat una dintre cele mai oribile dictaturi din isto- 
ria poporului român. Sub presiunea poporului, dictatorul a 
fugit în mod laş din fața judecății. [...] 

Noi românii nu copiem ceea ce neapărat au făcut unii sau 
alţii dintre vecinii noştri, mai aproape sau mai departe. 
Marile demonstraţii din aceste zile au avut ca lozinci 
îndepărtarea dictaturii lui Ceauşescu, libertate, demo- 
craţie şi s-au pronunţat ferm pentru socialism, pentru 
principiile socialiste cinstite, curate, pentru proprietatea 
poporului, pentru normele de etică şi echitate reale, 
neîntinate de spiritul aventurier şi de demagogia politică a 
lui Ceauşescu, precum şi a celor care i-au fost atâţia ani 
sfetnici. Nimeni n-a strigat jos socialismul, ci jos dictatura 
lui Ceauşescu. [...] 

Socotim că este imperios necesar ca organizaţiile de bază 
ale partidului să dezbată în deplină libertate [...], cauzele 
care au dus la actuala situaţie politică, economică şi 
socială şi să decidă asupra drumului pe care trebuie să 
meargă partidul. Concluziile dezbaterilor largi democra- 
tice ale comuniştilor, la care, firesc, normal este să participe 
toți cei care doresc să spijine procesul de reînnoire socia- 
listă, să fie sintetizate cu maximă răspundere, în vederea 
unui apropiat congres extraordinar al partidului, chemat 
să definească liniile directoare, programul de luptă şi 
acţiune pentru înfăptuirea neabătută a principiilor socia- 
liste alături de toate forţele progresului din România [...].. 


Scînteia Poporului, 23 decembrie 1989 

SURSA 8 


Şedinţa Comitetului Politic Executiv 

(17 decembrie 1989) 

Nicolae Ceauşescu: „O mână de derbedei pusă la cale 
de cei care vor să distrugă socialismul, şi voi de fapt le 
faceţi jocul. [...] De ce nu au fost scoase gărzile patriotice 
cu armament, că au armament. În felul acesta punem 
oamenii să stea cu mâna în sân, iar ceilalţi vin cu rângi, 
iar noi stăm şi le ţinem predici. Duşmanul nu cu predici îl 
potoleşti, ci trebuie să-l arzi. Socialismul nu se con- 
struieşte cu dezinformare, cu închinăciune, ci cu luptă. 
Cu luptă trebuie să-l construim. Acum, în Europa este o 
situație de capitulare, de pactizare cu imperialismul, 
pentru lichidarea socialismului. 

Elena Ceauşescu: Este laşitate! [...] 

lulian Vlad: Aveţi dreptate, tovarăşe secretar general, 
aşa este! [...] 

Nicolae Ceauşescu: [...] Trebuia să-i omoare pe huli- 
gani, nu să-i bată. Tu crezi că huliganii aceia n-au ştiut 
care e situaţia cu voi, de ce au intrat în sediu? Intrarea în 
sediul organului de partid nu este admisă! Cine v-a dat 
drumul să vă consultaţi voi; să nu luaţi măsurile care se 
impun, pentru că eu am discutat cu voi şi v-am dat ordin? 
Ştiţi ce ar trebui să fac?... să vă pun în faţa plutonului de 
execuţie! Asta meritaţi pentru ce aţi făcut voi, pentru pac- 
tizare cu inamicul! [...] 

Manea Mănescu: Suntem de acord cu dumneavoastră şi 
cu toate măsurile luate. [...] 

Tudor Postelnicu: Mult stimate tovarăşe secretar gene- 
ral, mult stimată tovarăşă Elena Ceauşescu, raportez în 
faţa Comitetului Politic Executiv, în fața dumneavoastră, 
că sunt întru totul de acord cu măsurile care vor fi luate 
împotriva mea. Vreau să vă mărturisesc în modul cel mai 
simplu, ca activist al partidului, trimis să-mi desfăşor 
activitatea în acest sector, că nu vreau să mă disculp cu 
nimic. Port întreaga răspundere şi, repet, nu vreau să mă 
disculp că nu puteam face şi mai mult. Vă raportez că 
sunt un ostaş corect şi cinstit al partidului, dar vă mărturi- 
sesc, că nu am cunoscut că unităţile trebuie să iasă cu 
armament, cu cartuşe de război. Indiferent ce măsuri se 
vor lua împotriva mea, aceasta este situaţia. [...]' 


SURSA 9 


Cuvântare rostită de Nicolae Ceauşescu la posturile 
de radio şi televiziune (20 decembrie 1989) 

„[...] Populaţia din Timişoara cunoaşte şi a văzut toate 
aceste distrugeri de tip fascist care au avut loc. [...] 
Scopul acestor acţiuni antinaţionale a fost acela de a 
provoca dezordine în vederea destabilizării situaţiei 
politice, economice, de a crea condiţiile dezmembrării 
teritoriale a României, distrugerii independenţei şi suvera- 
nităţii patriei noastre socialiste. [...] Scopul — repet, [...] — 
este acela de a distruge independenţa, integritatea, de a 
opri cursul dezvoltării socialiste a României, de a întoarce 
România înapoi sub dominaţia străină, de a lichida 
dezvoltarea socialistă a patriei noastre.” 


= Priviţi imaginea lui Nicolae Ceauşescu în timpul 
discursului din 21 decembrie 1989 şi descrieți în 
câteva cuvinte starea de spirit a acestuia. 





SSI PLX PRR ATAT TA Te a fel [eTez: IV Ei Mele 


= Alcătuiţi un portofoliu pe una din următoarele teme: 
„Timişoara — 16-20 decembrie 1989”, „Bucureşti — 
21 decembrie 1989”, „Procesul Ceauşegştilor”. 

: Reconstituiţi cu ajutorul unor martori evenimen- 
tele din decembrie 1989 din localitatea voastră de 
reşedinţă. 





Sursele 10-13 vă prezintă posibile interpretări şi eva- 
luări ale evenimentelor din 1989 din România şi, în 
sens mai larg, din Europa. 


: Cum explicați perspectivele diferite pe care autorii 
acestor texte le au asupra evenimentelor din 1989? 

: Formulați argumente care să susțină un punct de 
vedere personal cu privire la evenimentele din 
România! 


SURSA Ț Q 


„O revoluţie implică violenţă. [...] De fapt, întotdeauna 
trebuie să îi mai adăugam un calificativ, o numim de 
«catifea», «paşnică», «evoluţionară», unul dintre parii- 
cipanţii la conferinţă a numit-o chiar «renaştere» şi nu 
revoluţie, iar eu o numesc «refoluţie» — o combinaţie între 
revoluţie şi reformă. În mod surprinzător, momentul în 
care occidentalii au avut convingerea că este vorba de o 
revoluţie a fost când au văzut la televizor imagini din 
România: mulțimi, tancuri, împuşcături, sânge pe străzi. 
S-a spus atunci: «Aceasta, da, ştim că este o revoluţie» 
Şi, desigur, ironia face că tocmai acestea au fost singu- 
rele evenimente care nu au reprezentat o revoluţie.” 


Timothy Garton Ash, „Conciluzii”, în De /a utopie 
la istorie. Revoluţiile din 1989 şi urmările lor, 2006 


SURSA 1 1 


„Revoluţia Română din decembrie 1989 este un moment 
controversat al istoriei noastre. Disputele privesc atât 
aprecierea sintetică a evenimentului (a fost revoluţie, 
revoltă populară sau lovitură de stat?), cât şi reconsti- 
tuirea unora dintre aspectele sale particulare şi, mai ales, 
rolul jucat de participanţi, fie ei indivizi sau instituţii. [...] 
Acest fapt se datorează nesiguranţei ce pluteşte asupra 
agenţilor provocatori, asupra cauzelor şi efectelor politice 
ale evenimentelor majore din decembrie 1989. Ruxandra 
Cesereanu [în volumul Decembrie 89. Deconstrucţia unei 
revoluții, n.n.] a încercat să încadreze diferitele povestiri 
despre Revoluţie în trei categorii: prima categorie — a 
celor ce cred în forma pură a unei mase care s-a revoltat 
cu succes împotriva dictaturii; a doua — a celor care cred 
în existenţa unei lovituri de stat duse la îndeplinire de 
forţe din interior sau exterior; a treia — a celor care cred 
într-o formă întreţesută a acestor doi poli opuşi." 


Bogdan Murgescu, „Reprezentarea Revoluţiei 
din 1989. Câteva consideraţii”, în Revoluţia Română 
din decembrie 1989. Istorie şi memorie, 2007 

SURSA 1 2 


„Evenimentele din 1989 nu au fost o revoluţie [...] Ele nu 
au fost simple reforme sau o restauraţie. Au fost însă o 
renaştere, iar renaşterile (şi nu revoluțiile, după cum ar 
dori marxiştii) sunt locomotivele istoriei. [...] Revoluţiile 
sunt întreruperi ale continuității. Astfel, renaşterile sunt 
opusul revoluțiilor; ele restabilesc continuitatea [...] Primele 
revoluţii ale epocii moderne au fost văzute în general ca 
restaurări. Cromwell a luptat pentru restaurarea «vechilor 
libertăţi englezeşti». În fazele sale timpurii, Revoluţia 
franceză a fost şi ea o luptă pentru restaurarea vechilor 
drepturi şi privilegii. [...] Dacă renaşiterile sunt motoarele 
istoriei, atunci evenimentele fundamentale sunt restaurări 
ale continuității, nu scindări. [...] Aceeaşi distincţie este 
fundamentală şi în înţelegerea evenimentelor din 1989." 
Karol Soltan, „1989 ca renaştere”, 
în De la utopie la istorie, 2006 


SURSA 7 3 


„Tendinţa generală exprimată prin revoluţia din 1989 a 
avut un caracter pronunţat anticomunist manifestat prin 
următoarele: scandarea lozincilor anticomuniste, distru- 
gerea steagurilor comuniste (steagurile roşii cu «secera şi 
ciocanul»), arborarea simbolică a drapelului naţional din 
care a fost decupată stema comunistă a ţării (în majori- 
tatea covârşitoare a localităţilor României), eliminarea 
atributului «comunist»/«socialist» în înscrisurile publice, 
eliminarea din spaţiile publice a statuilor şi a monumen- 
telor comuniste româneşti sau sovietice, eliminarea 
numelor proprii de activişti comunişti sau a lozincilor 
comuniste din denumirile publice etc. [...] În perioada 
care a urmat imediat după 22 decembrie 1989, grupul 
care a preluat puterea a deturnat caracterul pronunţat 
anticomunist al revoluţiei, prin subminarea demonstrațiilor 
spontane populare anticomuniste, prin cenzurarea 
mesajelor anticomuniste în cadrul emisiunilor televiziunii, 
care devenise «cartierul general» al unei «telerevoluții» în 
premieră mondială. Prin televiziune s-au făcut majoritatea 
diversiunilor, cea mai eficientă fiind reprezentată de «peri- 
colul de moarte» omniprezent întruchipat de «teroriştii 
fideli dictatorului Ceauşescu» [...]. Pericolul părea total 
credibil întrucât în perioada 22-27 decembrie au fost 
înregistraţi 942 de morţi şi mii de răniţi. [...] Ulterior, nu a 
fost acuzat şi judecat nici un terorist." 


CPADCR, Raport final, Bucureşti, 2006 


= Alcătuiţi un dosar de presă (românească şi inter- 
naţională) cu privire la evenimentele din România 
din 1989. 

= Realizaţi o investigație (personală sau în echipă) 
pe tema „teroriştilor din decembrie”. 

Soll elis F4 ION ILIESCU DESPRE EVENIMENTELE DIN DECEMBRIE 1989 





După 20 de ani, există încă nelămuriri şi controverse 
cu privire la momente importante din desfăşurarea 
evenimentelor din decembrie 1989: circumstanțele 
procesului lui Nicolae Ceauşescu, „teroriştii”, origi- 
nea Frontului Salvării Naţionale, vinovăția pentru 
victimele de după 22 decembrie 1989, rolul armatei, 
rolul Securităţii şi altele. Nu există nici măcar un 
consens general cu privire la desfăşurarea exactă 
a evenimentelor. 

Unul dintre actorii acelor evenimente a fost lon 
Iliescu. Membru al conducerii tineretului comunist 
în anii '50 şi membru supleant al Comitetului Politic 
Executiv între 1969 şi 1979, a intrat în dizgraţia lui 
Ceauşescu, fiind marginalizat din ierarhia partidului 
în anii '80 pentru apropierea sa față de URSS. Ulte- 
rior a fost ales preşedinte al României (1990-1992, 
1992-1996, 2000-2004). Rolul său în evenimentele 
din decembrie 1989 este unul controversat, iar tex- 
tele prezentate aici evocă atât propriul său punct de 
vedere, cât şi alte opinii contrare, unele acuzându-l 
pentru haosul creat în acele zile şi pentru că a dorit 
să redeschidă politica de fidelitate faţă de Moscova. 


= Analizaţi sursele 14-19, comparaţi-le cu alte surse 
istorice şi aprecieri despre acele evenimente, şi 
formulați un punct de vedere personal cu privire la 
rolul jucat de lon Iliescu în evenimentele din 1989. 


SURSA 1 4 


„să luăm, de pildă, momentul decembrie 1989: ce ar fi 
fost dacă eu nu aş fi fost prezent atunci? Vreau să cred 
că am reprezentat un factor coagulant, spre care s-au 
îndreptat nişte speranțe, în jurul căruia s-au adunau nişte 
forţe şi am evitat, poate, o situaţie foarte periculoasă 
pentru ţară; pentru că acesta a fost lucrul care m-a 
preocupat imediat: cum să asigurăm continuitatea statului 
român, siguranţa cetăţenilor şi revenirea la democrație. 
[...] Dacă ar fi reuşit să se impună, să spunem, nişte 
capete înfierbântate de atunci, care, de altfel, au răbufnit 
imediat după. Ca şi în ianuarie, deci dacă s-ar fi găsit un 
nebun şi ar fi tras când eu eram pe tanc şi aş fi fost 
eliminat fizic, cum ar fi evoluat lucrurile?” 


Marele şoc din finalul unui secol scurt. 
lon Iliescu în dialog cu Vladimir Tismăneanu 


SURSA 1 5 


„În legătură cu constituirea CFSN-ului, eu zic că a fost o 
operă la fel de spontană ca şi mişcarea de masă care a 
caracterizat Revoluţia Română. N-a fost nimic prestabilit. 
Sunt tot felul de răstălmăciri răuvoitoare, că a venit Iliescu 
cu echipa lui. Care echipă, domnilor? N-am avut nici un 
fel de echipă. Dovadă că foarte mulţi din cei cu care am 
mers atunci şi cărora le-am acordat un mare credit s-au 
despărțit după aceea. Am văzut comentariile lui Petre 
Roman. El spune că Iliescu a venit cu Bârlădeanu, 
Corneliu Mănescu, Brucan, Dan Marțian — cunoştinţele lui 
din rândul vechilor nomenclaturişti. Eu pe domnii aceştia 
nu-i mai văzusem de ani de zile." 


Stenograma convorbirii dintre lon Iliescu şi Comisia 
Senatorială pentru cercetarea evenimentelor din 
decembrie 1989 (16 decembrie 1994) 


SURSA 7 ai 


„De fapt, principala sursă de instabilitate în România 
post-revoluţionară a fost încercarea comuniştilor refor- 
mişti de a păstra puterea politică şi economică în mâinile 
aceleiaşi clase de nomenklaturişti care administraseră şi 
ruinaseră ţara vreme de mai bine de patru decenii. Pe 
măsură ce presa şi grupările civice independente au 
ajuns să-şi dea seama de uriaşa gogoriţă a FSN-ului ca 
«emanație» a revoluției, spectrul politic s-a polarizat din 
ce în ce mai mult. La un capăt era Frontul, condus de lon 
Iliescu, personalitate cu convingeri comuniste recu- 
noscute de toată lumea. La celălalt, erau partidele de 
opoziţie, dominate de cele trei «noi partide vechi» (Naţio- 
nal-Liberal, Naţional-Țărănesc şi Social Democrat)." 


Vladimir Tismăneanu, Reinventarea politicului, 1997 


SURSA 1 4 


„Atunci am apelat la o formulă revoluţionară, ca să spunem 
aşa, de organizare, în condiţii improvizate, în garnizoana 
militară Târgovişte, a procesului celor doi. [...] Sigur, apoi, 
s-a discutat dacă a fost bine sau nu; că a fost o improvi- 
Zaţie. Improvizat a fost — dar nu putea fi decât improvizat. 
Şi eu cred că nu a fost o greşeală; a fost o judecată în 
condiții excepţionale, în context revoluţionar, pentru că 
aşa erau condiţiile. În revoluţii se întâmplă şi asemenea 
lucruri. Cred că a fost un act de dreptate şi, totodată, 
singura soluţie care se impunea. Repet, consider că nu a 
fost o greşeală.” 


Marele şoc din finalul unui secol scurt. 
lon Iliescu în dialog cu Vladimir Tismăneanu 





SURSA 1 8 


„În noaptea de 23 ne-am dat seama că Guşă este 
depăşit. [...] A venit la mine (mai erau câţiva de faţă, nu 
mai ştiu bine cine era cu mine), foarte agitat, foarte 
tulbure, să-mi ceară să ies la Televiziune şi să cer 
populaţiei Bucureştiului să părăsească străzile, să se 
retragă toţi în case şi întreprinderi. În condiţiile acestea, 
de anarhie totală din oraş, spunea el, armata nu poate să 
facă ordine. Am căutat să stau de vorbă cu el, să-i explic 
că asta ar fi o mare gafă, o mare greşeală politică. 
Revoluţia Română a fost înfăptuită de oamenii care au 
ieşit în stradă; a veni cu o asemenea idee şi cu motivaţia 
că armata trebuie să facă ordine, ar fi fost un semnal că 
armata vrea să pună mâna pe putere. Şi, inclusiv, cei 
care vin cu asemenea argumente. Cum putea să fie 
receptată o asemenea chestiune de către populaţie?”. 


Stenograma convorbirii dintre lon Iliescu şi Comisia 
Senatorială pentru cercetarea evenimentelor din 
decembrie 1989 (16 decembrie 1994) 


SURSA d 9 


„În legătură cu teroriştii. Este problema poate cea mai 
delicată la care, după câte vedem, nici dumneavoastră nu 
aveţi şanse să ajungeţi la o finalizare şi probabil că este 
foarte dificil de descifrat acest lucru. În ce mă priveşte, 

nu m-am amestecat, nici nu puteam, chiar să fi vrut, în 
anchete şi procese. Tot ce am făcut, în faze succesive, a 
fost să cer organelor de anchetă şi oamenilor pricepuţi, 
de meserie, să ducă lucrurile până la capăt. 


Stenograma convorbirii dintre lon Iliescu şi Comisia 
Senatorială pentru cercetarea evenimentelor din 
decembrie 1989 (16 decembrie 1994) 


SURSA 2[ ) 


„Când lon Iliescu iese la balconul Comitetului Central în 
22 decembrie şi se adresează mulţimii cu «Stimaţi tova- 
răşi», manifestanțţii îi răspund scandând «Nu suntem 
tovarăşi, fără comunişti». Este un moment-cheie, în care 
lon lliescu înţelege că revoluționarii nu ar fi acceptat un 
comunist la conducerea ţării. Şi atunci, împreună cu alți 
membri ai nomenclaturii regrupaţi în jurul său pune în apli- 
care diversiunea teroristo-securistă [...]. A fost o instigare 
la război la nivel naţional, în care s-a încercat declanşarea 
unei lupte violente între Securitate şi Armată, în care s-au 
dat arme populaţiei, pentru a lupta împotriva unor fantome. 
Scopul acestei diversiuni a fost salvarea şi menţinerea la 
putere a foştilor comunişti." 


Interviu cu Teodor Mărieş, Preşedintele Asociaţiei 
„21 Decembrie”, Bucureşti, arhivă personală 


ANUL 1989 = 175 








SURSA 2 4 


„Revoluţia română a fost un amestec de fals şi real, mai 
exact un «corolar al perestroikăi». [...] Un loc aparte l-a 
avut lon Iliescu: în studioul 4 al TVR, acesta are o atitu- 
dine de lider incontestabil, dând ordine, convocând, anun- 
țând programe. [...] lliescu şi grupul său lansează psihoza 
«teroriştilor» şi iluzia unui microrăzboi civil. [...] Victimele 
continuă să apară şi după 22 decembrie, întrucât noua 
putere s-a bazat pe sacrificarea inocenților, victime pentru 
care grupul lliescu se face direct vinovat.” 


Ruxandra Cesereanu, Decembrie '89. 
Deconstrucţia unei revoluții, 2004 


SURSA 29 


„Este de notorietate dorinţa fostului preşedinte Iliescu, 
care şi-a exprimat de mai multe ori poziţia fermă de a-i 
disculpa pe potenţialii vinovaţi, argumentând că au avut 
un rol important începând cu ziua de 22 decembrie. [...] 
lliescu a dus această politică de disculpare, considerând 
că au avut un rol deosebit începând cu preluarea puterii 
de către FSN, el erijându-se în emanat preşedinte al FSN, 
ulterior al Consiliului Naţional al FSN. Noi considerăm însă 
că susţinerea pe care unii generali ai Armatei i-au acor- 
dat-o nu justifică disculparea lor pentru crimele pe care 
le-au comis înainte de 22 decembrie.” 


Interviu cu Traian Orban, Preşedintele 
Memorialului Revoluţiei din Timişoara, arhivă personală 

12.2. Moştenirea comunismului 
în anii '90 


În ianuarie 1990, o declaraţie a fostului militant comunist Silviu 
Brucan isteriza întreaga societate românească. Acesta estima că 
democraţia şi valorile ei vor fi învățate de români abia în 20 de 
ani şi că moştenirea fostului regim va continua să afecteze timp 
de două decenii mentalităţile populaţiei, viața politică, economică 
şi socială. Afirmația lui Brucan a fost atunci combătută vehement 
de numeroase personalităţi, care susțineau că România deve- 
nise democratică şi europeană în primul moment după căderea 
dictaturii. Evenimentele care au urmat, dificultăţile de a opera re- 
forme instituţionale şi de a consolida o cultură civică a populaţiei 
au arătat însă că moştenirea trecutului comunist era omnipre- 
zentă în societatea românească. 


Societatea românească în tranziţie 


leşirea din comunism n-a fost nicăieri şi niciodată experimentată 
până în anii 90. Istoricii şi cercetătorii ştiinţelor sociale susţin că 
perioada post-comunistă este, mai degrabă, un amestec de 
atitudini şi comportamente democratice şi totalitare, care evo- 
luează permanent şi care poate duce fie la democraţie, fie la un 
regim autoritar. 

În 1990, experiența democratică a României era aproape nulă. 
Practicile politice şi sociale exersate până atunci fuseseră exclusiv 
cele specifice regimurilor autoritarist/totalitare (sursa 1). În plus, 
violenţa schimbării de regim politic din 1989 şi faptul că eveni- 
mentele s-au limitat la lumea urbană au fost factori care au 
influențat negativ evoluția spre democraţie. Contactul majorităţii 
populaţiei cu revoluţia a fost intermediat de televiziune. Din acest 
punct de vedere, populaţia s-a situat în vechea poziţie de a fi 
manipulată de interesele politice ale noii conduceri a ţării, care 
şi-a menţinut multă vreme controlul asupra mijloacelor de comu- 
nicare în masă. Calitățile principale ale publicului sunt pasivitatea 
şi emoția în faţa a ceea ce se întâmplă. Astfel, românii au rămas 
o lungă perioadă de timp manipulați de putere (sursa 7 ). Aceste 
atitudini sunt exact opusul comportamentelor proactive şi raţio- 
nale specifice democraţiilor. 

Evenimentele din anii '90 demonstrează că a existat o perma- 
nentă competiţie între cei care au condus România transmițând 
populaţiei emoție, certitudini, „linişte şi consens" (sursa 4), şi cei 
care au susținut nevoia de implicare civică şi de guvernare demo- 
cratică, raţională. Scorul a fost clar, până în 1996, în favoarea 
„publicului” pasiv (sursa 2). Una dintre explicaţii poate fi deficitul 
de educaţie civică din societatea românească. Altele sunt repre- 
zentate de atracţia spre „etatism' şi către „conducătorul provi- 
dențţial' — atitudini specifice categoriilor sociale cu nivel scăzut 

SURSA 1 


„Supuşii imperiului comunist au fost 
educați în ura faţă de celălalt («duşma- 
nul de clasă»). Nu te poţi scutura de la 
o zi la alta de acest sentiment întărit de 
ani lungi de propagandă şi mai ales de 
practicile socialiste. [...] Două sunt 
cauzele ce explică această dispoziţie: 
cetăţeanul unei ţări comuniste are 
întotdeauna ceva să-şi reproşeze: o 
slăbiciune în faţa organelor, combinații 
nu tocmai onorabile pentru a obţine 
ceva, participarea la minciună, indife- 
rența faţă de victima unei persecuții etc. 
Sistemul comunist a scos în mod meto- 
dic în evidenţă şi cultivat pasiunile şi 
acţiunile cele mai josnice: invidia, trăda- 
rea, prefăcătoria, ipocrizia, laşitatea. 
Cea de-a doua cauză a mizantropiei 
comuniste este sistemul comunist de 
redistribuire: statul repartizează bunurile 
în deficit şi fiecare îl percepe pe celalalt 
ca pe un rival în stare de orice pentru a 
căpăta din pradă." 

Francoise Thom, Sfârşiturile 

comunismului, 1996 





de educaţie şi lumii rurale (sursa 5) — sau chiar de atitudinile 
naționaliste (îmbrăcate în haine patriotice), care au fost o rampă 
de lansare către intoleranţă, autoiluzionare şi egoism. Lozinci de 
tipul „Nu ne vindem ţara!” (împotriva privatizării prin contribuția 
capitalului străin) sau „Noi muncim, nu gândim!” (împotriva intelec- 
tualilor din opoziţie), sunt exemple ale reticenței populare faţă de 
schimbare şi ale inerţiei de a menţine economia de comandă şi 
de a se înscrie în continuitatea ideologică a fostului regim. 

De partea cealaltă, societatea civilă activă s-a autodefinit ca 
anticomunistă şi a militat de la începutul anului 1990 pentru o 
tranziţie rapidă la democraţie şi la economia de piaţă, precum şi 
pentru pedepsirea crimelor comunismului şi pentru excluderea 
din viața publică a foştilor demnitari comunişti. Cele mai impor- 
tante proiecte ale sale (elaborarea Proclamaţiei de la Timişoara 
şi manifestaţiile din Piaţa Universităţii), deşi au mobilizat sute de 
mii de oameni, nu au reuşit să obţină consensul românilor şi sus- 
ținerea politică. Ameninţările şi violențele la care noua guvernare 
a apelat în anii '90 împotriva opoziţiei, precum şi dezinformarea 
realizată de televiziune cu privire la proiectele societății civile au 
fost, alături de mentalităţile proliferate în timpul fostului regim, 
factori determinanțţi ai lipsei acestui consens. 


Elitele politice 


Lipsa culturii politice democratice în rândul populaţiei a fost 
speculată cu abilitate de primii lideri politici ai României post- 
-comuniste (sursa 3). Cea dintâi preocupare a acestora a fost 
obţinerea legitimităţii în faţa celor pe care îi conduceau. Ei s-au 
prezentat ca fiind „emanaţii” „revoluţiei' din decembrie 1989. 
Grupaţi în Frontul Salvării Naţionale (devenit partid politic încă 
din iarna lui 1990), considerându-se îndreptăţiţi să conducă 
România, noii lideri erau, de fapt, reprezentanţi ai elitelor comu- 
niste marginalizate de Ceauşescu, iar susținătorii lor proveneau, 
în cea mai mare parte, dintre fostele cadre din administraţia şi 
întreprinderile de stat, care îşi asigurau 
astfel supraviețuirea în elita socială, 
economică şi politică (sursa 7). FSN 
apărea, mai degrabă, ca fiind rezulta- 
tul unei conspirații, în care se adăpos- 
teau foştii comunişti (sursa 8 ). Alţi lideri 
comunişti şi-au construit diferite identi- 
tăţi politice încercând să se poziţio- 
neze pe scena politică fie în raport cu 
partidele istorice, fie chiar în interiorul 


Timp de două luni şi jumătate (aprilie-iunie 1990), 
mii de oameni s-au adunat în Piaţa Universităţii 
din Bucureşti pentru a cere abandonarea totală 
a comunismului şi instaurarea unui sistem pe 
deplin democratic 

„Observatorii României anului 1990 din 
mai ales imaginea, mediatizată de 
televiziunea franceză, a femeilor din 
Bucureşti aplaudându-i pe minerii care 
rupeau oasele intelectualilor şi studen- 
ților «restabilind ordinea”. Această ima- 
gine şi votul copleşitor de la 20 mai în 
favoarea unei puteri dovedite ca prea 
puțin democratică aveau să acrediteze 
foarte devreme ideea că problema 
României erau atitudinile de masă de tip 
autoritar, pe care se sprijinea grupul 
interesat de la putere. Analişti ca Trond 
Gilberg aveau să sintetizeze această 
chestiune, dându-i o perspectivă isto- 
rică. Conform autorului citat, țărănimea 
din România nu a avut niciodată acel 
grad de încredere într-o conducere care 
decidea nu cu ea, ci peste ea, iar 
regimurile precomuniste au fost totuşi 
autoritare în esenţa lor. Comunismul 
avea să se instaleze mai uşor pe aceste 
atitudini, profitând de şi dezvoltând atitu- 
dinile autoritofile ale maselor ţărăneşti." 
Alina Mungiu, Românii după '89. 
Istoria unei neînțelegeri, 1995 

noilor formaţiuni pe care le-au creat sau din care 
făceau parte. Aşa se explică reacţia anticomu- 
nistă a opoziției exprimată prin Proclamaţia de la 
Timişoara (sursa 9). 

Practicile politice din primii ani '90 au evoluat 
între populism şi demagogie (sursa 6), manipulare 
şi agresivitate. Dezinformarea şi diversiunea (acti- 
vitățile de învățare), utilizarea instituţiilor statului 
(poliție, servicii secrete, justiție, armată) sau a 
unor grupuri profesionale (minerii şi muncitorii de 
pe platformele industriale de stat), precum şi folo- 
sirea televiziunii publice ca purtător de mesaj, au 
fost principalele mijloace şi instrumente în lupta 
politică. 

Temele preferate în lupta politică au fost pre- 
luate din inventarul pe care şi Ceauşescu îl utili- 
zase chiar în 1989. „Ţara în pericol” a fost lozinca 
preferată a noii puteri în timpul campaniilor elec- 
torale şi după. Diabolizarea opoziţiei politice (s-au 
folosit termeni precum: huligani, fascişti, golani, 
anarhişti), prezentarea drept „mituri” a economiei 
de piaţă sau a democraţiei occidentale (era pre- 
ferată „democraţia originală”), pericolul reîntoar- 
cerii la monarhie (în decembrie 1990, Regele 
Mihai, sosit pentru o scurtă vizită în ţară, a fost 
expulzat — sursa 5), pericolul dezmembrării ţării 
(evenimentele violente din martie 1990 de la 
Târgu Mureş au fost pretextul înfiinţării Serviciului 
Român de Informaţii) sau conspirația internaţio- 
nală îndreptată împotriva României sunt câteva 
exemple de mesaje simple adresate unui public- 
-țintă încă îmbibat de ideologia comunistă. 


Gestionarea trecutului comunist 


La începutul anilor '90, statul român a acordat 
totuşi compensaţii materiale foştilor deţinuţi poli- 
tici, sumele fiind însă foarte mici. În 1997, sub 
egida Fundaţiei Academia Civică a fost inaugurat 
Memorialul Victimelor Comunismului şi al Rezis- 
tenţei de la Sighetu Marmaţiei. În 1999, Ia iniţia- 
tiva senatorului Constantin Ticu Dumitrescu a fost 
votată o lege de deconspirare a foştilor colabora- 
tori ai Securităţii şi de acces la dosarul întocmit de 
fosta poliţie politică. Pentru aplicarea acestei legi 
a fost constituit Consiliul Naţional de Studiere a 
Arhivelor Securităţii. În 2005, guvernul condus 
de premierul Călin Popescu Tăriceanu a înființat 
Institutul de Investigare a Crimelor Comunismului 
în România, cu scopul investigării ştiinţifice şi 


SURSA 3 


În 1990, primii trei oameni în stat proveneau din fosta 
nomenclatură comunistă. 


lon Iliescu 

A ocupat în anii '50 funcţii de conducere în organizaţia 
tineretului comunist (membru al CC al UTM între 1949 şi 
1956 şi preşedinte al Consiliului UASR între 1957 şi 1959), 
devenind în 1969 prim-secretar al CC al UTC şi ministru 
pentru Problemele Tineretului. În 1969, a fost ales membru 
al CC al PCR şi membru supleant în Comitetul Politic 
Executiv, funcţii pe care le pierde în 1979. În anii '70 este 
trimis ca secretar pe probleme de propagandă în județul 
Timiş şi apoi prim-secretar al Comitetului de Partid laşi. 
Preşedinte al Consiliului Naţional al Apelor (cu rang de 
ministru), intră într-o perioadă de relativă dizgrație în 1985. 
Până la 22 decembrie 1989, director al Editurii Tehnice. 


Alexandru Bârlădeanu 

Preşedinte al Senatului României. Membru al CC din 1955, 
a intrat în Biroul Politic al PCR în timpul lui Gheorghiu-Dej. 
În 1965, a devenit membru al Comitetului Politic Executiv 
şi al Prezidiului MAN. A fost marginalizat la sfârşitul anilor 
'70, iar în martie 1989, a semnat „Scrisoarea celor 6". 


Dan Marțian 

Preşedinte al Camerei Deputaţilor. A fost în anii '60 
prim-secretar al CC al UTC, ministru pentru Problemele 
Tineretului, membru supleant al CC al PCR şi secretar al 
Comitetului Municipal al PCR Bucureşti. În 1989, era 
profesor de socialism ştiinţific la Universitatea Bucureşti. 


SURSA 4 


„Mass-media naţională înfăţişa România de la acea oră 
ca pe o ţară a consensului absolut. [...] Un consens 
comportamental, deoarece aceiaşi oameni care trăiau 
agățându-se de gândul morţii dictatorului erau cei care 
participau la manifestările dedicate Congresului al XIV-lea, 
în mod disciplinat. [...] Un al doilea element la fel de im- 
portant ca şi consensul pentru a defini starea în care era 
ținut publicul la acea oră este, fără îndoială, monotonia. 
Un cetățean al unei ţări occidentale nu va înțelege nici- 
odată şi nici nu-şi va putea măcar imagina liniştea care 
domneşte într-un regim totalitar. Şi totuşi, în România 
anului 1989, în care programul de televiziune avea doar 
două ore şi nimeni nu îl mai urmărea, iar posturile teri- 
toriale de radio fuseseră desființate din motive obscure, 
domnea această linişte de neimaginat.” 

Alina Mungiu, Românii după '89. 

Istoria unei neînțelegeri, 1995 





identificării crimelor, abuzurilor şi încălcărilor drep- 
turilor omului pe întreaga durată a regimului tota- 
litar. În decembrie 2006, cu câteva zile înainte de 
aderarea României la Uniunea Europeană, pre- 
şedintele Traian Băsescu a condamnat în fața 
Parlamentului regimul comunist drept ilegitim şi 
criminal. Discursul său a fost formulat pe baza 
Raportului final, elaborat în cursul anului 2006 de 
Comisia Prezidenţială pentru Analiza Dictaturii 
Comuniste din România. 


SURSA 5 


„Câtă diferenţă între votul dat lui Havel de cetăţenii 
europeni ai Cehoslovaciei şi cel dat lui Iliescu de vărul 
meu de la ţară, din România! «Dar de ce?» am întrebat 
uimit, «nu ţi-ai dat seama încă, nici după doi ani, cu cine 
ai de-a face?» 

Răspunsul a venit ca un trăznet: «Ne convine!» 

«Ce vrei să spui?» 

«Iliescu nu ne va da afară din servicii, iar asta ne convine. 
Cu el, avem pace. L-ai văzut pe liderul Partidului Țără- 
nesc, Raţiu, cum a venit la votare, purtând costum popular 
şi papion. Vrei să aşteptăm dreptate de la el? Sau poate 
de la Rege, de fapt, fostul rege, care vrea să împartă ţara 
cârdului său de fete?» 

«Bine, dar ce are a face papionul lui Raţiu cu democraţia 
şi dreptatea?» [...] 

«Nouă chiar ne-a plăcut sub comunişti, intervine mătuşa 
mea. Ne-am purtat foarte bine de grijă. Aveam tot ce ne 
trebuie. lar acum Iliescu ne-a dat şi pământ. Era mai bine 
la ferma colectivă, totuşi.» 


Mircea Mihăeş, „Vecinii lui Kafka...”, 
în Revoluţiile din 1989, între trecut şi viitor, 2005 


SURSA a) 


„Într-un interviu apărut în The Independent, Silviu Brucan, 
ideologul FSN, afirma că societatea post-comunistă, pe 
care intenționează s-o construiască în România, va avea 
două clase: oamenii inteligenţi şi oamenii proşti (stupid 
people), apreciind că în România există cam 2 milioane 
de intelectuali şi 20 milioane de proşti. Întrebat cum ar 
putea fi convinşi proştii să voteze pentru puterea celor 
inteligenţi, Brucan răspunde: «li se va asigura mâncare, 
căldură, medicamente»; în final, face precizarea: «Eu 
spun aceasta intelectualilor de la The Independent, nu 
oamenilor din România. Ei nu ar înțelege. Va trebui să 
prezentăm aceste idei într-o manieră populară.»” 


WWwW.gid-romania.com 

„Primii ani de după căderea regimului comunist par a fi 
dominați de figurile foştilor nomenclaturişti [...]. În fapt 
[până în anul 2004, n.n.], 2,6% dintre miniştrii post-comu- 
nişti au deţinut funcţii similare înainte de 1989, iar alţi 10,3% 
au ocupat funcţii de secretari de stat sau de miniştri ad- 
juncţi. La aceştia se adaugă 8,8% dintre miniştrii care au 
ocupat funcţii de directori sau directori adjuncţi în ministere. 
În afara acestei categorii, putem, de asemenea, să între- 
vedem un alt tip de resursă ce vizează directorii institutelor 
de cercetare sau directorii de întreprinderi care corespund 
unui procent de 12,9% dintre miniştrii de după 1989." 


Alexandra lonaşcu, „Perenitatea moştenirii comuniste?”, în 
Elite comuniste înainte şi după 1989, Anuarul IICCR, 2007 


SURSA 8 


„În ceea ce priveşte partidul condus de Ion Iliescu, pot fi 
reperate mai multe categorii de elite comuniste. Pe de o 
parte regăsim o nomenclatură de partid care activase în 
timpul lui Gh. Gheorghiu-Dej şi care fusese treptat margi- 
nalizată sub Nicolae Ceauşescu. Aparţinând fostei elite 
staliniste din anii '50, persoane precum Silviu Brucan sau 
Alexandru Bârlădeanu optaseră în ultimii ani ai regimului 
pentru ideile reformatoare promovate de Gorbaciov. Acest 
grup, la care se alăturau oameni mai tineri, precum lon 
Iliescu şi Dan Marțian, reprezentaseră o formă de disi- 
denţă pasivă la dictatura lui Nicolae Ceauşescu, fără să fi 
pus sub semnul întrebării fundamentele sistemului comu- 
nist. Un al treilea grup era format din cadrele didactice de 
la «Ştefan Gheorghiu» [...]. Acest grup avusese acces la 
schimburi profesionale internaţionale şi la literatura occi- 
dentală a domeniului în care activau. [...] Nu în ultimul 
rând, negocierea antamată în decembrie 1989 între 
nomenclatura marginalizată şi generalii armatei a condus 
la cooptarea unor cadre militare în interiorul partidului.” 


Raluca Grosescu, „Traiectorii de conversie politică 
a nomenclaturii din România, în Elite comuniste 
înainte şi după 1989, Anuarul IICCR, 2007 


SURSA 9 


„f. Timişoara a pornit Revoluţia împotriva întregului regim 
comunist şi întregii sale nomenclaturi şi nicidecum pentru 
a servi ca prilej de ascensiune politică unui grup de 
disidenţi anticeauşişti din interiorul PCR-ului. Prezenţa 
acestora în fruntea ţării face moartea eroilor din Timişoara 
zadarnică. [...]. 

8. Ca o consecinţă a punctului anterior, propunem ca 
legea electorală să interzică pentru primele trei legislaturi 
consecutive dreptul la candidatură, pe orice listă, al foştilor 
activişti comunişti şi al foştilor ofiţeri de Securitate. 
Prezenţa lor în viaţa politică a ţării este principala sursă a 
tensiunilor şi suspiciunilor care frământă astăzi societatea 
românească. Până la stabilizarea situaţiei şi reconcilierea 
naţională, absenţa lor din viața publică este absolut 
necesară.” 


Extras din Proclamația de la Timişoara (11 martie 1990) 

„... suntem martorii unei bizare stări de lucruri: societatea 
s-a eliberat, este adevărat, dar în anumite privințe 
reacţionează mai rău decât atunci când a fost înlănţuită. 
Criminalitatea a crescut rapid şi obişnuitele murdării care, 
în vremuri de răsturnări istorice, ies întotdeauna la iveală 
din zonele inferioare ale subconştienului colectiv ajung să 
inunde mass-media, în special presa de scandal. Dar 
există şi alte simptome, mult mai primejdioase: ură între 
naţionalităţi, suspiciune, rasism, chiar semne de fascism, 
demagogie coruptă, intrigi şi minciuni cu bună ştiinţă; 
politicianism, o goană continuă şi nemiloasă pentru 
propriile interese personale, o foame de putere, o ambiţie 
nemăsurată, fanatism de orice tip imaginabil; noi şi 
nemaiauzite feluri de jaf, apariţia diferitelor clanuri 
mafiote; lipsa generală de toleranţă, înţelegere, gust, 
moderație, rațiune. Şi, desigur, există o nouă atracţie 
pentru ideologii, de parcă marxismul ar fi lăsat în urmă un 
gol mare şi însetat care trebuie umplut cu orice preț." 


Vaclav Havel, Paradisul pierdut, 1992 


SURSA 1 1 


„Au eşuat oare revoluțiile din 1989? Răspunsul e că 
dacă judecăm după un standard abstract de perfecţiune, 
ele n-au reuşit să distrugă complet fostul regim. Dar, la 
urma urmelor, istoric vorbind, nici o revoluţie n-a abolit 
total vechea ordine. [...] Trăsătura cea mai importantă a 
acestor revoluţii a fost blândeţea, refuzul lor de a acţiona 
în mod terorist asupra exponenţilor fostelor despotisme. 
Cu toată slăbiciunea şi ezitările, ele au atins un ţel major: 
sentimentul de frică din trecut, sentimentul general de 
frustrare morală şi neputinţă politică, precum şi convinge- 
rea subiectivă că individul nu înseamnă nimic au dispă- 
rut. Departe de a se fi încheiat, aceste revoluţii traduc o 
caracteristică a timpurilor moderne: diversitate, lipsa 
omogenităţii, absenţa grandioaselor proiecte ideologice." 


Vladimir Tismăneanu, Reinventarea politicului, 1997 


MR ui PR 
“Sursa: Fundaţia Memorialul Durerii 





= Analizaţi sursele 11-12 şi argumentați faptul că revo- 
luţiile din 1989: 1. au eşuat; 2. au fost victorioase. 

„Schimbările [de după 1989] au fost democratice în sensul 
de «populare», adică elitele conducătoare au devenit mult 
mai largi şi mult mai accesibile decât înainte. De aseme- 
nea, aceste schimbări au însemnat că elitele birocratice 
erau înlocuite, pur şi simplu, de noile grupuri de bogaţi 

şi însetaţi de putere, pe care nu îi interesează reforma, 

ci îmbunătăţirea propriului lor statut şi a poziţiei lor în ierarhie. 
Societăţile est-europene au fost inundate de mase de 
homines novi, care nu gândesc în termenii modificărilor 
sistemice (cum nici conducătorii vizigoți sau vandali nu se 
gândeau la o reformare profundă a societăţii romane; nu 
era societatea lor), ci în termeni de câştiguri, prestigiu şi 
plăceri. Noile elite, semidelicvente, extrem de violente şi 
complet lipsite de scrupule nu îşi privesc statul-naţiune ca 
pe o realitate imuabilă — acesta le e complet indiferent 
(de aceea sunt numite «iresponsabile» ) — vor puterea 
acum pentru ei şi pentru lacheii şi clienţii lor, pentru a se 
bucura de viaţă pe loc, fără a se lovi de obiecțiile de 
legalitate şi morală formulate de liberali şi de foşti comu- 
nişti, pe care îi consideră intruşi demodați.” 


G.M. Tamas, Politică şi societate în Estul Europei, 1999 


= Imaginea alăturată reprezintă Cimitirul Eroilor Revo- 
luţiei din Bucureşti. Cum vă explicaţi faptul că nici 
până astăzi responsabilii victimelor revoluției de la 

Bucureşti nu au fost identificaţi şi judecaţi? 

= Sursele 13-14 reprezintă un fragment dintr-o ana- 
liză comparativă a mentalităților şi atitudinilor din 

România postcomunistă, respectiv Uniunea Euro- 

peană. Rezolvaţi următoarele cerinţe: 

— descoperiți în şcoala voastră, în familie sau în 
comunitatea în care trăiţi situații în care se ex- 
primă „mentalități CONTRAPRODUCTIVE” şi „men- 
talități PROACTIVE”; 

— alcătuiți o listă cu elemente de mentalitate gene- 
ratoare de corupție în societatea românească. 

Mentalități 


Mentalităţ 
CONTRAPRODUCTIVE 
predominante în România 


Calitatea este problema statului, | Calitatea este afacerea noastră, a tuturor şi a 
şefilor etc. fiecăruia. 

Calitate Calitate = ceea ce vrem, putem şi | Calitate = aptitudinea de a satisface cerinţe 
ştim să facem. explicite şi implicite 


Calitatea costă mult. Calitatea generează profit. 


Acumulările cantitative nu determină întotdea- 
una salturi calitative, dar calitatea se obţine în 
mod sistematic doar prin managementul ei. 


Prima şi a doua oară, de vină pentru greşeala 
unui angajat este întotdeauna şeful său direct, 
pentru că a fost incapabil s-o prevină. Dar un 
angajat care a comis pentru a treia oară 
aceeaşi greşeală este exclus din echipă. 


Managerii stabilesc obiectivele şi termenele, 
asigură resursele şi verifică realizarea obiecti- 
velor; dar modul în care obiectivele sunt rea- 
lizate este la latitudinea subalternilor acestora, 
ei având astfel posibilitatea să-şi demonstreze 
creativitatea. 


Autoritatea şefilor se bazează pe | Autoritatea managerilor se bazează pe com- 
Autoritatea şefilor  |puterea acestora de a distribui re- |petențele profesionale, metodologice şi so- 
compense şi sancțiuni. ciale ale acestora. 


PRI Nivelul salariului (cauză) determină | Productivitatea şi calitatea muncii (cauze) de- 
Nivelul salariului E : SRR Vii 
productivitatea muncii (efect). termină nivelul salariului (efect). 
A face profit este imoral întrucât 


mai toţi cei care au reuşit aşa ceva 
au acţionat pe câi necinstite. 


Banii se obțin mai uşor prin|Profitul se obţine cel mai uşor dacă şi atunci 


inginerii financiare, coruptie, greve, | când sunt satisfăcute toate cerințele explicite 
forță, plăţi compensatorii etc. şi implicite ale clienţilor. 


Mentalităli PROACTIVE predominante în 
statele membre ale Uniunii Europene 


Aa Acumulările cantitative determină 

Obţinerea calităţii A A pl A 
intotdeauna salturi calitative. 

Orice greşeală are cel puţin un 

Responsabilitatea  |autor — vinovat care trebuie să fie 

pentru greşeală identificat, criticat şi pedepsit în 

mod exemplar de fiecare dată. 


Ordinul şefului este lege pentru 
Relaţia ierarhică subordonat şi trebuie executat 
întocmai şi la timp, fără comentarii. 


A face profit este moral întrucât se respectă 
toate legile scrise şi nescrise ale afacerilor. 





SURSA 





Atitudini 


Atitudini CONTRAPRODUCTIVE Atitudini PROACTIVE predominante în 
predominante în România statele membre ale Uniunii Europene 


A munci în mod inteligent (cu planificare, 
organizare, programare, etc.) este mult mai 
important decât efortul fizic şi munca la 
întâmplare. 

Munca este generatoare de satisfacţii dacă şi 
Munca este o corvoadă. atunci când permite manifestarea creativităţii 
şi sociabilităţii oamenilor. 


Noi muncim, nu gândim! 
(Munca fizică este mult mai im- 
portantă decât munca intelectuală.) 


Faţă de muncă 

Atitudini (continuare) 


Atitudini CONTRAPRODUCTIVE Atitudini PROACTIVE predominante în 
predominante în România statele membre ale Uniunii Europene 


Faţă de calitate Las' că merge şi-aşa! NE vele ese else jeieieri EA î 
CUM trebuie, CAND şi UNDE trebuie. 


Ştiu că dacă nu-mi pasă de greşelile mele şi 
Faţă de greşeală După mine potopul! de ceilalţi voi fi imediat marginalizat şi conce- 
diat. 


Legea este o barieră peste care|Legea este aceeaşi pentru toţi, dar, pentru a fi 


Faţă de lege trec leii, pe sub care trec căţeii şi în | respectată de toţi, ea trebuie să fie în prealabil 
fața căreia se opresc boii. accesibilă, înțeleasă şi liber acceptată. 


A da dovadă de responsabilitate socială în- 
seamnă şi a te îmbunătăţi continuu, a nu-ţi 
Noi ne facem că muncim, ei se fac | precupeţi eforturile la locul de muncă şi a te 
că ne plătesc! implica permanent în soluţionarea probleme- 
lor apărute. Salariul este corelat cu perfor- 
manţele obţinute individual şi în echipă. 





Selecţie din Nicolae George Drăgulănescu, Standarde româneşti 
sau standarde europene în cultura noastră organizaţională? 





So VU elis Y4  MINERIADELE 


= Imaginile de mai jos prezintă instantanee din timpul intervenţiei autorităților şi a minerilor împotriva mani- 
festanţilor din Piaţa Universităţii (13-15 iunie), iar textele furnizează interpretări ale rolului şi ale efectelor 
mineriadelor din ianuarie 1990, februarie 1990 şi iunie 1990. 

= Alcătuiţi un portofoliu cu privire la desfăşurarea diverselor mineriade. 

: Analizați evenimentele din perspectiva situației drepturilor omului în România în anii 1990. 


Sursa: TVR 





Forțele de ordine intervenind în Imagine din timpul mineriadei din 14-15 iunie 
Piaţa Universităţii în iunie 1990 1990, ilustrând un civil bătut de mineri 

„Manifestaţia din 28 ianuarie 1990 a fost pregătită cu mare 
atenţie de partidele istorice. [...] Avea un caracter organi- 
Zat, disciplinat, urmărind revendicări politice precise. [...] 
La manifestaţie s-au alăturat numerose grupuri de inte- 
lectuali, studenţi, elevi, funcţionari, în general oameni 
îngrijoraţi de alunecarea FSN pe panta confiscării puterii 
şi a tuturor resurselor statului în beneficiul propriei 
campanii electorale. [...] Recent constituitele organizații 
FSN locale şi din întreprinderi au convocat rapid munci- 
torii bucureşteni de la «Republica», «23 August», «Griviţa 
Roşie», «Vulcan» etc. Succesul mobilizării muncitorimii 
se explică prin manipulare. [...] La fel cum oamenii 
fuseseră convocați pe străzi, şi la «Televiziune» ca să 
apere «revoluţia» de «terorişti», acum puterea trebuia 
apărată împotriva «duşmanilor de clasă», a elementelor 
«contrarevoluţionare», care încercau «să dea o lovitură 
de stat». [...] Odată Piaţa Victoriei părăsită de către repre- 
zentanțţii partidelor istorice şi manifestanţii antifesenişti, 
[...] în noaptea de 28 spre 29 ianuarie şi în cursul zilei de 
29 ianuarie, au apărut în Bucureşti minerii, însoţiţi de 
muncitori bucureşteni şi din provincie (Fălticeni, laşi, 
Constanţa etc.). A fost prima mineriadă din istoria postco- 
munistă a României, pusă la cale de liderii CFSN. [...] 
Manifestanţii pro-FSN au luat cu asalt sediile partidelor 
istorice, scandând «Afară cu vânzătorii de ţară», «Jos 
intelectualii, studenţii la muncă!» etc. Cu această ocazie 
a fost lansată celebra lozincă «Noi muncim, nu gândim!». 
Unii dintre aceştia au luat cu asalt Institutul de Arhitec- 
tură; [...] În fața sediului PNȚCD din Piaţa Rosetti, minerii, 
muncitorii şi simpatizanțţii frontişti au primit cu ovaţii un 
grup de tineri ce purtau un coşciug pe care era scris 
«Pentru domnul Coposu». [...] Evenimente asemănătoare — 
în care muncitorimea ataca sediile partidelor politice 
istorice — au avut loc la Botoşani, laşi, Râmnicu-Vâlcea şi 
în alte oraşe.” 


Dan Pavel, lulia Huiu, Nu putem reuşi decât 
împreună. O istorie analitică a Convenţiei 
Democratice, 1989-2000, 2003 


SURSA 1 ai 


„În 18-19 februarie, în timpul unei manifestații paşnice 
organizate de partidele istorice în Piaţa Victoriei, un grup 
de provocatori ia cu asalt sediul guvernului, fără ca forțele 
de ordine, prezente în număr mare, să se împotrivească 
în mod serios. Câteva ore mai târziu, ordinea este resta- 
bilită şi sunt operate numeroase arestări. Evenimentul, ca 
şi cel din 28 ianuarie, este calificat de către autorităţi drept 
tentativă de lovitură de stat împotriva democraţiei. A doua 
ZI, numai minerii din Valea Jiului răspund apelului guver- 
nului, muncitorii nemaimobilizându-se. Dotaţi cu bâte şi 
alte „arme”, se dedau la acţiuni dintre cele mai amenin- 
țătoare pe străzile capitalei.” 


Mihnea Berindei, Ariadna Combes, 
Anne Planche, Roumanie le livre blanc. 
La realite d'un pouvoir neo-communiste, 1990 


ANUL 1989 = 183 

Procurorul Dan Voinea despre mineriade: 

„În dimineaţa de 14 iunie, când au venit minerii, au fost 
aşteptaţi în Gara de Nord de persoane care le-au oferit 
tuturor sandvişuri şi băuturi. Toată această operaţiune era 
dirijată prin structuri ale puterii de stat. [...] Atunci a avut 
loc o manipulare a acestor muncitori, nu numai a mineri- 
lor, pentru că nu numai minerii au venit în Bucureşti. Au 
venit muncitori din judeţele Teleorman, Călăraşi, mineri 
de la Filipeştii de Pădure, muncitori de la Ploieşti, Piteşti, 
au venit persoane aduse special să-i aplaude pe mineri, 
femei şi tot felul de activiste. [...] Pe lista persoanelor ce 
urmau să fie terorizate nu întâmplător s-au aflat Ana 
Blandiana sau Mihai Băcanu, Gabriel Liiceanu, Teodor 
Mărieş, Sorin llieşiu, toţi cei care în Piaţa Universităţii 
şi-au expus ideile. [...] A fost vorba despre un grup care 
trebuia înlăturat în orice mod şi teroarea a fost folosită 
împotriva lor. [...] Minerii s-au dus la adrese precise, l-au 
atacat pe lon Raţiu acasă, l-au atacat pe Mihai Băcanu 
acasă, au căutat-o pe Ana Blandiana acasă. Ştiau minerii 
din Valea Jiului unde stă Băcanu? Chiar Miron Cozma 
spune în declaraţiile luate că el a stat toată noaptea la 
Sala Polivalentă, era Campionatul Mondial de Fotbal, şi 
spune că veneau mereu nişte civili care cereau: «vreau 5 
mineri», «vreau 10 mineri». Şi la un moment dat el s-a 
enervat: «unde îi tot duceţi?». La alt nivel s-a discutat şi 
s-a organizat această dirijare a minerilor”. 


http://www.revista22.ro/mineriadele-3866.html 

lon lliescu despre mineriada din iunie 1990: 

„Se dă pe seama minerilor, pe nedrept, violenţa. Nu 
minerii au provocat atunci violenţa, ei au fost efectul şi nu 
cauza. Minerii meritau să le spun mulţumesc, pentru că 
poliţia capitalei dispăruse, iar ei făceau un act civic, de 
solidaritate cu instituţiile statului şi cu populaţia capitalei. 
Le-am mulţumit minerilor ca să plece din capitală. Din 
mineriade am învăţat cum să construim statul de drept”. 


http://ro.wikiquote.org/wiki/lon Iliescu 

„Mineriadele au fost unul dintre cele mai perverse 
instrumente folosite de putere pentru anihilarea opoziţiei 
şi întărirea legăturilor cu masele de simpatizanți, pentru 
că ele au îndepărtat România pentru mulţi ani de clubul 
țărilor civilizate din Europa. [...] Indiferent de paternitatea 
organizării mineriadelor, de caracterul lor «spontan» ori 
provocat, un lucru era cert în legătură cu organizarea 
puterii postcomuniste din România: se constituise o forță 
paramilitară, situată aparent de partea puterii feseniste, 
cu o puternică orientare împotriva partidelor istorice şi a 
unor organizații independente ale societăţii civile, care îşi 
aroga dreptul de a interveni arbitrar în treburile statului şi 
în cele publice, substituindu-se astfel organelor şi autori- 
tăţilor recent înfiinţatului stat de drept." 


Dan Pavel, lulia Huiu, Nu putem reuşi decât 
împreună. O istorie analitică a Convenţiei 
Democratice, 1989-2000, 2003 


Cronologie comparativă — 1945-1989 

ROMÂNIA EUROPA RĂSĂRITEANĂ 


La Bucureşti, sub presiunea sovieticilor, se instalează |* În Polonia este descoperit lagărul de exterminare a 


guvernul condus de Petru Groza şi controlat de 
comunişti. 


Partidul Comunist falsifică alegerile din noiembrie şi 
preia controlul asupra Parlamentului României. 


Regele Mihai | este silit să abdice şi alungat din țară; 
România se proclamă republică populară. 


Guvernul comunist decide confiscarea proprietăților 
private şi transformarea acestora în proprietate a 
statului (naţionalizarea). 

Autorităţile comuniste decid desființarea Bisericii 
Greco-Catolice. 


Începe procesul de cooperativizare a agriculturii. 

Se înființează Securitatea — poliția politică din 
România. 

Începe construcţia Canalului Dunăre — Marea Neagră. 


George Călinescu publică jurnalul de călătorii Am fost 
in China nouă. 


România devine membră a ONU. 


România colaborează cu URSS pentru înfrângerea 
revoluţiei maghiare. 
Televiziunea română îşi începe oficial emisia. 


Trupele sovietice sunt retrase din România. 
lolanda Balaş stabileşte într-un concurs atletic la 
Bucureşti primul său record mondial la săritura în 
înălțime: 1,78. 


Ziua de 25 octombrie devine ziua Armatei României. 
Între anii 1951 şi 1959, ziua Armatei României fusese 
2 octombrie, data care marca aprobarea primită de la 
Stalin de prizonierii români de pe teritoriul URSS, în 
1943, pentru a întemeia Divizia de voluntari „Tudor 
Vladimirescu”. 


În România este introdus învățământul general 
obligatoriu de 8 ani. 


evreilor de la Auschwitz. 


Gheorghi Dimitrov devine şeful guvernului comunist 
de la Sofia. 


În Polonia se constituie Cominformul, un birou de 
coordonare a partidelor comuniste aflat sub condu- 
cerea Moscovei. 


Stalin ordonă „blocada Berlinului”. 
Datorită politicii independente a lui Tito faţă de 
Moscova, lugoslavia este exclusă din Cominform. 


La Moscova se constituie Consiliul de Ajutor 
Economic Reciproc (CAER). 
Se constituie Republica Democrată Germană. 


Moartea lui Stalin. 

Armata Roşie reprimă grevele muncitorilor din Berlinul 
de Est. 

Sovieticii experimentează prima bombă cu hidrogen. 
Nikita Hruşciov devine prim-secretar al PCUS. 


Statele aflate sub controlul politic al Moscovei 
constituie alianța militară Tratatul (Pactul) de la 
Varşovia. 


La Budapesta are loc revoluţia maghiară 
anticomunistă; revolta maghiarilor este lichidată de 
Armata Roşie. 


Sub presiunea statului sovietic, Boris Pasternak 
refuză premiul Nobel pentru literatură, care îi fusese 
acordat pentru romanul Doctor Jivago. 


„Scrisoarea celor 34”, petiție a unor intelectuali polo- 
nezi care solicită revizuirea politicii culturale, limitarea 
cenzurii şi asigurarea hârtiei pentru tipărituri. 


Pentru a opri exodul germanilor spre Berlinul de Vest 
autorităţile est-germane decid construcţia unui zid 
care izolează Berlinul de Vest. 

Cosmonautul sovietic Yuri Gagarin este primul om 
care zboară în cosmos. 

EUROPA * | SUA RESTUL LUMII 


La San Francisco, 50 de state semnează Carta Naţiunilor |* SUA folosesc bomba atomică împotriva Japoniei. 


Unite, actul de naştere al ONU. 
Partidul Comunist Francez obține 26% în alegerile parla- 
mentare şi deține mai multe portofolii în guvern. 


În urma unui referendum. Italia se proclamă republică. 
Întoarcerea Regelui George al II-lea declanşează în 
Grecia un război civil între regalişti şi comunişti. 

În Franța, Renault, Air France şi Banque de France sunt 
naţionalizate. 


Generalul George Marshall propune un plan financiar de 
reconstrucţie a Europei. 


Americanii organizează „podul aerian” pentru aprovizio- 
narea Berlinului de Vest. 

George Orwell publică în Marea Britanie romanul O mie 
nouă sute optzeci şi patru. 


Se constituie Organizaţia Tratatului Atlanticului de Nord 
(NATO). 


Soții Rosenberg, acuzaţi că au livrat secrete americane 
sovieticilor, sunt executaţi în SUA în ciuda protestelor 
internaţionale. 

Primul zbor al unui avion Boeing 707. 


La Los Angeles este inaugurat parcul de distracții 
Disneyland. 
RFG devine membră NATO. 


Rockul lui Elvis Presley ia cu asalt Statele Unite. 


În SUA este creată NASA (National Aeronautics and 
Space Administration). 

În Franţa este aprobată Constituţia celei de-a V-a 
Republici. 

Claude Levi-Strauss publică Antropologia structurală. 


Alaska şi Hawai devin statele al 49-lea, respectiv al 50-lea 
al SUA. 

Se inaugurează la New York Muzeul Guggenheim. 

În cadrul Consiliul Europei ia ființă Curtea Europeană a 
Drepturilor Omului. 


În SUA se creează organizaţia de voluntari Corpul Păcii. 
Regizorul spaniol Luis Bufuel primeşte Pa/me d'Or pentru 
filmul Viridiana. La intervenţia Vaticanului, filmul este 
interzis în Spania. 





Unul dintre protagonişitii loviturii de stat militare din 1943 
din Argentina, Juan Peron, este ales preşedinte. 


La ONU este adoptat planul de împărțire a Palestinei între 
evrei şi palestinieni. 


Se constituie Republica Populară Democrată Coreea 
(Coreea de Nord). 

Coreea de Sud se proclamă republică. 

Proclamarea independenței statului Israel. 


Se proclamă Republica Populară Chineză cu Mao Zedong 
preşedinte. 


Egiptul se proclamă Republică. 


În Indonezia, 29 de state ale lumii a treia îşi proclamă 
„nealinierea” faţă de blocurile militare existente deja 
(Mişcarea de Nealiniere). 


Egiptul naţionalizează Canalul Suez. 


Lovitura de stat din lrak în urma căreia se proclamă 
republica. 

Egiptul primeşte un ajutor de 100 de milioane de dolari de 
la URSS pentru construcţia barajului de la Assuan. 


Revoluţia cubaneză condusă de Fidel Castro triumfă la 
Havana. 


Mişcarea anticastristă susținută de americani eşuează în 
„Golful Porcilor”. 


186 = O ISTORIE A COMUNISMULUI DIN ROMÂNIA 

* În prezenţa a 11.000 de participanţi se sărbătoreşte la |* URSS şi SUA se contruntă în conilictul numit „criza 
Bucureşti încheierea colectivizării agriculturii. rachetelor”. 


* „Declaraţia cu privire la poziţia PMR în problemele + Leonid Ilici Brejnev preia puterea la Moscova în cadrul 
mişcării comuniste şi muncitoreşti internaţionale”. PCUS. 


+ Nicolae Ceauşescu devine secretar general al PCR. + Episcopii polonezi adresează o scrisoare omologilor 

* Filmul Pădurea spânzuraților, în regia lui Liviu Ciulei, lor germani în care se găseşte fraza celebră: „Vă ier- 
primeşte premiul pentru regie în cadrul Festivalului de tăm şi vă cerem iertare”. Scrisoarea a provocat reacţia 
la Cannes. violentă a autorităţilor comuniste. 


Stat (şef al statului). vizitatorii străini. 


1967 |+ Nicolae Ceauşescu devine preşedintele Consiliului de |* Iugoslavia elimină vizele de intrare în tară pentru 
+ România stabileşte relaţii diplomatice cu RFG. 


1968 | Apogeul puterii lui Ceauşescu la Bucureşti. * În Polonia au loc violenţe între studenţii care mani- 
* Este inaugurată Uzina de Autoturisme de la Piteşti. festează pentru libertate şi forțele de ordine. 
+ Are loc prima ediţie a Festivalului Internaţional de * Trupele Pactului de la Varşovia invadează Cehoslo- 
muzică uşoară Cerbul de Aur. vacia înăbuşind în sânge „Primăvara de la Praga”. 


Statut al personalului didactic. 


1971 |e Nicolae Ceauşescu lansează noul program ideologic  |* Sovieticii pun în funcțiune cea mai mare centrală 
al PCR — Tezele din iulie. hidroelectrică din lume la Krasnoiarsk. 


1974 |e Nicolae Ceauşescu devine Preşedinte al Republicii + Alexander Soljeniţin este deposedat de cetăţenia 


+ La Bucureşti are loc prima Conferinţă naţională a + Studentul ceh Jan Palach îşi ia viața la Praga pentru a 
cadrelor didactice la care este adoptat proiectul de denunța ocupația sovietică a ţării sale. 


Socialiste România. sovietică şi expulzat din ţară. 
* România devine campioană mondială la handbal. 


* Sovieticul Anatoli Karpov devine campion mondial 


la şah. 


1975 |e România semnează acordul de la Helsinki. 
* Marin Preda publică romanul Delirul. 


1976 |+ Nadia Comăneci, prima gimnastă din lume care a * Au loc tulburări sociale în Polonia. 
obținut o notă de 10, devine campioană olimpică la 
Montreal. 
1977 | Un puternic cutremur devastează Bucureştiul şi alte * În Cehoslovacia se constituie mişcarea dizidentă 
oraşe ale ţării. Carta 77. Documentul este semnat de 261 de 
* Mişcarea Paul Goma. intelectuali care cer respectarea Acordului de la 
* Greva minerilor din Valea Jiului. Helsinki. 


1978 |+ Virginia Ruzici, jucătoare de tenis, câştigă turneul de  |* Scriitorul Alexandre Zinoviev este deposedat de 
la Roland Garros. cetățenia sovietică şi constrâns la exil din cauza 
scrierilor sale. 


* Este inaugurat metroul din Bucureşti. * URSS intervine cu trupe în Afghanistan şi instalează 
* Constantin Pirvulescu contestă, în cadrul Congresului la putere o conducere favorabilă Moscovei. 
al XII-lea al PCR, cultul personalităţii lui Ceauşescu. 


* Marin Preda publică romanul Ce! mai iubit dintre * În Polonia au loc greve pe şantirele navale din 


pământeni. Gdansk; se constituie Sindicatul „Solidaritatea”. 
«e Andrei Saharov este arestat la Moscova. 

+ Doi avocaţi, Peter Benenson şi Seân MacBride, + La ONU este adoptată o rezoluţie care condamnă politica 
întemeiază Amnesty International. de apartheid din Africa de Sud. 


În SUA se instituie egalitatea tuturor cetăţenilor în drepturi | Nelson Mandela este condamnat la închisoare pe viaţă de 
Şi interzicerea oricărei discriminări pe criterii rasiale. regimul sud-african. 


La Los Angeles au loc violenţe rasiale soldate cu 34 de + Primele bombardamente americane asupra Vietnamului. 
mori. 





În SUA, boxerul Cassius Clay refuză să plece în războiul 
din Vietnam şi este condamnat la cinci ani de închisoare. 
După un puci militar, în Grecia se instalează la putere 
„dictatura coloneilor”. 


+ Războiul de şase zile din Orientul Mijlociu 
* Gabriel Garcia Marquez publică romanul O sută de ani de 
singurătate, o parabolă despre istoria sud-americană. 


În SUA este asasinat Martin Luther King. + La Olimpiada din Mexic, sportivii de culoare sunt aclamați 
pentru rezultatele excepţionale obţinute în probele de 


atletism. 


Au loc manifestații studenţeşti de amploare în universită- 
țile din Franţa. 


Ciclistul belgian Eddy Merckx câştigă pentru prima dată 
Turul Franţei. 

Neil Armstrong devine primul om care păşeşte pe Lună. 
În SUA, la festivalul de la Woodstock, artiştii de pe scenă 
îşi exprimă opoziţia față de războiul din Vietnam şi față de 
societatea de consum. 


+ Regizorul american Stanley Kubrick lansează filmul + China devine membră a ONU. 
Portocala mecanică. 


* Suedezul Bjorn Borg câştigă la 18 ani primul său turneu 
de la Roland Garros. 

* Preşedintele SUA Richard Nixon demisionează în urma 
scandalului Watergate. 


* După moartea generalului Franco, Juan Carlos devine * Începutul războiului civil din Liban. 
rege al Spaniei. 


+ Alexander Soljeniţin publică în Statele Unite Arhipelagul | Moare Mao Zedong. 
Gulag. 


* Au loc lupte violente la granița sovieto-chineză. 


+ La Sapporo, în Japonia, Maria Callas susţine ultimul 
concert public. 





* Debutul serialului Dallas în SUA. 
+ Sonda americană Voyager II este lansată în spaţiu pentru 
explorarea sistemului solar. 


+ Opoziția ideologică dintre Vietnamul prosovietic şi 
Cambodgea prochineză duce la conflicte de frontieră şi la 
ruperea relațiilor diplomatice. 





* Karol Wojtyta, arhiepiscop de Cracovia, este ales papă 
sub numele de loan Paul al II-lea. 


* Acordul de pace de la Camp David constituie prima recu- 
noaştere de câtre arabi a statului Israel. 

+ Semnatarii acordului de la Camp David (preşedintele 
Egiptului şi primul ministru israelian) primesc premiul 
Nobel pentru Pace. 


* La Bonn, 100.000 de persoane protestează contra înar- 
mării nucleare. 


* Maica Teresa primeşte premiul Nobel pentru Pace pentru 
acțiunile sale umanitare desfăşurate în India. 
* Iranul se proclamă republică islamică. 


* Umberto Eco publică romanul Numele trandafirului. + Irakul atacă Iranul, declanşând un război care va dura 


* Marguerite Yourcenar este prima femeie membră a 8 ani. 


Academiei Franceze. * În Japonia, regizorul Akira Kurosawa realizează filmul 


* SUA boicotează Jocurile Olimpice de la Moscova. 
* John Lennon este împuşcat la New York. 


Kagemusha — umbra războinicului, o frescă a Japoniei din 
secolul al XVI-lea. 





188 = O ISTORIE A COMUNISMULUI DIN ROMÂNIA 


ROMÂNIA 


* Dumitru Prunariu devine primul cosmonaut român 
care a zburat în spațiu. 


+ Este finalizat Canalul Dunăre-Marea Neagră. 

* Dorin Tudoran adresează o scrisoare deschisă lui 
Nicolae Ceauşescu, în care denunţă încălcarea drep- 
turilor omului în România. 


* La Bucureşti începe distrugerea Mănăstirii Văcăreşti. 


1986 | Steaua Bucureşti câştigă Cupa Campionilor Europeni. 
1987 | Mihail Gorbaciov vine în vizită la Bucureşti. 
+ La Braşov au loc manifestații anticomuniste. 


1988 | Guvernul SUA retrage României clauza naţiunii celei 
mai favorizate. In replică, România anunţă că renunţă 
la clauza naţiunii celei mai favorizate în relaţiile cu 
SUA. 


1989 |e „Scrisoarea celor şase”. 
* Regimul Ceauşescu se prăbuşeşte. 





CRONOLOGIE COMPARATIVĂ — 1945-1989 = 189 





WwWW.emisiunitvr.liccr.ro 


O zi la TVR în Epoca Ceauşescu 





Exemple de emisiuni difuzate la TVR în ultima perioadă a 
regimului Ceauşescu 


Telejurnal 

Tribuna TV: exigenţele programului economico-social 

O patrie a muncii —- România. Versuri şi cântece patriotice 
Lumea contemporană şi confruntările de idei 

Universul familiei. Copiii de azi — oamenii maturi ai secolului XX 
Ctitorii cu care ne mândrim şi Magistralele albastre 


Multumiri 


Atunci când închizi ochii începe o altă istorie — este a voastră, ca şi a noastră în egală măsură, a 
autorilor acestei cărţi, care pot fi şi părinţii voştri. O istorie care pare să nu mai semene cu nimic din 
ceea ce aţi citit până acum. Trăim în această lume şi respirăm în ea. O lume care pentru noi este cu 
siguranţă mai bună decât cea de dinainte de 1989, pentru că azi suntem liberi. Nu cunoaştem încă 
toate sensurile acestei lumi. Printr-un paradox, aşa cum un fluture se naşte dintr-o omidă, ea vine din 
moştenirea trecutului. Un trecut pe care această carte a încercat să-l descrie. A reuşit? E un verdict 
pe care îl puteţi da numai voi. 


Şi dacă verdictul va fi în favoarea acestui manual, trebuie să mulțumim împreună următorilor: 


= Ambasadei Regatului Ţărilor de Jos la Bucureşti; 
= Fundaţiei KONRAD ADENAUER; 

= Ambasadei SUA la Bucureşti; 

= Ambasadei Germaniei la Bucureşti. 


Mulţumim de asemenea Comisiei Prezidenţiale Consultative pentru Analiza Dictaturii Comuniste 
din România a cărei contribuţie la iniţierea şi finalizarea acestui proiect a fost foarte importantă. 


Le suntem recunoscători, de asemenea: 


= pentru consultanţă referitoare la didactică, metodologie şi conţinut: 
— Centrului Educaţia 2000+, 
— Arhivelor Naţionale ale României, 
— Muzeului Naţional de Istorie, 
— Consiliului Naţional de Studiere a Arhivelor Securităţii, 
— Fundaţiei Memoria şi memoriei lui Banu Rădulescu, care şi-a dorit mult acest manual, 
— Fundaţiei Academia Civică, 
— Fundaţiei Memorialul Durerii, 
— Muzeului Naţional de Artă Contemporană; 


= fotografilor Andrei Pandele, Dia Radu şi Guillaume Herbault, care ne-au pus la dispoziție numeroase 
fotografii; 
= artiştilor Dan Perjovschi şi Mihai Stănescu, pentru caricaturile realizate şi cedate acestui manual; 


„= doamnei Dana Deac de la Televiziunea Română şi colegei noastre Lucia Hossu-Longin de la 
Institutul pentru Investigarea Crimelor Comunismului în România, pentru sprijinul în obţinerea 
materialelor postate pe site-ul www.emisiunitvr.iiccr.ro; 


= colegului nostru Florin Soare, pentru munca de colectare a fotografiilor din arhive. 


Mulţumirile noastre se îndreaptă către toţi cei care au contribuit la îmbunătăţirea acestei ediţii a 
manualului: Liviu Antonesei, Adrian Cioflâncă, Dan Duca, George Enache, Radu Filipescu, Alexandru 
Florian, luliana Gatej, Armand Goşu, Lucia Hossu-Longin, Radu loanid, Florea loncioaia, Nicoleta 
lonescu Gură, Stejărel Olaru, Horaţiu Pepine, Florin Şperlea, Vladimir Tismăneanu, Cristian Vasile, 
Răzvan Mihai Vintilescu, Şerban Rădulescu Zoner ş.a. 

